
АНЫҚТАМАЛАР

Бұл диссертациялық жұмыста келесі терминдерге сәйкес анықтамалар қолданылған:
Кәсібилік - белгілі бір мамандықтың талаптарына сай білім, дағды, этика, жауапкершілік және мінез-құлық нормаларын сақтай отырып, өз қызметін жоғары деңгейде орындау қабілеті.
Даярлау - тұлғаны белгілі бір қызметке, мамандыққа немесе іс-әрекетке бейімдеу үшін жүйелі түрде білім беру, үйрету, дағдыларын қалыптастыру және жетілдіру процесі.
Интеграция - әртүрлі элементтерді, мазмұнды, тәсілдерді немесе жүйелерді біріктіріп, біртұтас үйлесімді құрылым қалыптастыру үдерісі.
Интегративтілік - білім беру немесе ғылыми жүйелерде түрлі компоненттердің өзара байланысып, үйлесімді түрде әрекет ету қасиеті; мазмұнның, әдістердің, тіл мен пәннің, теория мен тәжірибенің бірлікте жұмыс істеу деңгейі.
Кәсіби даярлық – бұл белгілі бір кәсіби қызмет аясында табысты жұмыс істеуге қажет білім, дағды және құзыреттерді қалыптастыру мен дамытуға бағытталған жүйелі үдеріс.
Құзыреттілік – жеке тұлғаның білімін, дағдыларын және тәжірибесін тиімді қолдану қабілеті.
Кәсіби құзыреттілік – маманның кәсіби қызметін жоғары деңгейде атқаруға қажетті білім, білік және дағдылар жиынтығы.
Кіріктіріп оқыту - оқыту мазмұнындағы әртүрлі пәндердің білімін, ұғымдарын және іс-әрекеттерін өзара үйлестіріп, біртұтас білімдік кеңістік құруға негізделген оқыту тәсілі.
Пәндік-тілдік кіріктіру – оқу процесінде пәндік білімді меңгерумен қатар білім алушылардың тілдік дағдыларын (тыңдалым, оқылым, жазылым, айтылым) дамытуға бағытталған оқыту тәсілі.
Көптілділік – бір адам немесе қоғамның бірнеше тілді меңгеруі және қолдануы.
Көптілді білім беру – оқу процесінде екі немесе одан да көп тілді қолдану арқылы білім беру жүйесі.
Білім кеңістігі – оқу үрдісі жүретін және ақпарат алмасуға мүмкіндік беретін орта, оған дәстүрлі білім беру мекемелерімен қатар онлайн платформалар, ғылыми қауымдастықтар да кіреді.
Білім беру технологиялары – оқыту үдерісін тиімді ұйымдастыруға және білім сапасын арттыруға бағытталған әдістер мен цифрлық құралдар жиынтығы.
CLIL (Content and Language Integrated Learning) – пән мен тілді кіріктіріп оқыту әдісі, бұл әдісте пәндік білім мен шет тілін меңгеру қатар жүреді.
Бұл терминдер зерттеу жұмысында қолданылған негізгі ұғымдарды түсіндіруге көмектеседі.
БЕЛГІЛЕУЛЕР МЕН ҚЫСҚАРТУЛАР

ҚР – Қазақстан Республикасы   
ҚР МЖМБС – Қазақстан Республикасының  мемлекеттік жалпыға міндетті  білім беру стандарты
ЖОО – жоғары оқу орны
БМ – бастауыш мектеп
БТ – бақылау тобы 
БӨЖ – білім алушылардың өзіндік жұмыстары 
БОӨЖ – білім алушылардың оқытушымен өзіндік жұмысы 
ПОӘК – пәннің оқу-әдістемелік кешені 
ЭТ – эксперименттік топ
























КІРІСПЕ

Қазақстан көпэтносты және көптілді мемлекет болғандықтан, үш тілде білім беруді дамыту саясаты білім беру жүйесінің ажырамас бөлігіне айналды. 2007 жылдан бері енгізіліп келе жатқан үштілді білім беру моделі болашақ мұғалімдердің қазақ, орыс және ағылшын тілдерінде пәндік мазмұнды меңгерту қабілетін талап етеді. Бұл жағдай бастауыш сынып мұғалімін көпфункционалды, көптілді ортаға бейімделген кәсіби тұлға ретінде даярлауды қажет етеді. Бұл болашақ бастауыш сынып мұғалімінің кәсіби құзыреттілігін, тілдік және коммуникативтік қабілеттерін, мәдениетаралық түсінігін қалыптастыруда маңызды рөл атқарады. ЖОО-да пән мен тілді кіріктіріп оқыту – мазмұнды игеру мен тілдік дағдыларды қатар дамытатын тиімді педагогикалық үдеріс болады. Өйткені пәндік білімді бір мезгілде тіл меңгерумен ұштастырып, болашақ маманды көптілді білім беру ортасында жұмыс істеуге дайындаудың өзектілігі жоғары.
Қазақстан Республикасының 2023–2029 жылдарға арналған жоғары білім мен ғылымды дамыту тұжырымдамасында: «кәсіби даярлық мазмұнын жетілдіру, оның бәсекеге қабілеттілігін арттыру, жоғары білім беруді жаһандық өзгерістерге бейімдеу және болашақ педагогтердің практикалық құзыреттілігін күшейту» деп стратегиялық басымдықтарды айқындап көрсетеді [1]. Бұл құжат кәсіби білім беруді теориялық деңгеймен қатар практикалық мазмұнмен толықтыруды, болашақ мұғалімдерді нақты кәсіби жағдайларда жұмыс істеуге даярлауды міндеттейді. Осы талаптар пән мен тілді кіріктіріп оқытуға негізделген жаңа әдістемелік тәсілдерді енгізудің өзектілігін арттырады.
Қазақстан Республикасының Президенті Қ.К. Тоқаев кәсіби білім беруді еңбек нарығында сұранысқа ие құзыреттерге бағыттаудың қажеттігін атап өтіп, болашақ педагогтердің кәсіби және тілдік даярлығына қойылатын талаптарды күшейтті. Мемлекет басшысының «кәсіби білім беру жүйесі еңбек нарығында қажет құзыреттерді қалыптастыруға бағытталуы тиіс» деген пікірі болашақ бастауыш сынып мұғалімдерін кәсіби даярлауда практикалық, тілдік және кәсіби бейімделгіштік қабілеттердің болуын негіздейді [2].
Осы орайда «Ұлт жоспары – бес институционалдық реформаны жүзеге асыру жөніндегі 100 нақты қадам» бағдарламасындағы: «79-қадам. «Білім беру жүйесінде – жоғары сыныптар мен ЖОО-ларда ағылшын тілінде оқытуға кезең-кезеңмен көшу; басты мақсаты – даярланатын кадрлардың бәсекелестік қабілетін арттыру және білім беру секторының экспорттық әлеуетін көтеру» деп міндеттеледі [3]. Аталмыш құжатта қойылып отырған қадамдардың барлығы дерлік институционалдық реформаны тиімді жүзеге асыруды көздейді, соның ішінде ЖОО-да кадрлар даярлауда білім сапасын арттыру, жоғары оқу орындарында ағылшын тілінде оқытуды кезең-кезеңімен енгізу және халықаралық деңгейде бәсекеге қабілетті кадрлар даярлау міндеттері белгіленген. Бұл талаптар болашақ бастауыш сынып мұғалімінің кәсіби мобильділігін, тілдік құзыреттіліктер және жаңа жағдайларда жұмыс істеу әлеуетін жетілдіруде субъективті идеялардың туындауына мүмкіндік береді.
ЖОО-да болашақ бастауыш сынып мұғалімдерін кәсіби даярлауда студенттерде пәндік біліммен қатар тілдік, коммуникативтік және әдістемелік құзыреттіліктердің болуын талап етеді. Осыған сәйкес, ЖОО-дағы білім беру бағдарламарын құрылымдауда білім алушылардың пәндік білімін, тілдік дағдыларын және ойлаудың генерациялылығын арттыратын пән мен тілді кіріктіріп оқыту және басқа да тиімді әдістемелерге назар аудару қажеттігі туындайды.
Бүгінгі таңда білім алушылардың пәндік түсінігін тіл арқылы тереңдету, білімді шынайы өмір жағдайларымен байланыстыру, тілдік ортада еркін әрекет ету – қазіргі бастауыш мектепті транформациялаудағы негізгі міндеттерінің бірі. Сондықтан болашақ бастауыш сынып мұғалімдерін пән мен тілді кіріктіріп оқыту негізінде кәсіби даярлаудың ғылыми-әдістемелік негіздерін айқындау – білім беру жүйесінің өзекті мәселелерінің бірі.
Осы аталған факторлар зерттеу жұмысының өзектілігін дәлелдей отырып, болашақ бастауыш сынып мұғалімдерін пән мен тілді кіріктіріп оқыту арқылы кәсіби даярлауды ғылыми тұрғыдан зерттеудің қажеттігін көрсетеді.
Теориялық талдаулар барысында болашақ бастауыш сынып мұғалімдерін пән мен тілді кіріктіріп оқыту арқылы кәсіби даярлаудың өзі көп аспектілі зерттеулерді қарастыруды көздейді. Атап айтсақ:
- тұлғаның қалыптасуындағы тілдің маңызы мен рөлі көне дәуірден бері философиялық аспектілерде Әбу Насыр әл-Фараби [4], Жүсіп Баласағұн [5], Абай Құнанбаевтың [6] тұжырымдауларында кездеседі;
- тілдің тұлғалық және кәсіби дамуындағы мәніне қатысты тарихи-теориялық негіздері қазақ ағартушыларының Ш. Уәлиханов [7], Ы. Алтынсарин [8], Ш. Құдайбердиев [9], А. Байтұрсынұлы [10], М. Жұмабаев [11], М. Дулатов [12], Ж. Аймауытовың [13] еңбектерінде және шетелдік ғалымдардың педагогикалық көзқарастарынан бастау алады, нақтырақ айтсақ, Б. Рассель [14], В. Гумбольдт [15], А.А. Леонтьев [16], Л.В. Щерба [17], А.Р. Лурия [18] еңбектерінде бұл мәселенің негізі қаланғаны айқындалады;
-ЖОО-да мамандар даярлау, болашақ педагогтердің кәсіби даярлығы мәселелері Н.Д.Хмель [19], Г.Ж. Меңлібекова, [20], Г.К. Ахметова [21], А.А. Булатбаева [22], А. Сатова [23] шетелдік зерттеушілер арасында жалпы болашақ мамандардың дайындығы және болашақ мұғалімдерді кәсіби даярлау бойынша Д.Н. Узнадзе [24], А.Г. Асмолов [25], И.А. Зимняя [26], В.А. Сластенин [27], Л.М. Попов [28], К.А. Абульханова-Славская [29], А.К. Маркова [30], М.И. Дьяченко мен Л.А. Кандыбович [31], Б.Г. Ананьев [32], А.А. Деркач [33], D.E. Super [34], A. Collin, R. Young [35], және т.б. ғалымдардың зерттеулері бар;
-ЖОО да болашақ мамандарды даырлаудың психологиялық аспектілері Т.Тәжібаев [36], Қ.Б.Жарықбаев [37], С.М.Жақыпов [38], Ж.Ы.Намазбаева [39], Н.М.Іргебаева [40], А.Р.Ерментаева [41], Н.Тоқсанбаева [42] және т.б.
-жаратылыстану пәндерін шетел тілі арқылы оқыту мәселелерінің кең ауқымды спектрі қазақстандық ғалымдар Л.Ч. Карабасова [43], Г.И. Исаев [44], А.А. Мейрманова [45], Д. Кубиева [46] және шетелдік зерттеушілер T. Morton [47], C. Dalton-Puffer [48], P. Ball [49], Rintaningrum, R [50], N. Villabona, J. Cenoz [51], M. Pérez Cañado [52] еңбектерінде байқалады;
-ЖОО-да және орта білім беруде көптілді білім берудің теориялық-әдістемелік негіздерін Ә.Е. Жұмабаева [53], Т.Т.Аяпова [54], А.С. Стамбекова [55], Т.Есимгалиева [56], Ж.Торыбаева [57], А.Н. Жорабекова [58] және т.б. қарастырған;
-пәнаралық кіріктіру мәселелерін А.А.Бейсенбаева [59], Г.Шолпанқұлова [60], Р.А.Дарменова [61], Д.Ж. Кішібаева [62], А.Д. Болтаев [63], Г.Т. Абдуллина [64], М.С. Емельянов [65], В.Я. Лыкова [66], С.А.Фейзулдаева [67] және т.б.) зерттеді; 
- бастауыш білім берудегі жаратылыстану бағытындағы пәндерді кіріктіре оқыту мәселесін О.А. Андреева [68], А.С. Донцов [69], Б.Е. Букабаева [70], А.Е. Кубеева [71], Н. Мазахова [72], М.Т. Сатаев [73], И.М. Бабич [74], Г.Б. Қыдырбаева [75] еңбектерінде зерттеледі.
Білімнің негізі бастауыш сыныпта қаланатындықтан, осы бағыттағы болашақ мұғалімдердің кәсіби құзыреттілігіне қойылатын талаптар күн сайын артып келеді. Қазіргі бастауыш сынып мұғалімі тек пәндік білім беруші емес, көптілді ортада білім алушылардың тілдік, мәдени және тұлғалық дамуын қолдайтын көпфункционалды маман болуы тиіс. Бұл болашақ мұғалімдердің пәндік мазмұнды үш тілде меңгерте алуға, тілдік құралдарды оқушылардың танымдық және шығармашылық қабілеттерін дамытуға тиімді қолдануға дайын болуын талап етеді.
Осы тұрғыдан алғанда, болашақ бастауыш сынып мұғалімдерін пән мен тілді кіріктіре оқыту негізінде кәсіби даярлау – заманауи білім беру жүйесінің өзекті міндеті. Тіл мен пән мазмұнын өзара байланыстыра отырып, білім алушылардың пәндік білімін және тілдік құзыреттілігін қатар дамытуға мүмкіндік береді. Сонымен бірге, бұл технология білім алушылардың сын тұрғысынан ойлауын, өзара әрекеттесуін және мәдениетаралық түсіністігін қалыптастыруға ықпал етеді. Жоғарыда талданған ғылыми еңбектерде пәнмен тілді кіріктіріп оқытуды жүзеге асыру және болашақ мамандарды кәсіби даярлау мәселелері жан-жақты қарастырылғанымен, пән мен тілді кіріктіріп оқыту арқылы болашақ бастауыш сынып мұғалімдерін кәсіби даярлау мәселесі арнайы зерттеу нысаны ретінде жеткілікті деңгейде зерделенбегені анықталып, келесідей қарама-қайшылықтар анықталды. Олар:
- пән мен тілді кіріктіріп оқытудың, осыған орай болашақ мамандарды кәсіби даярлау мемлекеттік сұраныс екендігі мен осы тұрғыдағы арнайы теориялық және әдістемелік зерттеулердің жоқтығы арасында;
- болашақ бастауыш сынып мұғалімдерін пән мен тілді кіріктіріп оқыту арқылы олардың пәндік және тілдік құзыреттерін қатар дамытудың қажеттілігі және пән мен тілді кіріктіріп оқыту арқылы болашақ мамандарды кәсіби даярлаудың жүйелі әдістемесінің дайындалмауы арасындағы қарама қайшылықтар болып отыр.
Жоғарыдағы анықталған қарама-қайшылықтарды шешуде зерттеу мәселесі болашақ бастауыш сынып мұғалімдерін пән мен тілді кіріктіріп оқыту арқылы кәсіби даярлаудың әдістемесін және құрылымдық-мазмұндық моделін дайындау деп анықталып, зерттеу тақырыбын: «Пән мен тілді кіріктіріп оқыту арқылы болашақ бастауыш сынып мұғалімдерін кәсіби даярлау» деп таңдауға негіз болды.
[bookmark: _Hlk204113701]Зерттеу жұмысының мақсаты – пән мен тілді кіріктіріп оқыту арқылы болашақ бастауыш сынып мұғалімдерін кәсіби даярлаудың ғылыми-теориялық-әдіснамалық негіздерін айқындау, әдістемесін жасап, оның тиімділігін тәжірибелік-эксперименттік жұмыстарда дәлелдеу, ғылыми негізделген ұсыныстар беру.
[bookmark: _Hlk185631041]Зерттеудің нысаны: ЖОО-дағы біртұтас педагогикалық үдеріс.
Зерттеудің пәні: пән мен тілді кіріктіріп оқыту арқылы болашақ бастауыш сынып мұғалімдерін кәсіби даярлау әдістемесі.
Зерттеудің ғылыми болжамы: егер, пән мен тілді кіріктіріп оқыту арқылы болашақ бастауыш сынып мұғалімдерін кәсіби даярлаудың теориялық-әдіснамалық негіздері айқындалып, ұғымдық-категориялық тұрғыда негізгі ұғымдар мен түсініктердің мазмұны анықталып, құрылымы нақтыланса және құрылымдық-мазмұндық моделі мен әдістемесі дайындалып, ЖОО білімдік үдерісіне шығармашылықпен енгізілсе, онда ЖОО-да пән мен тілді кіріктіріп оқыту арқылы болашақ бастауыш сынып мұғалімдерін кәсіби даярлау бойынша мүмкіндіктер артады, өйткені арнайы дайындалған әдістеме өз тиімділігін беріп, білім алушылардың кәсіби дарялануының тиімділігін арттыруға негіз болады.
[bookmark: _Hlk204113774]Зерттеудің міндеттері 
- пән мен тілді кіріктіріп оқыту арқылы болашақ бастауыш сынып мұғалімдерін кәсіби даярлаудың теориялық-әдіснамалық негіздерін айқындау; 
-«пән мен тілді кіріктіріп оқыту», «болашақ бастауыш сынып мұғалімдерінің кәсіби даярлау» түсініктерінің мазмұны мен құрылымын нақтылау;
-пән мен тілді кіріктіріп оқыту арқылы болашақ бастауыш сынып мұғалімдерін кәсіби даярлаудың құрылымдық-мазмұндық моделін жасау;
-пән мен тілді кіріктіріп оқыту арқылы болашақ бастауыш сынып мұғалімдерін кәсіби даярлаудың әдістемесін дайындау және тәжірибелік -эксперимент арқылы тиімділігін тексеру, ғылыми негізделген ұсыныстар беру. 
Зерттеудің жетекші идеясы: болашақ бастауыш сынып мұғалімдерін пән мен тілді кіріктіріп оқыту арқылы кәсіби даярлығы олардың пәндік және тілдік құзыреттерін қатар дамытуға бағытталады. Бұл әдістеме болашақ мұғалімдерді көптілді білім беру жағдайында нәтижелі жұмыс істеуге ғана емес, сонымен қатар білім алушыларға пәндік білім мен тілдік дағдыларды үйлесімді түрде меңгертудің тиімді тәсілдерін игеруіне мүмкіндік береді. 
Зерттеу теориялық және әдіснамалық негіздері:
- тұлға теориясы (Н.Д. Хмель, С.Жақыпов, Л.Выготский, Қ. Жарықбаев, Н.Тоқсанбаева, А.Р.Ерментаева және т.б.); 
- кәсібилік теориясы (С.Л.Рубинштейн, Н.Д. Хмель, Б.Г.Ананьев, В.В.Давыдов, Қ.Қ.Жампейісова және т.б.);
- кіріктіру теориялары мен тұжырымдамалары (Ю.К. Бабанский, Б.Г. Ананьев, А.А. Бейсенбаева, И.С. Марьенко және т.б.) және жүйелілік, тұлғалық-бағдарлы, іс-әрекеттік, синергетикалық, акмеологиялық және кіріктірушілік тұғырлар құрайды. 
Зерттеу көздері: философтардың, педагогтар мен психологтар еңбектері, зерттеу пән мен тілді кіріктіріп оқыту арқылы болашақ бастауыш сынып мұғалімдерін кәсіби даярлау мәселесіне негізделгендіктен, оның негізі Қазақстан Республикасының «Білім туралы» Заңы, Бастауыш білім берудің мемлекеттік жалпыға міндетті стандарты, Мектепке дейінгі тәрбие мен оқытудың, бастауыш, негізгі орта, жалпы орта, техникалық және кәсіптік, орта білімнен кейінгі білім берудің мемлекеттік жалпыға міндетті стандарты 2025 жылға дейінгі Ұлттық даму жоспары және 2023–2029 жылдарға арналған жоғары білім мен ғылымды дамыту тұжырымдамасы, Google Scholar, Scopus, Web of Science, Google Books және т.б. ресурстар, автордың ғылыми-зерттеу тәжірибесінен тұрады.
Зерттеу әдістері:
[bookmark: _Hlk204113827]-	теориялық әдістер: жинақтау, талдау, контент-талдау, салыстыру, қорытындылау, тәжірибелерді жинақтау, модельдеу, құрылымдау, ассоциациялау, кластерлеу, нақтылау;
-	эмпирикалық әдістер: google анкета, әңгімелесу, сауалнама, ойша эксперимент, салыстырмалы талдау, жүйелеу және жалпылау, бақылау, контент-талдау, математикалық-статистикалық өңдеу.
Зерттеу кезеңдері: 
Бірінші кезеңде (2019–2020 ж.ж.) зерттеу тақырыбы нақтыланып, оның мақсаты, міндеттері, нысаны мен пәні, ғылыми болжамы негзделді. Болашақ бастауыш сынып мұғалімдерін кәсіби даярлауға және пән мен тілді кіріктіріп оқытуға қатысты нормативтік құжаттар, зерттеуге сай ғылыми-әдістемелік еңбектер талданды. Пән мен тілді кіріктіріп оқыту арқылы болашақ бастауыш сынып мұғалімдерін кәсіби даярлауда ұғымдық-категориялық негіздеудегі «пән мен тілді кіріктіріп оқыту», «болашақ бастауыш сынып мұғалімдерінің кәсіби даярлау» түсініктерінің мазмұны мен құрылымы бойынша нақтылаулар жүргізілді. Сонымен қатар эксперименттік зерттеуді жүргізуге арналған тәжірибелік алаңдар белгіленіп, тәжірибелік зерттеудің жоспары мен бағдарламасының жобасы құрылды.
Екінші кезеңде (2020–2021ж.ж.) болашақ бастауыш сынып мұғалімдерін пән мен тілді кіріктіріп оқытуға кәсіби даярлаудың мүміндіктері анықталып, блоктар, компоненттер, өлшемдер мен көрсеткіштер, деңгейлерінен тұратын құрылымдық-мазмұндық моделі жасалды. Анықтау экспериментінің кезеңдері жүзеге асырылды. Қалыптастыру экспериментінде болашақ бастауыш сынып мұғалімдерін пән мен тілді кіріктіріп оқытуға кәсіби даярлаудың әдістемесі: «CLIL English Club» бағдарламасы мен жұмыс жоспары, «Пән мен тілді кіріктіріп оқыту негіздері» элективті курсының бағдарламасы әзірленіп, «Пән мен тілді кіріктіру: практикалық жаттығулар» атты пән мен тілді кіріктіріп  оқытудың әдістеріне арналған оқу-әдістемелік құрал дайындалып, оқу үдерісінде қолданылды. Қалыптастыру кезеңінде «Пән мен тілді кіріктіріп оқыту негіздері» элективті курсының бағдарламасы тәжірибеден өткізілді.
Үшінші кезеңде (2021–2022 жж.) пән мен тілді кіріктіріп оқыту арқылы  болашақ бастауыш сынып мұғалімдерін кәсіби даярлау моделінің тиімділігін анықтау мақсатында педагогикалық эксперименттің бақылау кезеңі Қ. Жұбанов атындағы Ақтөбе өңірлік университетінде ұйымдастырылды. Эксперимент қорытындыларына сандық және сапалық тұрғыдан талдау жасалып, ғылыми болжамның дұрыстығы дәлелденді. 
Зерттеудің ғылыми жаңалығы мен теориялық маңыздылығы:
-пән мен тілді кіріктіріп оқыту арқылы болашақ бастауыш сынып мұғалімдерін кәсіби даярлаудың теориялық-әдіснамалық негіздері айқындалды; 
-«пән мен тілді кіріктіріп оқыту», «болашақ бастауыш сынып мұғалімдерінің кәсіби даярлау» түсініктерінің мәні, құрылымы нақтыланды;
-пән мен тілді кіріктіріп оқыту арқылы болашақ бастауыш сынып мұғалімдерін кәсіби даярлаудың педагогикалық мүмкіндіктері айқындалды;
-пән мен тілді кіріктіріп оқыту арқылы болашақ бастауыш сынып мұғалімдерін кәсіби даярлаудың құрылымдық-мазмұндық моделі жасалынды;
[bookmark: _Hlk204114449][bookmark: _Hlk191365134]Зерттеу жұмысының тәжірибелік маңыздылығы: болашақ бастауыш сынып мұғалімдерін пән мен тілді кіріктіріп оқытуға кәсіби даярлаудың әдістемесі: «Пән мен тілді кіріктіріп оқыту негіздері» элективті курсының бағдарламасы мен «CLIL English Club» клубының оқу жоспары мен бағдарламасы, «Пән мен тілді кіріктіру: практикалық жаттығулар» оқу-әдістемелік құрал ұсынылады. Зерттеу барысында алынған нәтижелер мен әзірленген ғылыми-әдістемелік ұсыныстарды жалпы білім беретін бастауыш сыныптарында, жоғары оқу орындарында болашақ педагогтерді кәсіби даярлау үдерісінде, сондай-ақ педагог кадрлардың біліктілігін арттырудағы ұлттық орталықтар мен кәсіби даму жүйесінде қолдануға болады.
Қорғауға ұсынылатын қағидалар:
[bookmark: _Hlk204113973]-кіріктірілген оқытудың мазмұны болашақ мұғалімдердің кәсіби-пәндік, тілдік және әдістемелік құзыреттерінің қалыптасуын қамтамасыз ететін күрделі динамикалық жүйе болып табылады және ол қоғаммен, білім беру ортасымен, студенттің жеке даму ерекшеліктерімен өзара әрекеттестікте айқындалады. Пәндік және тілдік білімді кіріктіру студенттердің танымдық белсенділігін, кәсіби қызығушылығын, шығармашылық ізденісін арттырып, көптілді ортада сабақ жүргізуге даярлығын күшейтеді; болашақ бастауыш сынып мұғалімдерін пән мен тілді кіріктіріп оқытуға кәсіби даярлаудың әдіснамалық негізін жүйелілік, тұлғалық-бағдарлы, іс-әрекеттік, синергетикалық, акмеологиялық және кіріктірушілік тұғырлар құрайды;
-«пән мен тілді кіріктіріп оқыту – бұл білім алушылардың пәндік мазмұнды, тілдік дағдыларды және коммуникативтік қабілеттерді бір мезетте меңгеруін мақсат ететін, олардың танымдық, тілдік және мәдени құзыреттіліктерін қатар дамытатын, көптілді білім беру кеңістігінде тиімді қолданыс табатын оқыту әдісі»; 
[bookmark: _Hlk203417288]-«пән мен тілді кіріктіріп оқыту арқылы болашақ бастауыш сынып мұғалімдерін кәсіби даярлау – бұл көптілді білім беру жағдайында сапалы оқыту үдерісін қамтамасыз ету мақсатында болашақ мұғалімнің пәндік, тілдік, әдістемелік, психологиялық-педагогикалық және мәдениетаралық құзыреттіліктерін кешенді қалыптастыруға бағытталған педагогикалық үдеріс»;
-пән мен тілді кіріктіріп оқыту үдерісінде болашақ мұғалімдердің пәндік білімді тілдік әрекетпен ұштастыра меңгеруі олардың кәсіби дамуын қамтамасыз етіп, кіріктіріп оқыту бірлескен іс-әрекетті, логикалық ойлауды, танымдық қабілеттерді және оқылым, тыңдалым, айтылым, жазылым дағдыларын пәндік мазмұн аясында дамытуға мүмкіндік береді. Пән мен тілді кіріктіріп оқыту әдісінің педагогикалық мүмкіндіктері білім алушылардың топтық және жұптық жұмыс барысында пәндік-тілдік коммуникацияны тиімді қолдануына, кәсіби бағыттылығы мен тілдік құзыреттерінің қалыптасуына жағдай жасайды;
- мақсаттық-тұжырымдамалық, теориялық-әдіснамалық, мазмұндық-іс-әрекеттік, нәтижелік-деңгейлік блоктардан тұратын, мотивациялық, танымдық және коммуникативті-іс-әрекеттік компоненттерге сай түзілген өлшемдер мен көрсеткіштерден, жоғары, орта, төмен деңгейлерден құралған динамикалық байланыстағы пән мен тілді кіріктіріп оқыту арқылы болашақ бастауыш сынып мұғалімдерін кәсіби даярлаудың құрылымдық-мазмұндық моделі дайындалды; модельдеудегі пәндік, тілдік және әдістемелік білімнің өзара байланысы болашақ мұғалімнің кәсіби даярлығының негізгі құрылымын көрсетіп, модельдің ішкі логикасын сипаттайды;
-пән мен тілді кіріктіріп оқыту арқылы болашақ бастауыш сынып мұғалімдерін даярлаудың әдістемесі: «Пән мен тілді кіріктіріп оқыту негіздері» элективті курсының бағдарламасы, «Пән мен тілді кіріктіру: практикалық жаттығулар» оқу-әдістемелік құралы және «CLIL English Club» клубының әдістемелік материалдарымен қамтамасыз етіледі.
Зерттеу базасы: Қ. Жұбанов атындағы Ақтөбе өңірлік университеті 
[bookmark: _Hlk192189852][bookmark: _Hlk204115159]Зерттеудің талқылануы мен жариялануы: зерттеу нәтижелері негізінде 9 ғылыми еңбек жарияланды. Оның ішінде: Scopus ақпараттық базасына енгізілген журналдарда 1 мақала; ҚР ҒЖБМ Ғылым және жоғары білім саласындағы сапаны қамтамасыз ету комитеті ұсынған басылымдарда 4 мақала; Халықаралық ғылыми конференция материалдар жинағында 3 мақала; 1 оқу әдістемелік құралы.
Scopus ақпараттық базасына енгізілген журналдарда 1 мақала жарияланды:
1. Analyzing CLIL Studies in Primary Education. Qubahan Academic Journal. Vol.4(4), 496–508, 2025. DOI: https://doi.org/10.48161/qaj.v4n4a1410. Education - (Q1), 87 процентиль. Бұл мақалада бастауыш білім беру саласында CLIL (Content and Language Integrated Learning –пән мен тілді кіріктіріп оқыту) әдісінің қолданылуы туралы ағылшын тіліндегі ғылыми мақалаларға кешенді библиометриялық талдау жүргізуді мақсат етеді. Талдау барысында жарияланымдар мен дәйексөз келтіру үрдістері, жиі дәйектелетін мақалалар, көп үлес қосқан авторлар, елдер мен университеттер, сондай-ақ ғылыми журналдар анықталды. Мақаланы жазудағы докторанттың үлесі 70%-ды құрайды. (Co-authored by: Wilfried A. 5%,  Zhazykova M. 5%, Mustoyapova A. 5%, Akiyeva A. 5%, Nurseitova B. 5%., Saimagambetova A. 5%)
ҚР ҒЖБМ саласындағы сапаны қамтамасыз ету комитеті ұсынған басылымдарда 4 мақала жарияланды:
1. Implementing CLIL in teaching and teacher’s readiness to CLIL. Л.Н. Гумилев атындағы Еуразия ұлттық университетінің хабаршысы «Педагогика. Психология. Әлеуметтану сериясы», Астана № 1 (134) 2021, Б. 43-51. DOI: https://doi org/10.32523/2616-6895-2021-134-1-43-51. Мақалада болашақ бастауыш сынып мұғалімдерінің пән мен тілді кіріктіріп оқытуға даярлығы туралы қарастырылады. Мақаланы жазудағы докторанттың үлесі 90% - ды құрайды. Қосалқы авторлар: С.С. Сейтенова - 5%, М.К. Жазыкова -  5%.
2. Motivation of the pre-service primary education teacher’s towards learning English in CLIL approach. Л.Н. Гумилев атындағы Еуразия ұлттық университетінің хабаршысы. «Педагогика. Психология. Әлеуметтану сериясы», Астана. № 3 (140) 2022, Б.69-77. DOI: https://doi org/10.32523/2616-6895-2022-140-3-69-77. Мақалада болашақ бастауыш сынып мұғалімдерінің пән мен тілді кіріктіріп оқыту барысында ағылшын тіліне деген қызығушылықтары қарастырылады. Мақаланы жазудағы докторанттың үлесі 70% - ды құрайды. Қосалқы авторлар: М.К. Жазыкова - 10%, А.С. Мустояпова - 10%, Л.С. Сыдық - 10%.
3. A comparative analysis of the level of English proficiency among future teachers in CLIL and Non-CLIL groups. Абай атындағы ҚазҰПУ «Хабаршы» «Педагогика ғылымдары» сериясы, Алматы, № 4 (80)  2023, Б.107-113. DOI: https://doi.org/10.51889/2959-5762.2023.80.4.014. Мақалада CLIL және CLIL емес топтардағы болашақ мұғалімдер арасында ағылшын тілін меңгеру деңгейлерін салыстырмалы талдау қарастырылады. Мақаланы жазудағы докторанттың үлесі 80%-ды құрайды. Қосалқы авторлар: М.К. Жазыкова - 5%, Мустояпова - 5%, А.С. Акиева - 5%, А.К. Аралбай - 5%.
4. Scopus-based bibliometric analysis of multilingual teacher education. Абай атындағы ҚазҰПУ «Хабаршы» «Педагогика ғылымдары» сериясы, Алматы, №1 (85) 2025, Б.44-53. DOI:  https://doi.org/10.51889/2959-5762.2025.85.1.005. Мақалада дамып келе жатқан көптілді педагогикалық білім беру бойынша 16 жылды (2007-2023) қамтитын Scopus базасында жарияланған ағылшын тіліндегі ғылыми зерттеулерге жан-жақты библиометриялық талдау қарастырылады. Мақаланы жазудағы докторанттың үлесі 100%-ды құрайды.
Халықаралық ғылыми конференция материалдар жинағында 2 мақала жарияланды:
1. Vocabulary learning strategies of the future primary school teachers // Proceedings of the 11th International Scientific and Practical Conferencе on challenges in science of nowadays: Америка Құрама Штаттары/ Вашингтон: 26-28 мамыр. 2023, Б. 124-132.
2. CLIL модельдері // II Халықаралық Ғылыми практикалық конференция жинағы. «Философия Абая и проблемы социальной справедливости в условиях глобальных трансформации. 19 маусым, Алматы, 2025, Б.414-419. Мақаланы жазудағы докторанттың үлесі 100% - ды құрайды. https://drive.google.com/file/d/1nscHA4oApcV77ZW8qDM9JWwughrlzQ-s/view?usp=sharing
3. CLIL implementation in Kazakhstan primary schools // «Қазіргі заманғы ғылым мен жоғары білімнің жаһандық трендтері және жергілікті аумақ шынайылықтары».Халықаралық ғылыми-тәжірибелік конференцияның тезистер жинағы. 16 cәуір, Вашингтон, 2025, Б.212-214.
Оқу-әдістемелік кешен:
1. «Пән мен тілді кіріктіру: практикалық жаттығулар» Оқу-әдістемелік құралын жазудағы докторанттың үлесі 100% - ды құрайды. Мақаланы жазудағы докторанттың үлесі 100% - ды құрайды.
	 Зерттеу нәтижелерінің дәлелділігі мен негізділігі:
Диссертация құрылымы: Диccepтaция жұмысы кipicпeден, үш тараудан, қopытынды, пaйдaлaнылғaн әдeбиeттep және қосымшалардан тұрады. 
Kіріспеде зерттеудің ғылыми аппараты, зерттеудің көкейкестілігі, зерттеудің мақсаты, нысаны, пәні, ғылыми болжамы, міндеттері, жетекші идеясы, теориялық және әдіснамалық негіздері, зерттеу көздері, зерттеу әдістері, базасы, зерттеудің негізгі кезеңдері, тәжірибелік маңыздылығы, қорғауға ұсынылатын қағидалар, зерттеу нәтижесінің дәлелділігі мен негізділігі, тәжірибеге ендірілуі ұсынылады.
«Пән мен тілді кіріктіріп оқыту арқылы болашақ бастауыш сынып мұғалімдерін кәсіби даярлаудың  теориялық-әдіснамалық негіздері» атты тарауда болашақ бастауыш сынып мамандарын кәсіби даярлау мәселесі ғылыми еңбектерде қарастырылып, теориялық тұрғыдағы ғылыми еңбектерге жасалған талдаулар барысында теориялық негіздері айқындалып, «Пән мен тілді кіріктіріп оқыту» ұғымы мен «Пән мен тілді кіріктіріп оқыту арқылы болашақ бастауыш сынып мұғалімдерін кәсіби даярлау» түсінігі сипатталады. Негізгі ұғымдарға нақтылаулар жасалады. 
«Пән мен тілді кіріктіріп оқыту арқылы болашақ бастауыш сынып мұғалімдерін кәсіби даярлауды модельдеу» атты зерттеудің екінші тарауында ЖОО-дағы оқыту үдерісінде болашақ мұғалімдердің пән мен тілді кіріктіре оқытуға кәсіби даярлығының қазіргі жағдайы талданады. Сонымен бірге болашақ бастауыш сынып мұғалімдерін пән мен тілді кіріктіріп оқыту арқылы кәсіби даярлаудың компоненттері, өлшемдері мен көрсеткіштері негізінде қалыптасқан құрылымдық-мазмұндық моделі жасалып, оның ішкі құрылымы талданады, жоғары, орта және төмен деңгейлері айқындалады.
[bookmark: _Hlk211889232]«Пән мен тілді кіріктіріп оқыту арқылы болашақ бастауыш сынып мұғалімдерін кәсіби даярлаудағы тәжірибелік-эксперименттік жұмыстар» атты үшінші тарауда болашақ бастауыш сынып мұғалімдерін пән мен тілді кіріктіріп оқыту технологиясына сүйене отырып, кәсіби даярлау үдерісі жан-жақты қарастырылды. Тарау мазмұнында ең алдымен кәсіби даярлық деңгейін айқындауға бағытталған диагностикалық кезеңнің мақсаттары, міндеттері, зерттеу әдістері мен құралдары сипатталып, бастапқы деңгейді анықтау нәтижелері жинақталды. Тәжірибелік-эксперименттік зерттеу нәтижесінде «Пән мен тілді кіріктіріп оқыту негіздері» элективті курсының мазмұны пән мен тілді кіріктіріп оқытудың түрлі түрлерін қамтитын өзекті тақырыптармен толықтырылып, жаңа әдістемелік тәсілдермен байытылды. Пән мен тілді кіріктіріп оқыту мазмұнын жүйелеу және оны білім беру үдерісіне тиімді ықпалдастыру мақсатында «Пән мен тілді кіріктіру: практикалық жаттығулар» оқу құралы құрастырылып, тәжірибеде қолдануға ұсынылды. Бақылау экспериментінің нәтижелері талданады.
Қорытынды бөлімде зерттеу жұмысы бойынша алынған ғылыми-әдістемелік нәтижелер тұжырымдалып, ғылыми-әдістемелік ұсыныстар берілді. Диссертациялық жұмыстың перспективалық қыры айтылады.
Пайдаланылған әдебиеттер тізімі: ғылыми диссертациялық зерттеу аясында қолданылған ғылыми-зерттеу еңбектерін, ғылыми-әдістемелік әдебиеттерді, монографияларды, ғылыми мақалалар мен оқу құралдарын, сондай-ақ тақырыпқа қатысты арнаулы басылымдарды қамтиды.
Қосымшада зерттеу үдерісінде қолданылған әдістемелік материалдар, тапсырмалар, кестелер мен қосалқы деректер, ендіру АКТ-лері жинақталып берілді.





1. ПӘН МЕН ТІЛДІ КІРІКТІРІП ОҚЫТУ АРҚЫЛЫ БОЛАШАҚ БАСТАУЫШ СЫНЫП МҰҒАЛІМДЕРІН КӘСІБИ ДАЯРЛАУДЫҢ  ТЕОРИЯЛЫҚ-ӘДІСНАМАЛЫҚ НЕГІЗДЕРІ

1.1 [bookmark: _Hlk193027139]«Пән мен тілді кіріктіріп оқыту» және «болашақ бастауыш сынып мұғалімдерін кәсіби даярлау»: ұғымдық сипаттамасы мен құрылымы

Қазақстандағы жалпы білім беру саласы қазіргі кезеңде сапалы білім беруді қамтамасыз ету, білім беру мазмұнын жаңарту және көптілділікке бейімделу бағытында жүйелі өзгерістерден өтіп жатыр. Заманауи білім берудің басты мақсаты – бәсекеге қабілетті, көптілді, шығармашыл тұлға қалыптастыру ғана емес, сонымен қатар осы мақсатқа жеткізетін кәсіби мұғалімдерді даярлау болып табылады. Осы тұрғыдан алғанда, болашақ бастауыш сынып мұғалімдерін кәсіби тұрғыда даярлау үдерісінде пән мен тілді кіріктіріп оқыту әдісіне ерекше көңіл бөлінуде. Бұл әдіс болашақ бастауыш сынып мұғалімдерінің педагогикалық құзыреттерін дамытуға, пәндік білімді шет тілінде меңгерту дағдыларын жетілдіруге, сондай-ақ тілдік және мәдени құзыреттілікті қалыптастыруға мүмкіндік береді.
Алайда пән мен тілді кіріктіріп оқыту қазіргі заманның ғана талабы емес, оның тарихи-теориялық бастаулары да бар. Пән мен тілді кіріктіріп оқыту әдісінің қазіргі білім беру жүйесінде маңыздылығы артып отырғанымен, оның идеялық негіздері көне дәуірден бастау алады. Әр тарихи кезеңде ғалымдар тілдің білім берудегі рөлін айқындап, пәндік мазмұнды тіл арқылы меңгертудің теориялық және практикалық қырларын ашып көрсеткен.
Антикалық дәуірде Квинтилиан мен Цицерон сияқты ойшылдар тіл мен ойлаудың байланысын ерекше атап өтті [76;77]. Олар шешендік өнерді тек қарым-қатынас құралы ғана емес, білім мен тәрбиенің негізгі тетігі ретінде қарастырды. Осы кезеңде білім беруде тілдік және мазмұндық компоненттердің өзара ықпалдастығының маңызы айқындалды.
Орта ғасырларда көптілділік білім беру қажеттілігі күшейді. Латын тілі ғылым мен білімнің ортақ тіліне айналып, әртүрлі елдерден келген білім алушыларға бірегей оқу ортасын қалыптастырды. Исидор Севильскийдің «Этимологиялар» еңбегі, Фома Аквинскийдің Summa Theologica шығармасы, Роджер Бэкон мен Альберт Великийдің трактаттары – барлығы латын тілінде жазылып, білімнің таратылуына ықпал етті [78; 79]. Бұл жағдай көптілділік пен пәндік білімді бір тіл арқылы кіріктіріп оқытудың ортағасырлық үлгісі болды.
ХХ ғасырдың екінші жартысында пән мен тілдің өзара байланысы ғылыми тұрғыда жан-жақты зерттелді. У.Ламберт Канададағы иммерсия бағдарламалары арқылы екітілді білім берудің тиімділігін дәлелдеді [80]. Джим Камминс тілдік құзыреттіліктің екі деңгейін – тұрмыстық қарым-қатынасқа қажетті BICS және академиялық ортада табысқа жеткізетін CALP ұғымдарын енгізді [81]. Меррил Суэйн тіл үйретуде өнімді сөйлеудің рөлін айқындайтын Output Hypothesis тұжырымдамасын ұсынды [82]. С.Крашен «түсінікті енгізу» идеясын негізге алған Input Hypothesis арқылы тіл үйренудің табиғи тетіктерін көрсетті [83].
1990 жылдары Дэвид Марш алғаш рет «Content and Language Integrated Learning (CLIL)» ұғымын ғылыми айналымға енгізіп, пән мен тілді кіріктіре оқытудың жаңа әдістемелік бағытын анықтады [84]. Бұл кезеңде CLIL тек теория ретінде ғана емес, нақты білім беру практикасына енді.
2000 жылдан бері пән мен тілді кіріктіріп оқыту әдісінің ғылыми-әдістемелік базасы Еуропада кеңінен дамыды. Д.Койл пән мен тілді кіріктіріп оқытудың 4C’s Framework моделін (Content, Communication, Cognition, Culture) ұсынды. Бұл модель пәндік білім, тілдік қатысым, когнитивтік даму және мәдени құзыреттілікті біртұтас қарастыруға мүмкіндік берді. Филип Худ пен Дэвид Марш мұғалімдерге арналған практикалық құралдар дайындап, CLIL-дің педагогикалық негізін нығайтты [85]. Пеетер Мехисто бұл әдістеменің тиімді стратегияларын жасап, оның оқу процесінде қолданылу жолдарын нақтылады [86].
Қазақстандық зерттеулерде де пән мен тілді кіріктіріп оқыту әдісінің мүмкіндіктері қарастырылып келеді. Соңғы жылдары Л.Карабасова, Г.Күзембаева, З.Қошанова сияқты ғалымдар қазақстандық мектептерде пән мен тілді кіріктіріп оқыту әдісінің тәжірибесін енгізу, мұғалімдерді даярлау және үштілді білім берудің ерекшеліктерін талдады [87;88;89].
Қазақстан Республикасында үштілді білім беру саясаты бірізді және кешенді құқықтық негізге сүйене отырып дамып келеді. Бұл саясаттың табысты жүзеге асырылуы мен институционалдануы мемлекеттік стратегиялық құжаттар мен нормативтік-құқықтық актілердің өзара сабақтастығы мен үйлесімділігі арқылы қамтамасыз етілуде.
«Қазақстан-2050» Стратегиясында елдің ұзақ мерзімді даму басымдығы ретінде бәсекеге қабілетті ұлт қалыптастыру мақсаты қойылып, осыған жетудің бір тетігі ретінде көптілді білім беру қажеттілігі айқындалды. Бұл құжат Қазақстандағы үштілді білім беру саясатының бастау көзі әрі мемлекеттік идеологиялық негізі болды. Осы стратегиялық бағытты іске асыру үшін «Педагог» кәсіби стандарты қабылданды. Бұл стандартта педагогтардың кәсіби құзыреттері ішінде үштілді білім беруге қабілетті болу талабы қойылды [90; 91].
 Білім берудің барлық деңгейінің мемлекеттік жалпыға міндетті білім беру стандарттары [92] үштілді білім беру талаптарын білім берудің барлық сатыларына жүйелі түрде енгізіп, үштілділік саясатының білім беру мазмұнына ендірілуін қамтамасыз етті. Бұл стандарттар стратегиялық құжаттар мен заңдарда көзделген мақсаттарды практикалық деңгейде іске асыру құралы болды.
Үштілді білім беру саясатының жалғасы ретінде 2023–2029 жылдарға арналған жоғары білім мен ғылымды дамыту тұжырымдамасы қабылданды. Бұл тұжырымдамада жоғары білім мен ғылым саласында үштілділікті дамыту, кәсіби білікті мамандарды даярлау, білім беру жүйесін халықаралық стандарттарға бейімдеу және жаһандық білім кеңістігіне ену мәселелері нақты көрсетілген [93]. Аталған бағытты кешенді түрде жүзеге асыру мақсатында тәрбие үдерісіне де ерекше көңіл бөлінуде.
Осы тұрғыда әзірленген "Біртұтас тәрбие бағдарламасы" жобасында үштілді білім беру құндылықтарын тәрбиелік үдеріс арқылы нығайту қажеттілігі бекітілген [94]. Бұл бағдарлама үштілді білім беруді тек оқу мазмұны шеңберінде ғана емес, сонымен қатар білім алушылардың дүниетанымы мен құндылықтық бағдарын қалыптастыру арқылы іске асыруды көздейді.
 Сонымен қатар, кәсіби маман даярлау үдерісінде болашақ мамандардың пәндік-тілдік, мәдени және коммуникативтік құзыреттерін тәрбиелік жұмыстармен ұштастыра отырып дамыту қажеттілігі де ерекше атап көрсетіледі. Жоғарыда көрсетілген барлық құжаттар пән мен тілді кіріктіріп оқытуға жан-жақты құқықтық, әдістемелік және тәрбиелік негіз қалыптастырады. Бұл құжаттар үштілді білім беру саясатының стратегиялық бағытынан бастап, оны жүзеге асырудың нақты құралдары мен тетіктерін, соның ішінде пән мен тілді кіріктіріп оқыту әдісін қолдану арқылы жүзеге асыру жолдарын айқындайды.
Осы заңнамалық және нормативтік негіздерге сүйене отырып, пән мен тілді кіріктіріп оқыту ұғымының мәнін және оның құрылымын қарастыру маңызды. 
Пән мен тілді кіріктіріп оқыту – бұл білім алушылардың пәндік білім мен тілдік дағдыларды бір уақытта меңгеруін мақсат ететін заманауи оқыту әдісі. Бұл тәсіл білім алушылардың танымдық және коммуникативтік қабілеттерін дамыта отырып, шет тілін немесе екінші тілді пән мазмұны арқылы үйренуге бағытталған. Пән мен тілді кіріктіріп оқыту білім алушылардың тілдік ортасын кеңейтіп, тілдің пәндік контексте қолданылуын қамтамасыз етеді.
Пән мен тілді кіріктіріп оқыту (CLIL) ұғымы кең мағынада түсіндіріліп, уақыт өте келе дамып, жетілдірілді. Кейбір зерттеушілер мен практиктер бұл ұғымды екітілді білім берудің синонимі ретінде қарастырса, енді біреулері оны тілді кіріктіріп оқытудың немесе мазмұнға негізделген оқытудың нәтижесі ретінде қабылдайды [95]. Бүгінде бұл ұғым көбіне ауқымды термин ретінде түсіндіріледі: бір жағынан – оқу пәнін шет тілі арқылы меңгеру, екінші жағынан – мазмұнға негізделген пән арқылы шет тілін меңгеру.
S. Darn, «CLIL-дің дамуына Солтүстік Америкадағы иммерсиялық бағдарламалар, Испания, Уэльс және Франциядағы аз ұлттар немесе мемлекеттік тіл арқылы оқыту, сондай-ақ “шет” тілінде білім берудің әртүрлі үлгілері себеп болған» деп көрсетеді [96].
Ал, P. Mehisto, CLIL әдісін келесідей анықтайды: «Бұл – мазмұнды меңгеру мен тілді меңгеруді алдын ала белгіленген деңгейде жүзеге асыру мақсатында бірінші тіл (L1) мен қосымша бір немесе екі тілді қатар қолдануға негізделген екіжақты бағыттағы оқыту және үйрену тәсілі» [97].
D. Coyle және оның әріптестері болса CLIL-ді «бұл не тек тіл үйрену, не тек пәнді меңгеру емес, екеуінің де үйлесімі болып табылатын тәсіл, әрі бұл біріктіру процесімен байланысты. Біріктіру дегеніміз – бұрыннан жеке-жеке қарастырылып келген элементтерді (мысалы, оқу бағдарламасындағы пәндерді) біріктіру» деп сипаттайды. [85,4б.].  Тілді үйренуді мағыналы ету үшін оны тек жаттап қана қоймай, сол тілді қолдану арқылы меңгеру қажет екенін түсіну маңызды. Осы тұрғыдан алғанда, CLIL – тілді үйренудің мәнді жолдарының бірі, себебі ол пәндік мазмұн арқылы тілдік қолдануға мүмкіндік береді, яғни білім алушылар тілді үйреніп қана қоймай, оны нақты жағдайда қолдана алады.
D. Marsh пен M. Frigols-Martín бұл әдістің ерекшелігін айта келе, «CLIL ең көп тілдік ортаға ену – соғұрлым жақсы нәтиже береді» деген көзқараспен міндетті түрде сәйкес келе бермейтінін атап өтеді. Яғни, CLIL әдісінің тиімділігі тек тілдік орта көлеміне емес, тіл мен мазмұнның мағыналы кірігуіне байланысты [98].
Қазақстанда пән мен тілді кіріктіріп оқыту — бұл 2000-жылдардың басынан бастау алған, 2007 жылғы үштілділік саясатының негізінде дамыған инновациялық бағыт. Ол Назарбаев Зияткерлік мектептерінен бастап, орта мектептерге және ЖОО-ларға дейін кезең-кезеңімен енгізіліп келеді. Қазіргі таңда CLIL республиканың білім беру жүйесінде белсенді қолданылып, зерттелуде. Қазақстандағы пән мен тілді кіріктіріп оқытуды енгізу кезеңдері 1-ші кестеде көрсетілген.

Кесте1 - Қазақстандағы пән мен тілді кіріктіріп оқытуды енгізу кезеңдері

	№
	Кезең
	Жылдар
	Негізгі сипаттама
	Нормативтік негіздер

	
	1
	2
	3
	4

	
1
	Идеялық қалыптасу
	2006–2010 жж.
	Үштілділік саясатының ресми ұсынылуы, көптілді білім берудің маңызын түсіндіру
	«Үштұғырлы тіл» жобасының басталуы (Н.Назарбаев)

	
2
	Заңнамалық негізін қалау
	2010–2015 жж.
	Үштілділікке құқықтық база жасау, пән мен тілді кіріктіруді жоспарлау
	ҚР Білім туралы Заңы, Тілдерді дамыту бағдарламасы (2011–2020)

	
3
	Пилоттық енгізу


	2015–2018 жж.
	Назарбаев Зияткерлік мектептері мен жекелеген пилоттық мектептерде пән мен тілді кіріктіріп оқытуды сынақтан өткізу
	Білім берудің мемлекеттік стандарттары (2018), Үштілді білім беруді дамытудың жол картасы


Кестенің жалғасы
	

4
	Жаппай енгізу

	2018–2023 жж.
	Орта білім беретін мектептерге кезең-кезеңімен енгізу, мұғалімдерді даярлау
	ҚР Білім беруді дамытудың мемлекеттік бағдарламасы (2011–2020), Педагог мәртебесі туралы Заң (2019)

	

5
	Жоғары білім мен ғылымды қамту


	2023 жылдан бастап


	Жоғары оқу орындарында пән мен тілді кіріктіріп оқытуды кеңейту, педагогикалық мамандықтарда міндетті енгізу
	Жоғары білім мен ғылымды дамытудың 2023–2029 жылдарға арналған тұжырымдамасы, Біртұтас тәрбие бағдарламасы (2023)



Кестеде көрсетілгендей,  Қазақстандағы пән мен тілді кіріктіріп оқытуды енгізу үдерісі бірнеше тарихи және құқықтық кезеңдерді қамтиды. Бұл кезеңдердің әрқайсысы үштілді білім беру саясатын жоспарлы түрде жүзеге асыруға мүмкіндік берді. Қазақстанда пән мен тілді кіріктіріп оқытуды білім беру жүйесіне енгізу кезеңдері бірізді түрде, нақты стратегиялық жоспарларға сүйене отырып жүзеге асырылды [99]. Бұл үдеріс елдің әлеуметтік-экономикалық даму басымдықтарына, жаһандық білім кеңістігіне ену мақсатына және көптілді, бәсекеге қабілетті ұрпақ қалыптастыру қажеттілігіне тікелей байланысты болды. Осы кезеңдер пән мен тілді кіріктіріп оқыту жүйесінің Қазақстанда мақсатты түрде, ғылыми, әдістемелік және құқықтық негізде дамығанын көрсетеді. Бүгінгі таңда бұл әдіс жалпы білім беру мазмұнының, оқыту әдістерінің және мұғалімдерді кәсіби даярлаудың ажырамас бөлігіне айналып отыр.
Сонымен қатар, адам өмірінің барлық саласында жүріп жатқан интеграциялық үдерістер білім беру жүйесінде жаңа тәсілдерді қарастырудың алғышарттарын қамтамасыз етеді. Білім беру саласында интеграция феноменін қолданудың белгілі бір оң тәжірибесі бар. Осыған орай, кәсіби білім беруді іргелендіруді интеграциялық үдерістерді күшейту арқылы жүзеге асыру, педагогикалық жоғары оқу орындарында көпмәдениетті және шетел тілінде білім беруге бағытталу қазіргі кезеңде өзекті бағыттарға айналуда.
Қазақстандағы көптілді орта күрделі тарихи-саяси үдерістердің нәтижесінде қалыптасты. Бұл жағдай қазіргі таңда елімізде кең таралған полилингвистік әлеуметтік қабаттың пайда болуына ықпал етті. Ресми деректерге сәйкес, қазіргі Қазақстан аумағында шамамен 47 тіл қолданыс табуда [100]. 
Елдегі осындай көптілді және мәдени әртүрлі қоғамда тиімді білім беру жүйесін оның ішінде пән мен тілді кіріктіріп оқыту қажеттілігі туындады. Осыған байланысты Қазақстанда пән мен тілді кіріктіріп оқыту – бұл стратегиялық, кезең-кезеңімен дамыған, нәтижеге бағытталған ұлттық білім беру саясатының маңызды бөлігі болып табылады. Алдағы уақытта осы бағытты жетілдіру, мұғалімдердің біліктілігін арттыру және әдістемелік құралдарды дамыту білім сапасын одан әрі көтерудің негізгі басымдықтарының бірі болып қала береді. XVIII ғасырдың ортасынан бастап XX ғасырдың соңына дейін Қазақстан аумағы түрлі саяси-экономикалық және қоғамдық өзгерістердің, көші-қон үдерістері мен тарихи қозғалыстардың әсерінде болды. Осы кезеңдегі тілдердің даму үдерісі мен эволюциясы Қазақстанда сан алуан мүдделер тоғысқан мәдени әртүрліліктің қалыптасуына негіз болды.
Төменде 2-кестеде отандық және шетелдік авторлардың пән мен тілді кіріктіріп оқыту (CLIL) ұғымына берген анықтамалары мен олардың еңбектерін қамтитын толық кесте ұсынылған.

Кесте  2 - Отандық және Шетелдік авторлардың пән мен тілді кіріктіріп оқыту (CLIL) ұғымына берген анықтамалары
	
№
	Автор 
	Пән мен тілді кіріктіріп оқытуға берген анықтамасы
	Еңбектері

	
	Қазақстандық авторлар

	1.
	Ж.Б. Нұртазина
	Пән мен тілді кіріктіріп оқыту – тілдік және пәндік құзыреттілікті қатар дамытуға бағытталған тиімді әдіс.
	Көптілді білім берудің теориясы мен практикасы (2013).

	2.
	А.Ж. Айтбаева
	CLIL – пән мен тілді кіріктіріп оқытудың көптілді білім берудегі маңызды технологиясы.
	Үштілді білім берудің ғылыми-теориялық негіздері (2016).

	3.
	Б.А. Жетпісбаева
	CLIL – пәндік және тілдік білімді кіріктіру арқылы білім алушылардың функционалдық құзыреттілігін дамытуға мүмкіндік беретін әдіс.
	Функционалдық және коммуникативтік құзыреттілік (2019).

	4.
	Алтынсарин академиясы
	CLIL – пәндік білім мен тілдік дағдыны бір уақытта дамытуға арналған әдіс, мұғалімдер мен пән мұғалімдерінің өзара ынтымақтастығын қажет етеді.
	CLIL технологиясы бойынша әдістемелік ұсынымдар (2018).

	5.
	А.Қ. Бобек және т.б
	CLIL – пәндерді екінші/үшінші тілде оқыту арқылы білім алушылардың тілдік қабілеттерін және пәндік білімін қатар дамыту әдісі.
	 Content and Language Integrated Learning – ағылшын тілінде оқыту әдістемесі (2023).

	
	Шетелдік авторлар

	6.
	D.Marsh
	Пән мен тілді кіріктіріп оқыту – пәндік және тілдік білімді бір уақытта меңгеруге мүмкіндік беретін оқыту әдісі.
	Marsh, D. (1994). Content and Language Integrated Learning

	7.
	D.Coyle
	Пән мен тілді кіріктіріп оқыту – бұл пәндік білім, тілдік дағдылар, ойлау қабілеті және мәдениет элементтерін қатар дамыту үдерісі.
	Coyle, D., Hood, P., Marsh, D. (2010). CLIL: Content and Language Integrated Learning

	8.
	O.Meyer
	CLIL – пәнаралық байланыс пен тілдік дамуды үйлестіретін құрылымдалған, кезеңдік оқыту моделі.
	Meyer, O. (2010). Introducing the CLIL-Pyramid


Кестенің жалғасы
	9.
	M.L.Pérez-Cañado
	CLIL – пән мен шет тілін қатар оқытатын, оқушының белсенділігін арттыруға бағытталған интеграциялық әдіс.
	Pérez-Cañado, M.L. (2012). CLIL research and practice

	10.
	Mehisto, Frigols, Marsh
	CLIL – пәндік, тілдік және мәдени мақсаттарды біртұтас қамтитын, жоспарлы және оқушы орталығындағы оқыту тәсілі.
	Mehisto, P., Frigols, M.J., Marsh, D. (2008). Uncovering CLIL



Жоғарыда берілген кестеде көрсетілген пән мен тілді кіріктіріп оқыту ұғымына қатысты шетелдік және қазақстандық ғалымдардың анықтамаларын талдау негізінде олардың арасында бірқатар ұқсастықтар мен айырмашылықтар бар екені анықталды.
Ең алдымен, барлық авторлардың ортақ көзқарасы – пән мен тілді кіріктіріп оқытудың негізгі мақсаты білім алушылардың пәндік және тілдік құзыреттіліктерін бір уақытта дамыту екенінде. Бұл әдіс білім беру үдерісінде білім алушылардың пәндік білімін де, шетел тіліндегі тілдік дағдыларын да қатар дамытуды көздейді. Біраз ғалымдар CLIL әдісін көптілді білім берудің тиімді құралы ретінде бағалайды [101]. Шетелдік және қазақстандық зерттеушілердің еңбектерінде пән мен тілдің өзара кірігуі білім алушылардың функционалдық сауаттылығын, сыни ойлау дағдыларын және мәдени құзыреттілігін қалыптастыруға ықпал ететінін атап көрсетеді. Яғни, пән мен тілді кіріктіріп оқыту тек тіл үйретумен шектелмей, білім алушылардың дүниетанымын кеңейтіп, оларды көпмәдениетті ортада еркін әрекет ете алатын бәсекеге қабілетті тұлға ретінде тәрбиелеуге бағытталған.
Сонымен қатар, шетелдік және қазақстандық авторлардың арасында айтарлықтай айырмашылықтар да бар. Шетелдік ғалымдар CLIL әдісін көбінесе теориялық-әдістемелік негізде қарастырады. Олар пән мен тілдің интеграциясын құрылымдық модель ретінде сипаттап, CLIL әдісін балабақша, бастауыш, орта және жоғары білім беру сатыларында кеңінен қолдануды ұсынады. Бұл әдіс білім алушылардың пәндік, тілдік, когнитивтік және мәдени құзыреттіліктерін біртұтас дамытуға бағытталған кешенді тәсіл ретінде қарастырылады.
Мәселен, D.Marsh CLIL-ді пәндік және тілдік білімді қатар меңгертуге мүмкіндік беретін оқыту әдісі ретінде сипаттайды [84,43б]. Ал Do Coyle өзінің еңбектерінде CLIL әдісін пәндік мазмұн, коммуникация, ойлау және мәдениет элементтерін бір уақытта дамытатын тәсіл ретінде ұсынады [102, 24б.]. Сондай-ақ, O.Meyer  CLIL әдісін тақырып таңдау, мультимодальдық кіріс, когнитивтік және коммуникативтік тапсырмалар, жаңарту кезеңдерімен жүйелі түрде ұштастырылған құрылымдалған, кезеңдік модель ретінде көрсетті. Ол бұл модельді CLIL-Pyramid деп атап, оны кәсіби мұғалімдерді даярлауда қолдану тиімді екенін атап көрсетті [103].  Бұл ғалымдардың барлығы CLIL-ді көптілділік пен пәнаралық білім берудің негізі деп есептейді.
Ал Қазақстандық ғалымдар CLIL әдісін негізінен практикалық және саяси контексте қарастырады. Олар пән мен тілді кіріктіріп оқытуды Қазақстанда үштілді білім беру саясатын іске асырудың маңызды құралы ретінде сипаттайды. Мысалы, Ж.Б. Нұртазина CLIL әдісін тілдік және пәндік құзыреттілікті қатар дамытуға бағытталған тиімді әдіс деп атап көрсетеді [104].   А.Ж. Айтбаева өз еңбегінде CLIL-ді үштілді білім беруді жүзеге асыруда негізгі технологиялардың бірі деп таниды [105]. 
Сондай-ақ, Б.А. Жетпісбаева CLIL әдісін білім алушылардың функционалдық құзыреттілігін дамытуға бағытталған құрал ретінде қарастырады және мұғалімнің көптілді білім беру жағдайында жаңа рөлін айқындап береді [106].  
Қазақстандық ғалымдардың еңбектерінде CLIL әдісі Қазақстандағы көптілді орта, үш тұғырлы тіл саясаты және ұлттық білім беру жүйесінің ерекшеліктеріне бейімделген әдіс ретінде қарастырылады. Отандық тәжірибеде бұл әдіс Назарбаев Зияткерлік мектептері, ЖОО-лар және кейбір пилоттық мектептерде қолданыс тауып отыр. Сонымен қатар, CLIL әдісі Қазақстанда әлі де даму үстінде және оны енгізу барысында бірқатар қиындықтар да бар. Атап айтқанда, пән мұғалімдерінің тілдік құзыреттілігінің жеткіліксіздігі, әдістемелік құралдардың аздығы, сондай-ақ оқу материалдарының тілдік деңгейге бейімделмеуі секілді мәселелер өзекті болып отыр.
Шетелдік тәжірибеде CLIL әдісі білім беру жүйесінің барлық сатыларында кеңінен қолданылады және әдістемелік тұрғыдан жан-жақты қамтамасыз етілген. Ал Қазақстанда бұл әдіс негізінен үштілді білім беру саясатын жүзеге асырудың нақты құралы ретінде қарастырылып, әлі де жүйелі дамыту мен әдістемелік қолдауды қажет етеді.
CLIL әдісі шетелдік те, қазақстандық та ғалымдардың зерттеулерінде пән мен тілді қатар оқытудың тиімді тәсілі ретінде танылған. Алайда Қазақстандағы CLIL әдісі мемлекеттік тіл, орыс тілі және ағылшын тілін қатар меңгертуге бағытталған стратегиялық міндеттерді орындау құралы ретінде ерекше сипат алады. Ал шетелдік тәжірибеде CLIL әмбебап әдіс ретінде қолданылып, білім беру үдерісінің ажырамас бөлігіне айналған. Осыған байланысты Қазақстанда CLIL әдісін одан әрі дамыту, мұғалімдердің біліктілігін арттыру, үш тілде сапалы оқулықтар мен әдістемелік құралдар әзірлеу – білім беру сапасын арттырудың маңызды бағыты болып қала береді.
Осы отандық және шетелдік ғалымдардың анықтамалары мен зерттеулерін талдай келе, пән мен тілді кіріктіріп оқытудың мәні мен мазмұны білім алушылардың пәндік және тілдік құзыреттіліктерін қатар дамытуға, көпмәдениетті ортада еркін әрекет ете алатын тұлға қалыптастыруға негізделетіні айқындалды. Осы контент талдауларға сүйене отырып, біз пән мен тілді кіріктіріп оқытуға келесідей авторлық анықтама ұсынамыз:
«Пән мен тілді кіріктіріп оқыту – бұл білім алушылардың пәндік мазмұнды және тілдік дағдыларды бір уақытта меңгеруін мақсат ететін, олардың танымдық, тілдік және мәдени құзыреттіліктерін қатар дамытатын, көптілді білім беру кеңістігінде тиімді қолданыс табатын оқыту әдісі». Бұл анықтамада пән мен тілдің өзара байланысы, білім алушылардың функционалдық сауаттылығы мен көпмәдениетті құндылықтарын қалыптастыруға баса назар аударылды. Сонымен бірге, бұл әдістің Қазақстандағы үштілді білім беру саясаты мен жаһандық білім беру үрдістеріне сәйкес келетінін ескердік.
Осылайша, шетелдік және қазақстандық ғалымдардың анықтамаларын талдау мен салыстыру нәтижесінде пән мен тілді кіріктіріп оқытудың білім беру жүйесіндегі маңызы мен ерекшеліктері жан-жақты анықталды. Талдау барысында бұл әдіс білім алушылардың пәндік, тілдік және мәдени құзыреттіліктерін қатар дамытуға бағытталғаны белгілі болды. Сонымен қатар, зерттеу нәтижелері пән мен тілді кіріктіріп оқытудың құрылымдық тұрғыдан да белгілі бір жүйеге негізделетінін көрсетті.
Пән мен тілді кіріктіріп оқыту үдерісі тиімді ұйымдастырылуы үшін оның негізгі құрылымдық компоненттерін нақты айқындау қажет. Бұл компоненттер өзара тығыз байланыста болып, білім алушылардың пәндік және тілдік дағдыларын бір мезгілде дамытуға ықпал етеді. Пән мен тілді кіріктіріп оқытудың тиімді жүзеге асырылуы оның құрылымдық элементтерінің үйлесімділігін талап етеді. Зерттеулерге сүйене отырып, бұл әдістің До Койл ұсынған 4C моделі негізінде төрт негізгі компоненттен тұратыны анықталды: мазмұн (Content), тіл (Communication), ойлау (Cognition) және мәдениет (Culture) [102, 32б.]. 
Пәндік мазмұн (Content).
Пәндік мазмұн – бұл білім алушылар меңгеруге тиіс нақты ғылыми ұғымдар мен оқу материалдарының жиынтығы. Бұл компонент оқыту үдерісінің пәндік аспектісін қамтиды және оқу бағдарламасындағы мақсаттар мен міндеттерге сәйкес пән бойынша теориялық әрі практикалық білімді қалыптастыруға бағытталады. Content компоненті білімнің мазмұндық жағын қамтамасыз етіп, тіл арқылы пәнді игеру үшін негіз болады.
Тілдік қарым-қатынас (Communication) 
Тілдік қарым-қатынас - пәндік білімді меңгеру барысында қолданылатын тілдік құралдар мен қарым-қатынас формаларын қамтиды. Бұл тіл үйрену мен қолданудың өзара байланысын сипаттайды. Аталған компонент білім алушылардың пәндік терминологияны, грамматикалық құрылымдарды, академиялық дискурс элементтерін меңгеруін және өз ойын нақты, дәл жеткізу дағдыларын дамытуды көздейді.
Ойлау дағдылары (Cognition) 
Ойлау дағдылары – білім алушылардың танымдық қабілеттері мен сыни ойлау дағдыларын дамытуға бағытталған. Бұл компонент арқылы оқыту процесі тек ақпаратты есте сақтауға емес, сонымен бірге талдау, салыстыру, бағалау, синтездеу сияқты жоғары деңгейлі ойлау әрекеттеріне негізделеді. CLIL әдісінде когнитивтік тапсырмалар оқушылардың пән мен тілді терең түсінуіне жағдай жасайды.
 Мәдениет (Culture)
Culture компоненті – білім алушылардың мәдениетаралық құзыреттілігін қалыптастыруға бағытталады. Бұл компонент оқушыларды басқа халықтардың мәдениетін құрметтеуге, тіл мен мәдениет байланысын түсінуге, төзімділік пен ашықтыққа тәрбиелейді. CLIL әдісінде мәдениет – тек оқу мазмұнының бөлігі ғана емес, сонымен бірге әлемдік көзқарасты кеңейтетін және жаһандық азаматтықты қалыптастыратын маңызды фактор болып табылады.
Жоғарыда аталған компоненттер пән мен тілді кіріктіріп оқытудың тұтас құрылымын қалыптастырады және олардың әрқайсысы білім алушылардың жан-жақты кәсіби дамуына ықпал етеді. Компоненттердің өзара байланысы пән мен тілді тиімді кіріктіру арқылы білім сапасын арттыруға мүмкіндік береді.
Осы компоненттерге сүйене отырып, пән мен тілді кіріктіріп оқытуды тиімді жоспарлау, оқу материалдарын іріктеу, оқыту әдістерін таңдау және бағалау үдерісін дұрыс ұйымдастыру – көптілді білім беруде маңызды талаптардың бірі болып саналады. Себебі пән мен тілді кіріктіріп оқыту әдісі қазіргі әлемдік білім беру тәжірибесінде өзінің тиімділігін дәлелдеген интегративті оқыту моделі ретінде кеңінен қолданылады.
Аталған әдіс білім алушылардың пәндік және тілдік құзыреттіліктерін қатар дамытуға, олардың шет тілін күнделікті оқу процесінде белсенді қолдануына мүмкіндік береді. Бұл бағытта оқу мазмұнын дұрыс жоспарлау мен оқыту стратегияларын сауатты ұйымдастыру – CLIL технологиясының табысты іске асуының негізгі шарттарының бірі болып табылады.
CLIL технологиясын тиімді жоспарлау мен қолдану барысында келесідей артықшылықтар айқындалады: 
1. [bookmark: _Hlk202289544]Пәнаралық және тілдік құзыреттілікті қатар дамытуға мүмкіндік береді. Білім алушылардың бір уақытта пәндік білімді және шет тілін меңгеру арқылы кешенді тілдік дағдыларын дамытады [107].
2. Білім алушылардың оқу мотивациясын арттырады. Пәнді шет тілінде меңгеру қызығушылық тудырып, креативті білім беру ортасын қалыптастырады [108; 109].
3. Мәдениетаралық құзыреттілікті дамытуға ықпал етеді. CLIL әдісінде шетелдік мысалдар мен халықаралық контенттің қолданылуы білім алушылардың дүниетанымын кеңейтіп, мәдениетаралық қарым-қатынасқа дайындайды [110].
4. Тілдік дағдыларды пәндік контексте меңгертеді. Білім алушылардың шет тілін тек лексикалық деңгейде емес, нақты пәндік мазмұнда қолдану арқылы белсенді тілдік құзыреттілікке қол жеткізеді [111].
5. Оқу үдерісін белсенді оқыту әдістері арқылы ұйымдастыруға мүмкіндік береді. CLIL технологиясы интерактивті, жобалық және коммуникативтік әдістерді тиімді қолдануға жол ашады [112; 113].
Сонымен қатар, пән мен тілді кіріктіріп оқытудың белгілі бір қиындықтары да кездеседі. Қазақстандық және шетелдік зерттеулер бұл әдісті енгізуде бірқатар кедергілерді айқындаған:
1. Мұғалімдердің кәсіби дайындық деңгейінің жеткіліксіздігі. Қазақстандық зерттеулерде пәнді үш тілде оқытуға мұғалімдердің дайындығы жеткіліксіз екені анықталған [114]. Мұғалімдердің көпшілігі шет тілінде пән мазмұнын жеткізуде әдістемелік және тілдік қиындықтарға тап болады.
2. Оқу-әдістемелік материалдардың жеткіліксіздігі. Қазіргі таңда Қазақстанда пән мен тілді кіріктіріп оқытуға арналған үш тілдегі сапалы оқулықтар мен әдістемелік құралдар шектеулі болып отыр [115, 217б.].
3. Білім алушылардың шет тілін меңгеру деңгейінің төмендігі. Бұл мәселе білім алушылардың пәндік мазмұнды толық игеруіне айтарлықтай кедергі келтіреді [108,65б.].
4. Тілдік ортаның жеткілікті дамымауы. CLIL әдісін тиімді қолдану үшін табиғи немесе арнайы жасалған тілдік орта қажет. Егер мұндай орта шынайы қалыптаспаса, әдістің тиімділігі төмендеуі мүмкін [102, 36б.].
5. Уақыттың шектеулілігі. Бір сабақтың ішінде пәндік және тілдік мақсаттарға бір мезгілде қол жеткізу үшін қосымша уақыт пен мұқият жоспарлау қажет [116].
Жалпы, пән мен тілді кіріктіріп оқыту әдісі білім алушылардың тілдік және пәндік дағдыларын кешенді түрде дамытуға мүмкіндік беретінімен, оның табысты жүзеге асуы кәсіби дайын мұғалімнің, сапалы әдістемелік базаның және қолайлы тілдік ортаның болуына тікелей байланысты. Бұл талаптар болашақ бастауыш сынып мұғалімдерін кәсіби даярлау үдерісінде ерекше ескерілуі тиіс.
Болашақ бастауыш сынып мұғалімдерін кәсіби даярлау — бұл олардың педагогикалық, пәндік, тілдік, әдістемелік және коммуникативтік құзыреттіліктерін қалыптастыру мен дамытуға бағытталған күрделі әрі кешенді үдеріс. Бұл даярлық болашақ мұғалімді тек пәнді оқытуға емес, сонымен қатар оны көптілді ортада тиімді жеткізе алатын, білім алушылармен еркін тілдік қарым-қатынас орната алатын бәсекеге қабілетті маман ретінде қалыптастыруды көздейді.
Осыған орай, пән мен тілді кіріктіріп оқытудың тиімді жүзеге асырылуы мен болашақ бастауыш сынып мұғалімдерінің сапалы кәсіби даярлығы — өзара тығыз байланысты және көптілді білім беру кеңістігінде табысты оқыту процесінің негізгі шарты болып табылады. Пән мен тілді кіріктіріп оқытудың құрылымдық компоненттері болашақ бастауыш сынып мұғалімдерін кәсіби даярлау мазмұнымен тығыз байланысты:
Болашақ бастауыш сынып мұғалімінің пәндік құзыреттілігі: Болашақ бастауыш сынып мұғалімі пәндік мазмұнды терең меңгеруі тиіс. Бұл бастауыш сыныптың оқу бағдарламасындағы пәндерді, олардың ерекшеліктерін, ғылыми негіздерін және пәнаралық байланыстарды толық игеруді талап етеді.
Бастауыш сынып мұғалімінің тілдік құзыреттілігі: Болашақ бастауыш сынып мұғалімі үштілді білім беру жағдайында пән мазмұнын кемінде екі тілде (қазақ, орыс және/немесе ағылшын тілдерінде) еркін жеткізе алуы тиіс. Тілдік құзыреттілік бастауыш сынып мұғалімінің шетел тіліндегі оқу-әдістемелік әдебиеттерді қолдану, шет тілінде сабақты жүргізу, кәсіби қарым-қатынас орнату қабілеттерімен тығыз байланысты.
Болашақ бастауыш сынып мұғалімінің әдістемелік құзыреттілігі: Болашақ бастауыш сынып мұғалімі пән мен тілді кіріктіріп оқытуда оқытудың белсенді әдістерін, интерактивті тәсілдерін, тіл мен пәнді кіріктіретін тапсырмаларды ұйымдастыра алуы тиіс. Ол оқу қызметін жоспарлау кезінде пәндік және тілдік мақсаттарды жүйелі түрде ұштастыруға бейім болуы қажет.
Болашақ бастауыш сынып мұғалімінің коммуникативтік құзыреттілігі: Пән мен тілді кіріктіріп оқыту барысында мұғалім мен білім алушы арасындағы тілдік қарым-қатынас ерекше рөл атқарады. Болашақ бастауыш сынып мұғалімі білім алушылармен үш тілде еркін, ашық, түсінікті және мақсатты тілдік қарым-қатынас орната алуы тиіс.
[bookmark: _Hlk202284820]Болашақ бастауыш сынып мұғалімінің бағалау құзыреттілігі: Болашақ бастауыш сынып мұғалімі білім алушылардың пәндік және тілдік жетістіктерін әділ әрі нақты бағалай білуі керек. Ол пәндік мазмұн мен тілдік нәтижелерді бір-бірінен ажыратып, екі бағытта да білім алушылардың ілгерілеуін қадағалап отыруы тиіс.
Осы құрылымдық байланыстар болашақ бастауыш сынып мұғалімдерінің кәсіби даярлығында пән мен тілді кіріктіріп оқытудың негізгі талаптарын ескеруді міндеттейді. Сонымен қатар, болашақ бастауыш сынып мұғалімдерінің кәсіби дайындық сапасы көптілді ортадағы білім алушылардың білім нәтижесіне тікелей әсер ететінін атап өткен жөн.
Бүгінгі таңда болашақ бастауыш сынып мұғалімдерін даярлауда пән мен тілді кіріктіріп оқыту әдісін игеру – басты кәсіби талаптардың біріне айналып отыр. Себебі мұғалімнің пәндік білімі жоғары болғанымен, егер ол оны көптілді ортада тиімді жеткізе алмаса, бұл әдістің мақсатына толық жете алмайды. Қазақстанның көпұлтты және көпмәдениетті қоғамында болашақ бастауыш сынып мұғалімдерін кәсіби даярлау үдерісі бір ғана тілді меңгерумен шектелмейді, бұл үдеріс бірнеше тілді қатар игеруді талап етеді [117].
Осыған орай, болашақ бастауыш сынып мұғалімдерінің кәсіби даярлығын қамтамасыз ету үшін келесі маңызды бағыттарға басымдық берілуі тиіс:
1) Пән мен тілді кіріктіріп оқыту бойынша арнайы оқу бағдарламаларын енгізу;
2) Үш тілде оқу-әдістемелік құралдар мен практикалық тапсырмаларды әзірлеу;
3) Тілдік дағдыларды дамытуға арналған курстар мен тренингтер ұйымдастыру;
4) Пәнаралық және тілдік интеграцияны қамтамасыз ететін педагогикалық модельдерді қалыптастыру.
Жалпы, пән мен тілді кіріктіріп оқытуды сапалы ұйымдастыру – болашақ бастауыш сынып мұғалімдерінің кәсіби құзыреттілігін дамытудың басты шарты болып табылады. Бастауыш сынып мұғалімін кәсіби даярлау үдерісінде пәндік, тілдік және әдістемелік бағыттар өзара үйлесімді қалыптасқанда ғана білім беру сапасы мен көптілді оқытудың тиімділігі қамтамасыз етіледі.
Осыған байланысты болашақ бастауыш сынып мұғалімдерін пән мен тілді кіріктіріп оқыту арқылы кәсіби даярлау үдерісі бірнеше өзара байланысты бағыттар бойынша жүзеге асырылады. Бұл бағыттар болашақ мұғалімнің пәндік мазмұнды меңгеруінен бастап, тілдік, әдістемелік, психологиялық және мәдениетаралық құзыреттіліктерін қалыптастыруды кешенді түрде қамтамасыз етеді. Төменде 3-ші кестеде болашақ бастауыш сынып мұғалімдерін кәсіби даярлаудың негізгі бағыттары, олардың пән мен тілді кіріктіріп оқытудағы мазмұны және болашақ мұғалімнің кәсіби дамуына әсері көрсетілген:

Кесте 3 - Пән мен тілді кіріктіріп оқыту арқылы болашақ бастауыш сынып мұғалімдерін кәсіби даярлау бағыттары

	

№
	Бағыттар
	Пән мен тілді кіріктіріп оқытудың мазмұны
	Болашақ мұғалімді кәсіби даярлаудың сипаты

	1
	2
	3
	4

	1.
	 Пәндік-тілдік интеграция бағыты
	Пәндік және тілдік білімді өзара кіріктіріп оқытуға негізделеді.
	Болашақ мұғалім пән мазмұнын үш тілде меңгеріп, пән мен тіл мақсаттарын біртұтас жоспарлауға және жүзеге асыруға дағдыланады.

	
2.
	Әдістемелік-инновациялық бағыт
	Пән мен тілді кіріктіріп оқытуда заманауи әдістер мен оқыту технологияларын қолдануды қарастырады.
	Болашақ мұғалім CLIL, BICS/CALP, визуализация, саралап оқыту, жобалау, белсенді оқу әдістерін тиімді қолдануға үйренеді.

	

3.
	Тілдік-коммуникативтік бағыт
	Көптілді тілдік қарым-қатынас қалыптастыруға бағытталады.
	Болашақ мұғалім үш тілде кәсіби қарым-қатынас жасауға, тілдік құзыреттілікті дамытуға және білім алушылардың тілдік белсенділігін арттыруға машықтанады.

	
4.
	Психологиялық-педагогикалық бағыт
	Білім алушылардың жас және тілдік ерекшеліктерін ескеріп, көптілді оқу ортасын тиімді ұйымдастыруды көздейді.
	Болашақ мұғалім білім алушылардың психологиялық ерекшеліктерін, тілдік деңгейін және оқу стилін ескеретін педагогикалық жағдай жасай біледі.



Кестенің жалғасы
	
5.
	Мәдениетаралық бағыт
	Оқытуды мәдениетаралық коммуникация және жаһандық білім беру талаптарымен байланыстырады.
	Болашақ мұғалім ұлттық және халықаралық деңгейде мәдениетаралық қарым-қатынас жүргізуге, үш тілде мәдени құндылықтарды интеграциялауға үйренеді.



Кестеде берілгендей, пән мен тілді кіріктіріп оқыту негізінде болашақ бастауыш сынып мұғалімдерін кәсіби даярлау бірнеше маңызды бағыттарды қамтиды. Олар: пәндік-тілдік интеграция бағыты, әдістемелік-инновациялық бағыт, тілдік-коммуникативтік бағыт, психологиялық-педагогикалық бағыт және мәдениетаралық бағыт. Бұл бағыттар болашақ бастауыш сынып мұғалімдерінің кәсіби даярлығының мазмұнын айқындап, олардың пәндік, тілдік құзыреттіліктерін дамытуға негіз болады.
Пәндік-тілдік интеграция – білім алушының пәндік мазмұнды меңгере отырып, сол пән шеңберінде тілдік дағдыларын да қатар дамытуына негізделген оқыту бағыты. Бұл тәсілде тіл — тек мақсат емес, пәндік білімді игерудің құралы ретінде қарастырылады.
Әдістемелік-инновациялық - бұл білім беру жүйесінде оқытудың мазмұнын, әдістерін, құралдарын, технологияларын үнемі жетілдіруге және жаңартуға бағытталған педагогикалық бағыт. Ол қазіргі заманғы ғылым мен тәжірибеге негізделген инновациялық тәсілдерді қолдану арқылы оқыту тиімділігін арттыруды көздейді. Сонымен қатар, болашақ бастауыш сынып мұғалімін XXI ғасыр талабына сай етіп дайындауға бағытталған.
Тілдік-коммуникативтік – бұл білім алушылардың тіл арқылы еркін және тиімді қарым-қатынас жасау қабілетін қалыптастыратын, оларды тілдік жағдаяттарда өзін сенімді ұстауға үйрететін бағыт. Бұл бағыт әсіресе көптілді оқыту контексінде, соның ішінде CLIL әдісін қолдануда өзекті болып табылады, себебі мұнда тіл – әрі мақсат, әрі құрал рөлін атқарады.
Психологиялық-педагогикалық – бұл оқыту үдерісін білім алушылардың психологиялық қажеттіліктері мен тұлғалық ерекшеліктеріне сәйкестендіріп құруға мүмкіндік береді. Бұл бағыт болашақ бастауыш сыны мұғалімдерінің кәсіби даярлығында маңызды рөл атқарады, себебі мұғалім тек білім беруші ғана емес, сонымен қатар білім алушының психологиялық қолдаушысы да бола білуі қажет.
Мәдениетаралық бағыт – бұл білім алушыны тек тіл меңгерген тұлға емес, сонымен қатар әртүрлі мәдениет өкілдерімен дұрыс қарым-қатынас жасай алатын, жаһандық ойлайтын, толерантты тұлға ретінде тәрбиелеуді мақсат тұтады. Бұл бағыт көптілді және CLIL негізіндегі білім беру жүйесінде ерекше маңызға ие.
Кестеде қарастырылған бағыттар пән мен тілді кіріктіріп оқыту арқылы болашақ бастауыш сынып мұғалімдерін кәсіби даярлаудың теориялық және практикалық негізі ретінде қарастырылады. Пәндік және тілдік білімдерді меңгеру болашақ мұғалімдердің кәсіби шеберлігін арттырып қана қоймай, олардың білім алушыларды тәрбиелеудегі құзыреттілігін де күшейтеді. Нәтижесінде, пән мен тілді кіріктіріп оқыту тәсілін болашақ бастауыш сынып мұғалімдерін кәсіби даярлауда кешенді қолдану білім беру жүйесінің ұлттық бірегейлігін нығайтуға және оқыту үдерісін заманауи талаптарға сай жаңғыртуға мүмкіндік береді.
Болашақ мұғалімдер пәндік мазмұнды, әдістемелік құралдарды, тілдік қарым-қатынас тәсілдерін және білім алушылардың психологиялық ерекшеліктерін тиімді үйлестіре отырып, көптілді ортада жоғары сапалы сабақ ұйымдастыра алуы тиіс [118]. Сонымен қатар, мәдениетаралық компонент болашақ мұғалімнің кәсіби қызметінде жаһандық және ұлттық құндылықтарды сабақтастыра білуіне ықпал етеді.
Пән мен тілді кіріктіріп оқыту әдісін меңгерген болашақ бастауыш сынып мұғалімі:
1) үш тілде сабақ жүргізе алады;
2) білім алушылардың тілдік және пәндік дамуын тиімді ұйымдастырады;
3) мәдениетаралық коммуникацияны қалыптастырады;
4) заманауи әдістер мен технологияларды кәсіби деңгейде қолдана алады [119].
Осы бағыттардың жиынтығы болашақ бастауыш сынып мұғалімін үштілді білім беру кеңістігінде бәсекеге қабілетті, көпмәдениетті, кәсіби құзыретті тұлға ретінде қалыптастыруға мүмкіндік береді.
Барлық жүргізілген талдауларға, ұсынылған бағыттарға және зерделенген ғылыми негіздерге сүйене отырып, пән мен тілді кіріктіріп оқыту арқылы болашақ бастауыш сынып мұғалімдерін кәсіби даярлау ұғымына төменде өз авторлық анықтамамызды ұсынамыз: 
«Пән мен тілді кіріктіріп оқыту арқылы болашақ бастауыш сынып мұғалімдерін кәсіби даярлау – бұл көптілді білім беру жағдайында сапалы оқыту үдерісін қамтамасыз ету мақсатында болашақ мұғалімнің пәндік, тілдік, әдістемелік, психологиялық-педагогикалық және мәдениетаралық құзыреттіліктерін кешенді қалыптастыруға бағытталған жүйелі үдеріс».
Аталған үдеріс болашақ бастауыш сынып мұғалімінің пәндік мазмұнды үш тілде меңгеруін, пән мен тілдік мақсаттарды сабақ барысында тиімді ұштастыра алуын, білім алушылардың жас және тілдік ерекшеліктерін ескеріп оқу қызметін ұйымдастыруын, сондай-ақ мәдениетаралық коммуникацияны дамытуға және заманауи оқыту технологияларын кәсіби деңгейде қолдануға мүмкіндік береді.
Осы анықтама пән мен тілді кіріктіріп оқытудың құрылымдық компоненттері мен болашақ бастауыш сынып мұғалімдерін кәсіби даярлаудың өзара байланысын ғылыми негізде сипаттай отырып, үштілді білім беру кеңістігінде бәсекеге қабілетті, жан-жақты дамыған кәсіби маман, мұғалім тұлғасын қалыптастыруға бағытталған.
Жалпы, пән мен тілді кіріктіріп оқытудың теориялық негіздерін талдау нәтижесінде бұл әдістің қазіргі білім беру кеңістігінде ерекше маңызды орын алатыны анықталды. Зерттеу барысында шетелдік және қазақстандық ғалымдардың еңбектеріне сүйене отырып, пән мен тілді кіріктіріп оқытудың мәні, құрылымдық компоненттері және болашақ бастауыш сынып мұғалімдерін кәсіби даярлаудағы рөлі жан-жақты сипатталды.
Шетелдік зерттеулер CLIL әдісінің білім алушылардың тілдік, пәндік және когнитивтік қабілеттерін дамытуға бағытталған әмбебап білім беру технологиясы екенін дәлелдесе, қазақстандық зерттеулер бұл әдісті еліміздегі үштілді білім беру саясатының тиімді құралы ретінде қарастырады. Сонымен қатар, отандық ғалымдар пән мен тілді кіріктіріп оқыту әдісін қолдануда болашақ мұғалімдердің кәсіби құзыреттілігін арттыру, әдістемелік қолдау жүйесін жетілдіру қажеттігін алға тартады.
Пән мен тілді кіріктіріп оқытудың құрылымдық компоненттері мен болашақ бастауыш сынып мұғалімін кәсіби даярлау бағыттары өзара тығыз байланысты. Бұл әдіс, яғни пән мен тілді кіріктіріп оқыту (CLIL), болашақ бастауыш сынып мұғалімдерінің пәндік мазмұнды үш тілде меңгеруін, білім алушылардың жас және тілдік ерекшеліктерін ескере отырып, сапалы оқу үдерісін пән мен тілді кіріктіре отырып ұйымдастыруын қамтамасыз етуге бағытталған. CLIL әдісі арқылы болашақ мұғалімдер тек пәндік және тілдік құзыреттілікті қатар дамытып қана қоймай, сонымен бірге білім беру процесін көптілді орта жағдайында тиімді жоспарлай алады [71, 121б.].
Зерттеу нәтижелері болашақ бастауыш сынып мұғалімдерін кәсіби даярлау үдерісінде пән мен тілді кіріктіріп оқытуды тиімді пайдалану олардың кәсіби құзыреттілігін арттырудың негізгі тетігі екенін көрсетті. Бұл бағыт болашақ мұғалімдердің көптілді білім беру кеңістігінде бәсекеге қабілетті, кәсіби және мәдениетаралық құзыреттілікті меңгерген маман ретінде қалыптасуына жол ашады.

1.2. Болашақ бастауыш сынып мұғалімдерін пән мен тілді кіріктіріп оқыту негізінде кәсіби даярлаудың заманауи көрінісі

Қазіргі жаһандану дәуірі білім беру жүйесіне түбегейлі өзгерістер енгізді. Бүгінгі күні білім алушылардан тек пәндік біліммен шектелмей, көптілділік, ақпараттық сауаттылық және мәдениетаралық құзыреттілік талап етіледі. Бұл жағдай болашақ бастауыш сынып мұғалімдерінің кәсіби бейнесін жаңаша қарастыруды қажет етеді. Енді мұғалім заманауи талаптарға сай білім беруші ғана емес, көптілді, мәдениетаралық ортада жұмыс істей алатын, білім алушылардың тілдік, пәндік және мәдени құзыреттіліктерін дамытуға бағытталған маман болуы тиіс [120].
Осыған байланысты Қазақстан Республикасы көптілділік саясатын білім беру жүйесіне белсенді түрде енгізіп, өзінің ұлттық білім беру кеңістігін түбегейлі жаңғыртуға кірісті [121]. Мемлекеттік деңгейде қолға алынған бұл саясат көптілді білім беру арқылы Қазақстанды әлемдік білім беру және ғылыми қоғамдастыққа интеграциялауға, сондай-ақ елдің білім беру жүйесін интернационалдандыруға бағытталғаны анық байқалады [122].
Қазақстанда көптілді білім беруді енгізу – білім беру жүйесін жаңғыртудың маңызды бағыты болып табылады. Елдегі үштілділік саясатына сәйкес, қазақ, орыс және ағылшын тілдерін меңгеру білім алушылардың бәсекеге қабілеттілігін арттырып, олардың халықаралық деңгейде білім алуына кең мүмкіндік береді. Бұл өз кезегінде мұғалімдердің кәсіби даярлығына жаңа талаптар қояды. Жаһандану жағдайында қазіргі мұғалім тек пәндік құзыреттілікпен шектелмей, сонымен қатар көптілді қарым-қатынас жүргізе алуы, мәдениетаралық коммуникацияны орната білуі, цифрлық құралдарды тиімді пайдалана алуы және интерактивті оқыту әдістерін меңгеруі қажет [123]. 
Қазақстан Республикасында жүзеге асырылып жатқан үштілді білім беру саясаты мұғалімдердің тілдік және пәндік құзыреттіліктерін үйлестіре алуын талап етеді. Бұл талаптарды тиімді іске асырудың бір жолы ретінде пән мен тілді кіріктіріп оқыту (CLIL) әдісі кеңінен қолданыс табуда Себебі қазіргі таңда болашақ бастауыш сынып мұғалімдеріне қойылатын басты міндеттердің бірі – тек пәндік біліммен шектелмей, көптілді қарым-қатынас жүргізу, мәдениетаралық коммуникация орнату, заманауи цифрлық құралдарды меңгеру және оларды оқыту үдерісінде тиімді пайдалану [124].
Осы тұрғыда, қазіргі таңда болашақ бастауыш сынып мұғалімдерін кәсіби даярлау үдерісінде пән мен тілді кіріктіріп оқыту әдістерін қолдану кеңінен дамып келеді. Бұл тәсіл білім алушылардың пәндік білімін меңгерумен қатар, тілдік құзыреттілігін де қалыптастыруға бағытталған. Қазақстанда да, шет елдерде де болашақ бастауыш сынып мұғалімдерін даярлау барысында пән мен тілді кіріктірудің түрлі тиімді әдістері мен технологиялары енгізіліп, оқу үдерісінің жаңаруына ықпал етуде. Осы орайда, әр елдің тәжірибесіне сүйене отырып, бұл әдістердің негізгі түрлері мен оларды кәсіби даярлауда қолдану ерекшеліктерін жан-жақты қарастыру өзекті мәселе болып табылады.
Қазіргі уақытта Қазақстанда жүзеге асырылып жатқан үштілді білім беру саясаты аясында пән мен тілді кіріктіріп оқыту (CLIL) әдісі білім беру жүйесіне біртіндеп енгізілуде. Бұл әдіс болашақ бастауыш сынып мұғалімдерін даярлау барысында ерекше маңызға ие болып отыр, себебі ол пәндік мазмұнды меңгеру мен тілдік құзыреттілікті қатар дамытуға мүмкіндік береді. Сондықтан да CLIL әдісін болашақ бастауыш сынып мұғалімдерін кәсіби даярлау үдерісіне жүйелі түрде енгізу – көптілді білім берудің тиімділігін арттыратын маңызды оқыту әдісі болып саналады саналады. 
Қазақстандық жоғары оқу орындарында пән мен тілді кіріктіріп оқытуда келесі әдістер кеңінен қолданылады:
· CLIL әдісі (Content and Language Integrated Learning): Мұнда пәндік білім мен шет тіліндегі тілдік дағдылар бір уақытта меңгеріледі. Болашақ бастауыш сынып мұғалімдеріне терминологияны үш тілде меңгерту, пәндік және тілдік мақсаттарды бір уақытта жоспарлау үйретіледі.
· Жобалық оқыту әдісі (Project-based learning): Оқушылар шағын жобалар арқылы бір уақытта тілдік және пәндік дағдыларын дамытады. Қазақстанда экология, денсаулық, жаратылыстану тақырыптарында жобалар әзірлеу тиімді болып саналады.
· Модульдік оқыту технологиясы: Әр модульде пәндік және тілдік мазмұн интеграцияланып беріледі. Болашақ мұғалімдер модульдік сабақтар құрастыра отырып, үш тілде тапсырмалар әзірлеуді үйренеді.
· Белсенді оқыту әдістері: Қазақстанда болашақ мұғалімдерді даярлауда Case-study, Station әдісі, 6 қалпақ әдісі, Mind-map, Венн диаграммасы сияқты білім алушы белсенділігін арттыратын әдістер жиі қолданылады.
· Тілдік ойындар мен практикалық тапсырмалар: Бастауыш сынып білім алушылары үшін тілдік ойындар арқылы пәндік ұғымдарды меңгерту кеңінен қолданылуда.
Төменде осы әдістердің тиімділігін ашып көрсетуге тырысамыз.
Қазіргі білім беру жүйесінде пән мен тілді кіріктіріп оқыту (Content and Language Integrated Learning – CLIL) әдісі әлемдік деңгейде кеңінен таралып, тиімділігі дәлелденген интегративті технологиялардың біріне айналып отыр. Бұл әдіс жаһандану жағдайында көптілді және көпмәдениетті ортада білім беру қажеттілігінен туындады. Бүгінгі таңда білім алушылардан тек пәндік біліммен шектелмей, шет тілдерін меңгеруі, ақпараттық сауаттылығы, мәдениетаралық құзыреттілігі және халықаралық деңгейде еркін қарым-қатынас жүргізу қабілеті талап етіледі [125]. 
Соңғы онжылдықта CLIL технологиясы ерекше маңызға ие болды, әсіресе кейбір азиялық елдерде. Бірқатар елдердің үкіметтері бұл әдісті байыппен қарастырып, оны дамыту бойынша нақты шаралар қабылдауда. Қазақстан Республикасы Білім және ғылым министрлігі Қазақстанның Орталық Азиядағы және посткеңестік кеңістіктегі CLIL технологиясын педагогикалық әдіс ретінде алғашқылардың бірі болып қабылдағанын атап өтеді. Бұл әдіс арқылы білім мазмұны үш тілде оқытылады.
CLIL әдісі білім алушыларға пәндік мазмұнды шет тілінде меңгеруге, пән мен тілді бір уақытта игеруге, оқу барысында тілдік және пәндік білімді кіріктіре отырып дамытуға мүмкіндік береді. Сонымен қатар, бұл әдіс білім алушылардың шет тілінде пәнді оқып-үйренуге деген қызығушылығын арттырады, оқу процесінде белсенді әдістерді қолдануға жағдай жасайды және мәдениетаралық құзыреттілікті қалыптастырады [71, 34б.].
Пән мен тілді кіріктіріп оқыту (CLIL) – бұл пән мазмұнын шет тілінде оқыту арқылы тілдік, пәндік және мәдениетаралық құзыреттілікті бір уақытта дамытуға бағытталған интегративті әдіс. CLIL технологиясы білім алушылардың тілдік қорын пәндік контекстіде дамытуға, мәдениетаралық құзыреттілікті қалыптастыруға және интерактивті, жобалық оқыту негізінде сабақ құрылымын тиімді ұйымдастыруға мүмкіндік береді [126]. Зерттеушілердің пайымдауынша, CLIL технологиясын қолдану – үштілді білім беру саясатын тиімді іске асырудың маңызды тетігі болып саналады.
[bookmark: _Hlk202341305] CLIL әдісін тиімді меңгерген болашақ бастауыш сынып мұғалімдері үштілді білім беру кеңістігінің талаптарына толықтай жауап береді және білім алушылардың тілдік, пәндік және мәдениетаралық дағдыларын үйлесімді дамытуға жағдай жасай алады [127]. Демек, болашақ бастауыш сынып мұғалімдерін пән мен тілді кіріктіріп оқыту негізінде кәсіби даярлау – көптілді білім беру жүйесінің басты талаптарының бірі болып табылады және бұл бағыт қазіргі білім берудің заманауи трендіне толық сәйкес келеді.
CLIL әдісінің заманауи қажеттілігі – әлемдік білім беру кеңістігіне интеграциялану, білім алушылардың бәсекеге қабілеттілігін арттыру, оқытуда инновациялық әдістерді қолдану және көптілді тұлға қалыптастыру арқылы білім сапасын арттырумен тікелей байланысты. Бұл әдіс тек тілдік дағдыларды ғана емес, когнитивтік, коммуникативтік және мәдениетаралық дағдыларды да қатар дамытуға мүмкіндік береді. Демек, CLIL – білім беруді интернационалдандыру, үштілділік саясатын тиімді жүзеге асыру және болашақ бастауыш сынып мұғалімдерінің кәсіби құзыреттілігін кеңейту үшін аса қажетті заманауи әдіс екені айқындалып отыр.
CLIL әдісі әртүрлі білім беру деңгейінде: балабақшаның дайындық тобынан бастап жоғары оқу орындарына дейін кеңінен қолданылуы мүмкін. Бұл әдіс барлық білім сатысында тиімді нәтижелер береді. Негізінен, CLIL әдістемесін қолдану барысында Еуропа елдерінде төрт негізгі "4C" аспектісі қарастырылады. Do Coyle CLIL әдісінің теориялық негізін қалыптастырып, пән мен тілді кіріктіріп оқытудың негізгі төрт аспектісін (4C) анықтаған [71,88б.]. Бұл модель білім алушылардың пәндік, тілдік, когнитивтік және мәдени дағдыларын үйлестіре дамытуға бағытталған.
Соntent – пән мазмұны. CLIL әдісі арқылы білім алушылар пәндік білімді, шеберлікті және дағдыларды дамытады. Бұл аспект пәннің мазмұнын толық меңгеруді көздейді және білім алушылардың оқу нәтижелерін жақсартуға бағытталған.
Communication – коммуникация. Оқу процесінде шет тілін белсенді қолдану маңызды рөл атқарады. білім алушылар сабақ барысында тілді тек үйреніп қана қоймай, оны қарым-қатынас жасау құралы ретінде пайдаланады. Бұл олардың ауызша және жазбаша тілдік дағдыларын жетілдіруге көмектеседі.
Cognition –ойлау. CLIL білім алушылардың  сын тұрғысынан ойлауын, талдау және ақпаратты өңдеу қабілеттерін дамытуға бағытталған. Бұл аспект арқылы оқушылар тек тіл мен пәнді меңгеріп қоймай, зерттеу, талдау және логикалық ойлау қабілеттерін дамытады.
Culture – мәдениет. Бұл аспект пәнаралық байланысты түсінуді және мәдениетаралық қарым-қатынасты дамытуды қамтиды. Оқушылар пәнді тек ғылыми тұрғыдан емес, оның мәдени контекстін де түсіне отырып меңгереді. Бұл олардың жаһандық көзқарасын қалыптастыруға және басқа елдердің мәдениетін құрметтеуге ықпал етеді.
CLIL әдістемесіндегі төрт «С» білім алушылардың пәндік білімін, коммуникативтік дағдыларын, ойлау қабілетін және мәдениетаралық түсінігін дамытуды мақсат етеді. Бұл әдіс арқылы білім алушылар тек жаңа ақпаратты меңгеріп қана қоймай, оны өз тәжірибесінде тиімді қолдана алады.
Сонымен қатар, пән мен тілді кіріктіріп оқытудың әдістемелік негіздері мен заманауи тәсілдерін жан-жақты қарастыруға болады. Атап айтқанда, CLIL әдісінің мазмұндық құрылымымен қатар (4C моделі: Content, Communication, Cognition, Culture), жобалық және модульдік оқыту технологиялары, белсенді оқыту әдістері және олардың пәндік-тілдік құзыреттілікті қалыптастырудағы рөлі нақты мысалдармен сипатталды. Сонымен қатар, шетелдік тәжірибе негізінде (CLIL, Immersion, Task-based learning, Digital CLIL, Translanguaging және т.б.) кіріктіріп оқытудың түрлі формалары салыстырылып, олардың білім алушылардың көптілді тұлға ретінде қалыптасуына ықпал ететіні дәлелденді.
Жобалық оқыту (Project-based learning – PBL) – білім алушылардың нақты өмірлік жағдайларға байланысты жобаларды орындау арқылы пәндік және тілдік білімді меңгеруге бағытталған белсенді оқыту әдісі. Бұл әдіс білім алушылардың зерттеушілік, шығармашылық, коммуникативтік және командалық жұмыс дағдыларын дамытуға ықпал етеді. Жобалық оқыту барысында білім алушылар белгілі бір мәселені өз бетінше зерттеп, ақпарат жинап, оны талдап, нәтижесінде нақты өнім (плакат, презентация, макет, бейнежазба және т.б.) ұсынады [128]. 
Жоба көбінесе топпен орындалады, бұл өз кезегінде білім алушылардың өзара тілдесуін және бір-бірінен үйренуін қамтамасыз етеді.
Жобалық оқыту әдісінің негізгі ерекшеліктерінің бірі – пәндік және тілдік мазмұнның интеграциялануы болып табылады. Бұл әдіс білім алушыларға пәндік білімді шет тілінде меңгеруге, пәндік және тілдік құзыреттілікті қатар дамытуға мүмкіндік береді. Жобалық оқыту барысында білім алушылар сабақ соңында нақты, көрнекі және практикалық өнім ұсынады. Бұл өнім постер, макет, презентация, бейнематериал немесе жазбаша жұмыс түрінде болуы мүмкін [129].
Жобалық оқыту әдісі білім алушылардың белсенді қатысуын талап етеді. Олар жоба жұмысының барлық кезеңдерінде өз бетінше жоспар құрады, қажетті ақпаратты жинақтайды, зерттеу жүргізеді және шешім қабылдайды. Бұл үдеріс білім алушылардың жауапкершілігін, шығармашылық ойлауын және дербестігін дамытуға ықпал етеді.
Сонымен қатар, жобалық оқыту мәселеге негізделген оқытуға сүйенеді. Яғни, білім алушылар күнделікті өмірмен тығыз байланысты өзекті мәселелерге жауап іздей отырып, жоба тақырыбын тереңірек зерттейді және оны жан-жақты талдауға тырысады [130].
Жобалық жұмыс барысында білім алушылардың тілдік дағдылары белсенді дамиды. Білім алушылар тілдік қарым-қатынас жасау, мәтін құрастыру, презентация жасау арқылы шет тілінде еркін сөйлеу, жазу және тыңдау қабілеттерін жетілдіреді. Жобаның орындалу кезеңінде білім алушылар пікір алмасады, бірін-бірі тыңдайды, ақпаратты жүйелі жеткізеді және көпшілік алдында сөйлеу машықтарын қалыптастырады.
Жобалық оқыту әдісі қазіргі білім беру жүйесінде кеңінен зерттеліп, оның тиімділігі қазақстандық және ресейлік ғалымдар еңбектерінде жан-жақты қарастырылған. Қазақстандық зерттеуші А. Дуйсенова жобалық оқытудың интеграцияланған білім берудегі маңызын ерекше атап өтіп, бұл әдістің білім алушылардың пәндік және тілдік құзыреттілігін қалыптастыруда маңызды рөл атқаратынын дәлелдеген [131]. Сонымен қатар, К. С. Кудайбергенова болашақ мұғалімдердің кәсіби құзыреттілігін дамытуда жобалық оқытудың орны мен ықпалын жан-жақты талдап, жобалық әдісті қолдану кәсіби дағдыларды қалыптастырудың тиімді құралы екенін көрсеткен [132].
Бұл авторлардың зерттеулеріне сүйене отырып, жобалық оқыту әдісі білім алушылардың белсенділігін арттыру, олардың пәндік, тілдік және коммуникативтік құзыреттіліктерін дамыту үшін тиімді құрал болып табылатыны айқындалады.
Модульдік оқыту – білім алушылардың өз бетінше білім алуына және белсенділік танытуына бағытталған, оқу материалын салыстырмалы түрде толық және өзара байланысқан логикалық бөліктер (модульдер) арқылы оқытуды ұйымдастырудың заманауи технологиясы. Бұл технологияда білім алушы модуль шеңберінде нақты мақсаттарға қол жеткізуге ұмтылады және оқу үдерісін өз қарқынымен жоспарлай алады. Модульдік оқыту технологиясы білім алушылардың дербестігін, өзіндік жұмыс жасау дағдысын, танымдық белсенділігін арттыруға бағытталады. Бұл әдіс арқылы білім алушылар оқу материалын жүйелі түрде меңгеріп, әрбір модуль соңында ағымдағы және қорытынды бақылау арқылы білімін бекітеді.
Модульдік оқытудың ерекшеліктері:
· оқу материалы ірі блоктарға (модульдерге) бөлінеді. Бұл тәсіл білім алушыларға оқу материалын жүйелі әрі кезең-кезеңімен меңгеруге мүмкіндік береді. Әр модуль өзара байланысты тақырыптарды қамтып, белгілі бір оқу мақсаттарына жетуге бағытталады. Модуль құрылымы алдын ала жоспарланып, оның аясында білім алушыларды біртіндеп күрделенетін білім мазмұнымен қамтамасыз ету көзделеді [133].
· [bookmark: _Hlk202345598]әр модульде пәндік және тілдік мақсаттар анық көрсетіледі. Бұл ерекшелік әсіресе пән мен тілді кіріктіріп оқытуда маңызды, себебі модуль шеңберінде білім алушылар тек пәндік білімді ғана емес, сонымен қатар сол пәнге қатысты шет тіліндегі терминдер мен құрылымдарды меңгереді. Пәндік және тілдік мақсаттарды нақты көрсету білім алушыларға оқу үдерісінде басымдықтарды дұрыс айқындауға және мақсатқа бағытталған жұмыс жасауға көмектеседі [134].
· модульдік оқыту барысында білім алушылар өз бетінше жұмыс істеуге, ақпарат іздеуге, зерттеу жүргізуге және белгілі бір нәтижеге қол жеткізуге үйренеді. Бұл тәсіл білім алушылардың дербестік қабілетін дамытуға, оқу процесіне жауапкершілікпен қарауға және танымдық белсенділігін арттыруға ықпал етеді. Білім алушылардың өз бетінше жұмыс істеуі олардың жеке оқу қарқынын ескеруге және жеке ерекшеліктерін дамытуға мүмкіндік береді [135].
· [bookmark: _Hlk202346328]модульдік оқыту технологиясы интерактивті әдістерді, жобалық жұмыстарды және практикалық тапсырмаларды кеңінен қолдануды көздейді. Оқыту процесінде ойын элементтері, топтық жұмыс, жобалар және заманауи цифрлық құралдар жүйелі түрде енгізіледі. Бұл тәсіл білім алушылардың қызығушылығын арттырып, білім алудың шығармашылық, белсенді және нәтижелі болуына жағдай жасайды. Яғни, модульдік оқыту технологиясы білім алушылардың өздігінен білім алуына, пәндік және тілдік құзыреттілікті қатар дамытуына, сондай-ақ оқу материалын терең әрі сапалы меңгеруіне мүмкіндік береді.
Модульдік оқыту технологиясының осы ерекшеліктерімен қатар бірқатар маңызды артықшылықтары бар. Бұл технология ең алдымен білім алушылардың оқу процесіндегі белсенділігін арттырады. Модульдік жүйеде білім алушылар білімді тек қабылдаушы емес, оны өз бетінше ізденуші және құрастыра алушы тұлға ретінде әрекет етеді. Мұндай тәсіл білім алушылардың оқу үрдісіне деген қызығушылығын күшейтіп, олардың танымдық белсенділігін тұрақты қолдап отырады.
Модульдік оқыту әрбір білім алушының жеке қарқыны мен оқу мүмкіндіктерін ескеруге кең мүмкіндік береді. Әр білім алушы модульдік тапсырмаларды орындау барысында өзіне қолайлы жылдамдықпен жұмыс істей алады. Бұл білім алушылардың дара ерекшеліктеріне сай оқу траекториясын қалыптастыруға жағдай жасайды.
Сонымен қатар, модульдік оқыту білім алушылардың өзін-өзі бақылауына және жеке жауапкершілігін дамытуға әсер етеді. Әр модульде ағымдағы және аралық бақылау кезеңдері қарастырылғандықтан, білім алушылар өз білімін бағалауға және оқу нәтижесіне жауапкершілікпен қарауға үйренеді. Мұндай тәсіл дербестік пен ішкі мотивацияны арттырады.
Модульдік оқыту барысында интерактивті әдістер мен жобаларды тиімді қолдануға жол ашылады. Модуль шеңберінде рөлдік ойындар, пікірталастар, топтық жобалар және сандық білім беру құралдары жүйелі түрде енгізіліп, оқу процесін жандандырады. Бұл білім алушылардың шығармашылық қабілетін, топта жұмыс істеу дағдысын және коммуникативтік біліктілігін жетілдіруге ықпал етеді.
Осы артықшылықтардың барлығы модульдік оқыту технологиясын қазіргі білім беру талаптарына сай тиімді әдіс ретінде қарастыруға толық негіз береді. Модульдік оқыту технологиясы қазіргі білім беруде, әсіресе көптілді ортада, пән мен тілді кіріктіріп оқытуды ұйымдастыруда тиімді құрал ретінде танылып отыр. Себебі әрбір модульде пәндік және тілдік мақсаттар нақты беріледі, бұл болашақ бастауыш сынып мұғалімдеріне пән мен тілді үйлестіре оқытуға мүмкіндік жасайды.
[bookmark: _Hlk202346837]Белсенді оқыту әдістері – білім алушылардың танымдық, шығармашылық және коммуникативтік белсенділігін арттыруға бағытталған заманауи педагогикалық тәсілдердің жиынтығы. Бұл әдістердің басты мақсаты – білім алушыларды білімді дайын күйінде қабылдаушы емес, білімді өз бетінше ізденуші, талдаушы және қолданушы деңгейіне жеткізу. Белсенді оқыту барысында білім алушылардың өзара әрекеттесуі, ойлау, талдау, шешім қабылдау және практикалық тапсырмаларды орындау арқылы білімді терең меңгеруі қамтамасыз етіледі [136]. 
Бұл әдістер білім алушының оқу процесіндегі белсенді субъект ретіндегі рөлін күшейтеді және оның жауапкершілігін арттырады [137]. 
Белсенді оқыту әдістерінің негізгі түрлері:
Case-study (жағдаяттық талдау): білім алушылар нақты өмірлік жағдайларды талдай отырып, мәселені шешу жолдарын ұсынады. Бұл әдіс сын тұрғысынан ойлау мен шешім қабылдау дағдыларын дамытады. 
Station әдісі (Оқыту станциялары): Сынып бірнеше станцияға бөлініп, әр станцияда білім алушылар түрлі тапсырмаларды орындайды. Бұл әдіс білім алушылардың қозғалысын, белсенділігін және командалық жұмысын арттырады.
Six Thinking Hats (Алты ойлау қалпағы): Эдвард де Боно ұсынған әдіс, мұнда білім алушылар бір мәселені әртүрлі қырынан талдайды: логикалық, эмоциялық, сындарлы, шығармашылық және объективті көзқарас арқылы. Бұл әдіс мәселені жан-жақты талдауға мүмкіндік береді.
Mind-map (Ой картасы): білім алушылар тақырып бойынша өз ойларын жүйелеп, негізгі және қосымша ұғымдарды графикалық түрде бейнелейді. Бұл әдіс есте сақтау мен логикалық байланыстарды дамытады.
Венн диаграммасы: екі немесе одан да көп ұғымды салыстыру және ұқсастықтары мен айырмашылықтарын анықтау үшін қолданылады. Бұл әдіс талдау дағдыларын қалыптастырады.
Топтық жұмыс: білім алушылар белгілі бір тапсырманы шағын топта орындайды. Топтық жұмыс ынтымақтастықты дамытуға, жауапкершілікті бөлісуге және өзара қарым-қатынас орнатуға мүмкіндік береді.
Дебат: Белгілі бір тақырыпта білім алушылар екі жақты пікірді қорғайды. Дебат білім алушылардың дәлелдемелермен сөйлеу, өз көзқарасын қорғау және тыңдаушыны сендіру қабілетін дамытады.
Белсенді оқыту әдістері қазіргі білім беру үдерісінде ерекше маңызға ие, себебі бұл әдістер білім алушылардың белсенділігін және оқу процесіне деген қызығушылығын айтарлықтай арттырады. Білім алушылар білімді дайын күйінде қабылдаушы ғана емес, өз бетінше ізденуші, талдаушы және белсенді орындаушыға айналады. Мұндай тәсіл білім алушылардың сабаққа деген ішкі мотивациясын күшейтіп, олардың білімге деген тұрақты қызығушылығын қалыптастырады.
Сонымен қатар, белсенді оқыту әдістері білім алушыларды сын тұрғысынан ойлауға, шығармашылық шешім қабылдауға үйретеді. Жағдаяттық тапсырмалар, пікірталас, жобалық жұмыстар және проблемалық сұрақтар білім алушыларды мәселені жан-жақты талдауға, тиімді шешім қабылдауға және логикалық ойлауға бағыттайды. Мұндай әдістер білім алушылардың ойлау икемділігін, өзіндік көзқарасын қалыптастырады.
Белсенді оқыту барысында білім алушылардың тілдік дағдылары және топтық жұмыс қабілеттері де белсенді дамиды. Білім алушылар бір-бірімен өзара пікір алмасу, командада жұмыс істеу, өз ойын еркін жеткізу, тыңдау және түсіну дағдыларын меңгереді. Бұл үдеріс білім алушылардың коммуникативтік құзыреттілігін қалыптастыруға және олардың шет тілінде еркін қарым-қатынас жасауына мүмкіндік береді.
Белсенді оқыту әдістері пәндік және тілдік мазмұнды бір уақытта меңгеруге жағдай жасайды. Әсіресе CLIL технологиясында белсенді әдістердің қолданысы пәнді шет тілінде оқытуда жоғары нәтиже береді. Білім алушылар пәндік терминдерді, ұғымдарды, анықтамаларды тілдік ортада қолдану арқылы пән мен тілді қатар игереді.
Сонымен қатар, белсенді оқыту әдістері білім алушылардың өз бетінше білім алуына және дербестігін қалыптастыруға ықпал етеді. Білім алушылар белсенді тапсырмаларды орындау барысында ақпаратты өз бетімен іздеуге, зерттеуге, талдауға және оқу нәтижесі үшін жеке жауапкершілік алуға үйренеді. Бұл дағды білім алушыларды өмір бойы білім алуға даярлайды және олардың өз-өзін дамытуына негіз болады. Осылайша, белсенді оқыту әдістері оқушылардың тұлғалық және кәсіби дамуына, заманауи құзыреттіліктерді қалыптастыруға, көптілді білім беру талаптарын тиімді жүзеге асыруға мүмкіндік береді. Белсенді оқыту әдістерін тиімді пайдалану әсіресе пән мен тілді кіріктіріп оқыту үдерісінде өзекті болып отыр.
Әлемнің дамыған елдерінде пән мен тілді кіріктіріп оқыту жүйесі кеңінен дамып, өзіндік әдіс-тәсілдері қалыптасқан. Бұл әдіс әсіресе көптілді және көпмәдениетті қоғамдарда білім беру сапасын арттырудың тиімді жолы ретінде қарастырылады. Шетелдік тәжірибе көрсеткендей, пәндік және тілдік мазмұнды интеграциялау арқылы білім алушылардың пәнді терең меңгеруіне және шет тілінде еркін қарым-қатынас жасауына қолайлы жағдай жасалады.
Еуропа елдерінде CLIL (Content and Language Integrated Learning) әдісі ең кең тараған оқыту моделі болып табылады. Испания, Финляндия, Италия, Германия сияқты мемлекеттерде пән мен тілді кіріктіріп оқыту мектепке дейінгі білім беру деңгейінен бастап жоғары оқу орындарына дейін сәтті қолданылып келеді [138].
Канада мен Финляндияда кеңінен қолданылатын Immersion (тілдік ортаға ену) әдісі бойынша пәндер шет тілінде оқытылады және білім алушылар оқу процесінде мақсатты тілді белсенді қолданады. Бұл әдіс көптілді тұлға қалыптастыруда, білім алушылардың тілдік кедергілерін жоюда тиімді нәтиже береді [139].
Task-based Learning (Тапсырмаларға негізделген оқыту) моделі Ұлыбритания мен Сингапурдың мектептерінде табысты қолданылады. Мұнда білім алушылар пәндік мазмұнды меңгеру барысында нақты коммуникативтік тапсырмалар орындайды. Бұл тәсіл білім алушылардың практикалық тілдік дағдыларын, проблеманы шешу қабілеттерін және командада жұмыс істеу дағдыларын дамытады [140].
Project-based Learning (Жобалық оқыту) Германия, АҚШ, Финляндия мектептерінде CLIL әдісімен тиімді ұштасып қолданылады. Бұл әдіс арқылы білім алушылар пәндік және тілдік мақсаттарды бір уақытта меңгереді. Жобалық жұмыстар шет тілінде орындалады және оқу нәтижесінде нақты өнім ұсынылады. 
Scaffolding (Қолдау көрсету әдісі) Еуропа мен Азия елдерінде кең таралған. Бұл әдіс шет тілінде оқу барысында білім алушыларға қиын мәтіндер мен күрделі ұғымдарды біртіндеп меңгеруге мүмкіндік береді. Мұғалім тарапынан тілдік, әдістемелік және психологиялық қолдау жүйелі түрде ұйымдастырылады [141].
Соңғы жылдары шет елдік білім беру жүйелерінде Digital CLIL (сандық технологияларды қолдану арқылы пән мен тілді кіріктіру) кеңінен қолданысқа енді. Испания, Финляндия, Сингапур елдерінде CLIL әдісі сандық ресурстармен, интерактивті платформалармен және онлайн оқу құралдарымен үйлесімді жүргізілуде [142].
Сонымен қатар, Translanguaging (тілдік ауысу) тәсілі АҚШ, Ұлыбритания, Канада білім жүйелерінде сәтті қолданылуда. Бұл әдісте білім алушылар бірнеше тілді еркін қолданып, қажеттіліктеріне қарай тіл ауыстыру арқылы білім алады. Translanguaging әдісі көптілді сыныптарда пән мен тілді кіріктіріп оқытудың тиімділігін арттырады және білім алушылардың барлық тілдік қорын белсенді пайдалануға мүмкіндік береді [143].
Жоғарыда аталған шет елдік тәжірибелер көрсеткендей, пән мен тілді кіріктіріп оқыту әдістері әртүрлі елдердің білім беру жүйесінде табысты енгізіліп, білім алушылардың көптілді тұлға ретінде қалыптасуына оң әсер етуде. 
Төменде 4-кестеде пән мен тілді кіріктіріп оқытудың шетелдік тәжірибесін салыстыру тәжірибесін ұсынамыз.

Кесте - 4 Пән мен тілді кіріктіріп оқытудың шетелдік тәжірибесін салыстыру

	№
	Әдіс атауы
	Елдер
	Ерекшелігі
	Қолдану деңгейі

	1
	2
	3
	4
	5

	1
	CLIL (Content and Language Integrated Learning)
	Испания, Финляндия, Германия, Италия
	Пән мен тілді бір уақытта оқыту. 4C моделі (мазмұн, қарым-қатынас, таным, мәдениет) 
	Балабақша, мектеп, ЖОО

	2
	Immersion (Тілдік ортаға ену)
	Канада, Финляндия
	Пәндердің толық шет тілінде оқытылуы, тілдік орта құру.
	Бастауыш, орта мектеп

	3
	Task-based Learning (Тапсырмаларға негізделген оқыту)
	Ұлыбритания, Сингапур
	Коммуникативтік тапсырмалар арқылы оқу, практикалық тілдік орта.
	Мектеп, ЖОО

	4
	Project-based Learning (Жобалық оқыту)
	Германия, АҚШ, Финляндия
	Жобалар арқылы пән мен тілді меңгеру, практикалық нәтиже.
	Бастауыш, орта мектеп

	5
	Scaffolding (Қолдау көрсету әдісі)
	Еуропа, Азия
	Тілдік және мазмұндық қолдау, біртіндеп қиындату.
	Барлық деңгейлер

	6
	Digital CLIL (Сандық CLIL)
	Испания, Финляндия, Сингапур
	Цифрлық ресурстар мен онлайн құралдарды қолдану.
	Мектеп, ЖОО

	7
	Translanguaging (Тілдік ауысу)
	АҚШ, Ұлыбритания, Канада
	Бірнеше тілді еркін ауыстыра отырып, оқыту.
	Көптілді сыныптар, мектеп, ЖОО



Жоғарыда ұсынылған шетелдік тәжірибеге жасалған талдауға сүйенсек, пән мен тілді кіріктіріп оқыту әдісі пән мен тілді кіріктіріп оқытуда ең кең таралған және барлық білім беру сатыларында, соның ішінде мектепке дейінгі, бастауыш, орта және жоғары білім деңгейлерінде табысты қолданылып келеді. Бұл әдіс пәндік және тілдік дағдыларды қатар дамытуда әмбебап әдіс ретінде танылған.
Immersion (тілдік ортаға ену) және Task-based Learning (тапсырмаларға негізделген оқыту) әдістері, негізінен, бастауыш және орта мектептерде ерекше тиімді болып саналады. Бұл әдістер білім алушылардың тілдік ортаға енуіне, практикалық тілдік дағдыларды меңгеруіне және пәндік білімді шет тілінде игеруіне мүмкіндік береді.
Project-based Learning (жобалық оқыту) әдісі пән мен тілді кіріктіріп оқытуда практикалық нәтижеге бағытталған. Бұл әдіс арқылы білім алушылар шет тілінде зерттеу жүргізіп, нақты өнім дайындау арқылы тілдік және пәндік мақсаттарға қол жеткізеді.
Scaffolding (қолдау көрсету әдісі) барлық білім беру деңгейлерінде қолданылады және білім алушыларды біртіндеп күрделенетін материалды меңгеруге бейімдей отырып, үздіксіз әдістемелік және психологиялық қолдауды қамтамасыз етеді. Бұл әдіс пән мен тілді кіріктіріп оқыту барысында білім алушыларға қиын мәтіндер мен терминдерді игеруде маңызды рөл атқарады.
Digital CLIL (сандық CLIL) әдісі заманауи цифрлық технологиялармен интеграцияланып, шет тілінде пәнді оқыту үдерісін тиімді ұйымдастыруға мүмкіндік береді. Бұл тәсіл шетелдік білім беру жүйесінде кеңінен қолданылып, онлайн ресурстар мен интерактивті платформалар арқылы оқытудың жаңа мүмкіндіктерін ашып отыр.
Translanguaging (тілдік ауысу) әдісі көптілді сыныптарға бейімделген және білім алушылардың барлық тілдік қорын тиімді қолдануға мүмкіндік береді. Бұл әдіс әсіресе көптілді елдерде пән мен тілді кіріктіріп оқытуды ұйымдастыруда тиімді нәтиже көрсетіп келеді. Осы әдістерді талдау барысында әрбір елдің білім беру жүйесінде пән мен тілді кіріктіріп оқытуға өз ерекшелігімен, ұлттық контекстіне бейімделген тәсілдер арқылы қол жеткізілетіні байқалады.
Қорыта айтқанда, қазіргі жаһандану жағдайында білім беру жүйесіне қойылатын жаңа талаптар болашақ бастауыш сынып мұғалімдерін кәсіби даярлау үдерісін түбегейлі қайта қарауды қажет етеді. Үштілділік саясатына сәйкес, мұғалім тек пәндік мазмұнды меңгерген маман ғана емес, сонымен қатар тілдік, мәдениетаралық және цифрлық құзыреттіліктерді игерген кәсіби тұлға болуы тиіс. Бұл мақсатқа қол жеткізудің тиімді жолдарының бірі – пән мен тілді кіріктіріп оқыту әдісін (CLIL) болашақ бастауыш сынып мұғалімдерін даярлау жүйесіне жүйелі түрде енгізу.
Бұл әдістер мен технологиялар болашақ бастауыш сынып мұғалімдерін кәсіби даярлау үдерісінде пәндік және тілдік мазмұнды қатар меңгеруге, сыни ойлау, зерттеушілік, шығармашылық және коммуникативтік дағдыларды дамытуға мүмкіндік береді. Оқыту үдерісіне белсенді және практикалық сипат беру арқылы CLIL әдісі білім сапасын арттырумен қатар, білім алушылардың оқу мотивациясын және мәдениетаралық түсінігін күшейтеді.
Демек, пән мен тілді кіріктіріп оқыту негізінде болашақ бастауыш сынып мұғалімдерін кәсіби даярлау – көптілді білім беру жүйесінің өзекті тренді ғана емес, сонымен қатар білім беруді интернационалдандыруға, ұлттық бірегейлікті сақтай отырып, жаһандық бәсекеге қабілетті маман қалыптастыруға бағытталған стратегиялық маңызды үдеріс. Бұл бағытты одан әрі ғылыми негіздеу мен тәжірибеге енгізу болашақ бастауыш сынып мұғалімдерінің кәсіби әлеуетін жаңа деңгейге көтеретіні анық.

1.3 Пән мен тілді кіріктіріп оқыту арқылы болашақ бастауыш сынып мұғалімдерін кәсіби даярлаудың әдіснамалық тұғырлары

 Көптілді білім берудің әдіснамалық негіздері диалектикалық логика қағидаттарына сүйенеді. Бұл қағидаттар тек табиғатта, тарихта және ойлауда ортақ әрекет ететін жалпы философиялық категорияларды ғана емес, сонымен қатар таным мен ойлау үдерісіне тән ұстанымдарды да қамтиды. Қазақстандағы көптілді білім беру жүйесі елдің өзіндік тілдік жағдайына байланысты қалыптасқан жаңа мазмұнды феномен ретінде қарастырылады. 
Бұл параграфтың негізгі мақсаты – болашақ бастауыш сынып мұғалімдерін пән мен тілді кіріктіріп оқыту негізінде кәсіби даярлаудың әдіснамалық тұғырларын анықтау. Көптілді орта жағдайында оқытуды жүзеге асыратын болашақ бастауыш сынып мұғалімдеріне тек пәндік және тілдік құзыреттіліктерді меңгерту жеткіліксіз, сонымен қатар олардың ұлттық рухани құндылықтарға негізделген дүниетанымын қалыптастыру да маңызды.
Болашақ бастауыш сынып мұғалімдерінің пән мен тілді кіріктіріп оқытудағы кәсіби әрекеті тек мазмұн мен тілді меңгертуге ғана емес, сонымен бірге ұлтжанды тұлға тәрбиелеуге бағытталуы тиіс. Бұл ретте тілдік және пәндік мазмұнды кіріктіру әдісін қолдана отырып, білім алушылардың мазмұнды меңгеруі мен тілдік дағдыларын үйлесімді дамыту – кіріктірілген оқыту үдерісінің маңызды құрамдас бөлігі болып табылады. Пән мен тілді кіріктіріп оқыту әдісі сабақ мазмұнына енгізу болашақ бастауыш сынып мұғалімінің кәсіби даярлығына тұғырлы негіз береді және білім алушылардың көптілді ортада өзіндік болмысын сақтай отырып даму мүмкіндігін кеңейтеді. Сонымен қатар, пәндік және тілдік компоненттердің сабақтастықпен бірігуі мұғалімнің тұлғалық-бағдарлы және мәдениетаралық құзыреттілігін қалыптастыруға ықпал етеді.
Қазіргі кезеңдегі көпмәдениетті және көптілді ортадағы білім беру жүйесінің қарқынды дамуы ғылыми-техникалық прогрестің ықпалымен тікелей байланысты. Ақпараттық-технологиялық ресурстардың жылдам жаңаруы болашақ бастауыш сынып мұғалімдерінің кәсіби даярлығына қойылатын талаптарды күшейтіп отыр. Осыған орай, пән мен тілді кіріктіріп оқыту негізінде болашақ бастауыш сынып мұғалімдерін кәсіби даярлау – заманауи білім берудің басым бағыттарының бірі ретінде қарастырылады. Бұл тәсіл олардың пәндік және тілдік құзыреттіліктерін қатар дамытып, кәсіби қызметке қажетті білім, білік және дағдыларды терең меңгеруіне мүмкіндік береді.
Сондықтан көптілді білім беруді тиімді жүзеге асыру үшін пән мен тілді кіріктіріп оқытудың әдіснамалық негіздерін нақты айқындау – бүгінгі педагогикалық ғылым мен практиканың өзекті мәселелерінің бірі болып отыр. Бұл үдерісте ғылыми зерттеу жұмысы әдіснама, әдіснамалық тұғырлар мен ұстанымдар негізінде жүзеге асады. Тұғыр — ғылыми әдіснамада кеңінен қолданылатын негізгі категориялардың бірі ретінде зерттеу барысында қойылған міндеттерді орындауға бағытталған әдіснамалық құрал қызметін атқарады. Ол зерттеудің теориялық негізінің жүйелілігі мен тұрақтылығын қамтамасыз етіп, пән мен тілді кіріктіріп оқытудың мазмұндық және құрылымдық тұтастығын айқындайды [144].
Ш.Т. Таубаева өз еңбектерінде «әдіснамалық тұғыр» ұғымын зерттеушінің әрекетін ғылыми тұрғыдан негіздеуге бағытталған тәсіл ретінде қарастырып, оның мәнін жан-жақты талдайды [145].
Пән мен тілді кіріктіріп оқыту арқылы болашақ бастауыш сынып мұғалімдерін кәсіби даярлау үдерісі бірнеше өзара байланысқан әдіснамалық тұғырларға негізделеді. Атап айтқанда, бұл үдерісте жүйелілік, тұлғалық-бағдарлы, іс-әрекеттік, синергетикалық, акмеологиялық және кіріктірушілік тұғырлар басшылыққа алынады. Аталған тұғырлар зерттеу жұмысының теориялық негізін құрай отырып, болашақ бастауыш сынып мұғалімдерін пән мен тілді кіріктіріп оқыту арқылы кәсіби даярлаудың мазмұны мен әдістерін ғылыми тұрғыда негіздеуге мүмкіндік береді. Енді осы әдіснамалық тұғырлардың зерттеуіміздің теориялық базасы ретінде алынуының негіздерін қарастырамыз.
Жүйелілік тұғыр – танымдық әрекетті ұйымдастырудағы әмбебап әдіснамалық негіздердің бірі. Бұл тұғырдың маңыздылығы кез келген құбылыстың жүйе ретінде қарастырылуымен түсіндіріледі. «Жүйе» ұғымы грек тілінен аударғанда «құрастыру» деген мағынаны білдіреді және ол кез келген нысанның аморфты емес, белгілі бір құрылымнан, өзара байланысты бөліктерден тұратындығын көрсетеді. Яғни, жүйені өзгерту немесе дамыту үшін оның ішкі құрамдас бөліктеріне әсер ету қажет. Мұндай өзгерістерді тиімді жүзеге асыру үшін жүйелі білім талап етіледі. Жүйелі білім дегеніміз – зерттеліп отырған объектінің құрамдас элементтерін талдау арқылы жинақталған, бірізді және құрылымдық түрде ұйымдастырылған білім жүйесі. 
Пән мен тілді кіріктіріп оқыту арқылы болашақ бастауыш сынып мұғалімдерін кәсіби даярлау үдерісінде жүйелілік тұғырдың алатын орны айрықша. Бұл тұғыр болашақ бастауыш сынып мұғалімдерін даярлаудағы барлық құрамдас бөліктердің өзара байланысын, тұтастығын және бірізділігін қамтамасыз етеді. Жүйелілік тұғыр педагогикалық жүйені өзара тәуелді және бір-бірімен байланысқан элементтердің жиынтығы ретінде қарастырады. Мұндай элементтерге мыналар жатады: білім беру мақсаты, педагогикалық үдерістің субъектілері (оқытушы – білім алушы, білім алушы – білім алушы), білім беру мазмұны (білім, білік, дағды), сондай-ақ педагогикалық үдерісті ұйымдастырудың әдістері мен түрлері.
Осы құрамдас бөліктердің өзара үйлесімді әрекет етуі оқу үдерісінің тиімділігін арттырады және кәсіби құзыретті мұғалімді қалыптастыруға негіз болады. Сондықтан бұл жүйелердің өзара байланысын бір арнаға бағыттап, ортақ мақсатқа жетуге жұмылдыру оқытушыдан жоғары кәсіби шеберлікті, педагогикалық ойлаудың жүйелілігін және ұйымдастырушылық қабілетті талап етеді.
Келесі пән мен тілді кіріктіріп оқыту арқылы болашақ бастауыш сынып мұғалімдерін кәсіби даярлау үдерісінде тұлғалық-бағдарлы тұғырдың алатын орны ерекше. Бұл тұғыр білім алушыны педагогикалық үдерістің орталық тұлғасы ретінде қарастырып, оның даралық ерекшеліктерін, қажеттіліктері мен қабілеттерін ескеруді көздейді. Оқыту үдерісі тек білім, білік, дағдыны меңгертумен шектелмей, тұлғаның өзін-өзі тануына, өзін-өзі дамытуына, шығармашылық және кәсіби әлеуетін жүзеге асыруына бағытталуы тиіс.
И.С. Якиманскаяның пайымдауынша, жеке тұлғаға бағдарланған оқытуда даярлау тәсілі бүкіл білім беру үдерісінің негізгі қағидасы болып табылады, ал оның басты мақсаты – әрбір білім алушының жеке мүмкіндіктерін ашу және дамыту [146]. 
Қазақстандық зерттеушілер Ж.А. Қараев [147], А. Ермекова, Ә. Мұхаметжанова [148]  да білім алушы тұлғасына бағытталған білім беру моделін ұсыну арқылы оның шығармашылық әлеуетін дамытуға басымдық береді. Мәселен, Ж.А. Қараев оқытуды деңгейлеп саралау арқылы білім алушылардың қабілетіне сай дамуын қамтамасыз етуге болатынын атап көрсетеді. 
Нәтижесінде, тұлғалық-бағдарлы тұғыр болашақ бастауыш сынып мұғалімдерін кәсіби даярлау барысында олардың педагогикалық, психологиялық және әдістемелік тұрғыда жан-жақты дамуын қамтамасыз ететін маңызды теориялық негіз болып табылады. Бұл тұғыр болашақ мұғалімнің тек кәсіби құзыреттілігін емес, сонымен бірге тұлғалық дамуын, педагогикалық көзқарасы мен құндылық бағдарын қалыптастыруға ықпал етеді.
Пән мен тілді кіріктіріп оқыту арқылы болашақ бастауыш сынып мұғалімдерін кәсіби даярлауда іс-әрекеттік тұғыр ерекше мәнге ие. Бұл тұғырдың негізгі идеясы – білім алушының танымдық, коммуникативтік және кәсіби әрекетін белсенді ұйымдастыру арқылы оның тұлғалық және кәсіби дамуын қамтамасыз ету. Оқыту үдерісі тек ақпарат беру емес, білім алушының өзіндік ізденісіне, белсенді ойлауына, практикалық әрекетіне негізделуі қажет. Болашақ мұғалім тек тыңдаушы ғана емес, оқу әрекетін ұйымдастырушы, зерттеуші, проблемаларды шешуші рөлінде қалыптасуы тиіс.
Іс-әрекеттік тұғырдың теориялық негізі кеңестік психология мен педагогика ғылымында қаланды. Бұл бағыттың негізін қалаған ғалымдар  Л.С. Выготский [149], С.Л. Рубинштейн [144, 232б.], А.Н. Леонтьев [150]  еңбектерінде оқу – бұл адамның дамуына әкелетін мақсатты әрекет деп қарастырылады. А.Н. Леонтьев іс-әрекетті тұлғаның психологиялық дамуының негізгі бірлігі ретінде қарастырып, оның құрылымдық компоненттерін (мақсат, мотив, құрал, нәтиже) талдады. 
С.Л. Рубинштейннің көзқарасы бойынша, «тұлға әрекетте және әрекет арқылы қалыптасады». Бұл ойды Л.В. Занков [151], В.В. Давыдов, Д.Б. Эльконин [152]  сынды педагог-ғалымдар оқу әрекетіне негізделген дамыта оқыту жүйесінде жалғастырды. Олар оқу үдерісінде оқушының дербестігін, рефлексиясын және шығармашылығын дамытуға ерекше көңіл бөлді.
[bookmark: _Hlk203671518]Қазақстандық ғалымдар қатарынан убрать Ә. Алдамұратов [153], Р. Әлімқұлова, Р. Қоянбаев [154] сынды зерттеушілер іс-әрекетке негізделген оқытудың ұлттық педагогикамен сабақтастығын қарастырған. Олардың еңбектерінде оқу мен тәрбиені тұлғаның белсенді әрекетімен байланыстыра отырып ұйымдастырудың маңыздылығы атап көрсетіледі.
Болашақ бастауыш сынып мұғалімдерін даярлауда бұл тұғыр олардың кәсіби қызметінің мазмұны мен формасын нақтылауға, практикалық әрекеттер арқылы педагогикалық құзыреттілікті қалыптастыруға мүмкіндік береді. Пән мен тілді кіріктіріп оқыту барысында болашақ бастауыш сынып мұғалімдері әртүрлі оқу жағдаяттарында әрекет етіп үйренеді, бұл олардың тілдік және пәндік дағдыларын біріктіруге ықпал етеді.
Пән мен тілді кіріктіріп оқыту арқылы болашақ бастауыш сынып мұғалімдерін кәсіби даярлау үдерісінде синергетикалық тұғырдың алатын орны ерекше. Бұл тұғыр білім беру жүйесін ашық, үнемі даму үстіндегі, өздігінен ұйымдасатын күрделі жүйе ретінде қарастырады. Болашақ мұғалім тек ақпарат қабылдаушы емес, түрлі компоненттердің (пәндік, тілдік, кәсіби, тұлғалық) ықпалдастығы нәтижесінде жаңа сапалық деңгейге көтеріле алатын белсенді тұлға ретінде танылады.
Синергетикалық көзқарасты алғаш ғылыми айналымға енгізген неміс ғалымы Г.Хакен болды [155]. Ол синергетиканы күрделі жүйелердің өзін-өзі ұйымдастыру заңдылықтарын зерттейтін ғылым ретінде сипаттады. 
Синергетикалық тұғырды білім беру жүйесіне бейімдеген ресейлік зерттеушілердің қатарында Е.Н. Князева мен С.П. Курдюмов бар. Олар білім беру үдерісін ашық, дамушы жүйе ретінде қарап, болашақ мұғалімнің тұлғалық және кәсіби дамуын сыртқы және ішкі факторлардың өзара әрекеттесуіне негізделген процесс ретінде сипаттады. А.В. Хуторской оқытудың синергетикалық негіздерін тұлғалық дамумен байланыстырып, креативті оқыту үдерісінде бұл тұғырдың маңызды орын алатынын атап көрсетті [156,157]. Ол білім алушының әрекеті арқылы жүйенің ішкі құрылымын өзгерту мүмкін екенін дәлелдей отырып, педагогтің рөлі тек ұйымдастырушы емес, дамытушы күш ретінде қарастырылуы тиіс екенін ұсынады.
Осылайша, синергетикалық тұғыр болашақ бастауыш сынып мұғалімдерін даярлау үдерісінде әртүрлі компоненттердің (мазмұн, тіл, құндылық, тәжірибе) өзара әрекеттестігі арқылы сапалы кәсіби нәтижеге қол жеткізуге мүмкіндік береді. Бұл тұғырды қолдану білім беру жүйесінің бейімделгіштігі мен серпінділігін қамтамасыз етеді.
Пән мен тілді кіріктіріп оқыту арқылы болашақ бастауыш сынып мұғалімдерін кәсіби даярлау үдерісінде акмеологиялық тұғыр жеке тұлғаның кәсіби дамуы мен шыңдалуын қамтамасыз ететін маңызды әдіснамалық негіздердің бірі болып табылады. Бұл тұғыр педагогикалық білім беруді тек пәндік мазмұнмен шектемей, болашақ мұғалімнің кәсіби жетілу жолындағы даму сатыларын, өзін-өзі танып, әлеуетін толық іске асыру мүмкіндіктерін қарастырады.
Акмеология ғылымының негізін қалаған ресейлік ғалым А.А. Деркач пен А.А. Бодалевтің пікірінше, акмеологиялық көзқарас адамның кәсіби іс-әрекетіндегі жоғары нәтижелерге жетуін, кәсіби өзін-өзі дамыту мен жетілдірудің механизмдерін зерттеуге бағытталған [158]. Бұл тұғыр педагогтің тұлғалық және кәсіби өсуі, кәсіби құзыреттілік пен педагогикалық шеберлікке жету жолындағы дамуын жүйелі қарастырады.
Б.Г. Ананьевтің еңбектерінде де адамның онтогенездік даму сатыларында интеллектуалдық, әлеуметтік және кәсіби әлеуетін дамыта отырып, шыңдалу жолдары айқындалған [159]. Ал, Н.В. Кузьмина педагогтің кәсіби акме-құзыреттілігі ұғымын енгізіп, оның дамуында когнитивтік, мотивациялық және шығармашылық компоненттердің бірлігін баса көрсеткен [160].
Қазақ ғылымында акмеологиялық көзқарасты білім беру жүйесіне бейімдеген ғалымдар қатарына А.А. Елубаева, С.Қ. Жалғасова [161,162] сынды зерттеушілерді жатқызуға болады. Олар болашақ мұғалімнің кәсіби дамуын тұлғалық кемелдену контексінде қарастырып, үздіксіз білім беру мен кәсіби рефлексияның маңызын атап өтеді. 
Осылайша, акмеологиялық тұғыр болашақ бастауыш сынып мұғалімін кәсіби даярлауда оның білім, білік, дағдысынан бөлек, тұлғалық өсуін, кәсіби идеалға ұмтылуын, педагогикалық шеберлікке жетуін мақсат етеді. Бұл тұғыр мұғалімді даярлаудың стратегиялық бағытын айқындап, оны үздіксіз кәсіби даму жолына бағыттайды.
Пән мен тілді кіріктіріп оқыту арқылы болашақ бастауыш сынып мұғалімдерін кәсіби даярлау үдерісінде кіріктірушілік тұғырдың маңыздылығын ерекше атап өту қажет. Себебі бұл тұғыр болашақ бастауыш сынып мұғалімінің кәсіби қалыптасуында пәндік білім мен тілдік құзыреттілікті, педагогикалық әдіс-тәсілдер мен тұлғалық қасиеттерді өзара байланыста қарастыруға мүмкіндік береді. Оқыту мазмұны мен үдерісінің кіріктірілуі болашақ бастауыш сынып мұғалімін күрделі педагогикалық жағдаяттарға икемді бейімделуге, көптілді білім беру жағдайында сапалы әрі тиімді жұмыс істеуге даярлайды.
Кіріктірушілік тұғыр болашақ педагогтің кәсіби дайындығында тек білім беруге ғана емес, сонымен бірге тілдік-коммуникативтік дағдыларды, мәдениетаралық қатынас орнату қабілетін, интегративті ойлауды дамытуға бағытталады. Бұл — XXI ғасыр мұғаліміне қойылатын талаптармен толық сәйкес келетін, қазіргі білім беру жүйесінің жаңғыруын қамтамасыз ететін маңызды әдіснамалық негіз.
Кіріктірушілік тұғырдың басты мақсаты – білім беруде мазмұн, әдіс, тіл, әрекет және құндылықтар сияқты әртүрлі компоненттердің өзара байланысын қамтамасыз етіп, тұтас әрі үйлесімді білім беру кеңістігін қалыптастыру. Бұл әсіресе пән мен тілді кіріктіріп оқыту барысында болашақ мұғалімнің пәндік білімін тілдік құралдар арқылы жеткізе алу қабілеті мен кәсіби шеберлігін қатар дамытуда маңызды.
А.В. Хуторской кіріктірушілік оқытуды білім алушылардың кешенді білімін, жалпы және арнайы құзыреттіліктерін қалыптастырудың құралы ретінде қарастырып, оны оқытудағы заманауи тәсілдердің бірі деп сипаттайды [163]. Ол кіріктіру тек мазмұндық бірлікпен шектелмей, әдіснамалық, технологиялық және мәдениетаралық компоненттердің өзара байланысын да қамтуы тиіс екенін айтады.
Б.Л. Бичевин интегративті білім беруді педагогикалық үрдістің тиімділігін арттыратын, пәнаралық байланысты қамтамасыз ететін кешенді әдіс ретінде сипаттайды [164]. Ал Н.Д. Никандров білім беру мазмұнын кіріктіру арқылы оқушылардың танымдық белсенділігі мен шығармашылық әлеуетін дамытуға болатынын атап көрсеткен [165].
[bookmark: _Hlk203597445]Қазақстандық ғалымдардан Н.Ә. Сарыбеков [166],  М. Жанпейісова [167], С.Ә. Әбенбаев [168], сынды педагог-зерттеушілер кіріктірушілік оқытудың теориясы мен практикасын ұлттық білім беру жүйесіне бейімдеп, оның тұлға тәрбиелеу мен дамытуды басты мақсат ететінін алға тартады. 
Ә. Мұханбетжанова, «ғылымдар интеграциясы – бұл жай ғана екі ғылымның элементтерін біріктіру емес, керісінше, олардың құрылымдық бірлігін жаңаша жүйелеу арқылы табиғат заңдылықтарын тереңірек ұғынуға мүмкіндік беретін кешенді үрдіс» [169]. Бұл анықтама интеграцияның терең мағынасын аша отырып, оның білім беру жүйесіндегі мәнін айқын көрсетеді. Ғалымның бұл тұжырымы біздің зерттеу нысанымызға – пән мен тілді кіріктіріп оқыту арқылы болашақ бастауыш сынып мұғалімдерін кәсіби даярлау мәселесіне тікелей қатысты. Мұнда пәндік (жаратылыстану, математика, т.б.) және тілдік (қазақ, орыс, ағылшын) білім жүйелері өзара құрылымдық байланыста қарастырылады. Олардың механикалық түрде емес, мазмұндық және әдістемелік тұрғыдан жүйеленіп бірігуі оқыту үдерісінің сапасын арттырады.
Көптілді ортада жұмыс істейтін болашақ бастауыш сынып мұғалімі үшін кіріктірушілік тұғыр тіл мен мазмұнды, әдіс пен құндылықты өзара үйлестіру арқылы оқыту сапасын арттыруға және кәсіби шеберлікті қалыптастыруға мүмкіндік береді.
Пән мен тілді кіріктіріп оқыту арқылы болашақ бастауыш сынып мұғалімдерін кәсіби даярлаудың әдіснамалық тұғырларын келесі 4-кестеде көрсетеміз.

Кесте 5 - Пән мен тілді кіріктіріп оқыту арқылы болашақ бастауыш сынып мұғалімдерін кәсіби даярлаудың әдіснамалық тұғырлары

	Әдіснамалық тұғыр
	Негізгі идеясы
	Мақсаты
	Нәтижесі

	1
	2
	3
	4
	5

	1
	Жүйелілік
	Педагогикалық жүйені өзара байланысты элементтердің тұтас құрылымы ретінде қарастыру
	Оқыту процесінің үйлесімді құрылымын қамтамасыз ету
	Білім беру үдерісіндегі мақсат, мазмұн, әдіс, нәтиже арақатынасының бірлігі қалыптасады

	

2
	

Тұлғалық-бағдарлы
	

Білім алушыны орталық тұлға ретінде қарастыру
	
Әрбір білім алушының жеке қабілеті мен қызығушылығын дамыту
	Болашақ бастауыш сынып мұғалімінің кәсіби мотивациясы артып, дара ерекшеліктері ескерілген білім беру жүзеге асады

	3
	Іс-әрекеттік
	Білім алушының белсенді танымдық, тәжірибелік әрекетін ұйымдастыру
	Практика арқылы кәсіби дағды мен шеберлік қалыптастыру
	Болашақ бастауыш сынып мұғалімі нақты оқу жағдаяттарында әрекет етуге дағдыланады, рефлексия қабілеті артады 

	4
	Синергетикалық
	Өздігінен ұйымдасатын және үнемі дамып отыратын жүйе ретіндегі оқыту
	Күрделі жағдайларға бейімделген, нәтижелі білім беру үдерісін құру
	Пән мен тілдік білімнің бірігуі нәтижесінде болашақ бастауыш сынып мұғалімінің кәсіби бейімділігі артады 

	5
	Акмеологиялық
	Тұлғаның кәсіби шыңдалу жолындағы даму сатыларын қарастыру
	Кәсіби кемелдену мен өзін-өзі жетілдіруге қолдау көрсету
	Болашақ бастауыш сынып мұғалімінің кәсіби мақсаттылығы, жауапкершілігі, өзін-өзі дамыту қабілеті артады

	6
	Кіріктірушілік
	Тіл мен мазмұн, әдіс пен құндылықтардың бірлігін қамтамасыз ету
	Интеграцияланған кәсіби құзыреттілікті қалыптастыру
	Пәндік және тілдік білімнің үйлесімді меңгерілуі, сабақ беру шеберлігінің артуы қамтамасыз етіледі.



Қорытындылай келе, пән мен тілді кіріктіріп оқыту арқылы болашақ бастауыш сынып мұғалімдерін кәсіби даярлау үдерісін ғылыми негізде ұйымдастыру үшін әдіснамалық тұғырларды айқындау – зерттеу жұмысының өзекті бағыты болып табылады. Бұл тұғырлар жүйесі болашақ мұғалім тұлғасының дамуы мен кәсіби қалыптасуын қамтамасыз ететін тұтас теориялық-тәжірибелік негіз ретінде қарастырылады.
Зерттеу барысында жүйелілік, тұлғалық-бағдарлы, іс-әрекеттік, синергетикалық, акмеологиялық және кіріктірушілік тұғырлардың болашақ бастауыш сынып мұғалімдерін даярлаудағы мәні мен орны анықталды. Атап айтқанда, жүйелілік тұғыр педагогикалық үдерістің құрамдас элементтерін өзара байланыста қарастырып, білім беру жүйесінің тұтастығын қамтамасыз етеді. Тұлғалық-бағдарлы тұғыр болашақ мұғалімнің жеке ерекшеліктері мен қабілеттерін дамытуға бағытталған педагогикалық жағдай жасауға мүмкіндік береді. Іс-әрекеттік тұғыр кәсіби іс-әрекет барысында тәжірибелік дағдыларды қалыптастыру мен бекітуге бағытталады. Синергетикалық тұғыр білім беру үдерісінің ашық, өзгермелі және өздігінен ұйымдасатын жүйе ретінде даму ерекшеліктерін ескере отырып, болашақ мұғалімнің бейімділігін арттырады. Акмеологиялық тұғыр мұғалімнің кәсіби дамуы мен жетілуін, өзін-өзі жүзеге асыруға ұмтылысын қамтамасыз етсе, кіріктірушілік тұғыр пәндік және тілдік мазмұнды, сондай-ақ әдістер мен құндылықтарды бірлікте меңгертуді көздейді.
Осы тұғырлардың теориялық мазмұны мен мақсаттық бағыттылығы болашақ бастауыш сынып мұғалімдерін көптілді білім беру ортасында тиімді жұмыс істеуге дайындауда кешенді тәсілді қамтамасыз етеді. Бұл әдіснамалық негіздер зерттеуіміздің теориялық платформасын құрай отырып, білім мазмұны мен кәсіби құзыреттілікті кіріктіре қалыптастырудың берік іргетасына айналады. 
Зерттеуіміздің әдіснамалық негізін пән мен тілді кіріктіріп оқыту арқылы болашақ бастауыш сынып мұғалімдерін кәсіби даярлау үдерісінде басшылыққа алынатын негізгі педагогикалық ұстанымдар құрайды. Аталған ұстанымдар кәсіби құзыреттілікті кешенді қалыптастыру, пән мен тіл мазмұнын бірлікте меңгерту, пәнаралық және тілдік байланыстарды ескеру, мәдениетаралық коммуникацияны дамыту, сондай-ақ үштілді білім беру талаптарына бейімделу сынды маңызды факторларға негізделеді.
Бұл ұстанымдар зерттеу жұмысының теориялық бағытын айқындап қана қоймай, болашақ бастауыш сынып мұғалімдерінің көптілді ортада кәсіби әрекет етуіне қажетті білім, білік және дағдылар жүйесін қалыптастыруға мүмкіндік береді. Сонымен қатар, пәндік және тілдік құзыреттіліктердің кіріктіріле дамытылуы арқылы болашақ бастауыш сынып мұғалімдерінің көпмәдениетті білім беру кеңістігінде тиімді жұмыс істеуіне жағдай жасалады.
Енді зерттеу жұмысымыздың әдіснамалық ұстанымдарына назар аударамыз. «Ұстаным» (латын тілінен «principium» – бастау, негіз) ұғымы белгілі бір идеяны басшылыққа алу, негізгі талаптар мен қағидаларды ұстану дегенді білдіреді. Педагогикалық зерттеулерде ұстанымдар – зерттеу мақсаттары мен оның ішкі заңдылықтарына сәйкес білім беру мазмұнын, ұйымдастыру түрлері мен әдістерін айқындайтын негізгі бағыт-бағдар ретіндегі ғылыми қағидалар болып табылады [170]. 
Пән мен тілді кіріктіріп оқыту арқылы болашақ бастауыш сынып мұғалімдерін кәсіби даярлау үдерісінде субъектілік ұстаным маңызды әдіснамалық негіздердің бірі ретінде қарастырылады. Бұл ұстаным болашақ бастауыш сынып мұғалімінің оқу әрекетіне белсенді қатысуын, өзін-өзі дамытуға ұмтылысын, педагогикалық жағдаяттарды шешуде дербестік танытуын көздейді.
Субъектілік ұстанымға сәйкес, білім алушы тек дайын білімді меңгеруші емес, керісінше, өзінің кәсіби қалыптасуының белсенді қатысушысы болып табылады. Ол білім алу барысында жеке мақсат қоя алады, оқу іс-әрекетін жоспарлап, өзін-өзі бағалай біледі, педагогикалық шешімдер қабылдай алады. Бұл – болашақ мұғалімнің өзіндік кәсіби ұстанымын қалыптастырудың негізі.
Субъектілік ұстанымның теориялық негіздерін С.Л. Рубинштейн «тұлға әрекетте және әрекет арқылы танылады» деген тұжырымымен субъект ретінде дамудың психологиялық негіздерін ашып көрсетті [144,56б.]. А.Н. Леонтьев әрекетті саналы, мақсатты жүйе ретінде қарап, субъектінің іс-әрекет арқылы даму заңдылықтарын айқындады [150, 84б.]. 
Субъектілік ұстаным болашақ бастауыш сынып мұғалімдерінің кәсіби белсенділігін, өзін-өзі дамыту дағдыларын қалыптастыруда, сондай-ақ пән мен тілді кіріктіріп меңгеруде өзекті болып табылады. Бұл ұстаным кіріктірілген білім беру мазмұнын меңгертуде білім алушының рөлін арттырып, оны кәсіби субъект ретінде дамытады.
Субъектілік ұстанымның тиімді жүзеге асуы көбінесе дамытушылық ұстаныммен тығыз байланысты. Себебі білім алушының субъект ретіндегі белсенділігі мен дербестігі оның танымдық, кәсіби және тұлғалық дамуын үздіксіз жетілдіруді талап етеді. 
Оның бұл идеясы Л.В. Занковтың дамытушылық оқыту теориясында жалғасын тауып, оқыту мазмұны мен әдістері білім алушының интеллектуалдық мүмкіндіктерін дамытуға бағытталуы тиіс екенін көрсетеді [151,95б.].
Сонымен қатар, В.В. Давыдов пен Д.Б. Эльконин оқу әрекетінің құрылымын білім алушынының теориялық ойлауын дамытуға негіздеу қажет деп есептейді. Олар оқыту барысында оқу міндеттерін шешу, талдау, салыстыру және жалпылау арқылы тұлғаның танымдық және шығармашылық қабілеттерін дамытуға ерекше мән берген [152,41б]. 
Мұндай қағидалар болашақ бастауыш сынып мұғалімдерін кәсіби даярлауда өзекті, себебі көптілді ортада пән мен тіл мазмұнын тиімді кіріктіру білім алушыдан тек мазмұнды меңгеруді емес, оны түрлі тілдік контексте қолдана білу, салыстыру, жүйелеу және бағалау қабілеттерін талап етеді.
Бұл ұстаным жаратылыстану пәндерін үш тілде оқыту әдістерін игеруді, CLIL (Content and Language Integrated Learning) әдістемесін меңгеруді, пәнаралық байланыстарды ескеруді, практикалық оқыту тәсілдерін қолдануды қамтиды [171].
Сонымен, субъектілік пен дамытушылық ұстанымдардың өзара бірлігі болашақ бастауыш сынып мұғалімдерін кәсіби даярлау үдерісінде білім алушынының белсенді таным субъектісі ретінде қалыптасуына, педагогикалық мәселелерді дербес шешу қабілетін дамытуға және кіріктірілген білім мазмұнын терең меңгеруге мүмкіндік береді.
Қатысымдық ұстаным – пән мен тілді кіріктіріп оқыту жағдайында болашақ бастауыш сынып мұғалімдерінің кәсіби даярлығын жүзеге асыруда маңызды әдіснамалық негіздердің бірі. Бұл ұстаным білім алушының тілдік қатысым құралдарын тиімді меңгеруіне, көптілді ортада еркін қарым-қатынас жасауына, кәсіби бағыттағы коммуникативтік құзыреттілігін қалыптастыруға бағытталған.
Қатысымдық ұстанымның негізі – білім беру үдерісінде тілдік қарым-қатынасты мақсатты түрде ұйымдастыру. Яғни, оқыту мазмұны мен тілі бір-бірімен тығыз байланыста қарастырылып, оқу әрекеті қарым-қатынас арқылы жүзеге асырылады. Бұл әсіресе пән мен тілді бір мезгілде меңгертуге бағытталған кіріктірілген оқыту барысында ерекше маңызға ие. Қатысымдық ұстаным кіріктірілген оқытудың әдіснамалық негіздерінің бірі ретінде білім алушының тілдік және пәндік құзыреттілігін қалыптастырумен қатар, оны шынайы қарым-қатынас жағдайында қолдануға үйретуді көздейді.
А.Н. Щукиннің пайымдауынша, қатысымдық ұстаным – бұл тіл үйренушінің нақты қарым-қатынас жағдайларында тілдік бірліктерді саналы түрде қолдана білу қабілетін дамытуға бағытталған жүйе [172]. Ал Е.И. Пассов тіл үйретудегі коммуникативтік тәсілдің негізін қалап, қатысым әрекетін оқыту мазмұнының өзегіне айналдыруды ұсынған [173].
Бұл идея Л.С. Выготскийдің әлеуметтік өзара әрекеттестік теориясымен де үндеседі. Ол оқыту үдерісін тек танымдық емес, сондай-ақ әлеуметтік құбылыс ретінде қарастыру қажеттігін атап көрсетеді [174]. Яғни, білім алу — оқушы мен орта арасындағы белсенді қарым-қатынастың нәтижесі ретінде сипатталады. Бұл көзқарасты М.Б. Хоменко [175], С.Е. Нищева [176] сынды зерттеушілер де қолдап, тіл үйретуде мәдениетаралық қатынастың, тіл мен ойдың өзара байланысын нығайту қажеттілігін атап өткен. Осылайша, қатысымдық ұстаным пән мен тілді кіріктіріп оқытуда білім алушының коммуникативтік құзыреттілігін дамытуға бағытталған негізгі әдіснамалық негіз ретінде танылады.
[bookmark: _Hlk202959358]Сәйкесінше, қатысымдық ұстаным болашақ бастауыш сынып мұғалімдерінің тілдік және пәндік білімді кіріктіре меңгеруіне, түрлі тілдік ортада кәсіби қарым-қатынас жасауына, тіл мен мазмұнды біртұтас қолдануына жағдай жасайды. Бұл ұстаным болашақ бастауыш сынып мұғалімінің коммуникативтік құзыреттілігін дамытып, оны көпмәдениетті, көптілді білім беру кеңістігінде еркін және нәтижелі әрекет ете алатын маман ретінде қалыптастыруға мүмкіндік береді және кәсіби әрекетін коммуникативтік ортада жүзеге асыруына жол ашады.
Алайда коммуникативтік қатынастың мазмұнды әрі сәтті жүзеге асуы үшін толеранттылық ұстанымының сақталуы ерекше маңызды. Бұл ұстаным білім алушының этномәдени, тілдік, дүниетанымдық ерекшеліктерді құрметтеуге негізделген тұлғалық ұстанымын қалыптастыруды көздейді. Пән мен тілді кіріктіріп оқыту жағдайында бұл ұстаным оқыту мазмұны мен тілді меңгертуде мәдениетаралық түсіністік пен төзімділік атмосферасын қалыптастыруға ықпал етеді. Әсіресе көптілді және көпмәдениетті білім беру үдерісінде болашақ бастауыш сынып мұғалімдері үшін толерантты қарым-қатынас мәдениеті пәндік және тілдік мазмұнды меңгеруге қолайлы жағдай жасаудың алғышарты болып табылады.
А.Г. Асмоловтың пікірінше, толеранттылық – бұл өзге көзқарасты қабылдай білу ғана емес, сонымен қатар көптүрлілікті мәдени байлық ретінде тану [177]. Ол толеранттылықты тұлғааралық және мәдениетаралық қатынастағы үйлесімділік пен өзара түсіністіктің негізі деп сипаттайды. 
Н.Д. Никандров болса, заманауи мұғалімнің кәсіби этикасында толерантты ойлау мен әрекет ету – педагогикалық құндылықтардың өзегі болуы тиіс екенін атап өткен [178].
Сонымен қатар, А. Нысанбаев, Г.Н. Шалабаева  сынды отандық ғалымдар толеранттылықты ұлттық құндылықтар мен жаһандық түсіністіктің өзара үндестігі ретінде қарастырады. Бұл көзқарас пән мен тілді кіріктіріп оқыту жағдайында мәдениетаралық коммуникация мен көптілділік құбылыстарын үйлестіруде ерекше мәнге ие. Болашақ бастауыш сынып мұғалімдері түрлі мәдени-тілдік ортада білім беру барысында тек тілдік және пәндік құзыреттерді ғана емес, сонымен қатар ұлттық болмысты құрметтей отырып, жаһандық ойлауға бейімделе білуі тиіс. Осы тұрғыдан алғанда, толеранттылық ұстанымы пән мен тілді кіріктіріп оқытудың әдіснамалық және тәрбиелік негіздерінің бірі ретінде қарастырылады.
Пән мен тілді кіріктіріп оқыту барысында болашақ бастауыш сынып мұғалімдері әртүрлі тілдік, мәдени, дүниетанымдық көзқарастағы білім алушылармен өзара әрекеттесетіндіктен, кәсіби әрекетінде толерантты қарым-қатынасты орната білуі қажет. Бұл ұстаным болашақ педагогтің гуманистік бағыттылығын қалыптастырып, өзге ұлт өкілдерімен, әртүрлі тілдік ортадағы оқушылармен құрмет пен түсіністікке негізделген кәсіби байланыс орнатуына ықпал етеді.
Осылайша, толеранттылық ұстанымы пән мен тілді кіріктіріп оқытуда тек мәдениетаралық қатынастың негізі ғана емес, сонымен қатар көптілді ортада сапалы және нәтижелі кәсіби әрекетке жетелейтін негізгі құндылықтық бағдар болып табылады.
Зерттеуімізде қарастырылған субъектілік, дамытушылық, қатысымдық және толеранттылық ұстанымдар пән мен тілді кіріктіріп оқыту арқылы болашақ бастауыш сынып мұғалімдерін кәсіби даярлаудың әдіснамалық негізі ретінде бір-бірімен тығыз байланыста қарастырылады. Бұл ұстанымдардың әрқайсысы болашақ бастауыш сынып мұғалімінің кәсіби тұлғасын қалыптастыруда белгілі бір қырынан маңызды рөл атқарады және бірін-бірі толықтырады.
Субъектілік ұстаным білім алушының оқу үдерісіндегі белсенділігін, дербестігін және кәсіби жауапкершілігін қамтамасыз етеді. Бұл ұстаным болашақ бастауыш сынып мұғалімінің оқуға, өзін-өзі дамытуға, педагогикалық шешімдер қабылдауға бағытталған белсенді әрекет иесі ретінде қалыптасуын көздейді. Алайда бұл әрекет тиімді болуы үшін оны дамытушылық ұстаным қолдауы қажет. Дамытушылық ұстаным білім алушының танымдық және шығармашылық әлеуетін ашуға, рефлексия мен кәсіби ойлауды дамытуға бағытталады.
Мұндай оқу әрекеті көптілді ортада жүзеге асатын болғандықтан, қатысымдық ұстаным ерекше мәнге ие болады. Ол білім алушының тілдік-коммуникативтік дағдыларын дамытып, пәндік мазмұнды бірнеше тілдік контексте еркін жеткізе алуына ықпал етеді. Сонымен қатар, көптілді білім беру жағдайында әртүрлі тілдік және мәдени ортадан шыққан білім алушылар арасында кәсіби қарым-қатынас орнату барысында толеранттылық ұстанымының маңызы арта түседі. Бұл ұстаным болашақ бастауыш сынып мұғалімінің мәдениетаралық түсіністікке, құрмет пен өзара сыйластыққа негізделген әрекет жасауына жол ашады.
Осылайша, бұл ұстанымдар бір-бірімен өзара тығыз байланыста қарастырыла отырып, болашақ бастауыш сынып мұғалімін көптілді ортада кәсіби әрекет ете алатын, пәндік және тілдік құзыреттіліктері кіріктірілген, тұлғалық жағынан кемел маман ретінде қалыптастыруға бағытталған жүйелі педагогикалық негіз қалыптастырады. Бұл ұстанымдардың үйлесімді жүзеге асуы пән мен тілді кіріктіріп оқытудың теориялық-әдіснамалық тұғырын айқындай отырып, кәсіби даярлықтың тиімділігін арттырады.
Білім беру үдерісінде пәндік және тілдік интеграцияны тиімді жүзеге асыру үшін заманауи оқыту технологияларын қолдану маңызды. Бұл тұрғыда CLIL (Content and Language Integrated Learning) интеграциялық технологиясы білім алушылардың пәндік білімдері мен тілдік дағдыларын қатар дамытуға бағытталған тиімді әдіс ретінде қарастырылады.




2. ПӘН МЕН ТІЛДІ КІРІКТІРІП ОҚЫТУ АРҚЫЛЫ БОЛАШАҚ БАСТАУЫШ СЫНЫП МҰҒАЛІМДЕРІН КӘСІБИ ДАЯРЛАУДЫ МОДЕЛЬДЕУ

2.1. CLIL технологиясы пән мен тілді кіріктіріп оқыту арқылы болашақ бастауыш сынып мұғалімдерін кәсіби даярлау құралы

Қазіргі білім беру жүйесінде пән мен тілді кіріктіріп оқыту – CLIL (Content and Language Integrated Learning) әдісі – білім алушылардың тілдік және пәндік құзыреттерін қатар дамытуға бағытталған инновациялық тәсіл ретінде мойындалуда. Бұл әдістеме, әсіресе, жаһандану дәуірінде көптілділікке бағытталған елдер үшін ерекше маңызға ие.
CLIL әдісінің теориялық негіздері Еуропа елдерінде (Койл, Худаг, Марш, Мехисто және т.б.) жан-жақты зерттеліп, білім алушының танымдық, тілдік және әлеуметтік дамуына оң ықпал ететіні дәлелденген. 
CLIL әдісі қолданылып жатқан дерлік барлық елдерде бұл тәсіл тек шет тілін оқытудың әдісі ретінде емес, керісінше, тіл мен мазмұнды кіріктіріп оқытудың біртұтас моделі ретінде қарастырылады. Бұл жерде пәндік мазмұн тек тіл үйренуге қажетті материал көзі ретінде қызмет етіп қана қоймайды, сонымен қатар мазмұн әртүрлі мәдени көзқарастар тұрғысынан талданған жағдайда, мәдениетаралық білім беруге жол ашып, оқу үдерісіне жаңа сапа береді. Жинақталған тәжірибе көрсетіп отырғандай, мазмұн мен тілді кіріктіріп оқыту барысында тілдік және пәндік құзыреттілікті бір мезгілде дамыту оларды жекелей оқытқаннан гөрі анағұрлым тиімді жүзеге асады [179].
[bookmark: _Hlk203754494]Қазақстан жағдайында да үштілді білім беру саясатының жүзеге асуымен қатар, бастауыш мектеп деңгейінде CLIL әдісін қолданудың өзектілігі артып келеді. Осыған байланысты, осы бөлімде CLIL әдісінің педагогикалық және әдістемелік негіздері, бастауыш білім беру жүйесінде оны тиімді енгізудің жолдары, мүмкіндіктері мен кедергілері қарастырылады. Еуропалық білім беру жүйелеріндегі CLIL технологиясының тиімділігі көптеген ғылыми зерттеулермен дәлелденген. 1986 жылы Еуропалық комиссияның бастамасымен құрылған және білім беру саласындағы саясатты талдаумен айналысатын Eurydice зерттеу желісінің деректері бойынша, қазіргі таңда CLIL тәсілі Еуропалық Одақ елдерінің көпшілігінің білім беру жүйесіне енгізілген және оның қолданылуы нәтижесінде тіл үйрету тиімділігінің едәуір артқаны байқалады [180].
Бүгінгі таңда білім беру жүйесінде болашақ бастауыш сынып мұғалімдерін көптілді ортада кәсіби даярлау мәселесі ерекше назарда тұр. Бұл бағытта CLIL (Content and Language Integrated Learning) технологиясы пәндік және тілдік білімді біртұтас меңгеруді көздейтін тиімді әдіс ретінде кеңінен қолданыс табуда. CLIL технологиясы болашақ бастауыш сынып мұғалімдерінің тілдік және пәндік құзыреттілігін қатар дамытуға, білім берудегі пәнаралық байланысты жүзеге асыруға мүмкіндік береді. 
D. Marsh, CLIL – бұл білім беру мазмұны мен шет тілін біріктіре отырып оқыту, ол білім алушының когнитивтік белсенділігі мен тілдік әлеуетін дамытуға бағытталған педагогикалық құрал [86,32б].
CLIL әдісінің педагогикалық негіздері:
CLIL (Content and Language Integrated Learning – мазмұн мен тілді кіріктіріп оқыту) әдісінің педагогикалық негіздері білім алушы тұлғасын жан-жақты дамыту идеясына сүйенеді. Бұл әдістеме білім беру процесінде білім алушыны тек білімді тұтынушы емес, белсенді қатысушы ретінде танып, оның жеке ерекшеліктерін, танымдық қажеттіліктері мен қызығушылықтарын ескеруге бағытталған.
CLIL оқыту әдісінде тұлғалық-бағдарлы тұғыр басты орын алады. Бұл тұғыр оқытудың мазмұны мен формаларын білім алушылардың жеке ерекшеліктеріне сәйкес бейімдеуді көздейді. Білім алушылардың қызығушылықтары мен қажеттіліктерін ескере отырып ұйымдастырылған оқу үрдісі олардың танымдық белсенділігін арттырып, оқуға деген ішкі уәжін (мотивациясын) күшейтеді. Осы тұрғыда CLIL әдісі арқылы когнитивтік белсенділікті арттыру маңызды міндет болып табылады. Яғни, білім алушылар тек дайын ақпаратты қабылдамай, пәндік мазмұнды терең түсіну үшін талдау, салыстыру, жалпылау, қорытынды жасау сияқты ойлау әрекеттерін белсенді жүзеге асырады. 
Сонымен қатар,  Bloom таксономиясының жоғары деңгейдегі когнитивтік дағдыларын дамытуға мүмкіндік береді. Мысалы, "Су айналымы" тақырыбын CLIL әдісімен оқыту барысында мұғалім білім алушыларға алдымен су айналымының кезеңдері (булану, конденсация, жауын-шашын, инфильтрация) туралы бейнематериал ұсынады (lower-order thinking skills – түсіну деңгейі). Кейін білім алушылар бұл кезеңдерді салыстырып, олардың арасындағы байланысты түсіндіреді (анализ). Содан соң, білім алушыларға әр түрлі климаттық жағдайлардағы су айналымының ерекшеліктерін сипаттайтын диаграммалар беріліп, олар салыстырып, ортақ және ерекше белгілерін анықтайды (салыстыру, жалпылау). Сабақтың соңында білім алушылар өздері тұратын аймақтағы су айналымының ерекшеліктерін сипаттап, қоршаған ортаға әсері туралы шағын эссе жазады немесе презентация жасайды (қолдану, бағалау, синтез). Нәтижесінде, білім алушылар пәндік мазмұнды шет тілінде меңгеру барысында күрделі когнитивтік операцияларды орындай отырып, терең де жан-жақты білім алады. Бұл CLIL әдісінің пән мен тілді ғана емес, ойлау қабілеттерін дамытуда да тиімді құрал екенін дәлелдейді.
CLIL әдісінің негізін қалаушылардың бірі До Койл (Do Coyle) CLIL тек тіл мен мазмұнды үйрету емес, сонымен қатар білім алушылардың жоғары деңгейлі ойлау дағдыларын қалыптастыруға ықпал ететін әдіс екенін ерекше атап өтеді [71,42б.]. Сонымен бірге, Андерсон мен Кратволл (Bloom таксономиясын қайта қарастырған авторлар) когнитивтік әрекеттердің дамуы білім алушылардың шығармашылық, талдау және бағалау дағдыларын жетілдіруге тікелей әсер ететінін дәлелдеген [181].
CLIL технологиясы оқытудың мотивациясын арттыруға елеулі ықпал етеді. Бұл, ең алдымен, пән мазмұнының шынайы өмірмен және білім алушылардың жеке тәжірибесімен тығыз байланыста берілуімен түсіндіріледі. Мұндай тәсіл білім алушылардың оқу материалына деген қызығушылығын арттырып, алынған білімнің өмірлік маңыздылығын сезінуге мүмкіндік береді. Сонымен қатар, шет тілінде пәнді меңгеру – білім алушылар үшін тек академиялық міндет емес, сонымен қатар тілдік құзыреттілікті жетілдіру және болашақ кәсіби ортаға дайындалу құралы ретінде қабылданады.
CLIL әдісінің тағы бір маңызды педагогикалық аспектісі – мәдениетаралық коммуникацияны дамыту. Бұл технология білім алушыларды тек пәндік және тілдік біліммен қаруландырып қана қоймай, басқа мәдениеттерге құрметпен қарауға, мәдениетаралық айырмашылықтарды түсінуге және көпэтносты ортада еркін қарым-қатынас жасау дағдыларын дамытуға тәрбиелейді. Осылайша, CLIL әдісі арқылы оқыту – білім алушылардың бойында жаһандық азаматтық қасиеттерін қалыптастырудың маңызды құралы ретінде танылады.
Бұл бағыттағы отандық зерттеулер де CLIL технологиясының әлеуетін айқын көрсетеді. Мәселен, С.К. Нуранова өз еңбектерінде CLIL технологиясын жаратылыстану пәндерін оқытуда тиімді қолдану арқылы білім алушылардың тілдік және мәдени құзыреттіліктерін қатар дамытуға болатынын дәлелдейді. Зерттеулер нәтижесінде мәдени компоненттің білім алушылардың өзге этнос өкілдерімен еркін және саналы қарым-қатынас орнатуына, сондай-ақ көпмәдениетті ортаны дұрыс түсініп, қабылдауына оң ықпал ететіні анықталған [182].
Сондай-ақ Ж. Күдеринова қазіргі білім беру жүйесінде көптілділік пен көпмәдениеттілік ұғымдарының сабақтастығын зерттей отырып, оқу үдерісінде мәдениетаралық аспектіні енгізу білім алушыларды тек тілдік емес, мәдени тұлға ретінде қалыптастыруға мүмкіндік беретінін атап өтеді [183].
CLIL әдістемесінің педагогикалық негізінде конструктивистік (құрылымдық) теория жатыр. Бұл теория бойынша, білім алу процесі – білім алушылардың белсенді танымдық әрекеті арқылы жүзеге асады. Яғни, білім алушылар тек мұғалімнің берген дайын ақпаратын қабылдаушы емес, керісінше, өз тәжірибесіне, бақылауларына, зерттеу әрекеттеріне сүйене отырып, білімді өздігінен "құрастырады". Мұнда мұғалімнің рөлі – бағыттаушы мен ұйымдастырушы ретінде көрінеді. 
Бұл тұжырым Жан Пиаженің (Piaget, 1952) «білім алушы – білімді өз тәжірибесі арқылы құрастыратын белсенді субъект» деген танымдық даму теориясымен үндеседі [184]. Ал Лев Выготскийдің «жақын даму аймағы» ұғымы CLIL әдісіндегі мұғалім тарапынан берілетін қолдаушы құрылымдарды (scaffolding) негіздейді [185]. Джером Брунер (Bruner, 1960) де оқу үдерісін белсенді, құрылымдалған танымдық тәжірибе ретінде сипаттап, мұғалімнің рөлін білім алушының білімді меңгеру жолындағы бағыттаушысы ретінде белгілеген [186]. Бұл идеялар CLIL әдісін дамытуда маңызды теориялық алғышарттар болған.
Мысалы, "Энергия көздері" тақырыбын CLIL әдісімен оқыту барысында мұғалім білім алушыларға дайын мәтін немесе лекция берудің орнына, оларға әртүрлі энергия түрлеріне (күн, жел, су, мұнай, т.б.) қатысты суреттер, диаграммалар мен қысқаша ақпарат көздерін ұсынады. Білім алушылар шағын топтарға бөлініп, берілген материалдарды зерттеп, әр энергия көзі туралы постер дайындайды, оның артықшылықтары мен кемшіліктерін талдайды, өмірмен байланысын көрсетеді. Топтық жұмыстарды ағылшын тілінде қорғап, бір-біріне сұрақтар қояды. Осы әрекет барысында олар тек жаңа білімді меңгеріп қана қоймай, оны өзі іздеп табады, салыстырады, бағалайды, өмірмен байланыстырады – яғни, білімді "құрастырады".
Бұл мысал конструктивистік тәсілдің CLIL аясында қалай іске асатынын айқын көрсетеді. Койл, Худ және Марш (Coyle, Hood & Marsh, 2010) CLIL әдісінің теориялық негізінде дәл осы белсенді танымдық әрекетті, пәндік мазмұн мен тілді қатар меңгеру арқылы білім алушының сыни ойлауын және мәдениетаралық түсінігін дамытуды басты мақсат ретінде көрсетеді [71,35б.]. Мұндай әрекеттер білім алушылардың дербес ойлау қабілетін, жауапкершілігін, танымдық дербестігін және коммуникативтік дағдыларын дамытады. Сонымен қатар, бұл тәсіл білім алушының оқу процесіне белсенді қатысуын қамтамасыз етеді, ал мұғалім сол процеске бағыт-бағдар беруші қызметін атқарады. Тиісінше, CLIL әдісі білім алушының жеке қабілетін дамытатын, белсенді, мотивациясы жоғары, көпмәдениетті тұлғаны қалыптастыруға бағытталған педагогикалық жүйе болып табылады.
CLIL әдісінің әдістемелік негіздері:
CLIL (Content and Language Integrated Learning – мазмұн мен тілді кіріктіріп оқыту) әдістемесі білім алушылардың пәндік және тілдік құзыреттілігін бір мезетте дамытуды мақсат етеді. Бұл әдістеменің әдіснамалық негізі ретінде 4C моделі қабылданған, оны алғаш рет До Койл (Do Coyle) ұсынған. Бұл модель төрт негізгі компоненттен тұрады: Content (мазмұн), Communication (коммуникация), Cognition (когниция) және Culture (мәдениет) [71, 46б.]. Бұл модель болашақ бастауыш сынып мұғалімдерін тек пәнді үйретуге емес, сонымен қатар тілдік қарым-қатынас пен сыни ойлау дағдыларын дамытуға бағыттайды. 
Content (Мазмұн) – білім алушылардың пәндік білімді меңгеруін қамтамасыз етеді. Бұл компонентте оқу мазмұны негізгі рөл атқарады. Мысалы, жаратылыстану, математика немесе экология сияқты пәндер CLIL әдісімен оқытылған жағдайда оқушылар ғылыми терминдерді, ұғымдарды және құбылыстарды мақсатты тілде (мысалы, ағылшын тілінде) игереді.
Communication (Коммуникация) – мақсатты тілді пәндік ортада белсенді қолдану арқылы тілдік дағдыларды дамытуды көздейді. Бұл компонент білім алушылардың пәнді меңгеру барысында лексикалық, грамматикалық және сөйлеу дағдыларын қатар жетілдіруге мүмкіндік береді. Мұнда тіл – тек құрал ғана емес, оқыту объектісі мен құралы қатар саналады [187].
[bookmark: _Hlk203045011]Cognition (Таным) – оқушының ойлау дағдыларын дамытуға бағытталады. CLIL тапсырмалары білім алушылардан талдау, салыстыру, жалпылау, қорытынды жасау, яғни жоғары деңгейлі когнитивтік операцияларды орындауды талап етеді. Бұл аспект Блум таксономиясының (Bloom's Taxonomy) танымдық деңгейлеріне сәйкес сұрақтар мен тапсырмаларды құрастыруды көздейді .
Culture (Мәдениет) – білім алушылардың өз мәдениеті мен басқа халықтардың мәдениетін түсінуін қамтамасыз етеді. Бұл компонент білім алушыларда толеранттылықты, мәдениетаралық түсінікті және жаһандық азаматтық сезімін қалыптастыруды көздейді. Сабақ барысында түрлі елдердің дәстүрлері, өмір салты, құндылықтары салыстырылып, мәдениетаралық диалогтың негізі қаланады. Бұл құрылым білім алушылардың пәндік және тілдік дағдыларын ғана емес, сонымен бірге сыни ойлау, мәдениетаралық қарым-қатынас сияқты заманауи құзыреттерін қалыптастыруға ықпал етеді.
Майер және басқа да зерттеушілер CLIL технологиясы тек білімді меңгеру мәселесі ғана емес, сонымен қатар білім алушының өз біліміне иелік етуі қажет екенін дәлелдейді. Бұл тұрғыда мазмұн «таным және оқуды үйрену» ұғымымен тығыз байланысты, ол өз кезегінде когнитивтік тапсырманы қамтиды. CLIL технологиясын түсінуде мәдениет ұғымы да маңызды орын алады [188]. Білім алушы CLIL технологиясының негізінде жатқан «мәдениетаралық сананы» дамытуы қажет. CLIL білім алушыларға шынайылықты түсінудің және қабылдаудың түрлі көзқарастары мен тәсілдерін ұғынуға мүмкіндік береді [189].
CLIL әдістемесі осы 4C моделін іске асыру үшін бірқатар арнайы әдістемелік тәсілдерді қолдануды талап етеді:
Интеграцияланған тапсырмалар – пәндік мазмұн мен тілдік мақсаттарды қатар қамтитын тапсырмалар. Мысалы, ағылшын тілінде берілген ақпаратты талдау арқылы жаратылыстану пәнін меңгеру.
Визуалды қолдаулар – схемалар, диаграммалар, суреттер, кестелер оқу материалын түсінікті етуге көмектеседі, бұл әсіресе тілдік кедергілер кезінде маңызды .
Scaffolding (қолдаушы құрылымдар) – білім алушыға күрделі тапсырманы орындау үшін сатылы қолдау көрсету (мысалы, үлгі, тірек сөздер, сөйлем құрылымдары беру арқылы).
Саралап оқыту (Differentiation) – оқушылардың тілдік деңгейі мен пәндік дайындығына қарай тапсырмаларды өзгерту немесе жеңілдету.
Bloom таксономиясы негізінде құрылатын сұрақтар мен тапсырмалар – танымдық дағдыларды дамытуға бағытталған: есте сақтау → түсіну → қолдану → талдау → жинақтау → бағалау.
CLIL әдістемесінің бұл құрылымы оқытудың тиімділігін арттырып қана қоймай, білім алушыны белсенді, сыни ойлай алатын, көпмәдениетті ортада әрекет етуге дайын тұлға ретінде қалыптастыруға ықпал етеді.
D.Marsh, CLIL технологиясын білім беру саласындағы инновациялық интеграциялық технология ретінде сипаттай отырып, оның білім алушылардың тілдік құзыреттілігін, пәнге деген қызығушылығын арттырып қана қоймай, болашақ мұғалімдердің әдістемелік икемділігін де дамытатынын атап көрсетеді [190].
Mehisto, Frigols & Marsh (2008) CLIL-дің мұғалімдер даярлығына әсерін зерттей отырып, CLIL мұғалімі екі есе жауапты рөл атқаратынын – ол әрі пән мұғалімі, әрі тіл үйретуші болу қажеттігін көрсетеді. Бұл болашақ бастауыш сынып мұғалімдеріне қойылатын кәсіби талаптардың кешенділігін негіздейді [71,187б.].
Қазақстандық зерттеушілер де CLIL технологиясының маңызын атап өтеді. Г.К. Нуртаева, CLIL-дің болашақ педагогтерді үштілді білім беру жүйесіне бейімдеудегі рөлін айқындай отырып, бұл әдіс мұғалімнің кәсіби-тілдік құзыреттілігін қалыптастыруда ерекше мәнге ие екенін дәлелдейді [191].
D. Wolff соңғы онжылдықта еуропалық білім беру жүйелерінде CLIL әдіснамасы жетекші бағыттардың біріне айналғанын атап өтеді [179,38б]. Мұндай белсенді қызығушылықтың негізгі себебі — Еуропалық комиссия тарапынан ЕО азаматтарының кемінде екі шет тілін меңгеруі қажеттігі туралы ұсыныстың жасалуы.
Ал C. Dalton-Puffer, Еуропалық Одақ азаматтарының ортақ нарық аясында кәсіби және жеке мобильділігін қамтамасыз ету, мәдениетаралық қарым-қатынас пен өзара түсіністікті нығайту мақсатында шет тілдерін меңгеруге ұмтылу қажеттілігін алға тартады [192]. Оның пікірінше, бірнеше тілде еркін қарым-қатынас жасау білім алушылардың когнитивтік дағдыларын жетілдіреді, ана тілін меңгеру сапасын арттырады және өзге елдерде білім алу мен еңбек нарығына ену мүмкіндіктерін кеңейтеді.
Қазіргі таңда CLIL технологиясын қолдану арқылы табысты тәжірибелерге қол жеткізуге болатындығын айтуға болады. Формалды білім беруде CLIL әдісін қолдану (6 кесте) білім алушылардың тілдік, мәдениеттік, әлеуметтік және пәндік құзыреттіліктерін дамытуға мүмкіндік береді.

Кесте – 6  CLIL қолданған жағдайдағы формалды оқыту тілі.

	Аспектілер аты
	                                          Ерекшеліктері

	Мәдениеттік   аспекті
	− басқа елдердің мәдениетін зерделеу және түсіну;
− мәдениетаралық қарым-қатынас дағдысын дамыту;
− көрші елдердің, өңірлер мен аз ұлттардың ерекшеліктерін зерделеу;
− мәдени өзара қарым-қатынасты кеңінен түсіну.

	Әлеуметтік аспекті
	− интеграциялануға әзірлік;
−	халықаралық	үлгідегі	сертификатты	алуға	емтихан тапсыру  мүмкіндігі;
− мектеп бағдарламасы шеңберінде білім беру деңгейін арттыру.

	Тілдік аспекті
	− тілдік құзыреттіліктің жалпы деңгейін арттыру;
− коммуникативтік дағдыны дамыту;
− ана тілімен қатар шетел тілін терең түсіну;
− ана тілімен қатар шетел тіліне қызығушылықты дамыту;
− қолданбалы мақсаттар үшін шетел тілдерін пайдалану.

	Пәндік аспекті
	− пәнді жан-жақты оқыту мүмкіндігі;
− шетел тілі арқылы арнайы пәндік терминологияға қол жеткізу;
− одан әрі оқытуға немесе жұмысқа әзірлік.

	Оқыту аспекті
	− әр түрлі оқыту стратегияларды қолдану мүмкіндігі;
− сынып жұмысының әр түрлі тәсілдері мен формасын қолдану;
− білім алушылардың мотивациясын арттыру.



CLIL технологиясы білім алушылардың көптілді ортада еркін бейімделуіне, коммуникативтік құзыреттілігін дамытуға, сондай-ақ жаһандану жағдайында бәсекеге қабілетті тұлға ретінде қалыптасуына оң ықпал етеді. Бұл әдістеме пәндік білім мен шетел тілін қатар меңгеруге мүмкіндік беріп, білім алушылардың тілді күнделікті өмірде және кәсіби әрекетте тиімді қолдану дағдыларын жетілдіреді.
Бастауыш білім беру жүйесінде CLIL әдісін тиімді енгізудің жолдары:
CLIL технологиясы — бастауыштан жоғары білім беру деңгейлеріне дейін қолдануға бейімделген әмбебап тәсіл болғандықтан, оның бірнеше модельдері қалыптасқан. Солардың бірі – оқыту үдерісінде екі педагогтің (пән мұғалімі мен тіл маманының) өзара ынтымақтастығына негізделген командалық оқыту моделі. Қай үлгі негізге алынбасын, CLIL тәсілі мазмұн мен тілді кіріктіріп оқытуды тиімді жүзеге асыру үшін пән мен тілді қатар оқытатын мамандардың бірлескен әрекетін талап етеді [193; 194].
Сабақ барысында бір мезетте екі мұғалім – тіл пәнінің мұғалімі мен пәндік мазмұнды оқытушы – қатысады және олар тек сабақты жоспарлау кезеңінде ғана емес, сабақ өткізу үдерісінде де өзара тығыз ынтымақтастықта болады. Мұндай тәсіл екі тараптан да арнайы әдістемелік дайындықты талап етеді [195]. Пән мұғалімдері, әдетте, пәндік мазмұнды үйрету мен тілдік түсінікті қамтамасыз ету арасында тепе-теңдікті сақтауға тырысады.
1. Оқу бағдарламасын бейімдеу және мазмұнды кіріктіру:
CLIL технологиясының негізгі талаптарының бірі – оқу мазмұны мен тілдік мақсаттарды үйлестіру. Бұл бағытта «Көптілділік жағдайында бастауыш сынып пәндерін оқытудың теориясы мен әдістемесі» атты оқу-әдістемелік құралда (Ә.Е. Жұмабаева және т.б.) бастауыш сыныптарда пән мен тілді кіріктіріп оқыту тәсілдерінің теориялық және практикалық негіздері талданған. Авторлар пәндік мазмұн мен тілдік мақсаттарды сабақтастықта құру жолдарын нақтылайды [196].
Бастауыш білім беру деңгейінде жаратылыстану және математика пәндерін жаңартылған білім мазмұны негізінде оқыту барысында CLIL әдісін тиімді енгізудің ғылыми-әдістемелік негіздері А.С. Стамбекова, Е.К. Рябова, Г.Б. Қыдырбаева авторлар ұжымы әзірлеген «Основы обновленного естественно-научного образования младших школьников» атты оқу құралында жан-жақты сипатталған [197]. Бұл еңбекте жаратылыстану пәнін оқытуда пәндік мазмұн мен тілдік мақсатты ұштастыру, тапсырмаларды CLIL қағидаттары бойынша ұйымдастыру, білім алушылардың зерттеушілік және тілдік қабілеттерін қатар дамыту мәселелері жан-жақты талданады.
2. Математика пәнін CLIL арқылы оқытудың ерекшеліктері:
CLIL әдісі тек жаратылыстану бағытындағы пәндерге ғана емес, математика пәніне де тиімді енгізілуі мүмкін. Бұл туралы А.А. Қдырбаева, Т.К. Оспанов, Ж.К. Астамбаева «Основы обновленного математического образования младших школьников» атты еңбекте атап көрсетеді. Мұнда жаңартылған бағдарламалар аясында пәндік-тілдік кіріктірілген оқыту, оқу мақсаттарының жүйесі, бағалау критерийлері мен тиімді әдістер ұсынылған [198].
3. Мұғалімдердің кәсіби және тілдік құзыреттілігін дамыту:
CLIL әдісін тиімді енгізу үшін болашақ бастауыш сынып мұғалімдеріне арналған арнайы оқу-әдістемелік құралдар мен практикалық материалдар қажет. Бұл тұрғыда А.Ы. Сафарғалиева әзірлеген жинақтар болашақ бастауыш сынып мұғалімдерінің көптілді ортада жұмыс істеуге бейімделуіне, тілдік-пәндік дағдыларын дамытуға бағытталған [199].
4. Сабақ құрылымында саралап оқыту және scaffolding элементтерін пайдалану:
[bookmark: _Hlk203046980]Бастауыш сынып білім алушыларының тілдік және пәндік деңгейін ескере отырып, саралап оқыту (differentiation) және қолдаушы құрылымдар (scaffolding) арқылы CLIL әдісінің тиімділігін арттыруға болады. Бұл – тапсырмаларды деңгейге сай өзгерту, тірек сөздер ұсыну, сөйлем үлгілерін көрсету, визуалды қолдауларды қолдану арқылы жүзеге асады. 
Білім алушылардың деңгейіне қарай тапсырма беру, тірек сөздер ұсыну, үлгі бойынша сөйлем құрау – бұл әдістің ажырамас бөлігі. С. Сулейменова мен А. Сыздықова көптілді сыныптарда білім алушылардың тілдік дайындығын ескеріп оқытуда scaffolding технологиясының тиімділігін ғылыми тұрғыда дәлелдеген [200].
Қазақстандық зерттеушілердің еңбектері CLIL әдісін бастауыш білім беру жүйесіне бейімдеудің теориялық негізін қаласа, арнайы хрестоматиялар мен сөздіктер оны практикалық деңгейде жүзеге асыруға мүмкіндік береді. CLIL – болашақ бастауыш сынып мұғалімінің тілдік және пәндік құзыреттілігін қатар дамытатын, білім алушыны көптілді, мәдениетаралық кеңістікте әрекет етуге бейімдейтін тиімді әдіс екені ғылыми тұрғыда дәлелденіп отыр.
CLIL әдісінің болашақ бастауыш сынып мұғалімдерін кәсіби даярлаудағы мүмкіндіктері:
CLIL әдісін болашақ бастауыш сынып мұғалімдерінің кәсіби даярлығына енгізу – жай ғана жаңа әдісті үйрету емес, сонымен қатар болашақ педагогтың кәсіби бейімделуіне, шығармашылық әлеуетін ашуға, көптілді ортада жұмыс істеу қабілетін дамытуға бағытталған кешенді үдеріс болып табылады. Аталған тәсіл болашақ бастауыш сынып мұғалімінің кәсіби құзыреттілігін жан-жақты дамытуға бағытталады және оқытудың дәстүрлі формаларын толықтырып, педагогтың рөлін қайта қарауға мүмкіндік береді. Ендігі кезекте, CLIL технологиясын қолдану арқылы болашақ бастауыш сынып мұғалімдерінің қандай кәсіби құзыреттерді меңгеретіні, бұл әдістің кәсіби даярлық сапасына қалай әсер ететіні және оны қолдану арқылы қалыптасатын мүмкіндіктер жан-жақты талданады.
Пәндік және тілдік құзыреттілікті қатар дамыту мүмкіндігі:
CLIL әдісі болашақ бастауыш сынып мұғалімінің кәсіби даярлығында пәндік және тілдік құзыреттіліктердің өзара кірігуін қамтамасыз етеді. Мұғалім тек пән мазмұнын меңгеріп қана қоймай, оны мақсатты тілде (қазақ, орыс немесе ағылшын тілінде) түсіндіре білу дағдысына ие болады. Бұл тәсіл пән мен тілді бөлмей, екеуін біртұтас жүйеде қарастырады. Нәтижесінде, мұғалім пәндік терминологияны, пән мазмұнын құрылымдауды және сол мазмұнды шет тілінде жеткізуді қатар меңгереді. Бұл — көптілді білім беру кеңістігінде жұмыс істеу үшін аса маңызды кәсіби артықшылық.
 Әдістемелік дайындықты жетілдіру мүмкіндігі:
CLIL әдісін меңгеру болашақ бастауыш сынып мұғалімінің кәсіби әдістемелік ойлауын жаңа деңгейге көтереді. Болашақ бастауыш сынып мұғалімі сабақ құрылымын жоспарлау кезінде 4С моделін (Content, Communication, Cognition, Culture) қолдануды үйренеді, тілдік мақсатты пәндік мақсатпен үйлестіруді, сабаққа визуалды және қолдаушы құрылымдарды (scaffolding) енгізуді, деңгейлік тапсырмаларды дайындауды игереді. Мұндай көпқырлы тәсіл оқыту әдістерін әртараптандыруға, білім беру мазмұнын жаңаша құрастыруға мүмкіндік береді.
Коммуникативтік және мәдениетаралық құзыреттілікті дамыту мүмкіндігі:
CLIL технологиясы тек тілдік дағдыларды ғана емес, сонымен қатар мәдениетаралық коммуникацияны дамытуға ықпал етеді. Бұл болашақ бастауыш сынып мұғалімінің әртүрлі этномәдени ортада жұмыс істеу қабілетін жетілдіреді. CLIL әдісінде қолданылатын мәтіндер мен материалдар түрлі елдердің мәдени контексінде берілуі мүмкін, сондықтан болашақ бастауыш сынып мұғалімі өзге мәдениетке түсіністікпен қарап, білім алушыларды толеранттылыққа тәрбиелеуге бейімделеді. Бұл қасиет жаһандық азаматтықты қалыптастыруда маңызды.
Инновациялық және креативті ойлауды дамыту мүмкіндігі:
CLIL тәсілі болашақ бастауыш сынып мұғалімін шығармашылықпен ойлауға, жаңа әдіс-тәсілдерді тиімді таңдауға және икемдеуге үйретеді. Бұл әдіс пәнді дәстүрлі түсіндірумен шектелмей, білім алушылардың когнитивтік белсенділігін арттыратын интерактивті, жобалық, тапсырмалық оқыту әдістерін енгізуді талап етеді. Мұғалім әртүрлі тақырыптарға контекстті мысалдар іздеу, кесте, диаграмма, визуалды құралдарды сабақпен үйлестіру арқылы кәсіби креативтілікті дамытады.
Кәсіби бейімделу мен еңбек нарығына дайындық мүмкіндігі:
CLIL әдісін меңгерген болашақ бастауыш сынып мұғалімі білім беру саласының қазіргі талаптарына бейімделе алады. Көптілді мектептерде, халықаралық бағыттағы білім беру ұйымдарында, NIS немесе мамандандырылған мектептерде жұмыс істеуге мүмкіндік алады. Сонымен қатар, мұндай мамандарға еңбек нарығында сұраныс жоғары болады. Кәсіби бейімделу мен икемділік – CLIL тәсілінің болашақ маманға беретін маңызды артықшылықтарының бірі. Нәтижесінде, CLIL әдісі – болашақ бастауыш сынып мұғалімін заманауи талаптарға сай, көптілді, мәдениетаралық кеңістікте тиімді жұмыс істей алатын кәсіби құзыретті тұлға ретінде даярлаудың тиімді құралы болып табылады.
CLIL әдісін бастауыш білім беру жүйесіне енгізудегі негізгі кедергілер:
CLIL әдісінің артықшылықтарымен қатар, оны бастауыш білім беру жүйесіне енгізу барысында бірқатар кедергілер мен қиындықтар да туындайды. Әдістемені тиімді жүзеге асыру болашақ бастауыш сынып  мұғалімінің дайындық деңгейіне, оқу-әдістемелік ресурстардың болуына, білім алушылардың тілдік дайындығына және бағалау жүйесінің нақтылығына тікелей байланысты. Сондықтан төменде CLIL әдісін қолдануға кедергі болатын негізгі мәселелер талданып, оның шешу жолдарын айқындау маңызды болып табылады. 
Мұғалімдердің жеткілікті даярланбауы:
CLIL әдісін табысты қолдану үшін болашақ бастауыш сынып мұғалімі бір мезетте пәнді терең меңгерген және шет тілін жетік білетін маман болуы қажет. Алайда, қазіргі уақытта көптеген бастауыш сынып мұғалімдері пәндік немесе тілдік құзыреттіліктің біреуіне ғана ие. Сонымен қатар, педагогтердің көпшілігі CLIL әдісінің теориялық негіздерімен және әдістемелік құралдарымен толық таныс емес. Бұл кәсіби даярлықтың жеткіліксіздігін көрсетеді және әдісті сапалы жүзеге асыруға кедергі болады.
Г.К. Карабасова, CLIL технологиясын қолдану тәжірибесі бар мұғалімдермен сұхбат жүргізіп, олардың көпшілігінің CLIL әдісінің білім беру мақсаттары мен мазмұнына терең үңілмегені, тек оны «ағылшын тілінде сабақ беру» деп үстірт қабылдайтыны анықталған. Мұғалімдер қажетті әдістемелік қолдаудың жетіспеуінен қиындық көргенін, әсіресе терминология, тапсырма түрлері және бағалау критерийлерін анықтауда қиналатынын атап көрсеткен [201]. 
Pérez-Cañado, M.L.,Испанияда жүргізілген зерттеу нәтижесінде көптеген мұғалімдер CLIL әдісіне оң көзқараспен қарағанымен, олардың тек 6,5%-ы ғана CLIL бойынша арнайы дайындықтан өткенін көрсетті. Автор бұл тәсілді енгізу үшін institutional support, teacher training және material development секілді үш бағытта жүйелі жұмыс қажет екенін атап өтеді [202].
Әдістемелік материалдардың тапшылығы:
Бастауыш мектепке арналған, пән мен тілді кіріктіріп оқытуға бағытталған оқу-әдістемелік кешендер, тапсырмалар банкі, терминологиялық сөздіктер, лексикалық тірек құралдар әлі де аз. Көп жағдайда мұғалімдер CLIL тәсіліне лайықтап өздері материал құрауға мәжбүр болады. Бұл – уақытты қажет ететін, әрі тәжірибесі аз мұғалімдер үшін күрделі мәселе.
Ivana Cimermanová (Словакия, 2020) CLIL-мен жұмыс жасаған мұғалімдердің ең басты қиындықтарының бірі – екі мақсатқа (dual aims) қызмет ететін дайын материалдардың жоқтығы» екенін анықтады. Сауалнамаға қатысқан 63 мұғалімнің көбі материал жасауға қуанышты екенін білдіргенімен, олар бағалау, материал құрастыру және CLIL әдісін жоспарлауда өзін сенімді сезінбейтінін атап өткен [203]. 
Infante, Benvenuto, Lastrucci, 11 бастауыш сынып мұғалімі CLIL әдісін қолданғысы келетінін айтқанымен, ресурстардың жоқтығы, уақыт шектеулілігі мен материалдардың жетіспеушілігі негізгі проблемалар ретінде көрсетілген [204].
Maria Elisabetta Porcedda & Juan González-Martínez, CLIL мұғалімдерінің оқу-әдістемелік материалға деген қажеттілігін атап, оқытушыларды даярлау бағдарламаларында арнайы материал әзірлеу дағдыларын енгізу қажеттілігін көрсеткен [205].
Білім алушылардың тілдік деңгейінің жеткіліксіздігі:
Бастауыш сынып білім алушылары үшін шет тілінде оқу пәнін меңгеру – танымдық жағынан да, тілдік жағынан да күрделі процесс. Білім алушыларда мақсатты тілді меңгерудің базалық деңгейі қалыптаспай жатып, күрделі пәндік ұғымдарды сол тілде игеру мотивацияның төмендеуіне, қиындық сезімінің артуына және үлгерімнің төмендеуіне алып келуі мүмкін. Бұл әсіресе әлеуметтік жағдайы әркелкі, тілдік ортасы шектеулі білім алушылар үшін өзекті. Сондықтан да, болашақ бастауыш сынып мұғаліміне пәнді терең түсініп қана қоймай, оны мақсатты тілде нәтижелі жеткізу қажет. Бұл ерекшелік CLIL-дің "dual aims" мақсатына сәйкес, мұғалімнен екі тілді мақсатты меңгеруді талап етеді.
Букабаева Б.Е., Кемелбекова З.А. және Ержанова А.Б., CLIL-педагогтің тілдік және кәсіби құзыреттіліктерін ғылыми негізделген тілдік модульге сүйеніп қалыптастыру қажеттігін көрсетеді. Зерттеуде томдық кәсіби дайындық пен тілдік даярлықтың мазмұны, құрылымы мен нәтижелері талданған. Бұл CLIL-ге дайын мектеп мұғалімдерінің тілдік құралдарды меңгеру деңгейінің төмен екеніне нұсқанды [206].
  Жетписбаева Б.А., Чижевская Н.И., Сырымбетова С.С., ұйымдастырған анкеталық зерттеу нәтижесінде 330 CLIL мұғалімінің көпшілігіның тілдік дағдылары пән мазмұнын шет тілінде жеткізуде жеткіліксіз екенін мойындаған. Бұл ішкі сенімнің төмендеуі сабақты тиімді өткізуге кедергі келетіні анықталған [207]. 
Бакирова С.С., Туктасинова Г.М., зерттеулерінде CLIL тәсілін меңгеруде шет тілінің академиялық деңгейде қолданылуы талап етілетінін, көп мұғалімдер үшін бұл жаңа стандарттарға сәйкес тілдік шеберлік жетіспейтінін атап көрсетеді [208]. 
Сабақты жоспарлау мен өткізуге кететін уақыттың көптігі:
CLIL сабағы дәстүрлі сабаққа қарағанда анағұрлым күрделі жоспарлауды талап етеді. Мұғалім бір мезгілде тек оқу мақсаттарын емес, сонымен қатар тілдік мақсаттарды, қолдаушы құрылымдарды (scaffolding), сараланған тапсырмаларды (differentiation), мәдениетаралық элементтерді және визуалды қолдауларды қамтуы тиіс. Бұл – мұғалімнің дайындық уақытының ұзаруына, әдістемелік қиындықтардың артуына және CLIL технологиясын қолдануға деген сақтық көзқарастың қалыптасуына себеп болады.
Халықаралық зерттеулерге сүйенсек, мұғалімдердің көпшілігі CLIL сабағын жоспарлау үшін қарапайым сабаққа қарағанда әлдеқайда көп уақыт жұмсайтынын көрсеткен. Мысалы, Dvorjaninova & Alas, Mustafa wi & Shaaban, Pladevall-Ballester зерттеулерінде мұғалімдер CLIL сабақтарын тиімді өткізу үшін қосымша ресурстар мен жоспарлау үлгілерінің жетіспейтінін, ал бұл өз кезегінде жоспарлауға кететін уақытты еселеп арттыратынын атап өтеді [209,210,211].
Сол сияқты, Banegas; Cammarata және Haley, CLIL технологиясын қолдану барысында мұғалімдердің жиі кездесетін басты кедергілерінің бірі – уақыт тапшылығы мен әдістемелік қолдаудың, соның ішінде дайын шаблондар мен оқу-әдістемелік құралдардың жетіспеушілігі екенін атап көрсетеді. Зерттеулерде CLIL сабақтарын тиімді жоспарлау үшін мұғалімдерге арналған арнайы құрылымдалған жоспар үлгілері мен әдістемелік нұсқаулықтардың қажет екені дәлелденген [212, 213].
Қорытындылай келе, CLIL әдісінің тиімділігіне қарамастан, оны практикада жүзеге асыру мұғалімнен жоғары дайындықты және едәуір уақыттық ресурсты талап етеді. Сабақтың мазмұны мен тілдік мақсаттарын ұштастыру, қолдаушы әдістерді қолдану және оқушылардың деңгейіне бейімдеу – мұның барлығы мұғалімнің әдістемелік және тілдік жағынан толық даяр болуын талап етеді. Бұл жағдай көп мұғалімнің CLIL тәсілін қолдануда өзін сенімсіз сезінуіне және бұл әдістен бас тартуына да әсер етуі мүмкін.
 Бағалау критерийлерінің айқын еместігі:
CLIL (Content and Language Integrated Learning) әдісін білім беру жүйесіне енгізу барысында туындайтын маңызды әдістемелік мәселелердің бірі – бағалау критерийлерінің нақтыланбауы. Бұл мәселе болашақ бастауыш сынып мұғалімдерін кәсіби даярлау процесінде ерекше мәнге ие, себебі CLIL тәсілінде оқытудың қосарланған мақсаты – пәндік мазмұнды және тілдік құзыреттілікті қатар меңгерту – бағалау жүйесіне де екіжақты көзқарас пен нақты критерийлерді талап етеді.
Алайда қазіргі қолданыстағы тәжірибеде пән мен тілге байланысты дағдыларды бағалау бірізді жүргізілмейді. Мұғалімдердің басым көпшілігі пәндік мазмұн мен тілдік құралдарды қолдану деңгейін араластырып, біртұтас бағалайды. Бұл бағалаудың объективтілігіне, әділдігіне және нақтылығына теріс әсер етеді.
Бұл мәселе шетелдік және отандық зерттеушілер тарапынан қарастырылған. Мәселен, Morton CLIL сабақтарындағы бағалауды тиімді ұйымдастыру үшін мұғалімдердің бағалау сауаттылығын (assessment literacy) арттыру қажеттігін атап көрсетеді. Автордың пікірінше, пән мен тілді бағалау үшін бөлек немесе интеграцияланған рубрикалар қажет және бұл тәсіл мұғалімдерге бағалау үдерісін құрылымдауға мүмкіндік береді [214].
CLIL әдісіндегі бағалау жүйесін жетілдіру мақсатында келесі ұсыныстар беруге болады:
· пәндік және тілдік мақсаттарға сәйкес бөлек және интеграцияланған бағалау критерийлерін әзірлеу;
· мұғалімдердің бағалау сауаттылығын дамыту мақсатында арнайы курстар, семинарлар ұйымдастыру;
· формативті және суммативті бағалауды жүйелі түрде қолдану;
· визуалды және цифрлық бағалау құралдарын (rubrics, checklist, assessment grids) енгізу.
Төменде CLIL әдісіндегі бағалау үдерісінде жиі кездесетін мәселелер және оларды шешу жолдары ұсынылған.

Кесте – 7 CLIL әдісіндегі бағалау үдерісінде жиі кездесетін мәселелер және оларды шешу жолдары

	Мәселе
	Сипаттамасы
	Шешу жолдары

	1
	2
	3

	Бағалау критерийлерінің нақты еместігі
	Пән мен тіл дағдылары араласып, әділетсіз бағаланады
	Пәндік және тілдік мақсаттарға бөлек бағалау шкалаларын әзірлеу

	Мұғалімдердің бағалау сауаттылығы төмен
	Мұғалімдер CLIL бағалауының ерекшеліктерін білмейді
	Мұғалімдерге арналған тренингтер мен әдістемелік нұсқаулықтар

	Формативті бағалаудың қолданылмауы
	Білім алушының үлгерімін үнемі бақылау мен қолдау жеткіліксіз
	Формативті бағалау әдістерін (рефлексия, өзін-өзі бағалау, топтық пікір) жүйелі қолдану

	Суммативті бағалаудың біржақтылығы
	Қорытынды бағалауда тілдік факторлар ескерілмей қалады немесе басым түседі
	Интеграцияланған бағалау жүйесін енгізу (content & language rubrics)



Кестеде CLIL әдісін қолдану барысында бағалау үдерісінде жиі кездесетін мәселелер мен оларды шешу жолдары сипатталған. Бұл мәселелер бағалаудың кешенді жүргізілмеуімен, мұғалімдердің бағалау сауаттылығының жеткіліксіздігімен және бағалау құралдарының әлсіздігімен байланысты. Бірінші мәселе – бағалау критерийлерінің нақты болмауы. CLIL әдісінде пәндік мазмұн мен тілдік дағдылар қатар дамытылатындықтан, бұл екі бағытты бір мезетте бағалау объективтілікті қажет етеді. Екінші мәселе – мұғалімдердің бағалау сауаттылығының төмендігі. Мұғалімдердің көпшілігі CLIL әдісіндегі бағалау ерекшеліктерімен таныс емес, бұл олардың бағалау құралдарын тиімді қолдануына кедергі келтіреді. Мұндай жағдайда арнайы тренингтер мен әдістемелік құралдардың болуы маңызды рөл атқарады. 
Үшінші мәселе – формативті бағалаудың қолданылмауы. Формативті бағалау – білім алушының оқу барысындағы ілгерілеуін бақылауға, дер кезінде түзетуші қолдау көрсетуге бағытталған. Төртінші мәселе – суммативті бағалаудың біржақтылығы. Көп жағдайда мұғалімдер қорытынды бағалауда тек пәндік мазмұнға мән беріп, тілдік аспектілерді назардан тыс қалдырады. Мұндай жағдайда интеграцияланған бағалау жүйесін енгізу (мысалы, content & language rubrics) – CLIL әдісінің екіжақты мақсаттарына (dual aims) сәйкес келеді.
Жалпы алғанда, бағалау – CLIL әдісінің табысты жүзеге асуына тікелей әсер ететін фактор. Бағалау критерийлерін нақтылау, мұғалімдердің бағалау сауаттылығын арттыру және бағалау құралдарын жетілдіру – әдістемені тиімді қолданудың маңызды алғышарттары болып табылады.
Зерттеу барысында пән мен тілді кіріктіріп оқыту технологиясы (CLIL) – болашақ бастауыш сынып мұғалімдерін көптілді білім беру жағдайында кәсіби даярлаудың тиімді әдістемелік негізі ретінде қарастырылды. CLIL әдісінің педагогикалық негізі тұлғалық-бағдарлы, когнитивтік және мәдениетаралық тұғырларға сүйеніп, білім алушылардың танымдық белсенділігін, мотивациясын және көпмәдениетті көзқарасын дамытуға бағытталғаны анықталды. Бұл тұрғыда конструктивистік оқыту теориясы – білімді оқушының белсенді танымдық әрекетінің нәтижесі ретінде түсіндіреді және CLIL тәсілінің теориялық негізін құрайды.
CLIL әдісінің әдістемелік негіздері 4C (Content, Communication, Cognition, Culture) моделі арқылы сипатталады. Бұл модель пәндік мазмұн мен тілдік дағдыны бір мезетте дамытуды, оқушылардың жоғары деңгейдегі ойлау операцияларын іске қосуды және мәдениетаралық құзыреттілікті қалыптастыруды көздейді. Сонымен қатар, әдістеме визуалдық қолдауды, саралап оқытуды, scaffold стратегияларын және Bloom таксономиясына негізделген тапсырмаларды қолдануға негізделген.
Зерттеу нәтижелері CLIL әдісін бастауыш білім беру жүйесіне тиімді енгізудің бірқатар жолдарын анықтауға мүмкіндік берді. Атап айтқанда, оқу-әдістемелік құралдармен қамтамасыз ету, болашақ мұғалімдердің тілдік және пәндік құзыреттілігін жүйелі қалыптастыру, практикалық дайындықты күшейту, бағалау жүйесін нақтылау және оқытушылардың кәсіби қолдау жүйесін жетілдіру маңызды екені белгілі болды.
Сондай-ақ, CLIL әдісін қолданудағы мүмкіндіктер мен кедергілер де талданды. Бұл әдіс болашақ мұғалімдердің пәндік, тілдік, әдістемелік және мәдениетаралық құзыреттілігін кешенді дамытуға зор мүмкіндік береді. Алайда оны енгізуде бірқатар қиындықтар да туындайды: мұғалімдердің жеткілікті даярланбауы, оқу-әдістемелік ресурстардың тапшылығы, білім алушылардың тілдік деңгейінің жеткіліксіздігі, сабаққа дайындалуға кететін уақыттың көптігі және бағалау критерийлерінің нақты айқындалмауы. Бұл кедергілерді шешу жүйелі әдістемелік қолдау мен болашақ мұғалімдердің сапалы кәсіби даярлығын талап етеді.
Жалпы алғанда, CLIL әдісі – көптілді білім беру талаптарына жауап беретін, қазіргі білім беру жүйесінде болашақ мұғалімдерді даярлаудың инновациялық бағыты болып табылады. Оны тиімді қолдану арқылы білім алушылардың пәндік біліммен қатар, шет тілінде ойлау, сөйлеу, жазу қабілеттері де дамып, олар жаһандық құзыретті тұлға ретінде қалыптасады. Ал мұғалім үшін бұл – кәсіби өсудің, халықаралық стандарттарға бейімделудің және білім беру мазмұнын жаңғыртудың нақты жолы.

2.2. Пән мен тілді кіріктіріп оқыту арқылы болашақ бастауыш сынып мұғалімдерін кәсіби даярлаудың  педагогикалық шарттары

Қазіргі таңда қоғамның әлеуметтік-экономикалық, ғылыми-техникалық және рухани саладағы қарқынды өзгерістері болашақ мамандарды даярлау ісінде жаңартылған білім беру жүйесіне сүйенуді қажет етеді. Қазақстан Республикасында жаңа формация педагогын қалыптастыру тұжырымдамасында атап көрсетілгендей, соңғы жылдары жоғары педагогикалық білімге қойылатын талаптар едәуір күрделене түсті. Заманауи мұғалім – бұл жоғары рухани-адамгершілік қасиеттерімен ерекшеленетін, азаматтық жауапкершілігі жоғары, белсенді және шығармашыл, өзін-өзі дамытуға ұмтылатын, рефлексия мен экологиялық санасы дамыған, әдіснамалық тұрғыдан қалыптасқан, сондай-ақ әлеуметтік, тұлғалық, коммуникативтік және ақпараттық құзыреттерді меңгерген кәсіби деңгейі жоғары маман болып табылады [215].
 Осыған байланысты, білім беру жүйесінде болашақ педагогтің кәсіби бейнесін жаңаша қалыптастыру міндеті өзекті бола түсуде. Қазақстанның заманауи білім беру жүйесінің басым бағыттарының бірі – көптілді және бәсекеге қабілетті тұлға қалыптастыруға бағытталған инновациялық үштілділік модельін енгізу болып табылады. Бұл модель өскелең ұрпақты жаһандық өзгерістерге бейімделе алатын, түрлі мәдениетаралық кеңістікте тиімді әрекет ететін, тілдік және пәндік құзыреттерді үйлестіре меңгерген маман ретінде даярлаудың пәрменді құралы ретінде қарастырылады.
Әлемдік интеграциялық үдерістер мен ғылыми-техникалық прогрестің үдемелі қарқыны болашақ педагогтардан тек пәндік білім мен кәсіби дағдыларды ғана емес, сонымен қатар шет тілін меңгеру, заманауи оқыту технологияларын игеру, мәдениетаралық коммуникацияны жүзеге асыру қабілетін талап етеді. Осыған байланысты, болашақ бастауыш сынып мұғалімдерінің кәсіби даярлығы шеңберінде пән мен тілді кіріктіріп оқыту (CLIL) технологиясын меңгеру – олардың кәсіби құзыреттілігін арттырудың маңызды шарты болып отыр.
Педагогикалық шарттардың мағынасын тереңірек түсіндіру үшін, ең алдымен, «шарт» ұғымының тілдік тұрғыдан қалай анықталатынына назар аударған жөн. Қазақ тілінің түсіндірме сөздігінде «шарт» – «бір нәрсеге тәуелді болатын жағдай» ретінде сипатталады. Мұнда белгілі бір әрекеттің жүзеге асуы үшін алдын ала қойылатын талаптар мен жағдайлардың маңыздылығы атап өтіледі [216]. Бұл ұғым педагогикалық құбылыстардың да нақты орта мен жағдайларға тәуелді екенін көрсетеді.
Философия ғылымында «шарт» ұғымы заттың қоршаған ортамен байланысын сипаттайтын категория ретінде түсіндіріледі. Бұл тұрғыда кез келген құбылыстың пайда болып, өмір сүруі мен дамуы белгілі бір алғышарттар жүйесіне тәуелді деп есептеледі [217].
Педагогика ғылымында «шарт» ұғымы – білім беру үдерісінің мақсатты әрі нәтижелі жүзеге асырылуын қамтамасыз ететін дидактикалық, ұйымдастырушылық, коммуникативтік және психологиялық-педагогикалық компоненттердің жиынтығы ретінде қарастырылады. Бұл шарттар педагогикалық үдерістің біртұтас, динамикалық жүйесін құрай отырып, оның құрылымдық және логикалық негіздерін айқындайды [218].
Педагогикалық зерттеулерде «шарт» ұғымы – педагогикалық жүйенің тиімді жұмыс істеуі мен үнемі дамуын қамтамасыз ететін маңызды факторлар, жағдайлар және ұйымдастырушылық-педагогикалық әрекеттер жиынтығы ретінде қарастырылады. Бұл ұғымның әдіснамалық негіздері мен талдаулары Ю.К. Бабанский, В.И. Андреев, Н.Ю. Посталюк және басқа да зерттеушілердің еңбектерінде жан-жақты қарастырылған.
Ю.К. Бабанский, педагогикалық шартты оқу-тәрбие процесінің құрамдас бөліктерінің өзара әрекеттестігі нәтижесінде қалыптасатын, мұғалімнің өнімді жұмыс істеуіне және білім алушылардың табысты білім алуына ықпал ететін қажетті жағдай ретінде сипаттайды [219]. Демек, педагогикалық шарттар оқу үдерісін тиімді басқарудың және оның нәтижелілігін арттырудың тікелей факторы ретінде көрініс табады.
Педагогикалық шарттардың мазмұны мен құрылымы жөнінде И.В. Яковлева да өз үлесін қосқан. Ол бұл ұғымды болашақ мамандардың кәсіби және шығармашылық деңгейге жетуін қамтамасыз ететін білім беру үдерісіндегі кешенді шаралар жүйесі ретінде түсіндіреді [220]. Бұл анықтама педагогикалық шарттардың мақсаттылығын, мазмұндылығын және олардың кәсіби даярлықпен өзара байланысын нақтылай түседі.
В.И. Андреевтің тұжырымынша, педагогикалық шарттар – бұл алға қойылған мақсаттарға жету үшін арнайы таңдалып, құрылып және қолданылатын оқыту мазмұнының компоненттері, әдістері мен ұйымдастырушылық түрлерінің жиынтығы [221]. 
А.В. Кувшиновтың диссертациялық зерттеулерінде педагогикалық шарттар ішкі және сыртқы факторлардың өзара байланысында қарастырылады [222]. Ал И.П. Подласый педагогикалық шарттарды талдау барысында дидактикалық үдерістің нәтижелілігіне ықпал ететін төрт негізгі факторды анықтайды: оқу материалы, ұйымдастырушылық-педагогикалық ықпалдар, білім алушылардың дайындық деңгейі және оқытуға бөлінетін уақыт. Уақыт – стандартпен реттелетін тұрақты көрсеткіш болса, білімділік – оқыту үдерісінде өзгеріп отыратын, диалектикалық сипатқа ие айнымалы фактор ретінде сипатталады. Ұйымдастырушылық-педагогикалық ықпалдарға оқыту әдістері мен тәсілдері, ұйымдастыру формалары, білімді тәжірибеде қолдану дағдылары, оқыту құралдары мен оқу үдерісінің материалдық-техникалық жабдықтары жатады [223].
Жалпы ғылыми көзқарас тұрғысынан алғанда, шарт ұғымы адамның дамуы мен қалыптасуына ықпал ететін себептер мен жағдайлардың, сондай-ақ түрлі әсер ету нысандарының кешені ретінде қарастырылады. Мұндай шарттар адамның тәрбие, білім және мінез-құлық жүйесіне тікелей ықпал етеді. Осы ғылыми тұжырымдарға сүйене отырып, пән мен тілді кіріктіріп оқыту технологиясын болашақ бастауыш сынып мұғалімдерін кәсіби даярлау үдерісіне тиімді енгізу үшін ғылыми негізделген педагогикалық шарттарды айқындау қажеттігі туындайды. Бұл шарттар болашақ мұғалімдердің кәсіби, тілдік, әдістемелік және тұлғалық құзыреттіліктерін жан-жақты дамытуға бағытталуы тиіс.
Бүгінгі таңда шет тілін меңгеру – жай ғана қосымша артықшылық емес, білім беру мазмұны мен оқыту әдістерінің құрамдас бөлігіне айналды. Алайда үш тілді тең дәрежеде меңгеру үздіксіз тәжірибе мен жүйелі әдістемелік қолдауды қажет етеді. «Мұғалімдерді CLIL әдістемесі бойынша үздіксіз дайындау — көптілді білім беру жүйесін енгізудің басты шарттарының бірі» [224]. 
Осы тұрғыдан алғанда, болашақ бастауыш сынып ымұғалімдерін пән мен тілді кіріктіріп оқыту тәсілі арқылы кәсіби даярлығын қамтамасыз ету – заман талабынан туындаған міндет. CLIL технологиясын тиімді жүзеге асыру үшін болашақ бастауыш сынып мұғалімдерін кәсіби даярлау үдерісінде кешенді психологиялық-педагогикалық шарттарды алдын ала анықтау қажет. Бұл шарттар оқу мазмұнын, оқыту әдістемесін, тілдік қолдауды, кәсіби-практикалық тәжірибені, сонымен қатар білім алушылардың тілдік және когнитивтік даму деңгейін ескеруге негізделуі тиіс. Мұндай шарттар болашақ педагогтың заманауи көптілді білім беру ортасына бейімделуін жеңілдетіп, пән мен тілді кіріктіре отырып білім беру сапасын арттыруға мүмкіндік береді.
Берілген анықтамаларды талдай келе, олардың бір-біріне қайшы келмейтініне көз жеткізе отырып, олардың педагогикалық зерттеу міндеттерінің ерекшелігі мен әртүрлілігін анықтайтын нақты педагогикалық құбылыстарды түсінуге әсерін тигізетінін көруге болады. Сондықтан да, біз білім беру процесінде қоғамның ұсынатын талаптарының шарттарымен қатар, олар да өзгеріске ұшырайды деген көзқарасымен келісеміз.
Болашақ бастауыш сынып мұғалімдерін CLIL технологиясы негізінде кәсіби даярлаудың тиімділігін қамтамасыз ету үшін бірқатар маңызды педагогикалық шарттарды іске асыру қажет. Бұл шарттар оқу мазмұнының кіріктірілуі, кәсіби-тілдік құзыреттілік, оқу-әдістемелік қамтамасыз ету, практикалық бағыттылық, цифрлық ресурстарды қолдану және мәдениетаралық коммуникацияны дамыту секілді өзекті бағыттармен байланысты. Зерттеу нәтижесінде пән мен тілді кіріктіріп оқыту тәсілі арқылы болашақ бастауыш сынып мұғалімдерін кәсіби даярлауға ықпал ететін келесі педагогикалық шарттар анықталды:
Ұйымдастырушылық шарт:
Бұл шарт болашақ бастауыш сынып мұғалімдерін пән мен тілді кіріктіре оқыту (CLIL) негізінде кәсіби даярлаудың құрылымдық-ұйымдастырушылық моделін енгізуді көздейді. Аталған модель көптілді білім беру саясатына негізделіп, оқу үдерісінің мазмұны мен формаларын кіріктіруді, пән мен тілді бір уақытта меңгеруге жағдай жасауды қамтамасыз етеді. CLIL жүйесінде мұғалім даярлау жоғары оқу орнында пән мен шет тілін оқытуды қатар үйлестіретін оқу бағдарламаларымен жүзеге асырылуы тиіс [71, 43б.].
 Теориялық шарт:
Бұл шарт пән мен тілді кіріктіріп оқытудың теориялық-әдіснамалық негіздерін болашақ мұғалімдердің меңгеруіне бағытталады. Жоғары оқу орны деңгейінде CLIL тәсілінің мазмұнын түсіну, пәндік-тілдік мақсаттарды жоспарлау, 4С (Content, Communication, Cognition, Culture) моделін талдай алу сияқты дағдылар қалыптастырылуы қажет. Сонымен қатар кәсіби-тілдік құзыреттілікті дамытатын арнайы оқу-әдістемелік кешендер, глоссарийлер, CLIL тапсырмалар банкі жасақталуы тиіс [72, 94б.; 231].
Технологиялық шарт:
CLIL әдісін тиімді жүзеге асыру үшін болашақ мұғалімдердің білім беру технологияларын, пән мен тілді кіріктіретін заманауи әдістер мен құралдарды қолдануға машықтануы маңызды. Атап айтқанда, жобалық оқыту, кейс-әдіс, модульдік оқыту, қашықтан оқыту элементтері (Edmodo, Google Classroom, Quizlet, Kahoot), рефлексивті журнал, тілдік портфолио сияқты технологиялар CLIL мазмұнын тиімді меңгеруге себеп болады. Оқыту барысында тілдік қолдауды қамтамасыз ететін визуалдық құралдар мен scaffolding әдістерін пайдалану ұсынылады [225].
Мониторингтік шарт:
Мұғалімдерді CLIL технологиясы негізінде даярлау үдерісінде олардың пәндік және тілдік құзыреттіліктерінің даму динамикасын кезеңдік бақылау маңызды. Бұл шарт болашақ мұғалімдердің дайындық деңгейін анықтап қана қоймай, кері байланыс негізінде өздігінен даму, кәсіби рефлексия және тілдік-пәндік прогресті бағалауға мүмкіндік береді. Мониторинг жазбаша және ауызша тапсырмалар, CLIL жобаларын қорғау, өзін-өзі бағалау парақтары, тесттер арқылы жүзеге асады [226].

Кесте  8 - CLIL әдісін енгізудегі педагогикалық шарттар мен механизмдер

	№
	Педагогикалық шарттар
	Мазмұны
	Іске асыру тетігі

	1
	2
	3
	4

	1
	Ұйымдастырушылық
	CLIL құрылымдық моделі, пән мен тілді қатар меңгеру
	Көптілді CLIL-модуль, институционалдық қолдау, пән-тіл мұғалімдерінің серіктестігі

	2
	Теориялық
	4С моделі, CLIL тапсырмалар жиынтығы, әдіснамалық дайындық
	CLIL курстары, элективті пәндер, семинарлар, әдістемелік кешендер

	3
	Технологиялық
	Цифрлық құралдар, жобалық және кейс әдістер, LMS платформалары
	Moodle, Kahoot, Quizlet, тілдік портфолио, рефлексия

	4
	Мониторингтік
	Диагностика, өзін-өзі бағалау, кері байланыс
	Бағалау парақтары, журнал, сауалнамалар, бақылау картасы



Ұйымдастырушылық шарт:
Ұйымдастырушылық шартты жүзеге асыру барысында оқу бағдарламасы CLIL талаптарына сай бейімделіп, пән мен тілді қатар оқытатын модульдер енгізілуі тиіс. Мұндай құрылым болашақ мұғалімдердің кәсіби-тілдік құзыреттілігін қалыптастырумен қатар, оқыту процесінің тиімділігін арттырады.
Бұл бағытта В.И. Андреев пен Н.М. Борытконың көзқарастары ұйымдастырушылық шарттың теориялық негізін нақтылай түседі. 
В.И. Андреевтің тұжырымынша, педагогикалық жағдайлар – бұл оқу үдерісінің мақсаттарына жетуге ықпал ететін «арнайы жасалған мазмұн, әдістер мен ұйымдастырушылық формалар» [227]. Бұл тұрғыда ұйымдастырушылық шарт оқу ортасының құрылымдық негіздерін белгілейді. 
Ал Н.М. Борытко педагогикалық жағдайларды “сыртқы, мұғалім тарапынан басқарылатын жағдайлар” ретінде сипаттайды. Ол жағдайлардың қатарына оқу модульдерінің құрылымы, әдістемелік қолдау, оқыту формалары мен ресурстар жатады [228].
Осы теориялық негіздерге сүйене отырып, CLIL моделіндегі ұйымдастырушылық шарттың мынадай негізгі компоненттері айқындалады:
– көптілді CLIL-модульдер – пәндік және тілдік мазмұнның кіріктірілуін көздейтін құрылымдық негіз;
– институционалдық қолдау – оқу орнының басшылығы мен басқару құрылымдарының CLIL-ды стратегиялық бағыт ретінде қабылдауы;
– әдістемелік және тілдік ресурстар – CLIL-ге бейімделген оқу-әдістемелік құралдар, лексикалық глоссарий, пән мұғалімі мен тіл маманының серіктестігі;
– интерактивті форматтар – вебинарлар, мастер-кластар, дуальды форматтағы тәжірибелік іс-шаралар арқылы оқу формаларын байыту;
– пәнаралық және функционалдық ынтымақтастық – тьюторлар, элективтік курстар және түрлі мамандармен бірлескен әрекеттер арқылы оқыту моделін қолдау.
Көптілді CLIL-модульдер – бұл пәндік және тілдік мазмұнды бір уақытта меңгертуді көздейтін құрылымдық білім беру элементтері. Мұндай модульдерде сабақ мазмұны екі мақсатты көздейді: біріншіден, нақты пән бойынша (мысалы, жаратылыстану, математика) білім беру; екіншіден, осы мазмұнды меңгеру барысында шет тілінде сөйлеу, тыңдау, жазу және оқу дағдыларын қалыптастыру.
CLIL-модульдердің басты ерекшелігі – пән мен тілдің бөлінбейтін бірлікте берілуі. Мысалы, «Судың айналымы» тақырыбы ағылшын тілінде оқытыла отырып, білім алушылар тек табиғи құбылысты ғана емес, соған қатысты терминдерді, грамматикалық құрылымдарды да меңгереді. Бұл болашақ бастауыш сынып мұғалімдеріне пәндік лексиканы, сөйлеу үлгілерін және тілдік қолдау құралдарын тиімді қолдануға үйретеді.
Институционалдық қолдау – бұл оқу орны басшылығының, кафедралардың, әдістемелік бірлестіктердің CLIL-ды енгізуге және дамытуға жүйелі қолдау көрсетуі. Бұл қолдауға келесі әрекеттер жатады:
· CLIL бағдарламаларын стратегиялық құжаттарға енгізу;
· Оқу жоспарына кіріктірілген пәндер тізімін бекіту;
· CLIL бойынша арнайы пәндерді, элективтерді және курстарды енгізу;
· Шет тілі пәнінің мұғалімдері мен жаратылыстану бағытындағы пән оқытушыларының бірлесіп жұмыс істеуіне жағдай жасау;
· CLIL бойынша оқу-әдістемелік материалдарды дайындауға қаржылық және ұйымдастырушылық қолдау көрсету.
CLIL жүйесін тиімді іске асыру үшін арнайы әдістемелік және тілдік құралдар қажет. Бұған мыналар жатады:
· CLIL сабақтарына арналған оқу-әдістемелік кешендер (ОӘК);
· Тақырыптық лексикалық глоссарийлер;
· Мұғалімге арналған тілдік қолдау пакеттері (scaffolding materials);
· Сабаққа қажетті визуалды және мультимедиалық материалдар;
· Пән мұғалімі мен шет тілі оқытушысының ынтымақтастығымен әзірленген тапсырмалар үлгілері.
Бұл ресурстар болашақ мұғалімнің шет тілінде түсіндіру, тілдік қолдау көрсету, терминологиялық дәлдікпен сөйлеу дағдыларын қалыптастыруға ықпал етеді.
CLIL сабақтарының ұйымдастырушылық жағы интерактивті форматтармен тығыз байланысты. Олар: 
· Вебинарлар мен онлайн тренингтер – пән мұғалімдерінің CLIL тәжірибесін бөлісуіне және тілдік-коммуникативтік әдістерді меңгеруіне мүмкіндік береді.
· Мастер-кластар – нақты CLIL сабақ үлгілерін көрсету арқылы болашақ мұғалімнің практикалық дайындығын арттырады.
· Дуальды оқыту элементтері – теория мен практиканы байланыстырып, CLIL тәсілін мектептегі оқу тәжірибесінде қолдануға үйретеді.
· CLIL жобалары – оқушыларды және болашақ мұғалімдерді зерттеу, презентация жасау, көптілде ақпарат ұсыну дағдыларына үйретеді.
Пәнаралық және функционалдық ынтымақтастық: CLIL жүйесінде пәнаралық байланыстар ерекше орын алады. Мұғалімдер:
· Тьюторлармен және элективтік курс жетекшілерімен бірлесе отырып, мазмұнды үйлестіреді;
· Пәндік және тілдік мақсаттарды бірлесіп жоспарлайды;
· Сабақ барысында пәндік-лексикалық және тілдік-грамматикалық құрылымдарды біріздендіреді;
· Әріптестерімен бірлесе отырып, интеграцияланған сабақтар өткізеді.
Пәнаралық ынтымақтастық мұғалімдердің функционалдық икемділігін арттырып, тіл мен пәннің өзара байланысын түсінуге мүмкіндік береді. Бұл болашақ бастауыш сынып мұғалімінің кәсіби бейімділігін, академиялық сауаттылығын, ұжыммен және білім алушылармен тиімді әрекеттесу дағдыларын қалыптастырады.
Бұл ұйымдастырушылық құрылымдар CLIL-дың енгізілуінде оқу процесін басқарудың, ресурстарды тиімді үйлестірудің және мұғалім даярлау сапасын арттырудың негізі болып табылады. Осы жолмен CLIL пән мен тіл бірлігін түзу арқылы болашақ бастауыш сынып мұғалімдерінің көптілділік контекстіндегі кәсіби дайындығын қамтамасыз етеді.
Теориялық шарт:
    CLIL әдістемесінің теориялық негізін қалаған Д. Койл, P.Hood, Д. Марш еңбектерінде пәндік және тілдік мақсаттардың кірігуі арқылы білім алушының когнитивтік, коммуникативтік және мәдени құзыреттері біртұтас дамитыны дәлелденген. Аталған авторлар ұсынған 4С моделі – CLIL мазмұнын құрылымдау мен сабақ мақсаттарын жоспарлауда негізге алынатын ғылыми-әдістемелік тұғыр болып табылады [71,75б.].
Теориялық шарттың маңызды қырларының бірі – тіл мен пәннің арақатынасын, тілдік қолдау стратегияларын (scaffolding), когнитивтік жүктемені басқару принциптерін болашақ мұғалімнің нақты оқу мазмұнына қолдана алуы. Бұл тұрғыда Bloom таксономиясы мен BICS және CALP ұғымдарын кіріктіріп қолдану да маңызды рөл атқарады. BICS (Basic Interpersonal Communicative Skills) – күнделікті тілдік қарым-қатынас, ал CALP (Cognitive Academic Language Proficiency) – академиялық тілді меңгеру деңгейі. CLIL-да білім алушының осы екі деңгейін қатар дамыту – пән мен тілді кіріктірудің түпкі мақсаты.
Сонымен қатар теориялық шартты жүзеге асыру үшін жоғары оқу орнында арнайы CLIL негізінде жасалған оқу пәндері мен элективті курстар енгізілуі қажет. Бұл курстар болашақ бастауыш сынып мұғалімінің пән мен тілді кіріктіре оқытуға теориялық және әдістемелік тұрғыдан дайындалуына мүмкіндік береді. Олар: "CLIL негіздері", "Пәндік-тілдік жоспарлау", "Көптілді білім берудегі интеграцияланған сабақ үлгілері" сияқты пәндер болуы мүмкін.
Осы шартты нақтылай түсетін қосымша бағыттар:
· CLIL-ға арналған оқу-әдістемелік құралдар мен глоссарийлерді оқу бағдарламасына енгізу;
· CLIL сабақтарына арналған үлгілік сценарийлерді талдау;
· Пәндік мәтіндермен жұмыс істеудің тілдік әдістерін үйрету;
· Пән мен тіл интеграциясының ғылыми-әдістемелік негіздерін меңгеру;
· Көптілді білім беру мазмұнына арналған зертханалық және практикалық сабақтарды ұйымдастыру.
Теориялық шарттың жүзеге асуы болашақ бастауыш сынып мұғалімінің CLIL әдіснамасын жүйелі түрде түсінуіне, пәндік-тілдік мақсаттарды кіріктіре алуына және академиялық, когнитивтік, мәдени құзыреттерді тең дәрежеде дамыта алуына мүмкіндік береді.
Технологиялық шарт:
CLIL технологиясын оқу үдерісіне енгізу тек мазмұндық емес, сонымен қатар технологиялық дайындықты да талап етеді. Бұл шарт болашақ бастауыш сынып мұғалімдерінің заманауи оқыту технологияларын меңгеруін, пән мен тілді кіріктіретін әдістерді тәжірибеде қолдану қабілетін дамытуға бағытталған.
CLIL жағдайындағы технологиялық шарттың негізі – пәндік-тілдік интеграцияны қамтамасыз ететін оқыту әдістері мен құралдарын жүйелі түрде қолдану. Атап айтқанда:
Жобалық оқыту (Project-based learning) – білім алушыларды зерттеу, ақпарат жинау, топпен жұмыс істеу, презентация жасау сияқты әрекеттерге тарту арқылы пәндік және тілдік мақсаттарға бір уақытта қол жеткізуді қамтамасыз етеді. Жобалық әдіс CLIL моделімен жақсы үйлесіп, білім алушылардың тілдік қатысымын арттырады [229; 230].
Кейс әдісі (Case-study) – нақты өмірлік жағдайларды талдау арқылы когнитивтік және тілдік дағдыларды дамытуға көмектеседі. Бұл әдіс пәндік білімді нақты жағдайларда қолдануға және аргументтелген пікір айтуға мүмкіндік береді [231].
Цифрлық платформалар мен құралдар: LMS жүйелері (Moodle, Google Classroom), Kahoot, Quizlet, Mentimeter, Padlet сияқты интерактивті құралдар білім алушылардың белсенділігін арттырумен қатар, тілдік қолдау (scaffolding) стратегияларын тиімді жүзеге асыруға көмектеседі. Визуализация, аудиоматериалдар және инфографика арқылы күрделі пәндік мазмұнды жеңілдетуге болады.
Модульдік оқыту – оқу мазмұнын пән мен тілдің кірігуі тұрғысынан құрылымдау. CLIL модульдері жүйелі құрылып, кіріктірілген мақсаттар мен нәтижелерге бағытталған болуы тиіс.
Тілдік портфолио және рефлексивті журнал – білім алушылардың тілдік даму жолын құжаттап, өзін-өзі бағалау дағдыларын жетілдіруге ықпал етеді. Бұл құралдар оқыту үдерісінде үздіксіз кері байланыс беруге мүмкіндік береді.
Мобильді оқыту (m-learning) – смартфондар мен планшеттерді қолдану арқылы тіл үйрену мен пәндік мазмұнды игеруді біріктіру. Мобильді қосымшалар CLIL сабақтарын икемді әрі қолжетімді етеді.
[bookmark: _Hlk203989351]Зерттеуші Л. Хаврилова мен М. Бескорсаның пікірінше, CLIL әдісін жүзеге асыруда цифрлық сауаттылық пен педагогтың технологиялық құзыреттілігі – табыстың негізгі шарттарының бірі. Авторлар CLIL-ды жүзеге асыру үшін болашақ мұғалімдердің ІТ-компетенциясын арнайы пәндер мен курстар арқылы дамыту қажеттілігін атап өтеді [232].
Сонымен қатар, технологиялық шарт болашақ бастауыш сынып мұғалімдерін оқытудың заманауи құралдарын өз бетінше меңгеруге, оларды CLIL моделіне бейімдеуге, сондай-ақ білім алушылардың тілдік-когнитивтік дамуына ықпал ететін оқыту әдістерін шығармашылықпен қолдануға бағыттайды.
Мониторингтік шарт:
Пән мен тілді кіріктіріп оқыту технологиясы бойынша болашақ бастауыш сынып мұғалімдерін кәсіби даярлау үдерісінде мониторингтік шарт ерекше мәнге ие. Бұл шарт білім алушылардың пәндік және тілдік құзыреттіліктерінің даму деңгейін жүйелі түрде бақылау, талдау, түзету және болжау арқылы оқыту сапасын арттыруға бағытталады.
Педагогикалық үдерісті тиімді басқаруда мониторингтің мәнін алғашқылардың бірі болып Ю.К. Бабанский негіздеп, оны оқу жетістіктерін бағалау мен педагогикалық процесті оңтайландыру құралы ретінде қарастырған. Оның пікірінше, мониторинг – оқыту нәтижесін ғана емес, бүкіл дидактикалық үдерісті басқаруға мүмкіндік беретін кешенді жүйе [233].
CLIL тәсілі жағдайында мониторинг тек білім мен дағдыны тіркеумен шектелмейді, ол білім алушының рефлексиялық, тілдік, пәнаралық ойлау деңгейін де бағалауға бағытталады. Н.Ю. Посталюк мониторингті тексеру ғана емес, оқу барысын алдын ала болжау және түзету әрекеті ретінде сипаттайды. Оның моделінде мониторингтің құрылымына – бастапқы диагностика, аралық бақылау, қорытынды талдау және кері байланыс кіреді [234]. 
Болашақ бастауыш сынып мұғалімдерінің CLIL мазмұнын игеру үдерісінде қолданылатын мониторингтік құралдар – рефлексивті журналдар, тілдік портфолио, диагностикалық тапсырмалар, бағалау парақтары, кері байланыс карталары. Бұл құралдар оқу процесін бақылап қана қоймай, білім алушылардың өзіндік дамуын, оқу стратегияларын түзетуін, оқыту үдерісіне белсенді қатысуын қамтамасыз етеді.
В.А. Сластенин білім сапасын арттыруда үздіксіз мониторингтің дамытушылық функциясын ерекше атап өтеді. Ол оқу барысындағы өзгерістерді қадағалау арқылы білім алушының даму әлеуетін уақтылы анықтаудың маңызын көрсетеді [235]. 
 Ал И.Ф. Харламов мониторингті оқыту тиімділігін бағалау мен болжау тетігі ретінде қарастырып, оны оқытудың сапалы көрсеткіші деп санайды [236]. 
Бұл тәсіл Ю.Г. Татурдың кәсіби құзыреттілікті қалыптастырудағы педагогикалық диагностика және рефлексиялық механизм жайлы көзқарасымен сәйкес келеді [237]. 
Қазақстандық ғалым К.С. Құдайбергенова өз еңбектерінде педагогтың кәсіби дамуын бағалауда отандық мониторингтік үлгілердің маңыздылығын көтере отырып, тәрбиелік және рефлексивтік аспектілерге ерекше назар аударады. Ол мониторинг жүйесін оқытудың гуманистік мазмұнымен байланыстыра отырып, оқушы тұлғасына бағдарланған бақылау түрлерін ұсынады [238]. 
CLIL жағдайында оқыту нәтижелерін бағалауда жеке траекториялар, өзіндік талдау, өзін-өзі бағалау мен өзіндік жоспарлау маңызды орын алады. 
Жоғары оқу орындарында бұл шартты жүзеге асыру үшін сандық платформалар негізіндегі бақылау құралдары кеңінен енгізілуде. С.К. Жұмабаев жоғары білім беру жүйесінде Google Forms, LMS, Kahoot сынды құралдарды қолдана отырып, оқу жетістіктерін бақылаудың тиімділігін атап өтеді [239]. 
Сонымен, мониторингтік шарт пән мен тілді кіріктіріп оқытуда білім алушының белсенді қатысуын, өзіндік оқуын, оқытушы мен білім алушының арасындағы кері байланысты, сондай-ақ оқу процесінің бейімделгіштігі мен ашықтығын қамтамасыз ететін негізгі құралдардың бірі ретінде қарастырылады.
Жүргізілген теориялық-әдіснамалық талдау нәтижесінде болашақ бастауыш сынып мұғалімдерін пән мен тілді кіріктіріп оқыту (CLIL) негізінде кәсіби даярлауға ықпал ететін бірқатар өзара байланысқан педагогикалық шарттар айқындалды. Бұл шарттар білім беру процесінің мазмұнын, құрылымын, технологиялық қамтамасыз етілуін және нәтижелілікке бағытталған мониторингтік тетіктерін жүйелі түрде іске асыруды көздейді.
Атап айтқанда, ұйымдастырушылық шарт – CLIL тәсілін жоғары оқу орнының құрылымдық моделіне кіріктіре отырып, білім беру үдерісін тиімді ұйымдастыруды қамтамасыз етеді. Бұл модель көптілді білім беру мазмұны негізінде пәндік және тілдік компоненттердің бірлігін орнатуға мүмкіндік береді.
Теориялық шарт – болашақ бастауыш сынып мұғалімдерінің CLIL әдісінің мазмұнын терең меңгеріп, пән мен тілді кіріктірудің әдіснамалық негіздерін түсінуіне бағытталады. 4С моделі (Content, Communication, Cognition, Culture) негізінде пәндік-тілдік мақсаттарды жоспарлау, бағалау және рефлексия жасау сияқты кәсіби дағдылар қалыптасады.
Технологиялық шарт – оқытудың заманауи әдістерін (жобалық оқыту, кейс-әдіс, модульдік тәсіл, мобильді және қашықтан оқыту құралдары) және сандық ресурстарды (Kahoot, Quizlet, Google Classroom т.б.) CLIL контексінде қолдануға бағытталған. Бұл шарт болашақ мұғалімдердің технологиялық құзыреттілігін арттырып, оқытудың тиімділігін қамтамасыз етеді.
Мониторингтік шарт – пән мен тілді кіріктіріп оқыту процесінің нәтижелілігін бағалауға және білім алушының кәсіби-тілдік дамуын үздіксіз қадағалап, түзетуге мүмкіндік береді. Бұл шарт педагогикалық рефлексияны, оқушы мен мұғалім арасындағы кері байланысты, оқу жетістіктерін үнемі бақылап отыру механизмдерін қамтиды.
Жалпы, аталған педагогикалық шарттар CLIL әдісін жүйелі түрде енгізудің негізгі ұйымдастырушы, мазмұндық, технологиялық және бағалау-рефлексивтік компоненттерін айқындай отырып, болашақ мұғалімнің кәсіби-тілдік құзыреттілігін кешенді түрде дамытуға жағдай жасайды. Осы арқылы көптілді білім беру кеңістігіне бейімделген, заманауи талаптарға сай мұғалім тұлғасын қалыптастыру мүмкін болады.

[bookmark: _Hlk203236004]2.3 Пән мен тілді кіріктіріп оқыту арқылы болашақ бастауыш сынып мұғалімдерін кәсіби даярлаудың  құрылымдық-мазмұндық моделі

Жоғары оқу орындарында болашақ бастауыш сынып мұғалімдерін пән мен тілді кіріктіріп оқыту арқылы кәсіби даярлау үдерісінде пәнаралық интеграция мен көптілділік принциптері негізгі әдіснамалық бағдар ретінде қарастырылады. Қазіргі кезеңде кәсіби мамандарды даярлаудың тиімді тәсілдерінің бірі – кәсіби тұлғаны модельдеу әдісі болып табылады. Бұл әдіс болашақ мұғалімнің кәсіби бейнесін, оның құзыреттілік құрылымын және педагогикалық қызметке дайындық деңгейін айқындауға мүмкіндік береді. Модельдеу үдерісі арқылы тұлғаның кәсіби сапаларын жүйелі түрде қалыптастыруға, сонымен қатар білім беру бағдарламаларының мазмұнын нақты мақсаттарға сәйкестендіруге жағдай жасалады.
Модельдеуді әдіснамалық тұрғыда қарастыру мақсатында бірқатар отандық және шетелдік ғалымдардың еңбектеріне сүйенеміз. Атап айтқанда, Т.А. Сыроватская, О.И. Можаева, Н.М. Көшеров, А.С. Шилибекова және басқа әдіскер-ғалымдар өз зерттеулерінде болашақ мұғалімдерді даярлаудың теориялық қағидаларын жан-жақты талдаған. Олардың еңбектерінде педагог тұлғасын қалыптастырудың ғылыми-әдістемелік негіздері, кәсіби білім мен құзыреттілікті кіріктіре дамыту тетіктері, сондай-ақ заманауи білім беру талаптарына сай педагогикалық модельдің құрылымдық компоненттері қарастырылады. Бұл еңбектер кәсіби даярлау жүйесін жетілдіруде модельдеудің маңызды әдіснамалық мәні бар екенін дәлелдейді және болашақ мұғалімнің кәсіби бейнесін айқындауда бағыт-бағдар береді.
Болашақ бастауыш сынып мұғалімдерінің кәсіби даярлығын пән мен тілді кіріктіріп оқыту (CLIL) негізінде сапалы жүзеге асыру үшін ең алдымен осы үдерістің құрылымдық-мазмұндық моделін құрастыру қажет. Бұл модель болашақ бастауыш сынып мұғалімдерінің пәндік және тілдік құзыреттіліктерін, сонымен қатар заманауи көптілді білім беру талаптарына сай кәсіби қабілеттерін жүйелі түрде қалыптастыруға бағытталады.
Біз өз кезегімізде зерттеу тақырыбымызға сәйкес, жоғары оқу орнында болашақ бастауыш сынып мұғалімдерін пән мен тілді кіріктіріп оқыту (CLIL) арқылы кәсіби даярлау жүйесін қарастырамыз. Бұл жүйе болашақ мұғалімдердің кәсіби-тілдік құзыреттілігін дамытуды, пәндік және тілдік білімді кіріктіре меңгеруді, сонымен қатар көптілді ортада тиімді әрекет ете алатын педагог тұлғасын қалыптастыруды мақсат етеді.
Модель (латынша modulus – өлшем, үлгі) – бұл нысанның мәнін және оған қатысты сипаттарды бейнелейтін көрнекі құралдардың бірі (мысалы, схема, шартты бейне және т.б.). Ол, негізінен, белгілі бір объектінің құрылымын немесе процестің сандық және сапалық сипаттамаларын айқындауға мүмкіндік береді. Кең мағынасында модель – шынайы болмысты белгілі бір деңгейде абстракциялау арқылы бейнелейтін құрылым [240].
Педагогикалық модель – бұл күтілетін нәтижені, сол нәтижеге қол жеткізу жолдарын, қажетті құралдар мен шарттарды, сондай-ақ педагогикалық әрекетті жүзеге асыратын субъектіні айқындайтын педагогикалық үдерістің құрылымдық үлгісі. Білім беру саласында модельдеуді оқыту үдерісін тиімді құрылымдау мен ұйымдастырудың маңызды әдістерінің бірі ретінде қарастыруға болады. 
Ш.Т. Таубаеваның пайымдауынша, «модель» термині латынның modules сөзінен туындаған және ол «өлшем» немесе «бейне» ұғымдарын білдіреді. Ғалымның айтуынша, модельдеу – бұл белгілі бір нысанның сипаттамаларын қалыптастыру және жетілдіру процесі, яғни педагогикалық жүйені жүйелендіріп, белгілі бір логикалық құрылымға түсіруге мүмкіндік беретін құрал [145,23б].
Пән мен тілді кіріктіріп оқыту арқылы болашақ бастауыш сынып мұғалімдерін кәсіби даярлаудың құрылымдық-мазмұндық моделі – бұл үдерістің мазмұнын жан-жақты сипаттайтын, кәсіби құзыреттіліктерді қалыптастыруда жоғары оқу орнының білім беру ортасының мүмкіндіктерін тиімді пайдалануға бағытталған жүйе. Модель құрамында мақсатқа жету жолдарын, қажетті кәсіби және тілдік дағдылардың қалыптасу деңгейін бағалауға мүмкіндік беретін өлшемдер мен көрсеткіштер жүйесі қарастырылған. Сонымен қатар, бұл модель оқу үдерісінің нәтижелерінің валидтілігі мен сапасын қамтамасыз етуі тиіс.
Аталған құрылымдық-мазмұндық модельді әзірлеу барысында оның әлеуметтік маңыздылығы, құрауыштарының өзара логикалық байланысы, жұмыс жоспарларының ғылыми негізділігі, сондай-ақ пән мен тілді кіріктіріп оқыту арқылы кәсіби даярлауға бағытталған әдістемелік базаның болуы басты назарға алынды. Модель практикалық қолдануға бейімделіп, болашақ бастауыш сынып мұғалімдеріне арналған оқу үдерісіне оңтайлы енгізілуге мүмкіндік береді және CLIL әдіснамасының тиімді іске асырылуын қамтамасыз етеді.
Пән мен тілді кіріктіріп оқыту арқылы болашақ бастауыш сынып мұғалімдерін кәсіби даярлаудың құрылымдық-мазмұндық үлгісін құрастыруда әдіснамалық, мазмұндық-технологиялық, өлшемдік нәтижелік блоктарды негізге алдық.
Құрылымдық мазмұндық модельдің мақсаты - пән мен тілді кіріктіріп оқыту арқылы болашақ бастауыш сынып мұғалімдерін кәсіби даярлау.
Модельдің мақсаты мен міндеттерін айқындау барысында оның мазмұндық және құрылымдық элементтерін өзара үйлесімді жүйе ретінде қарастыру маңызды. Мұндай модель тек мақсат пен нәтижеге бағытталған құрал ғана емес, ол педагогикалық процестің барлық құрамдас бөліктерін – принциптерін, қағидаларын, әдістері мен құралдарын, сабақ түрлері мен оқыту нәтижелерін біртұтас кешен ретінде біріктіретін құрылым болып саналады. Сондықтан кәсіби даярлау моделін жобалау кезінде дәстүрлі тәсілдермен қатар, ұлттық және заманауи құндылықтарға негізделген жаңа бағыттарды енгізу қажет.
Тұжырымдамалық негізі: Пән мен тілді кіріктіріп оқыту арқылы болашақ бастауыш сынып мұғалімдерін кәсіби даярлау – олардың пәндік, тілдік, әдістемелік және мәдениетаралық құзыреттіліктерін кіріктіре отырып дамытуға бағытталған кешенді үдеріс.
Әдіснамалық блокта зерттеудің тұжырымдамалық негізі, тұғырлары, педагогикалық шарттары мен  ұстанымдары анықталды.
[bookmark: _Hlk203240862]Біз қарастырып отырған зерттеу жұмысы аясындағы ғылыми білімдер теориясын зерделеуде пән мен тілді кіріктіріп оқыту арқылы болашақ бастауыш сынып мұғалімдерін кәсіби даярлауды дамытуда келесідей әдіснамалық тұғырларды басшылыққа алдық:  жүйелілік, тұлғалық-бағдарлы,  іс-әрекеттік, акмеологиялық, синергетикалық, кіріктірушілік. Ал, ұстанымдарымыз: субъектілік, дамытушылық, қатысымдық, толеранттылық таңдап алынды және негізделді. Бұл тұғырлар мен ұстанымдар жайлы біз алдыңғы 1.3 зерттеу бөлімінде толық қарастырып кеттік. 
Ал мазмұндық-технологиялық блокта болашақ бастауыш сынып мұғалімдерін кәсіби даярлаудың  компоненттері, өлшемдері және көрсеткіштері, әдістері, құралдары, формалары және механизмдері              таңдалынды.
Бұл блокта пән мен тілді кіріктіріп оқыту арқылы болашақ бастауыш сынып мұғалімдерін кәсіби даярлаудың мазмұндық ерекшеліктерін зерттеу нәтижесінде біз құрылымдық-мазмұндық модельдің компоненттерін анықтадық: мотивациялық, танымдық және коммуникативті-іс-әрекеттік компоненттер. 
Пән мен тілді кіріктіріп оқыту арқылы болашақ бастауыш сынып мұғалімдерін кәсіби даярлау жүйесінде мотивациялық құраушысының алар орны ерекше. 
Мотивация – бұл тұлғаның ішкі түрткісі ретінде әрекетке итермелейтін және оның белсенділігін арттыратын маңызды психологиялық-құбылыс. «Мотив» ұғымының негізі латын тіліндегі moveo («қозғаймын») сөзінен тарайды және адамның іс-әрекетке бейімділігін сипаттайды. Мотивация тек психология мен педагогика салаларында ғана емес, тұлғаның жан-жақты дамуында, кәсіби бағытталуында және оқу-танымдық әрекетінде де ерекше орын алады.
Білім беру жүйесінде мотивацияның орны зор. Ол оқу үдерісіне деген қызығушылықты арттырып, білім алушының белсенділігін дамытады. Ж.Б. Қоянбаев: «Мотивация – оқушыны оқуға, ізденуге, білім алуға жетелейтін басты қозғаушы күш» – деп атап көрсетеді [241].
Тұлғаның мотивациялық әрекетін зерттеу барысында қызығушылық негізгі қозғаушы күш және кәсіби дамудың маңызды факторы ретінде қарастырылады. Қызығушылық адамның танымдық белсенділігін арттырып, оның эмоционалдық және еріктік сапаларымен тығыз байланыста дамиды. Ол тұлғаның танымдық қажеттілігінің сыртқы көрінісі ретінде байқалып, кәсіби бағдар мен өзін-өзі жетілдіруге бағытталған тұрақты ішкі ұмтылысты қалыптастырады. Психологиялық тұрғыдан алғанда, қызығушылық адамның белсенділігін, бастамашылдығын және шығармашылық қабілетін арттырады, ал педагогикалық үдерісте ол оқуға деген жағымды қатынастың, ынтаның және мотивацияның негізін қалайды.
Зерттеулерге сүйенсек, қызығушылықтың құндылыққа, ал одан әрі тұлғалық идеалға айналуы – адамның ішкі, терең әрі тұрақты қажеттіліктерінің дамуымен тығыз байланысты. Осыған сәйкес, болашақ мұғалімнің кәсіби мотивациясы оның кәсіби-танымдық белсенділігінің, өзіндік даму мен рефлексияға ұмтылысының маңызды көрсеткіші болып табылады.
Мотивациялық компонент болашақ бастауыш сынып мұғалімдерін пән мен тілді кіріктіріп оқытуға дайындаудағы жетекші психологиялық-педагогикалық тетік ретінде қарастырылады. Ол студенттің оқу мен кәсіби қызметке деген ішкі қызығушылығын арттыруды, пәндік және тілдік білімді кіріктірудің маңызын саналы түрде түсінуді, сондай-ақ кәсіби мақсаттарға жетуге деген ұмтылысты қалыптастыруды көздейді.
Бұл компонент келесі көрсеткіштер арқылы сипатталады:
· Пән мен тілді кіріктіріп оқытуға деген жағымды көзқарастың қалыптасуы; студенттің үштілді білім беру үдерісіне оң мотивациямен қатысуы;
· CLIL әдіснамасын кәсіби қызметте қолдануға деген ынталылық; болашақ мұғалімнің кіріктірілген оқыту әдістерін меңгеруге және тәжірибеде тиімді қолдануға ұмтылысы;
· Инновациялық әдістер мен технологияларды меңгеруге ішкі қажеттілік пен қызығушылықтың болуы; кәсіби дамуға бағытталған үздіксіз ізденіс, шығармашылық белсенділік.
Мотивациялық компоненттің дамуы студенттердің кәсіби өзіндік санасын қалыптастырып, оқытудың тұлғалық-бағдарлы сипатын күшейтеді. Ол болашақ мұғалімнің педагогикалық мамандыққа деген тұрақты қызығушылығын арттыруға, пән мен тілді кіріктіре оқытудың мәнін терең түсінуге және осы бағыттағы кәсіби құзыреттілігін жетілдіруге мүмкіндік береді. Нәтижесінде мотивациялық компонент тұлғаның кәсіби-бағдарлы іс-әрекетінің қозғаушы күші ретінде қызмет етіп, болашақ бастауыш сынып мұғалімдерінің көптілді ортада шығармашылықпен жұмыс істеуіне негіз қалайды.
Танымдық компонент болашақ бастауыш сынып мұғалімдерінің кәсіби даярлығын қамтамасыз ететін құрылымдық бөліктердің бірі болып табылады. Ол студенттердің пәндік және тілдік білімді жүйелі түрде меңгеруін, олардың ойлау мәдениеті мен танымдық белсенділігін арттыруды көздейді. Бұл компоненттің басты ерекшелігі – пән мен тілді кіріктіре оқыту үдерісінде білім алушылардың интеллектуалдық әлеуетін дамытып, олардың логикалық, аналитикалық және сын тұрғысынан ойлау қабілеттерін жетілдіру.
Танымдық компонент негізінде студенттердің оқу-танымдық әрекеті жанданады, себебі кіріктірілген тапсырмалар мен проблемалық жағдайлар олардың ойлау үдерісін белсендіреді, жаңа ақпаратты қабылдау мен өңдеу дағдыларын қалыптастырады. Пәндік мазмұнды шет тілінде меңгеру білім алушылардың когнитивтік икемділігін арттырып, көптілді ортада білім алу мен кәсіби коммуникация жүргізуге дайындық деңгейін көтереді. Мұндай тәсіл студенттің тілдік білімін тек коммуникациялық құрал ретінде емес, ғылыми-танымдық әрекеттің тетігі ретінде пайдалануға мүмкіндік береді.
Сонымен қатар, танымдық компонент болашақ мұғалімдердің ана тілі мен шет тіліндегі ойлау дағдыларын дамытып, өз ойын еркін, дәл және логикалық тұрғыда жеткізе білуге үйретеді. Бұл олардың кәсіби лексиканы меңгеруіне, пәндік ұғымдарды үш тілде салыстыра талдауға және білім беру контекстінде дұрыс қолдануға ықпал етеді. Осындай көпқырлы когнитивтік тәжірибе студенттің дүниетанымын кеңейтіп, тіл мен мәдениет арасындағы өзара байланысты терең түсінуге жағдай жасайды.
Танымдық компонент болашақ мұғалімдердің кәсіби құзыреттілігін қалыптастыруда жетекші рөл атқарады. Ол пән мен тілді кіріктіріп оқытудың теориялық және әдістемелік негіздерін меңгеруді, оқу мазмұнын педагогикалық мақсаттарға сай ұйымдастыруды, білім беру процесінде пәндік және тілдік бірлікті сақтауды қамтамасыз етеді. Сонымен бірге, бұл компонент студенттердің танымдық дербестігін дамытып, оларды рефлексия жасауға, алынған білімді тәжірибеде қолдануға, жаңа оқу жағдайларына бейімделуге үйретеді.
Танымдық компоненттің дамуы нәтижесінде болашақ бастауыш сынып мұғалімдері пәндік және тілдік білімді интеграциялау арқылы оқыту сапасын арттырудың маңызын түсінеді, өз кәсіби қызметінде көптілді білім беру қағидаларын тиімді қолдануға дайын болады. Демек, танымдық компонент – тұлғаның интеллектуалдық және кәсіби дамуының негізін құрайтын, болашақ мұғалімнің кәсіби құзыреттілігін қалыптастыратын басты тетік болып табылады.
Педагогикалық тұрғыдан алғанда, таным – бұл тұлғаның қоршаған әлем туралы білімді эмоционалды және ойлау әрекеттері арқылы белсенді түрде меңгеру процесі. Ол ғылыми ұғымдар, заңдылықтар және теориялар түрінде көрініс табады [242].
Бұл зерттеуде танымдық компонент келесі бағыттар арқылы жүзеге асырылады.
· Пән мен тілді кіріктірудің теориялық негіздерін білуі;
· CLIL әдістемесінің 4C моделін меңгеруі;
· Пәндік мазмұн мен тілдік дағдыларды кіріктіре оқытуға арналған тапсырмаларды құрастыра білу біліктілігі.
Коммуникативті-іс-әрекеттік компонент болашақ бастауыш сынып мұғалімдерін пән мен тілді кіріктіріп оқыту үдерісіне кәсіби тұрғыда бейімдеуде шешуші рөл атқарады. Бұл компонент студенттердің оқу және кәсіби коммуникация дағдыларын дамытуға, көптілді ортада тиімді өзара әрекеттесуге мүмкіндік береді. Коммуникативті бағыттылық – CLIL технологиясының негізгі қағидаларының бірі болып, білім алушының белсенді қатысуына, өз ойын еркін жеткізуге және пәндік мазмұнды түрлі тілдік контекстерде түсіндіруге жағдай жасайды.
Аталған компонент білім алушылардың қазақ, орыс және ағылшын тілдерінде пәндік мазмұнды дәл және түсінікті жеткізу, пікір алмасу, сұрақ қою және жауап беру, топтық және жұптық жұмыс форматтарында белсенділік таныту сияқты практикалық дағдыларын жетілдіреді. Мұндай әрекеттер тілдік қатысымды табиғи жағдайларда жүзеге асыруға мүмкіндік береді, нәтижесінде студенттердің үштілді ортада еркін қарым-қатынас орнату қабілеті қалыптасады. Сонымен қатар, бұл компонент болашақ мұғалімнің кәсіби тілдік қорын кеңейтіп, тілдік кедергілерді жеңу мен мәдениетаралық өзара түсіністік орнатуға ықпал етеді.
Коммуникативті-іс-әрекеттік компоненттің негізгі ерекшелігі – пән мен тілді кіріктіріп оқыту арқылы студенттің коммуникативтік және мәдениетаралық құзыреттілігін жүйелі дамыту. Мұндай интегративті тәсіл болашақ мұғалімнің педагогикалық қарым-қатынас мәдениетін, кәсіби этикасын және көптілді аудиторияда тілдік өзара әрекет орната білу шеберлігін қалыптастырады.
Коммуникативті-іс-әрекеттік компонент болашақ бастауыш сынып мұғалімдерінің пән мен тілді кіріктіріп оқыту үдерісінде қажетті тілдік, әдістемелік және интерактивті дағдыларын дамытуға бағытталған. Бұл компоненттің мазмұны келесі іс-әрекеттер арқылы жүзеге асырылады:
· Пән мазмұнын шет тілінде түсіндіре білу қабілеті; яғни күрделі ғылыми ұғымдар мен терминдерді қарапайым тілдік құралдар арқылы түсіндіру, оқу материалының мәнін нақты жеткізу;
· Оқыту үдерісінде кіріктірілген әдістерді қолдану шеберлігі; мысалы, CLIL тәсіліндегі scaffolding, task-based learning, peer feedback, немесе group discussion стратегияларын орынды пайдалану;
· Коммуникативтік жағдайларда тілдік қолдау (scaffolding) тәсілдерін қолдану дағдысы; студенттің тілдік сенімділігін арттырып, оқытуда әр деңгейдегі білім алушыларға тең мүмкіндік беру;
· Кәсіби қарым-қатынас мәдениетін дамыту; мұғалім мен оқушы арасындағы диалогтық өзара әрекетке, ынтымақтастыққа және рефлексивті кері байланыс орнатуға бағытталу.
Коммуникативті-іс-әрекеттік компоненттің дамуы нәтижесінде болашақ бастауыш сынып мұғалімдері көптілді ортада кәсіби қызметін еркін атқарып, пәндік және тілдік білімді өзара кіріктіре қолдана алатын деңгейге жетеді. Мұндай дайындық олардың CLIL әдіснамасына сүйене отырып тиімді сабақ ұйымдастыруына, оқу үдерісінде педагогикалық өзара әрекетті мәдени және тілдік тұрғыда үйлестіруіне мүмкіндік береді. Осы арқылы болашақ маман өз кәсібінде тілдік және мәдени көптүрлілік жағдайында тиімді коммуникация орната отырып, оқыту сапасын арттыра алады. Демек, коммуникативті-іс-әрекеттік компонент болашақ мұғалім тұлғасының кәсіби-практикалық және әлеуметтік-коммуникативтік құзыреттіліктерінің қалыптасуына негіз болады.
Аталған компоненттер – мотивациялық, танымдық және коммуникативті-іс-әрекеттік – өзара біртұтас жүйе құрап, болашақ бастауыш сынып мұғалімдерін пән мен тілді кіріктіріп оқытуға кәсіби даярлаудың өзегін құрайды. Бұл жүйенің әрбір құрамдас бөлігі педагог тұлғасының кәсіби дамуының белгілі бір қырын айқындайды: мотивациялық компонент оқу мен кәсіби әрекетке деген ішкі ынтаны қалыптастырса, танымдық компонент білім мен ойлау үдерісін дамытады, ал коммуникативті-іс-әрекеттік компонент кәсіби қарым-қатынас мәдениетін жетілдіреді. Осы үш бағыттың бірлігі болашақ мұғалімнің пән мен тілді кіріктіре оқыту жағдайында жан-жақты дамыған кәсіби тұлға ретінде қалыптасуына жағдай жасайды.
Бұл тұрғыда болашақ мұғалімдерді даярлаудың нәтижелілігін анықтау үшін кәсіби құзыреттіліктің деңгейін айқындайтын өлшемдер мен көрсеткіштер жүйесін нақтылау қажет. 
Ғылыми еңбектерде «өлшем» мен «көрсеткіш» ұғымдарына қатысты бірыңғай және толық анықтаманың болмауы осы ұғымдарды әдіснамалық тұрғыдан нақтылауды талап етеді. Жалпы педагогикалық әдебиеттерде өлшеу ұғымы адамның тікелей бақылауға көнбейтін жеке қасиеттерін, қабілеттерін немесе кәсіби біліктілігін бағалау үшін қолданылатын арнайы әдістерді ғылыми негізде дайындап, оларды тәжірибеде пайдалану үдерісі ретінде түсіндіріледі. Бұл көзқарас өлшеуді тек сандық емес, сапалық тұрғыдан да педагогикалық диагностика құралы ретінде қарастыруға мүмкіндік береді.
М.И. Шилова өз еңбектерінде өлшемді «түрлі ықтимал шешімдердің ішінен нақты біреуін таңдап, оның құндылығын бағалауға мүмкіндік беретін құрал» ретінде сипаттайды [243]. Осы анықтамаға сүйенсек, өлшем педагогикалық бағалаудың басты категориясы болып табылады және ол оқу-танымдық әрекеттің сапасын, нәтижесін, тиімділігін айқындауға мүмкіндік береді. Сонымен, болашақ бастауыш сынып мұғалімдерін пән мен тілді кіріктіріп оқыту арқылы кәсіби даярлаудың нәтижелілігін анықтау үшін өлшемдер мен көрсеткіштер жүйесі жасалды. 
Келесі 9-кестеде осы кәсіби даярлықтың негізгі өлшемдері мен оларға сәйкес көрсеткіштер келтірілген. Бұл жүйе болашақ мұғалімнің көптілді кәсіби құзыреттілігін қалыптастыру деңгейін айқындауға және тәжірибелік дайындық сапасын бағалауға мүмкіндік береді.















Кесте 9 – Пән мен тілді кіріктіріп оқыту арқылы болашақ бастауыш сынып мұғалімдерін кәсіби даярлаудың  өлшемдері мен көрсеткіштері

	Компонент
тер
	Өлшемдер
	Көрсеткіштер

	1
	2
	3

	[bookmark: _Hlk203236726]Мотивация
лық
	Қызығушылық-бағдарлылық
	· [bookmark: _Hlk203236986]Пән мен тілді кіріктіріп оқытуға деген жағымды көзқарас; 
·  CLIL әдіснамасын кәсіби қызметте қолдануға ынталылық; 
·  Инновациялық әдістерді меңгеруге ішкі қажеттілік пен қызығушылықтың болуы.

	
Танымдық
	Теориялық-әдістемелік дайындық
	· [bookmark: _Hlk203237073]Пән мен тілді кіріктірудің теориялық негіздерін білуі;
· CLIL әдістемесінің 4C моделін меңгеруі;
· Пәндік мазмұн мен тілдік дағдыларды кіріктіре оқытуға арналған тапсырмаларды құрастыра білу біліктілігі.

	
Коммуникативті-іс-әрекеттік
	Пәндік-тілдік интеграция дағдылары
	· [bookmark: _Hlk203237104]Пән мазмұнын шет тілінде түсіндіре білу қабілеті; 
· Оқыту үдерісінде кіріктірілген әдістерді қолдану шеберлігі; 
· Коммуникативтік жағдайларда тілдік қолдау (scaffolding) тәсілдерін қолдану дағдысы.



Әдістер: Ақпараттық-коммуникациялық технологиялар (АКТ) – бұл ақпаратты сақтау, тарату, қолдану және жинақтау үдерістерін қамтамасыз ететін әдістер мен құралдар жүйесі.
CLIL (Content and Language Integrated Learning) – бұл пәндік мазмұнды меңгеру мен шет тілін үйренуді бір мезгілде іске асыратын кіріктірілген оқыту әдістемесі.
[bookmark: _Hlk190955069]Скаффолдинг әдісі (Scaffolding method) – бұл оқыту үдерісінде білім алушыға бастапқыда қажетті қолдау көрсетіп, кейіннен сол қолдауды біртіндеп азайта отырып, оны өз бетімен білімін жетілдіруге ынталандыратын тәсіл.
«Case-study әдісі» – бұл нақты жағдаятты жан-жақты зерделеу арқылы мәселенің мәнін ашуға және оның жекелеген қырларын терең түсінуге мүмкіндік беретін зерттеу тәсілі.
«Миға шабуыл» әдісі –  оқу үдерісінде мәселені шешуге бағытталған, еркін ой білдіру мен шығармашылық идеялар генерациясына негізделген топтық пікірталас түрі. Бұл әдіс қатысушылардың сыннан қорықпай өз ойларын ашық айтуына мүмкіндік беріп, ынталандыру мен жаңа шешімдерді табу құралы ретінде қолданылады. 
Келесі құралдар:
Дидактикалық құралдар – білім беру мазмұнын меңгертуге, оқыту үдерісін тиімді ұйымдастыруға және оқушылардың танымдық белсенділігін арттыруға арналған көрнекі, мәтіндік, практикалық материалдар мен әдістемелік ресурстардың жиынтығы.
Ақпараттық құралдар – оқушыларға білім беру мақсатында ақпаратты жеткізу, өңдеу, сақтау және таратуды қамтамасыз ететін цифрлық және коммуникациялық ресурстар.
Техникалық құралдар – оқу үдерісінде ақпараттық және дидактикалық материалдарды көрсету, тарату және қолдануды жүзеге асыратын құрылғылар мен техникалық жабдықтар.
Формалар: дәріс, семинар, практикалық сабақ, жеке жұмыс, жұптық жұмыс, топтық талқылаулар.  
а) дәріс (Lecture) – оқытушының белгілі бір тақырып бойынша жүйелі түрде ғылыми және теориялық ақпарат беретін академиялық оқу формасы. 
ә) семинар (Seminar) – білім алушылардың алған білімдерін тереңдетіп, талдау жасайтын және өз пікірлерін білдіретін интерактивті сабақ түрі. 
б) практикалық сабақ (Practical lesson) – теориялық білімді тәжірибеде қолдануға бағытталған сабақ түрі. Білім алушылар есептер шығару, зертханалық жұмыстар орындау, жобалар әзірлеу немесе кәсіби машықтарды дамыту секілді практикалық тапсырмаларды орындайды.
в) Жеке жұмыс (Individual work) – білім алушының өз бетінше оқу материалын меңгеруі және тапсырмаларды орындауы. Реферат жазу, эссе дайындау, зерттеу жүргізу, тест орындау немесе шығармашылық тапсырмаларды орындаумен айналысады.
г) Жұптық жұмыс (Pair work) – екі білім алушының өзара әрекеттесу арқылы оқу тапсырмаларын орындау формасы. 
д)Топтық жұмыс (Group work) – бірнеше білім алушылардың бірлесіп тапсырмаларды орындауы. Бұл әдіс командада жұмыс істеу дағдыларын дамытуға, бірлескен зерттеу жүргізуге, шығармашылық жобалар әзірлеуге және талқылаулар ұйымдастыруға бағытталған.
Қолданылатын механизмдер:
Рефлексия – адамның өз іс-әрекеті, ойы мен сезімдерін саналы түрде саралап, бағалап, оларды жетілдіруге бағытталған ішкі танымдық үдеріс. Ол тұлғаның кәсіби және тұлғалық дамуына ықпал етеді.
Өзін-өзі басқару – тұлғаның өз іс-әрекетін мақсатқа сай ұйымдастырып, жоспарлап, реттеп отыру қабілеті. Бұл жеке жауапкершілік, дербестік және ерік-жігер арқылы жүзеге асады.
Өзін-өзі бағалау – жеке тұлғаның өз қабілеттерін, іс-әрекет нәтижелерін, мінез-құлқын белгілі бір өлшемдер мен нормаларға сәйкес саралап, бағалай білуі. Бұл тұлғаның ішкі мотивациясын арттырып, жетілуіне мүмкіндік береді.
Келесі өлшемдік-нәтижелік блок болашақ бастауыш сынып мұғалімдерін пән мен тілді кіріктіріп оқытуға даярлау жүйесінің тиімділігін анықтауға бағытталған. Бұл блок кәсіби даярлықтың динамикасын айқындап, оның сапалық және сандық көрсеткіштерін бағалауға мүмкіндік береді. Өлшемдік-нәтижелік блок үш өзара байланысты құрамнан тұрады: анықтау, қалыптастыру және бақылау кезеңдері.
Анықтау кезеңінде мотивациялық, танымдық және коммуникативті-іс-әрекеттік аспектілерге талдау жүргізіледі.
Мотивациялық компоненттің деңгейін анықтау мақсатында P. Mehisto негізінде бейімделіп құрастырылған «CLIL технологиясына көзқарасты анықтау» сауалнамасы, К. Замфир әдістемесі негізінде бейімделіп жасалған «CLIL әдіснамасын кәсіби қызметте қолдануға ынталылықты анықтау» сауалнамасы, Н. Г. Лусканова әдістемесі негізінде бейімделіп жасалған «Инновациялық әдістерді меңгеруге ішкі қажеттілік пен қызығушылықты анықтау» сауалнамасы алынады. 
Қалыптастыру кезеңінде болашақ бастауыш сынып мұғалімдерін пән мен тілді кіріктіріп оқыту арқылы кәсіби даярлауда қажетті құзыреттіліктерін дамытуға бағытталған іс-шаралар өткізіледі. Мотивациялық компонентті арттыру мақсатында – «CLIL English  Club» клубы, «Пән мен тілді кіріктіру: практикалық жаттығулар» Оқу-әдістемелік құралы жұмыстары жүргізіледі. 
Танымдық компонентті «CLIL технологиясының теориясы мен әдістемесі» арнайы курс пен интербелсенді оқыту әдістері қолданылады. Коммуникативті-іс-әрекеттілік аспектісі – дөңгелек үстел, семинар. т.б. тәжірибелік шаралар арқылы жетілдіріледі. Бақылау кезеңінде бастапқыдағы бағалау құралдары қайта қолданылады.
Зерттеулердің өлшемдері мен көрсеткіштері болашақ бастауыш сынып мұғалімдерінің пән мен тілді кіріктіріп оқыту арқылы кәсіби даярлық деңгейін үш санатқа бөлуге мүмкіндік берді: жоғары, орта және төмен.
Болашақ бастауыш сынып мұғалімдерін пән мен тілді кіріктіріп оқыту арқылы кәсіби даярлау деңгейлерін бағалауға арналған көрсеткіштер 10 - кестеде ұсынылды.

Кесте 10 – Болашақ бастауыш сынып мұғалімдерін пән мен тілді кіріктіріп оқыту арқылы кәсіби даярлауда даму деңгейін бағалау көрсеткіштері

	Компоненттер
	Өлшемдер
	Деңгейлер
	Көрсеткіштер

	1
	2
	3
	4

	Мотивациялық компонент
	Көптілді және кіріктірілген оқытуға деген кәсіби қызығушылық, уәж және құндылық бағдар
	Жоғары деңгей
	– пән мен тілді кіріктіріп оқытуға тұрақты қызығушылық танытады, кәсіби дамуға ұмтылады. 

	
	
	
Орта деңгей

	 – пән мен тілді кіріктіріп оқытуға қызығушылық бар, бірақ тұрақсыз сипатта. 

	
	
	Төмен деңгей
	· кіріктірілген оқытуға қызығушылығы мен ішкі уәжі әлсіз.




Кестенің жалғасы
	Танымдық компонент

	Пәндік және тілдік білімді жүйелі меңгеру, кіріктірілген тәсілдерді түсіну деңгейі

	Жоғары деңгей

	– пәндік және тілдік білімді терең меңгеріп, кіріктірілген оқыту әдістерін еркін қолдана алады.

	
	
	Орта деңгей
	– пән мен тілді қатар меңгеруде кейбір қиындықтар кездеседі, бірақ негізгі принциптерді түсінеді.

	
	
	Төмен деңгей
	– пән мен тілді кіріктіріп оқыту тәсілдерін жеткілікті меңгермеген.

	Коммуникативті-іс-әрекеттік компонент
	Үштілді ортада кәсіби коммуникация орната білу және әдістемелік дағдыларды қолдану шеберлігі
	Жоғары деңгей

	– үш тілде еркін қарым-қатынас жасай алады, кәсіби лексиканы сауатты пайдаланады.

	
	
	Орта деңгей
	– тілдік әрекеттерді орындай алады, бірақ кейбір тілдік немесе әдістемелік қиындықтар байқалады.

	
	
	Төмен деңгей
	– тілдік кедергілер байқалады, коммуникативтік белсенділігі төмен.



Кестеде көрсетілгендей, кәсіби даярлықтың құрылымы мотивациялық, танымдық және коммуникативті-іс-әрекеттік компоненттердің өзара бірлігін қамтиды.
Мотивациялық компонент болашақ мұғалімдердің көптілді білім беру жағдайында пән мен тілді кіріктіріп оқытуға деген қызығушылығы мен ішкі уәжін сипаттайды. Бұл бағыт студенттің кәсіби бағдарын айқындап, инновациялық технологияларды қолдануға ұмтылысын арттырады.
Танымдық компонент болашақ мұғалімнің пәндік және тілдік білімді меңгеру деңгейін, CLIL әдіснамасының теориялық және практикалық негіздерін түсінуін көрсетеді. Бұл компонент студенттің танымдық белсенділігін, өздігінен білім алу қабілетін және кіріктірілген тапсырмаларды орындау дағдыларын дамытуға бағытталған.
Коммуникативті-іс-әрекеттік компонент кәсіби және мәдениетаралық коммуникация құзыреттілігін сипаттайды. Ол студенттердің қазақ, орыс және ағылшын тілдерінде еркін қарым-қатынас жасау, пән мазмұнын түсіндіру және тілдік қолдау тәсілдерін қолдану қабілеттерін бағалайды.
Кестеде ұсынылған үш деңгей (жоғары, орта, төмен) студенттердің кәсіби даярлығының сапасын кешенді бағалауға мүмкіндік береді. Жоғары деңгейдегі студенттер пән мен тілді кіріктіріп оқытудың әдістерін еркін меңгеріп, көптілді ортада өз ойын дәл әрі сенімді жеткізе алады. Орта деңгей кейбір әдістемелік және тілдік қиындықтармен сипатталады, бірақ кәсіби бағыттылық пен белсенділік сақталады. Төмен деңгейдегі студенттерде пән мен тілді кіріктіріп оқыту тәсілдерін қолдану мен коммуникация орнату дағдылары әлі толық қалыптаспаған.
Жалпы алғанда, бұл кесте болашақ бастауыш сынып мұғалімдерінің пән мен тілді кіріктіріп оқыту арқылы кәсіби даярлық деңгейін айқындауға және кіріктірілген оқыту тиімділігін бағалауға мүмкіндік береді. Өлшемдер мен көрсеткіштер жүйесі зерттеу моделі мен педагогикалық шарттардың нәтижелілігін тәжірибелік тұрғыдан дәлелдеуге негіз болады.
Болашақ бастауыш сынып мұғалімдерін пән мен тілді кіріктіріп оқыту арқылы кәсіби даярлаудың нәтижесі – пән мен тілді кіріктіріп оқыта алатын кәсіби даярланған болашақ бастауыш сынып мұғалімі.
Зерттеу жұмысы үш кезеңде (анықтау, қалыптастыру және бақылау) жүргізіліп, әр кезеңде мотивациялық, танымдық және коммуникативті-іс-әрекеттік компоненттер кешенді түрде бағаланады. Модельдің түпкі нәтижесі — болашақ бастауыш сынып мұғалімдерін пән мен тілді кіріктіріп оқыту арқылы кәсіби деңгейде оқыта алуына қол жеткізу. Ұсынылған модельдің тиімділігі тәжірибелік-эксперимент жүзінде тексеріледі. 
Жоғарыда берілген мәліметтерге сүйене отырып, біз 1-суретте болашақ бастауыш сынып мұғалімдерін пән мен тілді кіріктіріп оқыту арқылы кәсіби даярлаудың құрылымдық-мазмұндық моделін ұсынамыз.





























Мүмкіндіктер: кәсіби тілдік құзыреттілік, пәнаралық интеграция, академиялық тіл, ойлау дағдылары, коммуникативтік құзыреттілік  
Тұғырлар: жүйелілік, тұлғалық-бағдарлы, іс-әрекеттік, синергетикалық, кіріктірушілік.

Әдіснамалық блок
Ұстанымдар: субьектілік, дамытушылық, толеранттылық, қатысымдық.

Мақсаты:  Пән мен тілді кіріктіріп оқыту арқылы болашақ бастауыш сынып мұғалімдерін кәсіби даярлау
Тұжырымдамалық негізі: Пән мен тілді кіріктіріп оқыту арқылы болашақ бастауыш сынып мұғалімдерін кәсіби даярлау – олардың пәндік, тілдік, әдістемелік және мәдениетаралық құзыреттіліктерін кіріктіре отырып дамытуға бағытталған кешенді үдеріс.

Бақылау:
Мотивациялық -P. Mehisto «CLIL технологиясына көзқарасты анықтау» сауалнамасы
Танымдық -К.Замфир әдістемесі «CLIL әдіснамасын кәсіби қызметте қолдануға ынталылықты анықтау» сауалнамасы
Коммуникативті-іс-әрекеттік -Н. Г. Лусканова әдістемесі «Инновациялық әдістерді меңгеруге ішкі қажеттілік пен қызығушылықты анықтау»  сауалнамасы  

Қалыптастыру: Мотивациялық – «CLIL English  Club» клубы, «CLIL технологиясының теориясы мен әдістемесі» элективті курсы, оқу құралы. Танымдық – элективті курс, интербелсенді әдістер т.б. Коммуникативті-іс-әрекеттік –дөңгелек үстел, семинар. т.б.

Нәтиже: Пән мен тілді кіріктіріп оқыта алатын кәсіби даярланған болашақ бастауыш сынып мұғалімі.















Сурет 1 - пәнмен тілді кіріктіріп оқыту арқылы болашақ бастауыш сынып мұғалімдерін кәсіби даярлаудың құрылымдық-мазмұндық моделі




3. ПӘН МЕН ТІЛДІ КІРІКТІРІП ОҚЫТУ АРҚЫЛЫ БОЛАШАҚ БАСТАУЫШ СЫНЫП МҰҒАЛІМДЕРІН КӘСІБИ ДАЯРЛАУДЫҢ ТӘЖІРИБЕЛІК-ЭКСПЕРИМЕНТ ЖҰМЫСТАРЫ

3.1. Пән мен тілді кіріктіріп оқыту арқылы болашақ бастауыш сынып мұғалімдерін кәсіби даярлаудың  диагностикасы

Қазіргі заманғы көптілді білім беру жағдайында мазмұн мен тілді кіріктіре оқыту (Content and Language Integrated Learning – CLIL) тәсілі маңызды орын алады. CLIL технологиясын игерген педагогтердің кәсіби құзыретін қалыптастыру және дамыту көптілді білім берудің басты мақсаттарының бірі болып табылады. Қазақстанда жаңартылған білім беру мазмұны аясында CLIL әдістемесін меңгерген мұғалімдерді даярлау өзекті мәселе саналуда. Осыған байланысты болашақ бастауыш сынып мұғалімдерін кәсіби даярлау үдерісінде пән мен тілді кіріктіріп оқытудың тиімділігін тексеру мақсатында арнайы педагогикалық эксперимент жүргізілді.
Эксперименттік жұмыс Қ. Жұбанов атындағы Ақтөбе өңірлік университетінде ұйымдастырылды. Зерттеуге 6В01301 – «Бастауышта оқытудың педагогикасы мен әдістемесі» мамандығының 2–3 курсында оқитын студенттер қатысты. Қатысушылардың жалпы саны 112 студентті құрады, олардың 57-сі эксперименттік топқа, 55-і бақылау тобына бөлінді. 
Эксперименттің құрылымы дәстүрлі үш кезеңнен тұрды: анықтау (диагностикалық), қалыптастыру (тәжірибелік) және бақылау кезеңдері. Мұндай үш сатылы құрылым педагогикалық зерттеулерде кең қолданылып, әр кезеңде зерттеу болжамы мен теориялық тұжырымдар тәжірибе жүзінде тексеріліп отырады.
Эксперименттің жалпы мақсаты – болашақ бастауыш сынып мұғалімдерін кәсіби даярлау үдерісінде пән мен тілді кіріктіріп оқыту әдістемесінің тиімділігін үш кезеңдік эксперимент арқылы дәлелдеу: бастапқы деңгейін анықтау үшін диагностикалау, кәсіби құзыреттіліктерін қалыптастыру үшін кіріктірілген оқыту мазмұнын енгізу, соңында әдістеменің нәтижелілігін салыстырмалы түрде бағалау және тиімділігін ғылыми тұрғыда негіздеу. Осы мақсатқа қол жеткізу үшін эксперимент барысында мынадай міндеттер белгіленді:
-	Экспериментке қатысушы студенттердің пәндік-тілдік кіріктірілген даярлық деңгейін бастапқы (анықтау) кезеңде диагностикалау (мотивациялық, танымдық және коммуникативті-іс-әрекеттік компоненттер бойынша);
-	Оқыту процесіне пән мен тілді кіріктіріп оқытуға негізделген әдістемелік ықпалды енгізу және оны эксперименттік топта жүзеге асыру (қалыптастыру кезеңі);
-	Анықтау кезеңде эксперименттік және бақылау топ студенттерінің көрсеткіштерін салыстыру арқылы ұсынылған әдістеменің тиімділігін бағалау, зерттеу болжамын дәлелдеу.
Эксперименттің әр кезеңінде аталған міндеттерге сәйкес арнайы жұмыстар жүргізіліп, нәтижелеріне талдау жасалды. Төменде эксперименттің бастапқы диагностикалық кезеңінің мазмұны мен нәтижелері баяндалады.
Эксперименттің алғашқы – анықтау кезеңінің мақсаты болашақ мұғалімдердің пәндік және тілдік кіріктірілген дайындық деңгейін жан-жақты бағалап, бастапқы жағдайын анықтау болды. Бұл кезеңде студенттердің мотивациясы, теориялық білімі және коммуникативтік дағдылары жөнінде бастапқы мәліметтер жиналып, эксперименттік және бақылау топтардың тең бастапқы мүмкіндіктері бар-жоғы тексерілді. Диагностикалық кезеңнің міндеті – кәсіби даярлықтың негізгі компоненттері бойынша (мотивациялық, танымдық, коммуникативті-іс-әрекеттік) әр студенттің бастапқы деңгейін айқындау және екі топ нәтижелерін салыстыра отырып, кейінгі жұмыстың бағдарын белгілеу.

Кесте 11 – Компоненттер бойынша таңдалынған әдістемелер

	Компоненттер
	Көрсеткіштер
	Таңдалынған әдістемелер

	1
	2
	3

	Мотивация
лық
	Пән мен тілді кіріктіріп оқытуға деген жағымды көзқарас;
CLIL әдіснамасын кәсіби қызметте қолдануға ынталылық;
Инновациялық әдістерді меңгеруге ішкі қажеттілік пен қызығушылықтың болуы.
	1. P. Mehisto негізінде бейімделіп құрастырылған «CLIL технологиясына көзқарасты анықтау» сауалнамасы
2. К. Замфир әдістемесі негізінде бейімделіп жасалған «CLIL әдіснамасын кәсіби қызметте қолдануға ынталылықты анықтау» сауалнамасы
3. Н. Г. Лусканова әдістемесі негізінде бейімделіп жасалған «Инновациялық әдістерді меңгеруге ішкі қажеттілік пен қызығушылықты анықтау» сауалнамасы

	
Танымдық
	Пән мен тілді кіріктірудің теориялық негіздерін білуі;
CLIL әдістемесінің 4C моделін меңгеруі;
Пәндік мазмұн мен тілдік дағдыларды кіріктіре оқытуға арналған тапсырмаларды құрастыра білу біліктілігі.

	1. «Пән мен тілді кіріктіріп оқытудың теориялық негіздерін білу деңгейін анықтау» тест-сауалнамасы
2. «CLIL әдістемесінің 4C моделін меңгеру және пәндік мазмұн мен тілдік дағдыларды кіріктіріп оқытуға арналған тапсырмаларды құрастыру біліктілігін анықтау» диагностикалық тапсырмалар (авторлық тапсырмалар).






Кестенің жалғасы
	
Коммуникативті-іс-әрекеттік
	Пән мазмұнын шет тілінде түсіндіре білу қабілеті;
Оқыту үдерісінде кіріктірілген әдістерді қолдану шеберлігі;
Коммуникативтік жағдайларда тілдік қолдау (scaffolding) тәсілдерін қолдану дағдысы.
	1. С. Т. Айтбаева әдістемесі негізінде бейімделіп жасалған «Көптілді кіріктірілген сабақ құрылымын талдау» диагностикалық тапсырмасы
2. М. С. Мұратова әдістемесі негізінде бейімделіп жасалған «Scaffolding тәсілдерін қолдану деңгейін бағалау» тапсырмасы.



Мотивациялық компоненттің «Пән мен тілді кіріктіріп оқытуға деген жағымды көзқарас» көрсеткішін анықтау мақсатында P. Mehisto негізінде бейімделіп құрастырылған «CLIL технологиясына көзқарасты анықтау» сауалнамасы қолданылды.
Мақсаты: Болашақ бастауыш сынып мұғалімдерінің пән мен тілді кіріктіріп оқытуға (CLIL әдіснамасына) қатысты көзқарасының бағыттылығын (оң, бейтарап, теріс) және оның қарқындылық деңгейін айқындау. Атап айтқанда, студенттердің CLIL технологиясына деген ынта-ниетін, қабылдау даярлығын және оған деген қатынасын диагностикалау арқылы мотивациялық компоненттің осы көрсеткіші бойынша бастапқы даму деңгейін анықтау көзделді.
Құрылымы: Сауалнама құрылымына CLIL технологиясына деген қатынасты түрлі қырынан бағалайтын тұжырымдамалық пайымдар (пікір айтылымдары) енгізілген. Барлығы шамамен 10 пікір-тұжырым ұсынылады, олардың басым бөлігі жағымды көзқарасты тікелей білдірсе, кейбірі кері мазмұнда беріледі (респонденттің келісу/келіспеу дәрежесі арқылы көзқарасы анықталуы үшін). Әр тұжырым белгілі бір аспектіні қамтиды – мысалы, CLIL тиімділігіне сенім, оның қажеттілігін мойындау, қызығушылық деңгейі, және ықтимал қиындықтарға көзқарас.
Сауалнама мазмұны төмендегідей:
1.	«Мен пәндік материалды шет тілінде (ағылшын тілінде) оқыту оқушылардың даму мүмкіндігін арттырады деп есептеймін».
2.	«Пән мен тілді кіріктіріп оқыту бастауыш сыныпта тиімді нәтиже береді».
3.	«CLIL технологиясын бастауыш сыныптарда қолдану оқу сапасын жақсартуға көмектеседі».
4.	«Маған пәнді шет тілде оқыту идеясы қызықты және тартымды болып көрінеді».
5.	«Мен болашақ ұстаз ретінде CLIL әдістемесін меңгеруге және оны тәжірибеде қолдануға ынталымын».
6.	«Пән мен тілді интеграциялап оқытуды бастауыш сынып оқушылары үшін пайдалы деп санаймын».
7.	«CLIL әдісін қолдану оқушылардың тілдік дағдысын ғана емес, пәндік білімін де жетілдіреді».
8.	«Пән мен тілді бірге оқыту – заман талабы, оны мұғалімдер меңгеруі қажет».
9.	«Бастауыш сыныпта пәнді ағылшын тілінде оқыту оқушылар үшін тым қиын болады деп ойлаймын». (кері мазмұндағы тұжырым)
10.	«Интеграцияланған екітілді оқыту технологиясы уақыт пен күшке тұрмайды деп есептеймін». (кері тұжырым)
Жауап беру формасы: Жауаптар Ликерт типті бес баллдық шкалада белгіленеді. Әрбір тұжырым бойынша қатысушылар өзінің келісу дәрежесін 5 баллдық жүйемен бағалайды: «толық келісемін» – 5 ұпай, «келісемін» – 4 ұпай, «бейтараппын» – 3 ұпай, «келіспеймін» – 2 ұпай, «мүлде келіспеймін» – 1 ұпай. Респондентке әр пікірді мұқият оқып, осы шәкіл бойынша өз көзқарасын таңбалау ұсынылады. Жауап беру уақыты шектеусіз, әдетте 10–15 минут жеткілікті.
Өңдеу жолы: Сауалнама нәтижелерін өңдеу үшін әр жауапқа сәйкес балл көрсеткіші жазылады. Жоғарыда аталған оң мазмұнды 8 тұжырым бойынша «толық келісемін» 5 ұпай болып есептелсе, теріс мазмұнды 9 және 10-шы тұжырымдар үшін кері кодтау жүргізіледі («толық келісемін» жауабы 1 ұпай, ал «мүлде келіспеймін» – 5 ұпай ретінде бағаланады). Осылайша, барлық 10 сауал бойынша респонденттің жинаған ұпайлары қосылады. Сауалнама жалпы ұпайдың теоретикалық максимумы – 50, минимумы – 10 (немесе 0, егер «мүлде келіспеймін» ең төмен 1 ұпай деп есептелсе, балл 10 болады; баллдарды 0–4 деп санап жатса, сәйкесінше максимум 40 болар еді, бірақ мұнда 1–5 жүйесі қабылданған). Әдістемені өңдеу кезінде әр қатысушының жалпы баллы есептеліп, алдын ала белгіленген шкала бойынша оның деңгейлік мәні анықталады.
Интерпретациясы: Шығарылған жиынтық балл неғұрлым жоғары болса, болашақ мұғалімнің CLIL технологиясына деген көзқарасы соғұрлым жағымды деген қорытынды жасалады. Ең жоғары 50 ұпай жинаған қатысушы бұл әдіске өте ынталы әрі оң пікірде деуге болады; ал ең төменгі мәндер (мысалы, 10–20 ұпай аралығы) респонденттің теріс немесе бейтарап көзқараста екенін көрсетеді. Орташа деңгейдегі балл (шамамен 25 ұпай төңірегі) қалпы нейтралды не екіұшты көзқарасты білдіруі мүмкін. Сауалнама нәтижелерін талдау барысында әрбір балл диапазонына сапалық сипаттама беріледі – мысалы, жоғары ұпайлар CLIL әдісін қолдауды, оның құндылығын мойындауды аңғартса, төмен ұпайлар қызығушылықтың жоқтығын, сенімсіздік не қарсылық барын көрсетуі мүмкін. Жеке сұрақтар бойынша да талдау жасалып, ең көп келісілген немесе келіспеген тұжырымдар анықталып, зерттелушілердің нақты пікір тенденциялары талқыланады.
Бағалау критерийлері Жалпы балл негізінде респонденттердің көзқарас деңгейі үш деңгейге бөлінеді:
-	Жоғары деңгей – «өте жағымды көзқарас»: жиынтық балл 40–50 ұпай. Бұл деңгейдегі студенттер CLIL технологиясын толық қолдайды, оны бастауыш мектепте қолданудың маңыздылығына сенімді, жеке кәсіби даярлығының бір бөлігі ретінде көреді.
-	Орта деңгей – «қалыпты (бейтарап) көзқарас»: 25–39 ұпай. Бұл аралықта көзқарас айқын емес: студенттер негізінен CLIL-дің кей аспектілерін құптауы мүмкін, алайда толық сенімді емес немесе белгілі күмәндері бар. Орта деңгейдегі көзқарасы бар топ жаңашыл әдіске ниет білдіргенімен, ықыласы жеткіліксіз немесе тұрақсыз болуы ықтимал.
-	Төмен деңгей – «теріс көзқарас»: 24 ұпай және төмен. Мұндай нәтижесі бар респонденттер пәнді шет тілінде оқытуға қызығушылық танытпайды немесе қарсы пікірде. Олар CLIL тиімділігіне сенімсіз, оны қажетсіз немесе қиын деп санайды деп интерпретациялауға болады. Бұл топта мотивациялық компоненттің қызығушылық өлшемі әлсіз қалыптасқанын көрсетеді.
Мотивациялық компоненттің «Пән мен тілді кіріктіріп оқытуға деген жағымды көзқарас» көрсеткішін анықтау мақсатында P. Mehisto негізінде бейімделіп құрастырылған «CLIL технологиясына көзқарасты анықтау» сауалнамасының нәтижелері 12-кесте мен 2-суретте көрсетілген.

Кесте 12 – Мотивациялық компоненттің «Пән мен тілді кіріктіріп оқытуға деген жағымды көзқарас» көрсеткішін анықтау нәтижелері

	Топ
	Жоғары
	Орташа
	Төмен

	
	n
	%
	n
	%
	n
	%

	Эксперименттік топ
	6
	10,53
	25
	43,86
	26
	45,61

	Бақылау тобы
	9
	16,36
	23
	41,82
	23
	41,82





Сурет 2 – Мотивациялық компоненттің «Пән мен тілді кіріктіріп оқытуға деген жағымды көзқарас» көрсеткішін анықтау нәтижелерінің диаграммасы

12-кесте деректері болашақ бастауыш сынып мұғалімдердің CLIL технологиясына қатысты көзқарасында орта және төмен деңгей басым екенін көрсетті. Эксперименттік топта жоғары деңгей 10,53%-ды ғана құрап, студенттердің аз бөлігі ғана CLIL әдіснамасына сеніммен қарайтынын байқатты. Орта деңгей 43,86%-ды, ал төмен деңгей 45,61%-ды құрады. Бұл көрсеткіштер студенттердің басым бөлігінде CLIL әдісін қолдану қажеттілігін түсінгенімен, оны тәжірибеде жүзеге асыруға сенімсіз екенін білдіреді.
Бақылау тобында да ұқсас нәтиже байқалды: жоғары деңгей – 16,36%, орташа деңгей – 41,82%, төмен деңгей – 41,82%. Яғни екі топтың да көпшілігі CLIL әдісіне қатысты оң көзқарас қалыптастырғанымен, оның практикалық жүзеге асуына қатысты сенім мен уәж деңгейі жеткіліксіз.
Жалпы алғанда, анықтаушы эксперимент нәтижелері болашақ мұғалімдердің көпшілігінде CLIL технологиясына қатысты оң, бірақ айқындалмаған көзқарас бар екенін, мотивациялық компоненттің «қызығушылық-бағдарлылық» өлшемінің дамуы орташа деңгейде екенін көрсетті. Бұл дерек қалыптастырушы эксперимент кезеңінде CLIL әдістемесіне қатысты ішкі уәжді күшейтуге бағытталған педагогикалық әдістемені қажет ететінін дәлелдейді.
2. Мотивациялық компоненттің «CLIL әдіснамасын кәсіби қызметте қолдануға ынталылық» көрсеткішін анықтау мақсатында К. Замфир әдістемесі негізінде бейімделіп жасалған «CLIL әдіснамасын кәсіби қызметте қолдануға ынталылықты анықтау» сауалнамасы пайдаланылды.
Бұл әдістеме болашақ бастауыш сынып мұғалімдерінің CLIL (Content and Language Integrated Learning) технологиясын кәсіби қызметінде қолдануға деген ішкі уәжін, қызығушылық деңгейін және практикалық дайындық ниетін айқындауға бағытталған.
Зерттеу мақсаты: Болашақ мұғалімдердің пән мен тілді кіріктіріп оқыту технологиясын кәсіби іс-әрекетінде пайдалануға дайындығы мен ынталылық деңгейін диагностикалау арқылы мотивациялық компоненттің аслғашықы деңгейін анықтау.
Сауалнама К. Замфирдің «Мотивацияның бағыттылығын анықтау әдістемесі» негізінде бейімделіп құрастырылды. Түпнұсқадағы кәсіби мотивацияның үш түрі (ішкі, сыртқы позитивті және сыртқы негативті) CLIL әдісін кәсіби практикада қолдану жағдайына сәйкестендірілді. Әдістеме студенттердің CLIL технологиясын игеруге және оны болашақ кәсіби іс-әрекетінде қолдануға деген саналы уәжін диагностикалауға мүмкіндік береді.
Сауалнама құрылымы:
Сауалнама 10 тұжырымнан тұрады. Әр тұжырымға қатысушы өз келісу дәрежесін 5 балдық Ликерт шкаласы бойынша бағалайды (5 – толық келісемін, 4 – келісемін, 3 – бейтараппын, 2 – келіспеймін, 1 – мүлде келіспеймін).
Сауалнама мазмұны:
1. CLIL әдіснамасын кәсіби қызметімде қолдану менің кәсіби дамуыма жаңа мүмкіндік береді.
2. Мен болашақта сабақтарымда пән мен тілді кіріктіріп оқыту тәсілдерін қолданғым келеді.
3. CLIL әдісін қолдану менің кәсіби беделімді арттырады деп ойлаймын.
4. CLIL сабақтарын өткізу маған шығармашылық қуат береді.
5. Мен CLIL технологиясын өз бетімше меңгеруге және оны тәжірибеде сынауға дайынмын.
6. CLIL бойынша сабақтарға дайындалу уақытты көп алса да, мен оны пайдалы деп санаймын.
7. Егер оқу орным немесе мектеп талап етпесе де, мен CLIL элементтерін өз еркіммен қолданар едім.
8. LIL әдісін меңгеру болашақ мұғалім үшін маңызды кәсіби міндет деп санаймын.
9. CLIL сабағын өткізу үшін қосымша білім мен тәжірибе қажет болса да, мен оны үйренуге дайынмын.
10. CLIL әдісі менің кәсіби мақсаттарыммен толық сәйкес келеді.
Жауап беру формасы:
Бұл сауалнамада, алдыңғы әдістеме сияқты, 5 баллдық Ликерт шкаласы қолданылады. Респондент әрбір тұжырым бойынша өз келісу дәрежесін 5 (толық келісемін) мен 1 (мүлде келіспеймін) аралығында бағалайды.
Шкаланың градациясы келесідей:
5 – толық келісемін;
4 – келісемін;
3 – бейтараппын / нақты пікір білдіре алмаймын;
2 – келіспеймін;
1 – мүлде келіспеймін.
Сұралушыларға әрбір тұжырымды мұқият оқып, өз ой-пікіріне барынша сәйкес келетін нұсқаны таңдау ұсынылады. Сауалнама жеке түрде, анонимді форматта жүргізіледі. Мұндай тәсіл зерттелушілердің шынайы жауап беруін қамтамасыз етіп, нәтижелердің валидтілігін арттырады.
Нәтижені өңдеу жолы: Барлық жауаптар бойынша баллдар қосылып, әр респонденттің жиынтық ұпайы есептеледі. Кері мазмұндағы тұжырымдар (мысалы, №6 сұрақ) үшін кері кодтау әдісі қолданылады: «толық келісемін» жауабы — 1 ұпай, «мүлде келіспеймін» жауабы — 5 ұпай ретінде бағаланады. Қалған оң мазмұндағы тұжырымдар тікелей (5-тен 1-ге дейінгі) балдық жүйе бойынша есептеледі. Жалпы ұпайдың теориялық максимумы — 30 балл (егер барлық жауаптар 5 баллдық көрсеткішпен берілсе), ал минимумы — 6 балл (егер барлық жауаптар 1 баллдық көрсеткішпен берілсе). Әр студенттің жинаған ұпайы оның CLIL әдісін кәсіби қызметінде қолдануға ынталылық деңгейін сандық тұрғыда сипаттайды.
Жеке сұрақтар бойынша да орташа мән мен пайыздық қатынастар есептеліп, респонденттердің қай тұжырыммен көбірек келіскені немесе келіспегені талданады. Бұл тәсіл зерттелушілердің көзқарас құрылымын тереңірек анықтауға мүмкіндік береді.
Нәтижелерді өңдеу критерийлері: Жалпы жиынтық балл неғұрлым жоғары болса, респонденттің CLIL әдісін кәсіби қызметінде қолдануға деген ынтасы соғұрлым жоғары деп түсіндіріледі.
Жоғары деңгей (25–30 балл): студенттер CLIL технологиясын өз жұмысына енгізуге зор ниет танытады, жаңашылдыққа ашық, әдістің тиімділігіне сенімді. Мұндай студенттерде ішкі уәж басым, кәсіби қызығушылық жоғары және практикалық әрекетке дайындық байқалады.
Орта деңгей (18–24 балл): студенттердің CLIL әдісіне деген қатынасы негізінен оң, бірақ сенімсіздік пен тәжірибенің аздығы әсерінен ынталылық қалыпты деңгейде. Олар жаңалыққа бейім болғанымен, тұрақты уәж жетіспейді.
К. Замфир әдістемесі негізінде бейімделіп жасалған «CLIL әдіснамасын кәсіби қызметте қолдануға ынталылықты анықтау» сауалнамасының нәтижелері төмендегі 13-кесте мен 3-суретте көрсетілген.

Кесте 13 – Мотивациялық компоненттің «CLIL әдіснамасын кәсіби қызметте қолдануға ынталылық» көрсеткішін анықтау нәтижелері

	Топ
	Жоғары
	Орташа
	Төмен

	
	n
	%
	n
	%
	n
	%

	Эксперименттік топ
	8
	14,03
	22
	38,6
	27
	47,37

	Бақылау тобы
	7
	12,73
	24
	43,64
	24
	43,63





Сурет 3 – Мотивациялық компоненттің «CLIL әдіснамасын кәсіби қызметте қолдануға ынталылық» көрсеткішін анықтау нәтижелерінің диаграммасы
13-кестеде келтірілген мәліметтер болашақ бастауыш сынып мұғалімдерінің CLIL әдіснамасын кәсіби қызметте қолдануға деген ынталылық деңгейінің айқын айырмашылығын көрсетеді.
Эксперименттік топта жоғары деңгейдегі студенттер үлесі 14,03 %, яғни аз ғана бөлігі CLIL технологиясын өз кәсіби тәжірибесіне енгізуге нақты ниет танытқан. Бұл студенттер CLIL әдісін тиімді құрал ретінде қабылдап, оны кәсіби дамудың бір бөлігі деп есептейді. Орта деңгейдегі студенттер – 38,6 %, оларда CLIL-ге оң көзқарас бар, бірақ әдісті қолданудағы тәжірибе мен сенімділік жеткіліксіз. Төмен деңгейдегі студенттер саны ең көп – 47,37 %, бұл болашақ бастауыш сынып мұғалімдерінің жартысына жуығы CLIL әдіснамасын өз қызметінде пайдалануға дайын еместігін, кәсіби уәжінің әлсіз екенін көрсетеді. Бақылау тобында да ұқсас тенденция байқалады: жоғары деңгей – 12,73 %, орташа деңгей – 43,64 %, төмен деңгей – 43,63 %. Бұл көрсеткіштер екі топтағы студенттердің басым көпшілігінде CLIL технологиясын қолдануға қатысты ынталылықтың жеткілікті дамымағанын айғақтайды.
Жалпы алғанда, анықтаушы эксперимент нәтижелері болашақ бастауыш сынып мұғалімдерінің көпшілігінде CLIL әдіснамасын кәсіби тұрғыда қолдануға деген қызығушылық бар болғанымен, оның деңгейі негізінен орта және төмен деңгей шегінде қалып отыр. Бұл жағдай CLIL технологиясына байланысты ішкі мотивацияны арттыру мен әдістемелік сенімділікті қалыптастыруға бағытталған арнайы қалыптастырушы эксперименттің қажеттілігін дәлелдейді.
3. Мотивациялық компоненттің «Инновациялық әдістерді меңгеруге ішкі қажеттілік пен қызығушылық» көрсеткішін анықтау мақсатында Н. Г. Лусканова әдістемесі негізінде бейімделіп жасалған «Инновациялық әдістерді меңгеруге ішкі қажеттілік пен қызығушылықты анықтау» сауалнамасы қолданылды.
Бұл әдістеме болашақ бастауыш сынып мұғалімдерінің инновациялық педагогикалық технологиялар мен заманауи әдістерді меңгеруге деген ішкі уәжін, кәсіби қызығушылық деңгейін және дербес кәсіби дамуға дайындығын айқындауға бағытталған.
Аталған көрсеткіш болашақ мұғалімнің инновациялық іс-әрекетке бейімділігін, жаңа әдістерді игеруге деген ішкі құлшынысы мен қажеттілігін бағалауға мүмкіндік береді. Ішкі мотивация ұғымы психологияда адамның іс-әрекетті сыртқы марапат немесе қысым үшін емес, өз қызығушылығы мен өзін-өзі дамыту қажеттілігін қанағаттандыру мақсатында орындауымен сипатталады (Э. Деси, Р. Райанның Self-Determination Theory тұжырымдамасы бойынша).
Болашақ мұғалімнің инновациялық әдістерді меңгеруге деген ұмтылысы оның кәсіби өзін-өзі жетілдіруге талпынысының, шығармашылыққа және жаңашылдыққа ашықтығының айқын көрсеткіші болып табылады. Зерттеулер көрсеткендей, білім беру жүйесіндегі инновациялық үдерістердің тиімді жүзеге асуы педагогтың ішкі мотивациясына, құндылықтарына және кәсіби белсенділігіне тікелей тәуелді (Н. Г. Лусканова).
Зерттеу мақсаты: Болашақ бастауыш сынып мұғалімдерінің жаңа педагогикалық технологиялар мен әдістерді меңгеруге деген ішкі мотивация деңгейін, яғни кәсіби дамуға деген ішкі қажеттілігін және қызығушылық қарқынын сандық және сапалық тұрғыда анықтау.
Сауалнама құрылымы:
Сауалнама 10 тұжырымнан тұрады. Әр тұжырым студенттің инновациялық іс-әрекетке қатынасын, жаңашылдықты қабылдау қабілетін және өздігінен кәсіби жетілуге дайындығын сипаттайды. Жауаптар 5 балдық Ликерт шкаласы бойынша бағаланды:
5 – толық келісемін;
4 – келісемін;
3 – бейтараппын / нақты пікір білдіре алмаймын;
2 – келіспеймін;
1 – мүлде келіспеймін.
Сауалнама жеке, анонимді түрде өткізілді, бұл деректердің шынайылығын және зерттеу нәтижелерінің валидтілігін қамтамасыз етті.
Сауалнама мазмұны:
1. Қазіргі заманғы инновациялық технологияларды меңгеруге ішкі қажеттілік сезінемін.
2. Өзімді кәсіби жетілдіру үшін жаңа оқыту әдістерін үйрену өте маңызды деп санаймын.
3. Жаңашыл педагогикалық идеялар мен әдістерді зерттеп, оларды тәжірибеде қолдануға құлшынысым жоғары.
4. Жаңа әдістерді меңгеру барысында мен өзімді дамытып, кәсіби өскенімді сезініп, қанағат аламын.
5. Мен дәстүрлі әдістерден басқа жаңа педагогикалық тәсілдерді үйренудің аса қажеті жоқ деп ойлаймын. (кері мазмұндағы тұжырым)
6. Инновациялық әдістерді меңгеру менің кәсіби мақсаттарыма жетуге көмектеседі.
7. Инновацияларды меңгеру үшін қосымша уақыт пен күш қажет болса да, мен бұған дайынмын.
8. Курстар, семинарлар және тренингтер арқылы жаңа әдістерді жүйелі түрде меңгеріп отыруға тырысамын.
9. Инновациялық әдістерді өз сабақтарымда тұрақты қолдануға ниеттімін.
10. Мен жаңадан пайда болған педагогикалық әдіс-тәсілдерді үйренуге әрдайым қызығушылық танытамын.
Нәтижені өңдеу жолы:
Барлық жауаптар бойынша баллдар қосылып, жиынтық ұпай есептелді. №6 тұжырым кері мазмұнды болғандықтан, кері кодтау әдісі қолданылды (5↔1, 4↔2, 3 өзгеріссіз).
Жалпы ұпайдың теориялық максимумы — 50 балл, минимумы — 10 балл. Әр студенттің жиынтық ұпайы оның инновациялық әдістерді меңгеруге деген ішкі мотивациясының деңгейін сандық тұрғыда сипаттайды.
Нәтижелерді өңдеу критерийлері:
Жиынтық ұпай неғұрлым жоғары болса, болашақ мұғалімнің инновациялық әдістерді меңгеруге деген ішкі уәжі мен кәсіби қызығушылығы соғұрлым жоғары деп интерпретацияланды.
Жоғары деңгей (40–50 ұпай):
Бұл деңгейде инновациялық іс-әрекетке айқын және тұрақты қызығушылық байқалады. Студент жаңалыққа ашық, кәсіби дамуға белсенді ұмтылады, жаңа әдістерді өздігінен меңгеруге дайын. Мұндай зерттелушілер инновацияны кәсіби өсу мен өзін-өзі жетілдірудің құралы ретінде қабылдайды.
Орта деңгей (25–39 ұпай):
Жаңашылдыққа қызығушылық бар, алайда оның тұрақтылығы мен сенімділігі орташа деңгейде. Бұл топтағы студенттер кей жағдайларда сыртқы ынталандыру мен әдістемелік қолдауды қажет етеді. Оларда инновациялық іс-әрекетке бейімділік қалыптасқанымен, өз бетінше жүйелі ізденіс пен белсенділік жеткіліксіз.
Төмен деңгей (10–24 ұпай):
Бұл деңгей болашақ мұғалімдердің инновациялық әдістерге қызығушылығының төмендігін көрсетеді. Жаңа тәсілдерді меңгеруге ішкі қажеттілік әлсіз, кәсіби белсенділік пен мотивациялық тұрақтылық төмен деңгейде байқалады. Мұндай студенттер көбіне дәстүрлі әдістермен шектеліп, жаңашылдықты қабылдауға сенімсіздік танытады.
Жоғары ұпай жинаған студенттер (40–50) инновациялық педагогикалық технологияларды игеруге зор ықылас танытып, кәсіби дамуды өмірлік құндылық ретінде қабылдайтыны байқалды. Орта деңгейдегі қатысушылардың (25–39) қызығушылығы бар болғанымен, тұрақтылығы мен сенімділігі жеткіліксіз. Төмен деңгейде (10–24) нәтиже көрсеткен студенттер инновациялық қызметке бейім еместігін, жаңа әдістерді меңгеруге ішкі уәжінің әлсіздігін көрсетті.
Н. Г. Лусканова әдістемесі негізінде бейімделіп жасалған бұл сауалнама болашақ бастауыш сынып мұғалімдерінің инновациялық әдістерді меңгеруге деген ішкі мотивация деңгейін кешенді түрде бағалауға мүмкіндік берді. Анықтаушы эксперимент нәтижелері көрсеткендей, зерттелушілердің басым бөлігінде инновациялық қызметке қызығушылық бар, алайда оның тұрақтылығы мен жүйелілігі орта деңгейде қалып отыр. Бұл дерек болашақ педагогтердің инновациялық ойлауын, ішкі уәжін және дербес кәсіби белсенділігін арттыруға бағытталған қалыптастырушы жұмыс қажеттігін дәлелдейді.
Н. Г. Лусканова әдістемесі негізінде бейімделіп жасалған «Инновациялық әдістерді меңгеруге ішкі қажеттілік пен қызығушылықты анықтау» сауалнамасының нәтижелері төмендегі 14-кесте мен 4-суретте көрсетілген.
Кесте 14 – Н. Г. Лусканова әдістемесі негізінде бейімделіп жасалған «Инновациялық әдістерді меңгеруге ішкі қажеттілік пен қызығушылықты анықтау» сауалнамасының нәтижелері

Сурет 4 – Н. Г. Лусканова әдістемесі негізінде бейімделіп жасалған «Инновациялық әдістерді меңгеруге ішкі қажеттілік пен қызығушылықты анықтау» сауалнамасының нәтижелерінің диаграммасы

14-кестеде келтірілген деректер болашақ бастауыш сынып мұғалімдерінің инновациялық әдістерді меңгеруге деген ішкі мотивация деңгейінің жеткіліксіз екенін көрсетеді.
Эксперименттік топта жоғары деңгейдегі студенттер үлесі небәрі 7,02 %, яғни тек аз бөлігі ғана инновациялық іс-әрекетке айқын қызығушылық танытып, жаңа әдістерді дербес меңгеруге дайын екенін көрсетті. Бұл студенттер инновацияны кәсіби өсу мен өзін-өзі дамыту факторы ретінде қабылдайды. Орта деңгейдегі студенттер саны – 36,84 %, яғни шамамен үштен бірі инновациялық әдістерге қызығушылық білдіргенімен, олардың мотивациясы тұрақсыз, сыртқы қолдау мен бағыттауға мұқтаж екенін байқатады. Ал төмен деңгейдегі студенттер үлесі – 56,14 %, яғни эксперименттік топтың жартысынан көбі жаңа әдістерді меңгеруге ішкі қажеттілігі төмен, дәстүрлі тәсілдерді қолдануға бейім екені анықталды.
Бақылау тобында да ұқсас үрдіс байқалды: жоғары деңгей – 5,45 %, орта деңгей – 41,82 %, төмен деңгей – 52,73 %. Мұнда да студенттердің көпшілігі инновациялық іс-әрекетке төмен немесе орташа деңгейде қызығушылық танытқан.
Жалпы алғанда, анықтаушы эксперименттің нәтижелері көрсеткендей, екі топта да болашақ бастауыш сынып мұғалімдерінің басым бөлігі инновациялық әдістерді меңгеруге жеткілікті деңгейде ынталы емес. Бұл мотивациялық компоненттің «ішкі қажеттілік пен қызығушылық» көрсеткіші төмен және орта деңгей шегінде қалыптасқанын дәлелдейді.
Мотивациялық компонентпен қатар, тәжірибелік-эксперименттік зерттеудің анықтаушы кезеңінде болашақ бастауыш сынып мұғалімдерінің танымдық компонентінің даму деңгейі де бағаланды. Танымдық компонент кәсіби даярлықтың мазмұндық-танымдық жағын сипаттай отырып, болашақ маманның пән мен тілді кіріктіріп оқытудың теориялық негіздерін меңгеруін, CLIL әдістемесінің 4C моделін білуін және пәндік мазмұн мен тілдік дағдыларды кіріктіре оқытуға арналған тапсырмаларды құрастыра алу біліктілігін қамтиды.
Танымдық компоненттің «Пән мен тілді кіріктіріп оқытудың теориялық негіздерін білуі» көрсеткішін анықтау мақсатында «Пән мен тілді кіріктіріп оқытудың теориялық негіздерін білу деңгейін анықтау» тест-сауалнамасы (CLIL әдістемесі негізінде) қолданылды. Аталған тест-сауалнамасы болашақ бастауыш сынып мұғалімдерінің CLIL әдістемесінің (Content and Language Integrated Learning) теориялық ұстанымдарын, мәнін және мақсат-міндеттерін қаншалықты меңгергендігін анықтауға бағытталды. Бұл диагностикалық бөлімде студенттердің пән мен тілді кіріктіріп оқытудың педагогикалық және әдіснамалық негіздерін түсіну деңгейі бағаланды.
Диагностикалық құрал:
Білім көлемі мен түсіну деңгейін анықтауға арналған тест тапсырмалары (барлығы 10 сұрақ).
Нұсқау:
Берілген сұрақтарға дұрыс жауап нұсқасын таңдаңыз. Әрбір дұрыс жауапқа – 1 ұпай.
Тест тапсырмалары:
1. CLIL аббревиатурасының толық нұсқасы:
A) Content and Language Integrated Learning
B) Creative Learning in Languages
C) Cooperative Linguistic Integration Learning
D) Content Learning in Literacy
2. CLIL әдіснамасының басты мақсаты:
A) Тілді оқыту
B) Пән мен тілді қатар дамыта отырып оқыту
C) Мәтінді жаттату
D) Грамматикалық құрылымдарды үйрету
3. CLIL әдісі алғаш рет кеңінен тараған ел:
A) Финляндия
B) Ұлыбритания
C) Германия
D) Испания
4. CLIL әдістемесінің негізгі қағидаларының бірі:
A) Оқушылардың тек тілдік құзыреттілігін дамыту
B) Мазмұн мен тілді кіріктіріп дамыту
C) Мұғалімнің жетекшілігін арттыру
D) Тілді жаттау арқылы үйрену
5. CLIL әдістемесінің артықшылығы:
A) Оқушылардың тілдік ортаға бейімделуі
B) Мазмұнды түсіну қабілетінің төмендеуі
C) Тілдік қателер санының көбеюі
D) Тек сөздік қорды жаттау
6. CLIL сабағында қолданылатын басты принцип:
A) Тілді оқытудан мазмұнды оқытуға көшу
B) Оқушылардың тек тіл жаттығуларын орындауы
C) Тілді тек аударма арқылы үйрету
D) Мазмұнды жаттау
7. CLIL әдісі қандай дағдыны дамытуға ерекше мән береді?
A) Тыңдалым мен айтылым
B) Тек жазылым
C) Тек оқылым
D) Сурет салу
8. CLIL әдісіндегі Scaffolding ұғымы нені білдіреді?
A) Тілді күрделендіру
B) Оқушыларға тілдік және мазмұндық қолдау көрсету
C) Оқушыларды бақылау
D) Тілді жаттау
9. CLIL сабағында мұғалімнің рөлі:
A) Тек грамматиканы түсіндіруші
B) Тілдік және мазмұндық дамуға бағыт беруші
C) Оқушыларды пассив тыңдаушы ету
D) Тілді оқулықтан ғана үйретуші
10. CLIL әдісін бастауыш мектепте енгізудің басты нәтижесі:
A) Тілді оқушылардың табиғи ортада қолдануы
B) Тек лексикалық қорды жаттау
C) Тілді тек жазбаша меңгеру
D) Мазмұнды тек ана тілінде айту
Бағалау критерийлері:
10 ұпай – жоғары деңгей (90–100%);
7–9 ұпай – орта деңгей (70–89%);
6 ұпай және төмен – төмен деңгей (69%-дан төмен).
Бағалау критерийлері:
Жоғары деңгей: студент CLIL әдістемесінің теориялық негіздерін және оның практикалық маңызын жақсы меңгерген, пән мен тілді кіріктіріп оқытудың мәнін түсінеді, оны кәсіби қызметінде қолдануға дайын.
Орта деңгей: студент әдістемелік ұғымдарды біледі, бірақ олардың өзара байланысын толық түсінбеуі мүмкін, теориялық білім жеткілікті болғанымен, жүйелілік әлсіз.
Төмен деңгей: студент пән мен тілді кіріктірудің мәнін үстірт біледі, CLIL қағидалары мен мақсаттарын ажырата алмайды.
 «Пән мен тілді кіріктіріп оқытудың теориялық негіздерін білу деңгейін анықтау» тест-сауалнамасының (CLIL әдістемесі негізінде) нәтижелері төмендегі 15-кесте мен 5-суретте көрсетілген.
Кесте 15 – «Пән мен тілді кіріктіріп оқытудың теориялық негіздерін білу деңгейін анықтау» тест-сауалнамасының нәтижелері

	Топ
	Жоғары
	Орташа
	Төмен

	
	n
	%
	n
	%
	n
	%

	Эксперименттік топ
	6
	10,53
	20
	35,09
	31
	54,39

	Бақылау тобы
	8
	14,55
	17
	30,91
	30
	54,55




Сурет 5 – «Пән мен тілді кіріктіріп оқытудың теориялық негіздерін білу деңгейін анықтау» тест-сауалнамасының нәтижелерінің диаграммасы

15-кестеде келтірілген мәліметтер болашақ бастауыш сынып мұғалімдерінің пән мен тілді кіріктіріп оқытудың теориялық негіздері туралы білім деңгейінің жеткіліксіз екенін көрсетеді.
Эксперименттік топта жоғары деңгейдегі студенттер үлесі бар болғаны 10,53 % құрады. Бұл топқа кіретін студенттер CLIL әдістемесінің негізгі ұғымдары мен қағидаларын жақсы меңгерген, пән мен тілді кіріктіріп оқытудың мәнін түсінеді және оны кәсіби қызметте қолдану қажеттілігін сезінеді. Орта деңгейдегі студенттер үлесі 35,09 %, яғни үштен бір бөлігі CLIL әдістемесі туралы жалпы түсінікке ие, бірақ теориялық білімдері жүйесіз және негізгі қағидаттардың өзара байланысын толық аша алмайды. Төмен деңгейдегі студенттер басым — 54,39 %, бұл олардың көпшілігінің CLIL әдістемесінің теориялық мазмұнын үстірт меңгергенін және пән мен тілді кіріктіріп оқытудың әдіснамалық негіздерін жеткілікті деңгейде түсінбейтінін білдіреді.
Бақылау тобында да ұқсас жағдай байқалады: жоғары деңгей – 14,55 %, орта деңгей – 30,91 %, төмен деңгей – 54,55 %. Екі топ арасындағы айырмашылық шамалы болғанымен, бақылау тобында жоғары деңгейдегі студенттер сәл көбірек. Бұл жалпы алғанда болашақ мұғалімдердің көпшілігінде CLIL әдіснамасының теориялық негіздерін білу деңгейі төмен екенін дәлелдейді.
Жалпы талдау нәтижелері көрсеткендей, анықтаушы эксперимент кезеңінде студенттердің басым бөлігі пән мен тілді кіріктіріп оқытудың теориялық және әдіснамалық мазмұнын толық меңгермеген. Бұл жағдай танымдық компоненттің жеткіліксіз қалыптасқанын және қалыптастырушы кезеңде CLIL әдіснамасының теориялық негіздерін тереңдетіп оқыту мен практикалық қолдану жолдарын дамыту қажеттігін айғақтайды.
Танымдық компоненттің «CLIL әдістемесінің 4C моделін меңгеруі және пәндік мазмұн мен тілдік дағдыларды кіріктіре оқытуға арналған тапсырмаларды құрастыра білуі» көрсеткіштерін анықтау диагностикасы
Танымдық компонент болашақ бастауыш сынып мұғалімдерінің пән мен тілді кіріктіріп оқытудың теориялық және әдістемелік негіздерін меңгеру деңгейін сипаттайды. Бұл компонент болашақ педагогтің CLIL (Content and Language Integrated Learning) әдіснамасының мәнін түсінуі мен оны оқу процесінде қолдануға дайындығын айқындайды.
Мақсаты: Болашақ бастауыш сынып мұғалімдерінің CLIL әдістемесінің теориялық және практикалық негіздерін, соның ішінде 4C моделін (Content, Communication, Cognition, Culture) меңгеру деңгейін және пәндік мазмұн мен тілдік дағдыларды кіріктіре оқыту қағидаттарын практикада қолдану дайындығын анықтау.
CLIL әдіснамасының мазмұны пәндік білім мен тілдік дағдыларды кіріктіре отырып, оқушылардың танымдық белсенділігін дамытуға бағытталған (Mehisto, Marsh & Frigols; Coyle). CLIL-дің құрылымдық негізі болып табылатын 4C моделі (Content – пән мазмұны, Communication – тілдік қатынас, Cognition – ойлау әрекеті, Culture – мәдени құндылық) болашақ мұғалімнің көптілді ортада оқыту үдерісін ғылыми тұрғыда түсінуін қамтамасыз етеді. Бұл модельді меңгеру мен оны практикалық деңгейде қолдана алу танымдық компоненттің даму дәрежесін анықтайтын басты өлшемдердің бірі болып табылады.
Диагностикалық әдістеме сипаттамасы.
Аталған екі көрсеткіш бойынша болашақ мұғалімдердің білімін және біліктілігін анықтау үшін авторлық бейімделген диагностикалық тапсырмалар кешені қолданылды. Ол студенттердің CLIL әдістемесінің теориялық мазмұнын меңгеруін және интеграцияланған тапсырма құрастыру қабілеттерін кешенді түрде бағалауға бағытталған.
Диагностикалық жұмыс төрт тапсырмадан тұрды:
1-тапсырма. Теориялық-талдамалық
CLIL әдісіндегі 4C моделінің төрт компонентін (Content, Communication, Cognition, Culture) сипаттап, олардың өзара байланысын түсіндіріңіз.
Бағалау критерийлері: компоненттерді дұрыс атау; олардың мазмұнын нақты ашып көрсету; өзара байланысын логикалық тұрғыда сипаттау.
2-тапсырма. Талдау және қолдану
«Healthy Lifestyle» тақырыбына арналған CLIL тапсырмасын құрастырыңыз. Тапсырмада пәндік мазмұн (Content) пен тілдік мақсат (Communication) қатар қамтылуы қажет.
Бағалау критерийлері: пәндік және тілдік мақсаттардың байланысы; тапсырманың когнитивтік бағыттылығы; оқушылардың белсенді әрекетке тартылуы.
3-тапсырма. Практикалық-құрастырушылық. «Weather and Seasons» тақырыбы бойынша бастауыш сыныпқа арналған қысқа CLIL сабақ фрагментін сипаттап жазыңыз. Сабақ құрылымында 4C моделінің элементтері және scaffolding (қолдау көрсету) тәсілдері пайдаланылуы тиіс.
Бағалау критерийлері: мазмұн мен тілдің интеграциясы; қолдау көрсету тәсілдерінің (сурет, тірек сөздер, сөйлем үлгілері) орынды қолданылуы; оқушының ойлау және сөйлеу белсенділігін арттыру.
4-тапсырма. Пәнаралық-инновациялық
«Kazakhstan’s Nature» тақырыбы бойынша CLIL әдісі негізінде пәнаралық (дүниетану + ағылшын тілі) тапсырма үлгісін жасаңыз. Тапсырмада мәдени компонент (Culture) қамтылып, оқушылардың туған жер табиғаты туралы ағылшын тілінде қарапайым ой білдіруі көзделсін.
Бағалау критерийлері: пән аралық интеграцияның іске асуы; мәдени және тілдік құзыреттіліктің қатар дамуы; коммуникативтік белсенділік элементтерінің болуы.
Бағалау шкаласы: Төрт тапсырма бойынша алынған жалпы ұпай студенттердің CLIL әдістемесінің 4C моделін меңгеру деңгейін және кіріктірілген тапсырма құрастыру біліктілігін сипаттайды. Жоғары деңгей (85–100%) – CLIL әдістемесін және 4C моделін толық меңгерген, мазмұн мен тілді интеграциялау қағидаттарын нақты түсінеді, тәжірибеде тиімді қолдана алады. Орта деңгей (60–84%) – CLIL әдіснамасының негізгі ұғымдарын біледі, бірақ тапсырмаларды құрастыруда мазмұндық және тілдік үйлесім толық сақталмайды. Төмен деңгей (59% және төмен) – CLIL әдістемесінің мәнін үстірт түсінеді, теория мен тәжірибені байланыстыруда қиындықтар байқалады.
«CLIL әдістемесінің 4C моделін меңгеру және пәндік мазмұн мен тілдік дағдыларды кіріктіріп оқытуға арналған тапсырмаларды құрастыру біліктілігін анықтау» диагностикалық тапсырмаларының (авторлық тапсырмалар) нәтижелері төмендегі 16-кесте мен 6-суретте көрсетілген.

Кесте 16 – «CLIL әдістемесінің 4C моделін меңгеру және пәндік мазмұн мен тілдік дағдыларды кіріктіріп оқытуға арналған тапсырмаларды құрастыру біліктілігін анықтау» диагностикалық тапсырмаларының нәтижелері

	Тапсырма
	Эксперименттік топ n=57
	Бақылау тобы n=55

	
	Жоғары
	Орташа
	Төмен
	Жоғары
	Орташа
	Төмен

	
	n
	%
	n
	%
	n
	%
	n
	%
	n
	%
	n
	%

	1тапсырма
	7
	12,28
	16
	28,07
	34
	59,65
	8
	14,55
	16
	29,09
	31
	56,36

	2тапсырма
	4
	7,02
	21
	36,84
	32
	56,14
	6
	10,91
	20
	36,36
	29
	52,73

	3тапсырма
	5
	8,77
	23
	40,35
	29
	50,88
	4
	7,27
	21
	38,18
	30
	54,55

	4тапсырма
	8
	14,04
	19
	33,33
	30
	52,63
	7
	12,73
	16
	29,09
	32
	58,18

	Орташа көшсеткіш
	6
	10,53
	19,75
	34,64
	31,25
	54,83
	6,25
	11,37
	18,25
	33,18
	30,50
	55,45


   

Сурет 6 - «CLIL әдістемесінің 4C моделін меңгеру және пәндік мазмұн мен тілдік дағдыларды кіріктіріп оқытуға арналған тапсырмаларды құрастыру біліктілігін анықтау» диагностикалық тапсырмаларының нәтижелерінің диаграммасы

16-кестеде келтірілген мәліметтер болашақ бастауыш сынып мұғалімдерінің CLIL әдістемесінің 4C моделін меңгеру және пәндік мазмұн мен тілдік дағдыларды кіріктіріп оқытуға арналған тапсырмаларды құрастыру біліктілігінің жеткіліксіз екенін көрсетеді.
Эксперименттік топтың нәтижелеріне талдау жасасақ, барлық төрт тапсырма бойынша жоғары деңгейдегі студенттердің үлесі 7,02 %-дан 14,04 %-ға дейін ғана жеткен. Бұл көрсеткіш CLIL әдіснамасының теориялық негізін жақсы меңгеріп, оны практикада қолдана алатын студенттер санының өте аз екенін дәлелдейді. Орта деңгей көрсеткіші шамамен 33–40 % аралығында, бұл топтағы студенттер CLIL әдістемесінің негізгі қағидаларын түсінгенімен, интеграцияланған тапсырмаларды жүйелі құрастыруда белгілі бір қиындықтарға тап болатынын аңғартады. Ал төмен деңгейдегі студенттер үлесі ең жоғары көрсеткішке ие — 50–60 % аралығында. Бұл студенттер CLIL технологиясының 4C моделін теориялық тұрғыда үстірт меңгерген және кіріктірілген тапсырмаларды әзірлеуде қажетті практикалық біліктілігі жеткіліксіз.
Бақылау тобының нәтижелері де ұқсас сипатта: барлық тапсырмалар бойынша жоғары деңгейдегі студенттер үлесі 7–14 %, ал төмен деңгейдегі студенттер шамамен 53–58 % құрады. Яғни, екі топтың арасындағы айырмашылық шамалы, бұл студенттердің басым бөлігінің CLIL әдіснамасын қолдануға қатысты танымдық және әдістемелік дайындықтарының жеткіліксіз екенін айғақтайды.
Жалпы алғанда, анықтаушы эксперимент нәтижелері көрсеткендей, болашақ бастауыш сынып мұғалімдерінің CLIL әдіснамасының 4C моделін меңгеру деңгейі мен интеграцияланған тапсырма құрастыру біліктілігі негізінен орта және төмен деңгейде қалыптасқан. Бұл олардың көпшілігінің пән мен тілді кіріктіріп оқытудың мазмұнын теориялық тұрғыда түсінгенімен, оны практикалық іс-әрекетте жүзеге асыру дағдысы мен әдістемелік икемінің жеткіліксіз екенін дәлелдейді.
Осы нәтижелер болашақ бастауыш сынып мұғалімдерінің кәсіби даярлығын жетілдіру мақсатында қалыптастырушы эксперимент кезеңінде CLIL әдістемесін тәжірибелік тұрғыда игеруге бағытталған арнайы әдістемелік жаттығулар мен практикалық тренингтер енгізудің қажеттілігін айғақтайды.
С. Т. Айтбаева әдістемесі негізінде әзірленген «Көптілді кіріктірілген сабақ құрылымын талдау» диагностикалық тапсырмасы және М. С. Мұратова әдістемесі негізінде бейімделген «Scaffolding тәсілдерін қолдану деңгейін бағалау» тапсырмасы қолданылды.
Бұл әдістеме болашақ бастауыш сынып мұғалімдерінің пән мазмұнын шет тілінде түсінікті әрі жүйелі түрде жеткізу қабілетін анықтауға бағытталған. Диагностика пәндік-тілдік интеграцияның сапасын бағалау мен CLIL қағидаттарына сәйкес тілдік медиатор рөлін меңгеру деңгейін сипаттайды.
Мақсаты: пәндік-тілдік құзыреттілік деңгейін бағалау, яғни мұғалімнің өз пәнінің мазмұнын көптілді форматта түсіндіре алу білігін анықтау. 
Құрылымы: әдістеме құрылымы бірнеше бөлімнен тұрады. Алдымен мұғалімге бастауыш мектеп бағдарламасынан белгілі бір тақырып беріледі (мысалы, «Жануарлардың тіршілік циклі» немесе «Қосуды үйрену»). Мұғалім осы тақырыпты шет тілінде түсіндіруге дайындалып, шағын сабақ фрагментін өткізеді. Тапсырма барысында ол негізгі ұғымдарды шет тілінде таныстырып, ғылыми терминологияны дұрыс қолдануы қажет. Құрылымында кіріспе (тақырыпты таныстыру), негізгі түсіндіру бөлімі (маңызды мәліметтерді шет тілінде түсіндіру) және қорытынды (оқушылардың түсінігін тексеру сұрақтары) қарастырылған. Мұндай бөлімдер мұғалімнің шет тілінде сабақ жүргізу логикасын толық көрсетуіне мүмкіндік береді.
Қолдану және өңдеу жолдары: Сарапшыларда арнайы бағалау парағы болады, онда келесі критерийлер белгіленген: тілдік дұрыс жеткізуі (грамматикалық және фонетикалық дәлдігі), пәндік мазмұнның толықтығы (негізгі ұғымдарды дұрыс қамтуы), түсініктілігі (шет тіліндегі түсіндірудің қарапайым, оқушы деңгейіне сай болуы) және терминдерді қолдануы (пәннің ғылыми тілін пайдалану қабілеті). Әрбір критерий 5 баллдық шкала бойынша бағалануы мүмкін, нәтижесінде мұғалімнің жалпы ұпайы есептеледі. Сандық нәтижелерді өңдеу үшін орташа балл шығарылады немесе пайыздық көрсеткіш анықталады. 
Бағалау шкаласы: үш деңгейлік (жоғары, орта, төмен) шкала пайдаланылады. Мысалы:
•	Жоғары деңгей: 80–100% балл (міндеттердің барлығын толық орындаған, шет тілінде түсіндіруде өте сенімді) – бұл деңгей болашақ мұғалімнің көптілді форматта сабақ жүргізуге толық дайын екенін көрсетеді.
•	Орта деңгей: 50–79% балл (кей тұстарда қиналғанымен, негізгі мазмұнды жеткізе алған) – мұғалімде белгілі кемшіліктер бар, дегенмен шет тілінде сабақ түсіндіру құзыреті белгілі бір дәрежеде қалыптасқанын аңғартады.
•	Төмен деңгей: 0–49% балл (тапсырманы талапқа сай орындамаған, түсіндіруде айтарлықтай қиындықтар байқалған) – бұл деңгейдегі мұғалімге қосымша тілдік дайындық пен әдістемелік қолдау қажет екенін білдіреді.
2) Коммуникативті-іс-әрекеттік компоненттің «Оқыту үдерісінде кіріктірілген әдістерді қолдану шеберлігі» көрсеткішін анықтау мақсатында С. Т. Айтбаева әдістемесі негізінде бейімделіп жасалған «Көптілді кіріктірілген сабақ құрылымын талдау» диагностикалық тапсырмасы қолданылды.
Бұл әдістеме болашақ мұғалімдердің CLIL технологиясын бастауыш білім беру мазмұнына тиімді кіріктіре отырып, кіріктірілген әдістерді (мысалы, task-based learning, cooperative learning) сабақтың мақсатымен үйлестіру шеберлігін бағалауға бағытталған.
Мақсаты: интеграциялық оқыту әдістерін меңгеру деңгейін, яғни жаратылыстану ғылымдары мен тілдік білімді бір сабақта ұштастыра білуін анықтау. 
Құрылымы: әдістеме бойынша болашақ мұғалім алдын-ала интеграциялық сабақ жоспарын дайындайды. Сабақ жоспары бастауыш сыныптағы нақты пән бойынша жасалады, бірақ онда тілдік мақсаттар мен пәндік мақсаттар қатар көрсетілуі тиіс (мысалы, «Жаратылыстану» сабағында ағылшын тілінде өсімдіктер тақырыбын өтуді жоспарлау). Жоспардың құрылымында кіріспе (қысқаша мотивация және өткен материалды еске түсіру), негізгі бөлім (жаңа ұғымдарды кіріктіріп түсіндіру, тіл үйрету элементтерімен бірге), және қорытынды бөлім (білімді бекіту және бағалау) қамтылады. Әр бөлімде мұғалім қолданатын кіріктірілген әдістер көрсетіледі: мәселен, жаңа сөздерді пәндік мазмұнға енгізу үшін шағын диалогтар, пәндік терминологияны меңгертуге арналған тілдік қолдау жаттығулары, жұптық немесе топтық жұмыс түрінде ұйымдастырылған тапсырмалар т.б. Сабақ жоспары құрылымында П.Мехисто ұсынған CLIL негіздемесіне сай көпфокус қағидасы (мазмұн мен тілге бірдей көңіл бөлу), белсенді оқыту, шынайылық принциптері, сонымен қатар міндетті түрде скаффолдинг (тілдік қолдау) қарастырылуы керек. Жоспардың толықтығы мен логикасы болашақ мұғалімнің кіріктірілген оқыту әдістемесін теориялық тұрғыда түсініп, іс жүзінде жоспарлай алу қабілетін көрсетеді.
Қолдану және өңдеу жолдары: дайын болған сабақ жоспары бағаланады.
Интеграция деңгейі: сабақ жоспарының пәндік мазмұн мен тілдік мақсаттарды біртұтас байланыстырып тұрғанын бағалау (мысалы, әр сабақ кезеңінде пәндік материалмен бірге тілдік құрылымдар да енгізілгендігі).
Әдістемелік алуандылығы: кіріктірілген оқытуға тән түрлі әдістердің пайдаланылу көлемі (диалогтық оқыту, жобалық жұмыс, ойын әдістері, рөлдік ойындар және т.б. қолданылуы).
Тілдік қолдау құралдары: мұғалімнің оқушыларға жаңа тілдік материалды меңгерту үшін визуалдар, кестелер, сөздік тапсырмалар сияқты құралдарды жоспарда қарастырғаны.
Оқушы белсенділігі: кіріктірілген әдістер оқушылардың сабақтағы белсенді әрекетіне мүмкіндік туғызатынын (топтық жұмыс, пікірталас, практикалық тәжірибе) тексеру.
Нәтижені бағалау: кіріктірілген сабақ соңында пән мен тіл бойынша оқушы жетістігін өлшеу тәсілдерінің (бағалау крийтерийлері, кері байланыс) жоспарда көрсетілуі.
Әр критерий балдық жүйемен (мысалы, 0-ден 2 баллға дейін: 0 – қарастырылмаған, 1 – жартылай, 2 – толық іске асырылған) бағаланады. Эксперттер барлық критерийлер бойынша ұпай қойып, ортақ суммативті баға шығарады. Өңдеу кезеңінде бірнеше эксперт бағаларын салыстырып, орташа мән есептеледі; ал алшақтық болса, модерация жүргізіледі. Сандық көрсеткіштерді сапалық деңгейге аудару үшін диапазондар белгіленеді (мысалы, 90-100% – жоғары, 70-89% – орта, т.б.).
Бағалау шкаласы: үш деңгейлік немесе пайыздық шкала қолданылады. Мысалы:
•	Жоғары деңгей: критерийлердің ≥80%-ы жоғары ұпаймен бағаланған (сабақ жоспары кіріктірілген оқытудың барлық элементтерін қамтиды);
•	Орта деңгей: критерийлердің ~50-79%-ы орындалған (жоспарда интеграция бар, бірақ кей тұстары толық емес немесе жүйесіз);
•	Төмен деңгей: критерийлердің <50%-ы ғана көрсетілген (жоспарда кіріктірілген әдістер өте аз не формалды түрде ғана берілген).
3) Коммуникативті-іс-әрекеттік компоненттің «Коммуникативтік жағдайларда тілдік қолдау (scaffolding) тәсілдерін қолдану дағдысы» көрсеткішін анықтау мақсатында М. С. Мұратова әдістемесі негізінде бейімделіп жасалған «Scaffolding тәсілдерін қолдану деңгейін бағалау» тапсырмасы қолданылды.
Бұл әдістеме студенттердің оқушылардың тілдік қиындықтарын жеңуге бағытталған қолдау тәсілдерін (визуалды құралдар, тілдік үлгілер, сұрақ қою стратегиялары, т.б.) тиімді қолдану деңгейін анықтауға бағытталған. Scaffolding тәсілдерін жоспарлау, ұйымдастыру және нақты оқу жағдайына сәйкестендіру қабілеті диагностикаланады. 

Мақсаты: мұғалімнің сыныпта шет тілінде сабақ өтуде қиындық көрген оқушыларға көпірше бола алатындығын, олардың түсінігін жетелеу үшін уақытша қолдау стратегияларын орынды қолдана білетіндігін анықтау. 
Құрылымы: әдістеме екі негізгі бөлімнен тұрады: сценарийлік тапсырма және бақылау парағы бойынша бағалау. Бірінші бөлімде болашақ мұғалімге типтік коммуникативтік оқу жағдайының сценарийі ұсынылады. Мысалы, сценарий: «Сіз ағылшын тілінде жаңа тақырыпты түсіндіріп жатсыз. Бір оқушы кей терминдерді түсінбей қалды және тапсырманы орындай алмай отыр». Мұғалім осы жағдайда оқушыға қалай тілдік қолдау көрсететінін практикалық түрде көрсетуі керек. Ол үшін шағын рөлдік ойын ұйымдастырылады: зерттеуші немесе басқа бір мұғалім «оқушы» рөлін сомдап, түсінбеген кейіп танытады, ал болашақ мұғалім нақты уақыт режимінде оған көмектесуге тырысады. Мұғалім қолдануы мүмкін скаффолдинг тәсілдері: моделдеу (қажетті тапсырманы өзі көрсетіп беру немесе үлгісын ұсыну), «көпір салу» (бұрын меңгерген материалды еске түсіріп, соған сүйеніп түсіндіру), қарапайым тілмен қайта түсіндіру (қиын сөйлемдердің баламасын айту), визуализация (көрнекі құралдармен көрсету), жетектеуші сұрақтар қою, мадақтау арқылы ынталандыру т.б. Мұғалім осы әдістерді сценарийде қаншалықты орынды әрі түрлі қолданатынын көрсетуі тиіс. Екінші бөлімде сарапшы бақылаушылар алдын ала дайындалған бақылау парағының көмегімен мұғалімнің әрекеттерін бағалайды. Бақылау парағында жоғарыда аталған әрбір скаффолдинг көрсеткіші бойынша дескрипторлар беріледі. Мысалы: «Моделдеу: мұғалім оқушыға тапсырманы қалай орындау керектігін үлгі арқылы көрсетті» – иә/жоқ; «Визуал құралдар: жаңа ұғымды түсіндіру үшін мұғалім сурет, сызба не ым-ишара қолданды» – толық/жартылай/қолданбады; «Жетекші сұрақтар: мұғалім оқушының жауабын түрткі болатын сұрақтар қойып бағыттады» – жүйелі/кейде/қолданбады, т.б. Әрбір тәсіл бойынша мұғалімнің пайдалану деңгейі балмен немесе баламалы шкаламен белгіленеді. Бақылау нәтижелері сарапшылардың ортақ талқылауымен нақтылап, кестеге түсіріледі.
Қолдану және нәтижелерді өңдеу: бұл әдісті жүзеге асыру үшін жағдайға ену (имитация) тәсілі қолданылады. Зерттеуші (немесе оқытушы) мен болашақ мұғалім белгілі бір уақытқа (5-7 минут) сценариий бойынша «мұғалім-оқушы» рөлдік диалогын жүргізеді. Бақылаушы сарапшылар (әдетте екі немесе үш адам) парақтарына белгілеп отырады. Сценарий аяқталған соң, сарапшылар бірлесе отырып, әр критерий бойынша бағаларын салыстырады. Егер үлкен алшақтық болмаса, орташа баға алынады; ал айырмашылық байқалса, бақылау жазбалары қайта қаралып, сарапшылар нақты мысалдар келтіре отырып бір шешімге келеді (мұндай «калибрлеу» нәтижесінің объективтілігін арттырады). Әрі қарай барлық көрсеткіштер бойынша жалпы балл есептеледі немесе әр скаффолдинг аспекті бойынша бөлек баға беріледі. 
Бағалау шкаласы: 5–4 балл – жоғары деңгей (барлық немесе көпшілік қолдау түрлерін тиімді пайдаланған); 3 балл – орта деңгей (кей қолдау бар, бірақ шектеулі); 2–1 балл – төмен деңгей (тиімді тілдік қолдау байқалмайды). Егер деңгейлік сипаттама қолданылса:
•	Жоғары деңгей: мұғалім оқушыларға «көпірше» бола алады, түрлі scaffolding стратегияларын толық меңгерген әрі шебер іске асырады;
•	Орта деңгей: кейбір қолдау тәсілдерін қолданады, алайда әлі де әдістерді көбейту, шеберлікті жетілдіру қажет;
•	Төмен деңгей: тілдік қолдау дағдысы өте әлсіз, мұғалімге арнайы әдістемелік дайындық керек.
С. Т. Айтбаева әдістемесі негізінде бейімделген «Көптілді кіріктірілген сабақ құрылымын талдау» диагностикалық тапсырмасы және М. С. Мұратова әдістемесі негізінде бейімделген «Scaffolding тәсілдерін қолдану деңгейін бағалау» тапсырмасы қолданылды. Аталған әдістемелер болашақ бастауыш сынып мұғалімдерінің пән мен тілді кіріктіріп оқыту үдерісіндегі коммуникативті-іс-әрекеттік қабілеттерін жан-жақты айқындауға мүмкіндік берді. Зерттеу нәтижелері 17-кесте мен 7-суретте ұсынылған.

Кесте 17 - Коммуникативті-іс-әрекеттік компоненттің көрсеткіштерін анықтау нәтижелері

	Тапсырма
	Эксперименттік топ n=57

	Бақылау тобы n=55

	
	Жоғары
	Орташа
	Төмен
	Жоғары
	Орташа
	Төмен

	
	n
	%
	n
	%
	n
	%
	n
	%
	n
	%
	n
	%

	С. Т. Айтбаева әдістемесі негізінде бейімделген «Көптілді кіріктірілген сабақ құрылымын талдау» диагностикалық тапсырмасы



	3
	5,26
	26
	45,62
	28
	49,12
	6
	10,91
	23
	41,82
	26
	47,27

	М. С. Мұратова әдістемесі негізінде бейімделген «Scaffolding тәсілдерін қолдану деңгейін бағалау» тапсырмасы
	6
	10,53
	17
	29,82
	34
	59,65
	7
	12,73
	24
	43,64
	24
	43,63

	Орташа көрсеткіші
	4,67
	8,19
	21,00
	36,84
	31,33
	54,97
	6,33
	11,52
	22,67
	41,21
	26,00
	47,27





Сурет 7 - Коммуникативті-іс-әрекеттік компоненттің көрсеткіштерін анықтау нәтижелерінің диаграммасы

17-кесте мәліметтері болашақ бастауыш сынып мұғалімдерінің коммуникативті-іс-әрекеттік компонент бойынша бастапқы даярлық деңгейін айқындайды. Эксперименттік және бақылау топтарының нәтижелерін салыстырмалы талдау болашақ мұғалімдердің пән мен тілді кіріктіріп оқыту үдерісіндегі тілдік және коммуникативтік дағдыларының даму ерекшеліктерін көрсетеді.
С. Т. Айтбаева әдістемесі негізінде бейімделген «Көптілді кіріктірілген сабақ құрылымын талдау» диагностикалық тапсырмасының нәтижелері де ұқсас сипатта болды: эксперименттік топта жоғары деңгей 5,26%, орташа – 45,62%, төмен – 49,12% болса, бақылау тобында тиісінше 10,91%, 41,82% және 47,27% деңгейінде анықталды. Бұл болашақ мұғалімдердің көптілді кіріктірілген сабақ құрылымын талдау және жобалау қабілеттері жеткілікті дамымағанын байқатады.
М. С. Мұратова әдістемесі негізінде бейімделген «Scaffolding тәсілдерін қолдану деңгейін бағалау» тапсырмасының нәтижесінде эксперименттік топ студенттерінің 10,53%-ы жоғары, 29,82%-ы орташа, ал 59,65%-ы төмен деңгей көрсетті. Бақылау тобында бұл көрсеткіштер тиісінше 12,73%, 43,64% және 43,63% болды. Бұл мәліметтер студенттердің оқыту процесінде тілдік қолдау (scaffolding) тәсілдерін қолдану тәжірибесінің жеткіліксіз екенін дәлелдейді.
Жалпы алғанда, алынған нәтижелер болашақ бастауыш сынып мұғалімдерінің коммуникативті-іс-әрекеттік қабілеттерінің басым бөлігінің төмен және орташа деңгейде екенін, яғни пән мен тілді кіріктіріп оқыту жағдайында кәсіби коммуникацияны жүзеге асыру дағдыларының толық қалыптаса қоймағанын көрсетеді.
Мотивациялық, танымдық және коммуникативті-іс-әрекеттік компоненттері бойынша алынған мәліметтер 18, 19-кестелерде жинақталып берілді.

Кесте 18 – Мотивациялық, танымдық және коммуникативті-іс-әрекеттік компоненттері бойынша алынған мәліметтер
	Әдістеме 
	Эксперименттік топ n=57
	Бақылау тобы n=55

	
	Жоғары
	Орташа
	Төмен
	Жоғары
	Орташа
	Төмен

	
	n
	%
	n
	%
	n
	%
	n
	%
	n
	%
	n
	%

	Мотивациялық

	1 әдістеме
	6
	10,53
	25
	43,86
	26
	45,61
	9
	16,36
	23
	41,82
	23
	41,82

	2 әдістеме
	8
	14,03
	22
	38,6
	27
	47,37
	7
	12,73
	24
	43,64
	24
	43,63

	3 әдістеме
	4
	7,02
	21
	36,84
	32
	56,14
	3
	5,45
	23
	41,82
	29
	52,73

	Орташа көрсеткіш
	6
	10,52
	22,67
	39,77
	28,33
	49,71
	6,33
	11,51
	23,33
	42,43
	25,33
	46,06

	Танымдық

	Тест
	6
	10,53
	20
	35,09
	31
	54,39
	8
	14,55
	17
	30,91
	30
	54,55

	4 тапсырма
	6
	10,53
	19,75
	34,64
	31,25
	54,83
	6,25
	11,37
	18,25
	33,18
	30,5
	55,45

	Орташа көрсеткіш
	6
	10,53
	19,87
	34,86
	31,13
	54,61
	7,13
	12,95
	17,63
	32,05
	30,24
	55

	Коммуникативті-іс-әрекеттік

	4 әдістеме
	4,67
	8,19
	21,00
	36,84
	31,33
	54,97
	6,33
	11,52
	22,67
	41,21
	26,00
	47,27



Кесте 19 – Мотивациялық, танымдық және коммуникативті-іс-әрекеттік компоненттері бойынша жинақталған анықтауыш эксперименттің нәтижелері

	Көрсеткіштер
	Эксперименттік топ n=57
	Бақылау тобы n=55

	
	Жоғары
	Орташа
	Төмен
	Жоғары
	Орташа
	Төмен

	
	n
	%
	n
	%
	n
	%
	n
	%
	n
	%
	n
	%

	Мотивациялық
	6
	10,52
	22,67
	39,77
	28,33
	49,71
	6,33
	11,51
	23,33
	42,43
	25,33
	46,06

	Танымдық
	6
	10,53
	19,87
	34,86
	31,13
	54,61
	7,13
	12,95
	17,63
	32,05
	30,24
	55

	Коммуникативті-іс-әрекеттік
	4,67
	8,19
	21,00
	36,84
	31,33
	54,97
	6,33
	11,52
	22,67
	41,21
	26,00
	47,27



Кестеде ұсынылған мәліметтер болашақ бастауыш сынып мұғалімдерінің үш негізгі компонент бойынша (мотивациялық, танымдық және коммуникативті-іс-әрекеттік) бастапқы даярлық деңгейлерін сипаттайды.
Жалпы талдау нәтижесінде анықтауыш эксперимент кезеңінде екі топ арасындағы көрсеткіштердің айырмашылығы айтарлықтай болмағаны байқалады. Бұл зерттеу басталғанға дейінгі дайындық деңгейінің теңдестірілгендігін және қалыптастырушы кезең үшін бастапқы негіздің біркелкілігін көрсетеді.
Эксперименттік және бақылау топтарының айырмашылығын сандық тұрғыда бағалау мақсатында Пирсонның χ² (хи-квадрат) критерийі қолданылды. Бұл әдіс екі жиынтық арасындағы сапалық айырмашылықтардың кездейсоқ емес, статистикалық тұрғыдан мәнді екенін анықтауға мүмкіндік береді.
Есептеу формулалары:
Негізгі формула:


мұндағы:
O – нақты (эмпирикалық) жиілік;
E – күтілетін (теориялық) жиілік.
Күтілетін жиілікті есептеу формуласы:


мұндағы:
𝑛ж  – жол бойынша жалпы жиынтық;
Nб – баған бойынша жиынтық;
N – барлық бақылаулар саны.
Еркіндік дәрежесі (df):
df=(r−1)(c−1)
мұндағы r – жол саны (3 компонент), c – деңгей саны (3 деңгей).
Сонымен, df=(3−1)(3−1)=4.
Маңыздылық деңгейі: p=0,05.
Кестелік мән бойынша χ2крит =9,488.
Кесте 9 – Есептеу нәтижелері

	Компонент
	

	

	df
	p-мәні
	Қорытынды

	Мотивациялық
	1,37
	9,488
	4
	p > 0,05
	Айырмашылық мәнді емес

	Танымдық
	1,95
	9,488
	4
	p > 0,05
	Айырмашылық мәнді емес

	Коммуникативті-іс-әрекеттік
	2,11
	9,488
	4
	p > 0,05
	Айырмашылық мәнді емес

	Жалпы
	5,43
	9,488
	4
	p > 0,05
	Айырмашылық статистикалық тұрғыда мәнді емес





Жүргізілген статистикалық талдау нәтижелері көрсеткендей, барлық үш компонент бойынша <, яғни эксперименттік және бақылау топтарының бастапқы деңгейлеріндегі айырмашылықтар статистикалық тұрғыда мәнді емес (p>0,05).
Бұл нәтижелер екі топтың зерттеу басталғанға дейінгі даярлық деңгейлерінің тең дәрежеде екенін дәлелдейді.
Мұндай біркелкілік қалыптастыру кезеңінде енгізілетін әдістемелік ықпалдың тиімділігін әділ бағалауға мүмкіндік береді, себебі бастапқы деңгейдегі айырмашылықтар эксперименттің нәтижесіне әсер етпейді. Басқаша айтқанда, бастапқы деректердің статистикалық біртектілігі зерттеу нәтижелерінің сенімділігін арттырады.


Пирсонның χ² критерийі бойынша анықтауыш эксперимент нәтижелерін талдау болашақ бастауыш сынып мұғалімдерінің мотивациялық, танымдық және коммуникативті-іс-әрекеттік компоненттері бойынша бастапқы даярлық деңгейлері арасында айтарлықтай айырмашылықтардың жоқ екенін көрсетті             (=5,43<=9,488;p>0,05).
Бұл жағдай эксперименттік және бақылау топтарының бастапқы шарттарының теңдігін, яғни қалыптастырушы экспериментті бастау үшін ғылыми-әдіснамалық негіздің жеткілікті екендігін дәлелдейді. Сонымен қатар, алынған нәтижелер зерттеу барысындағы енгізілетін әдістемелік ықпалдың тиімділігін дәлелді түрде айқындауға мүмкіндік береді.
3.2. Пән мен тілді кіріктіріп оқыту арқылы болашақ бастауыш сынып мұғалімдерін кәсіби даярлаудың  әдістемесі

Қазіргі кезеңде білім беруді интернационалдандыру мен көптілділік талаптары педагогикалық кадрларды даярлау жүйесіне сапалық тұрғыдан жаңа міндеттер жүктеуде. Бұл, әсіресе, бастауыш білім беру саласында пәндік және тілдік мазмұнды кіріктіре меңгертетін мұғалімдер даярлаудың маңызын арттырып отыр. Осыған байланысты CLIL (Content and Language Integrated Learning) технологиясын болашақ мұғалімдердің кәсіби даярлығы аясында тиімді қолдану жолдарын ғылыми негізде әзірлеу өзекті зерттеу бағытына айналуда.
Осы бөлімшеде пән мен тілді кіріктіріп оқыту арқылы болашақ бастауыш сынып мұғалімдерін кәсіби даярлаудың кешенді әдістемесі ұсынылады. Ұсынылып отырған әдістеме педагогикалық даярлық құрылымының үш жетекші құрамдас компонентін – мотивациялық, танымдық және коммуникативті-іс-әрекеттік – жүйелі түрде қалыптастыруға бағытталған. Әрбір компонент көптілді білім беру кеңістігінде кәсіби қызмет атқаруға қажетті құзыреттерді мақсатты дамытуды көздейді. Бұл әдістеме мазмұндық және формалық тұрғыдан өзара байланысты үш іргелі білім беру ресурсы арқылы жүзеге асырылды:
CLIL English Club – бейформал оқытудың клубтық моделі, мотивациялық және коммуникативтік-іс-әрекеттік дағдыларды дамыту ортасы;
«Пән мен тілді кіріктіру: практикалық жаттығулар» – пәндік-тілдік интеграция негізіндегі 15 модульден тұратын практикалық оқу құралы;
«Пән мен тілді кіріктіріп оқыту негіздері» – CLIL әдіснамасының теориялық және қолданбалы негіздерін қамтитын арнайы оқу курсы.
Осы оқу кеңістіктері мен мазмұндық ресурстар өзара толықтырып, студенттердің пән мен тілді кіріктіріп оқытуға бейімделген кәсіби даярлығын кешенді түрде қамтамасыз етеді. Ұсынылып отырған әдістеменің ғылыми құрылымы төмендегідей үш негізгі компонент бойынша сипатталады:
Мотивациялық компонент. Бұл компонент болашақ бастауыш сынып мұғалімдерінің пән мен тілді кіріктіріп оқытуға жағымды көзқарасын, CLIL технологиясын кәсіби қызметінде қолдануға деген ынтасын және инновациялық әдістерді меңгеруге деген ішкі қажеттілік пен қызығушылығын мақсатты түрде қалыптастыруға бағытталған. Аталған мақсаттар CLIL English Club клубтық форматы және психологиялық тұрғыдан қауіпсіз әрі рефлексивтік оқу ортасы (эмоционалдық қолдау, өзін-өзі бағалау, құрдастар кері байланысы) негізінде жүзеге асырылды.
Танымдық компонент. Бұл компонент студенттердің пән мен тілді кіріктіріп оқытудың теориялық негіздерін меңгеруін, CLIL әдіснамасының 4C моделін (Content, Communication, Cognition, Culture) терең ұғынуын және пәндік-тілдік интеграцияланған тапсырмаларды құрастыру біліктілігін дамытуды көздейді. Мұндай танымдық даярлық «Пән мен тілді кіріктіріп оқыту негіздері» арнайы курсы мен «Пән мен тілді кіріктіру: практикалық жаттығулар» оқу құралы арқылы іске асырылды. Курстың модульдік құрылымы және оқу құралының тапсырмалары студенттердің когнитивтік белсенділігі мен зерттеушілік-шығармашылық ойлау қабілетін дамытуды қамтамасыз етті.
Коммуникативті-іс-әрекеттік компонент. Бұл компонент студенттердің пән мазмұнын ағылшын тілінде түсіндіре білу қабілетін, кіріктірілген әдіс-тәсілдерді (жобалық жұмыс, scaffolding, peer-review, рөлдік ойын, CLIL симуляция) шығармашылықпен қолдану шеберлігін және оқушыларға қажетті тілдік қолдау көрсетуді меңгеру дағдысын қалыптастыруға бағытталған. Аталған көрсеткіштер CLIL микросабақтар, сабақ симуляциялары, интерактивті платформалар (Padlet, Mentimeter, Wordwall, Google Classroom), бірлескен жобалар мен пікірталас формалары арқылы тәжірибелік түрде жетілдірілді.
Ұсынылып отырған әдістеме мазмұн мен тілді кіріктіріп оқыту жағдайында болашақ бастауыш сынып мұғалімдерінің кәсіби-құзыреттік бейінін кешенді түрде қалыптастыруға бағытталған. Бұл бөлімшенің келесі тарауларында аталған үш компонент бойынша жүзеге асырылған оқу формалары, әдістемелік құралдар, интерактивті технологиялар мен алынған практикалық нәтижелер ғылыми-теориялық және әдістемелік тұрғыдан талданады.
CLIL English Club негізінде болашақ бастауыш сынып мұғалімдерінің мотивациясын қалыптастыру әдістемесі
CLIL English Club құрудың мақсаты мен ғылыми негіздемесі.
Докторантура зерттеуі аясында болашақ бастауыш сынып мұғалімдерінің мотивациялық компонентін дамыту үшін «CLIL English Club» атты клуб құрылды. Бұл клубты құрудың басты мақсаты – пәндік мазмұн мен шет тілін кіріктіре оқыту арқылы студенттердің оқу үдерісіне қызығушылығын арттыру және олардың көптілді коммуникативтік дағдыларын дамыту. Ғылыми негіздемесі CLIL (Content and Language Integrated Learning) технологиясының мотивациялық тиімділігімен тікелей байланысты: зерттеулер көрсеткендей, пәнді шет тілінде меңгеру білім алушылардың оқу мотивациясын арттырып, оларда қызығушылық тудырады әрі креативті білім беру ортасын қалыптастырады. Яғни, шынайы өмірмен байланысты мазмұнды бірнеше тілде игеру студенттер үшін тартымды болып, олардың білім алуға деген ішкі ынтасын оятады. Қызығушылық-бағдарлылық өлшемі осы мотивациялық компоненттің негізін құрайды, оған пән мен тілді кіріктіріп оқытуға жағымды көзқарас, CLIL әдіснамасын болашақ кәсіби қызметте қолдануға ынталылық, инновациялық әдістерді меңгеруге ішкі қажеттілік пен қызығушылық сияқты көрсеткіштер кіреді.
CLIL English Club болашақ бастауыш сынып мұғалімдерінің пән мен тілді қатар меңгеруге деген ынтасын арттыруға бағытталған арнайы орта ретінде ұйымдастырылды. Клуб бағдарламасы мен жұмыс жоспары зерттеудің қалыптастыру кезеңінде әзірленіп, оқу процесіне енгізілді. Осы арқылы мотивациялық компонентті дамытуға қажетті педагогикалық шарттар жүзеге асырылды. Клубтың іс-шаралары студенттердің достық пен өзара қолдау ахуалында үш тілде еркін қарым-қатынас жасауына мүмкіндік беріп, олардың мәдени және кәсіби құзыреттерін кешенді дамытуға негіз болды. Мысалы, алғашқы сессия «достық пен өзара түсіністік құндылықтарын қалыптастырып, қоғамдағы қарым-қатынас мәдениетін меңгеруге» арналды. Бұл CLIL English Club-тың тек тілдік дағдыларды емес, сонымен қатар адамгершілік және әлеуметтік құндылықтарды қалыптастыруға бағытталғанын көрсетеді.
CLIL әдісі пәндік білім мен тілді кіріктіре оқыту арқылы студенттердің танымдық, коммуникативтік және мәдени қызығушылығын арттырады. Мұндай интегративті тәсіл болашақ бастауыш сынып мұғалімдерінің кәсіби даярлығында маңызды мотивациялық факторға айналып, олардың көптілді білім беру үдерісіне оң көзқарасын қалыптастырады.
Жұмыс мазмұны: тақырыптары, ұйымдастыру формалары, тілі және құзыреттілік бағыты.
CLIL English Club жұмысының мазмұны алдын-ала дайындалған жоспарға сәйкес жүргізілді. Клуб сессиялары оқу жылы бойы ай сайын өткізіліп, жалпы 15 тақырыптық басқосуды қамтыды. Әрбір сессия белгілі бір интеграцияланған тақырыпқа арналды және соған сәйкес әр түрлі ұйымдастыру формаларында өтті. Мысалы, клубтың тақырыптары қатарында «Менің достарым және айналам», «Өсімдіктер мен жануарлар әлемі», «Денсаулық және салауатты өмір», «Қазақ халқының салт-дәстүрлері», «Ғарыш және планеталар» сияқты алуан түрлі бағыттар болды. Бұл тақырыптар аясында пікірталас, рөлдік ойын, жобалық жұмыс, дебат, викторина, CLIL-презентация, фестиваль, шығармашылық көрме, талдау сабағы секілді әртүрлі форматтар қолданылды. Осындай көптүрлі іс-шаралар клуб мүшелеріне бірде пікірталасшы, бірде зерттеуші, бірде өнерпаз ретінде өзін көрсетуге мүмкіндік берді.
Әр сессияның тілдік аспектісі ерекше көңіл бөлуді талап етті. Клуб жұмысы негізінен ағылшын тілінде жүргізілгенімен, кейбір шараларда қазақ, орыс тілдері де кіріктіріліп отырды. Атап айтқанда, пікірталас пен сахналық көріністер үш тілде ұйымдастырылды, яғни студенттер қазақ, орыс, ағылшын тілдерінде еркін сөйлеп, өз ойларын жеткізуге талпынды. Мұндай көптілді орта болашақ бастауыш сынып мұғалімдерінің үш тілде коммуникативтік құзыреттілігін нығайтуға бағытталды. Мәселен, «The Power of Friendship» атты алғашқы кездесу үштілді пікірталас форматында өтті; «Traditions Live Forever» фестивалінде қазақтың салт-дәстүрлері туралы үш тілде шағын қойылымдар қойылды; ал «Eco-friendly Lifestyle» шарасында студенттер өздерінің экологиялық әдеттерін үш тілде таныстырды. Осындай тәсіл арқылы клуб мүшелері кәсіби қызметте көптілділікті қолдануға психологиялық тұрғыдан дайындалды.
Клуб сессияларының мазмұны құзыреттілік бағытына сай анықталды. Әр тақырып нақты бір құзыретті дамытуды көздеді. Мысалы, «Менің достарым және айналам» тақырыбы коммуникативтік дағдыларды шыңдап, достық пен өзара түсіністік сияқты әлеуметтік құндылықтарды қалыптастыруды мақсат етті. «Өсімдіктер мен жануарлар әлемі» және «Табиғатты қорғау – ортақ іс» тақырыптары биологиялық-экологиялық білімге негізделген пәндік құзыреттілікті дамытуға бағытталды – студенттер табиғат туралы ағылшын тілінде сөйлеп, экологиялық сананы арттыруға атсалысты. «Атақты өнер қайраткерлері» мен «Қазақ халқының салт-дәстүрлері» сессиялары эстетикалық талғам мен мәдениетаралық құзыреттілікті дамытуды көздеді. Ал «Ғарыш және планеталар», «Су – тіршілік көзі» тәрізді ғылыми-табиғи тақырыптар студенттердің ғылыми танымдық және тілдік құзыреттіліктерін тереңдетуге қызмет етті. Клуб жоспарының әрбір жолында сол шара арқылы дамитын құзыреттер нақты көрсетілген. Мәселен, «Ғарыш және планеталар» бойынша: «Ғылыми-танымдық және тілдік құзыреттілігін арттырады» делінген; «Қазақ халқының салт-дәстүрлері» бойынша: «Мәдениетаралық құзыреттілікті дамытады» деп атап көрсетілген.
Ұйымдастыру формаларының мазмұнға сай таңдалуы да оқу мақсатына жетуге септігін тигізді. Дебаттар мен пікірталастар студенттердің сыни ойлауын, көпшілік алдында сөйлеу шеберлігін жетілдірсе, жобалық жұмыстар зерттеу дағдыларын дамытты. Рөлдік ойындар мен сахналық қойылымдар арқылы болашақ бастауыш сынып мұғалімдерінің әдістемелік шеберліктерін шыңдап, аудиториямен жұмыс істеудің тәжірибесін жинақтады. Мысалы, «Flora and Fauna of Kazakhstan» жобалық жұмысында әр топ Қазақстан табиғаты бойынша ағылшынша ақпараттық буклет әзірледі, ал «Solar System» ғылыми жобасында студенттер Күн жүйесі туралы ағылшын тілінде ғылыми жоба қорғап, соңында ағылшынша буклеттерді таныстырды. Викториналар мен талдау сабақтары білімді бекітуге, логикалық ойлауды дамытуға мүмкіндік берді (мәселен, «Kazakhstan’s Nature» викторинасы және «Changes in Nature During Winter» талдау сабағы студенттердің пәндік білімін жүйелеуге арналды). Шығармашылық эссе, көрме, поэзия кештері жастардың креативтілік қабілеттерін шыңдады – «My Summer Memories» шарасында студенттер ағылшын тілінде эссе жазып, демалыс фотоколлаждарын ұсынды, «Golden Autumn» көркем кешінде күз мезгілінің сұлулығын үш тілде өлең, сурет арқылы бейнеледі.
Жалпы, CLIL English Club жұмысының мазмұны студенттердің қызығушылығы мен белсенділігін ояту үшін сан алуан әдіс-тәсілдерді қамтыды. Тақырыптардың өміршеңдігі, шаралардың интерактивті формасы және көптілді коммуникацияның қатар жүруі – осының бәрі болашақ мұғалімдердің пәндік-тілдік интеграцияға деген оң көзқарасын қалыптастыратын мазмұндық негіз болды. Клубтың жоспарланған нәтижелері де нақты өнім арқылы көрінді: әр сессия соңында студенттер белгілі бір шығармашылық өнім немесе оқу нәтижесін көрсетті (мысалы, ағылшын тілінде постер, буклет, бейнеролик, презентация, т.б. дайындады). Бұл практикалық нәтижелер студенттердің өз еңбектерінен қанағат алып, әрі қарайғы оқуына мотивациясының өсуіне жағдай жасады.
CLIL English Club аясындағы көптілді және интерактивті іс-шаралар болашақ мұғалімдердің мотивациясына елеулі әсер етті. Клуб жұмысын талдау барысында келесі негізгі аспектілердің мотивацияға ықпалы анықталды:
- Үш тілдегі пікірталас, рөлдік ойындар, жобалар, экологиялық және мәдени шаралар. Клубта өткізілген іс-шаралардың форматы студенттердің қызығушылығын арттыруға бейімделді. Үштілді пікірталастар мен рөлдік ойындар білім алушыларды шынайы көпмәдениетті ортаға енгізіп, өз ойларын үш тілде еркін жеткізуге ынталандырды. Мысалы, достық тақырыбындағы пікірталаста студенттер «достық, сенім, сыйластық туралы ойларын үш тілде еркін жеткізе алды және топта жұмыс істеу қабілеттерін арттырды» деген нәтиже тіркелген. Демек, бірнеше тілде пікір білдіру мүмкіндігі олардың тілдік кедергіні жеңіп, коммуникативтік сенімділігін нығайтты. Жобалық жұмыстар студенттердің пәндік білімді терең игеруіне және оны шығармашылық түрде ұсынуына жол ашты. Мысалы, табиғат тақырыбындағы «Eco Challenge» ұжымдық жобасы барысында қатысушылар қоршаған ортаны қорғау мәселелерін топта талқылап, ағылшынша презентациялар жасады – нәтижесінде «табиғатты қорғау туралы ағылшынша сөйлей алатыны» көрсетілді. Экологиялық акциялар мен мәдени шаралар білім алушылардың құндылықтық мотивтерін оятты: экологиялық жәрмеңкеде олар жеке экологиялық әдеттері мен бастамаларын үш тілде таныстырып, табиғатты қорғау идеяларын бөлісті, ал ұлттық мәдениет фестивалінде қазақ дәстүрлеріне қатысты үштілді қойылым ұсынып, өз халқының мәдени мұрасына қызығушылығы артты. Осы түрлі форматтағы шаралар арқасында әр студент өзіне жақын қырынан танылып, клуб жұмысына белсене араласуға ынталанды.
- Пәндік қызығушылық пен тілдік сенімділікті арттыру. CLIL English Club мазмұны болашақ бастауыш сынып мұғалімдерінің екі басты ынтасын үйлестірді: біріншіден, пәнге деген қызығушылық (мысалы, жаратылыстану, география, өнер тақырыптарына деген қызығушылық), екіншіден, ағылшын тілін үйренуге деген құлшыныс. Клубтағы әр тақырып пәндік білімді жаңа қырынан ашып көрсеткендіктен, студенттердің өз мамандығына қатысты таным көкжиегі кеңейді. Мысалы, «Қазақстанның табиғи байлықтары» бойынша викторина өткізгенде студенттер еліміздің географиялық, экологиялық мәліметтерін ағылшын тілінде талдап, осы салаға қызығушылығы артты. Сол сияқты, «Денсаулық және салауатты өмір» дебаты барысында студенттер жастардың пайдалы және зиянды әдеттерін талқылап, салауатты өмір салтына байланысты ағылшынша постерлер жасады – бұл оларда биология мен медицина негіздеріне қызығушылық тудырды. Ең бастысы, клуб тәжірибесі студенттердің тілдік сенімділігін күшейтті. Алғашында көпшілігі ағылшын тілінде еркін сөйлеуден қымсынған болса, бірнеше сессиядан кейін олардың еркіндігі айқын байқалды. Оған жоспарланған нәтижелер айғақ: әр іс-шара соңында студенттердің «ағылшын тілінде еркін сөйлей алуы» немесе «өз ойларын үш тілде жеткізе алуы» күтілді. Нақты клуб жұмысы барысында бұл мақсаттар жүзеге асып, студенттер күрделі мазмұнды ағылшын тілінде меңгеруге қабілетті екенін сезінді. Осылайша, пәндік материал арқылы тілді үйрену процесі жүруі – олардың оқу материалын меңгеруге деген ішкі қызығушылығын оятып, ағылшын тілінде коммуникация жасауға деген қорқынышын жойды. Бұл факторлар жалпы оқу мотивациясын жоғарылататыны белгілі, клуб тәжірибесі соны растады.
Клубтың тағы бір мотивациялық әсерін арттырған нәрсе – командалық рух пен шығармашылық атмосфера. Әрбір сессия негізінен топтық жұмысты қажет етті: студенттер шағын топтарда бірге дайындалды, идея алмасты, тапсырмаларды бөлісті. Мұндай бірлескен әрекетте өзара қолдау, жолдастық қарым-қатынас қалыптасты. Студенттер қате жасаса да сынға алынбай, керісінше, клуб мүшелерінен эмоционалдық қолдау сезінді. Бұл қауіпсіз психологиялық орта олардың белсенді эксперимент жасауына, сөйлеуден, жаңа идея ұсынудан тартынбауына мүмкіндік берді. Нәтижесінде клубта «студенттердің топта жұмыс істеу қабілеті артқаны» байқалды. Эмоционалдық жайлылық пен ынтымақтастық жағдайы шығармашылыққа жол ашты – қатысушылар өз қабілеттерін шығармашылық тұрғыда көрсетуге талпынды. Мәселен, соңғы «Golden Autumn» кешінде кейбір студенттер поэзия жазып келсе, енді бірі күз көрінісін бейнелейтін суреттер салып әкелді, тағы бір топ үш тілде шағын театрландырылған көрініс қойды. Бұндай еркін шығармашылық әрекеттер олардың ішкі мотивациясын оятып, өз-өзіне деген сенімін бекітті. Топ алдында өнер көрсету, жасаған жобасын қорғау, өнімін ұсыну сынды әрекеттер арқылы әр студент өз жетістігін сезініп, қуаттанды. Бұл тәжірибе олардың педагогикалық шығармашылығына да серпін берді – клубта үйренген әдістерін кейін оқу тәжірибесінде қолдануға құштарлық пайда болды. Сонымен қатар, топтық жұмыс дағдылары нығайып, болашақта мектеп ұжымында немесе сыныппен жұмыс істегенде қажет болатын көшбасшылық, ұйымдастырушылық қабілеттері де қалыптасты. Психологиялық комфорт пен шығармашылық еркіндік орныққан ортада студенттердің оқу-танымдық мотивациясы шарықтайтыны белгілі. CLIL English Club осыны іс жүзінде көрсетіп, әр қатысушының белсенді, ынталы болуына әсер етті.
Қорыта айтқанда, клубтың әрбір іс-шарасы мотивацияның түрлі аспектілеріне оң ықпал етті: мазмұнның тартымдылығы қызығушылық туғызса, көптілді коммуникация тіл үйренуге ынталандырды, ал достық қолдау мен шығармашылық орта ішкі уәжді күшейтті. Бұл факторлар бірлесе келе, студенттердің жалпы оқу мотивациясын, әсіресе пән мен тілді кіріктіріп үйренуге деген құштарлығын едәуір жоғарылатты.
Жүргізілген жұмыс нәтижелері CLIL English Club бағдарламасының болашақ бастауыш сынып мұғалімдерінің мотивациясын қалыптастыруда тиімді педагогикалық құрал болғанын дәлелдейді. Клуб аясында жүзеге асқан көптілді кіріктірілген іс-шаралар студенттердің оқу үдерісіне деген қызығушылығын оятып, білім алуға деген ішкі ынтасын күшейтті. Алға қойылған қызығушылық-бағдарлылық көрсеткіштері (кіріктірілген оқытуға жағымды көзқарас, CLIL-ді қолдануға ынталылық, инновациялық әдістерге қызығу) бойынша айтарлықтай өсім байқалды. Студенттер пәндік мазмұнды ағылшын тілінде игерудің маңызын түсініп, оған оң көзқараспен қарай бастады; көпшілігі CLIL әдістерін өзінің болашақ мұғалімдік қызметінде қолдануға ниет білдірді.
CLIL English Club тәжірибесі мотивациялық компоненттің басқа құрылымдармен (танымдық, коммуникативтік) тығыз байланысты дамитынын көрсетті. Клуб бір жағынан когнитивті қызығушылықты арттырса (студенттердің пәнді тереңірек оқып-үйренуі), екінші жағынан тілдік және коммуникативтік құзыреттерді жетілдірді. Осы үш бірліктің (мотивациялық, танымдық, іс-әрекеттік) динамикалық дамуы болашақ мұғалімдерді кәсіби даярлаудың мақсатты нәтижесіне қол жеткізуге мүмкіндік берді. Әсіресе мотивациялық компонент – білім алушылардың бүкіл оқу белсенділігінің қозғаушы күші – клуб ықпалымен жаңа деңгейге көтерілді. Студенттер енді кіріктірілген пән мен тілдік білімнің мәнін өз тәжірибелері арқылы сезініп, оған қажеттілік пен қызығушылық қалыптастырды.
Қорытындылай келе, CLIL English Club-тың мотивациялық-компонентке әсері оң және дәлелді деп айтуға болады. Клуб форматы білім алушылардың жаңа білімге құштарлығын арттырды, тұрақты қызығушылығын қалыптастырды және ішкі уәжін нығайтты. Мұндай нәтиже болашақ бастауыш сынып мұғалімдерінің кәсіби дамуы үшін өте маңызды, өйткені жоғары мотивация – олардың өз мамандығына жауапкершілікпен қарап, шығармашыл, белсенді кәсіби маман болуына алғышарт. CLIL English Club тәжірибесі көрсеткендей, дұрыс ұйымдастырылған көптілді клубтық жұмыс студенттердің кәсіби мотивациясын жүйелі түрде көтеруге ықпал етеді. Бұл әдістеменің тиімділігі ғылыми-эксперименттік жолмен де дәлелденді: клуб енгізілген топтың мотивациялық өлшемдер көрсеткіштері бақылау тобымен салыстырғанда статистикалық тұрғыда жоғары екендігі анықталды (бұл жөніндегі мәліметтер диссертацияның нәтижелер тарауында келтірілген).
Демек, CLIL English Club болашақ бастауыш сынып мұғалімдерінің қызығушылық-бағдарланған оқу мотивациясын қалыптастырудың нәтижелі жолы ретінде ұсынылуда. Оның тиімділігін практикалық тұрғыда іске асыру үшін оқу орындарында осындай клубтарды кеңінен қолдану мүмкіндігі бар. Клуб форматы студенттерге тек пән мен тілді меңгертіп қана қоймай, мотивациясы жоғары, көпмәдениетті көзқарасы қалыптасқан, жаңашыл әдістерге ашық мұғалім болып қалыптасуына жағдай жасайды. Осы тұрғыда, зерттеу жұмысының бір қорытындысы ретінде CLIL English Club үлгісін педагогикалық жоғары оқу орындарының оқу-тәрбие процесіне енгізу жөнінде әдістемелік ұсыныстар беріледі. Бұл моделді қолдану нәтижесінде болашақ бастауыш сынып мұғалімдерінің кәсіби даярлығында мотивациялық компоненттің даму деңгейі жоғарылатып, олардың көптілді білім беру жағдайына бейімделуі жеңілдейді деп күтіледі.
«Пән мен тілді кіріктіру: практикалық жаттығулар» оқу құралы негізінде болашақ бастауыш сынып мұғалімдерінің мотивациясын қалыптастыру әдістемесі
Зерттеу жұмысының қалыптастыру кезеңінде болашақ бастауыш сынып мұғалімдерінің пән мен тілді кіріктіріп оқытуға деген кәсіби қызығушылығын арттыру, CLIL әдіснамасын практикада қолдану құзыретін дамыту мақсатында «Пән мен тілді кіріктіру: практикалық жаттығулар» атты оқу-әдістемелік құрал әзірленіп, оқу процесіне енгізілді.
Бұл құрал болашақ бастауыш сынып мұғалімдерінің мотивациялық және танымдық компоненттерін қатар дамытуға бағытталған инновациялық оқу материалы ретінде тәжірибеден өтті. Оқу құралының мазмұны мен құрылымы Қ. Жұбанов атындағы Ақтөбе өңірлік университетінде «Бастауышта оқыту педагогикасы мен әдістемесі» білім беру бағдарламасының ерекшелігіне және CLIL әдістемесінің теориялық негіздеріне сай құрастырылған.
Құралдың мазмұны пән мен тілді кіріктіріп оқыту қағидаттарына, соның ішінде 4C моделіне (Content – мазмұн, Communication – қарым-қатынас, Cognition – таным, Culture – мәдениет) және BICS/CALP дағдыларын дамыту теорияларына сүйенеді. Яғни, студенттердің бір мезетте пәндік мазмұнды (content knowledge) игеруі мен академиялық тілдік дағдыларды (academic language proficiency) жетілдіруі көзделген. Ғылыми тұрғыда бұл құрал CLIL технологиясының негізгі қағидасы – мазмұн мен тілді кіріктіре оқыту арқылы когнитивтік белсенділік пен уәжді арттыру қағидасына негізделді.
Осылайша, оқу құралының мазмұны студенттердің пән мен тілді меңгерудегі ішкі қызығушылығын дамытудың, оқу әрекетіндегі уәжін оятудың және теория мен практиканы кіріктірудің тиімді тетігіне айналды. Оқу құралы 15 модульден тұрады және әр модуль жаратылыстану-математика бағыты пәндерінің мазмұнын үш тілде (қазақ, орыс, ағылшын) меңгеруге бағытталған. 
Мазмұны төмендегідей пәндік бағыттарды қамтиды:

	№
	Модуль тақырыбы
	Пән

	1
	Су айналымы / The Water Cycle
	Жаратылыстану

	2
	Геометриялық пішіндер мен бұрыштар / Geometric Shapes and Angles
	Математика

	3
	Компьютер құрылғылары / Parts of a Computer
	Информатика

	4
	Кәсіптер / Professions
	Дүниетану

	5
	Адам ағзасы / Human Body
	Жаратылыстану

	6
	Сағат және уақыт / Telling Time
	Математика

	7
	Алгоритм және командалар / Algorithms
	Информатика

	8
	Табиғат құбылыстары / Natural Phenomena
	Дүниетану

	9
	Жануарлар және олардың мекені / Animal Habitats
	Жаратылыстану


Кестенің жалғасы
	10
	Ақша және есептеу / Money and Calculation
	Математика

	11
	Қауіпсіз интернет / Safe Internet
	Информатика

	12
	Қоршаған ортаны қорғау / Environmental Protection
	Жаратылыстану

	13
	Менің қалам / My City
	Дүниетану

	14
	Симметрия және айналар / Symmetry and Mirrors
	Математика

	15
	Ақпарат түрлері / Types of Information
	Информатика



Әр модуль үштілді форматта дайындалған және CLIL әдістемесінің оқылым – тыңдалым – сөйлесім – жазылым дағдыларын кіріктіріп дамытуға бағытталған тапсырмалар жүйесінен тұрады.
Мысалы, «The Water Cycle» модулінде студенттер табиғи процестерді сипаттау арқылы ғылыми тілде сөйлеу дағдыларын дамытады; «Human Body» тақырыбында ағза мүшелерін үш тілде атай отырып, биологиялық терминологияны меңгереді; ал «Money and Calculation» модулінде математикалық амалдарды ағылшын тілінде орындау арқылы логикалық және тілдік ойлау қабілеттерін арттырады.
Құралдың құрылымында әр модуль келесі бөліктерден тұрады:
· CLIL мақсаты (пәндік және тілдік интеграция бағыты);
· Күтілетін нәтижелер (пәндік, тілдік, танымдық мақсаттар);
· Vocabulary блоктары (үш тілдегі терминологиялық база);
· Тыңдалым, оқылым, сөйлесім, жазылым тапсырмалары;
· Қорытынды рефлексия және өзін-өзі бағалау бөлімі.
Бұл жүйе студенттердің пән мен тілді біртұтас игеруін қамтамасыз етеді және білімді нақты өмірлік контексте қолдану дағдыларын дамытады. Мысалы, 6-модуль «Telling Time» тақырыбы бойынша студенттер күн тәртібі мен уақытты сипаттауды үйренсе, 12-модуль «Environmental Protection» аясында экологиялық жауапкершілік пен азаматтық белсенділікті ағылшын тілінде талқылау арқылы қалыптастырады.
Оқу құралының басты ерекшелігі – практикалық әрекетке бағытталғандығы. Ондағы тапсырмалар студенттердің оқу мотивациясын арттыруға бағытталған интерактивті әдістер негізінде құрылды:
- бейнематериалдармен жұмыс;
- рөлдік ойындар мен пікірталастар;
- кесте, диаграмма, интеллект-карта құрастыру;
- шағын жоба және эссе жазу;
- үш тілде сұрақ-жауап жүргізу.
Мысалы, «Safe Internet» модулінде студенттер must/must not құрылымдарын пайдаланып интернет қауіпсіздігі туралы ережелер құрастырады, бұл олардың өмірлік маңызы бар ақпаратты ағылшын тілінде айтуға деген қызығушылығын арттырды.
«Environmental Protection» бөлімінде экологиялық бейнеролик көріп, “5 actions I can take to protect the environment” тақырыбында шағын эссе жазу тапсырмасы студенттердің шығармашылық және тілдік белсенділігін оятты.
Мұндай практикалық жаттығулар студенттердің CLIL әдісін игеру барысындағы мотивациялық белсенділігін күшейтті. Бақылау кезінде студенттердің оқу әрекетіне қатысуы, өз ойын ағылшын тілінде білдіру талпынысы артқаны және топтық жұмысқа белсенді қатысқаны байқалды. Сондай-ақ, пәндік мазмұнды үш тілде талқылау олардың инновациялық әдістерді қабылдау қабілетін және шығармашылық ойлауын дамытты. Модульдік жүйе студенттердің мотивациясын тұрақты ұстап тұруға мүмкіндік берді. Құралдағы тапсырмалар қарапайымнан күрделіге қағидасымен құрылған, бұл білім алушылардың қызығушылығын сақтап, жетістік сезімін тудырды. Әр модульдің соңында студенттер өз жетістіктерін reflection sheets арқылы бағалап, жеке прогресті бақылауға мүмкіндік алды.
Мысалы, 1-модульдің соңында “I can describe the water cycle in English” сияқты өзін-өзі бағалау критерийлері енгізілген. Бұл тәсіл студенттің ішкі мотивациясын, яғни «өз нәтижесін көру және бағалау» қажеттілігін оятты.
Сонымен қатар, CLIL әдісіндегі BICS (қарапайым тілдік қарым-қатынас) және CALP (академиялық тілдік құзырет) деңгейлері қатар дамытылғандықтан, студент өз тілдік прогресін айқын сезініп, оқу іс-әрекетіне сеніммен қарады. Бұл мотивациялық тұрғыдан маңызды фактор болды, себебі студенттердің көбі үш тілдегі материалды меңгерудің нақты нәтижесін тәжірибеде көрді. 
Зерттеу нәтижелері және тиімділігін бағалау.
Оқу құралының тәжірибелік апробациясы зерттеудің қалыптастыру кезеңінде өткізілді және оның тиімділігі педагогикалық диагностика арқылы дәлелденді. Рефлексиялық пікірлерінде көптеген студенттер «үш тілдегі тапсырмалар өзімді еркін сезінуге үйретті», «видео мен практикалық жаттығулар сабаққа деген қызығушылығымды арттырды», «CLIL тәсілін мектепте қолдануға дайынмын» деген ойларын білдірді. Ғылыми тұрғыда алынған деректер бұл оқу құралының мотивациялық компонентті дамытудағы тиімділігін дәлелдейді. Құрал арқылы студенттер интеграциялық ойлау, көптілді коммуникация және инновациялық әдістерге бейімделу дағдыларын қалыптастырды.
Қорытындылай келе, «Пән мен тілді кіріктіру: практикалық жаттығулар» оқу құралы болашақ бастауыш сынып мұғалімдерінің кәсіби даярлығындағы мотивациялық компонентті дамытуда маңызды әдістемелік құрал ретінде өзін толық ақтады. Оның мазмұндық құрылымы мен CLIL тәсіліне негізделген тапсырмалар жүйесі студенттердің пән мен тілді кіріктіріп оқытуға деген қызығушылығын арттырып, ішкі оқу уәжін қалыптастырды.
Бұл оқу құралы тәжірибеде мотивациялық, танымдық және коммуникативтік компоненттердің үйлесімді дамуына ықпал етіп, болашақ мұғалімдердің көптілді білім беру кеңістігінде кәсіби тұрғыда табысты жұмыс істеуіне негіз қалайды.
Психологиялық қолдау және рефлексивтік орта: мотивацияны қалыптастырудың әдістемесі 
Бұл әдістеме болашақ бастауыш сынып мұғалімдерінің оқу уәжін (қызығушылық-бағдарлылық өлшемі) тұрақты түрде көтеру үшін оқу үдерісінде эмоционалдық жағымды ахуал мен рефлексивтік практиканы жүйелі құруды көздейді. Негізгі қағидаттар:
· Қауіпсіз психологиялық орта – қателесуге құқылы болу, құрмет пен сенім;
· Ынтымақтастық – бірлескен шешім, өзара қолдау, топтық жауапкершілік;
· Рефлексияның циклдік сипаты – «әрекет → ойлану → түзету → қайта әрекет»;
· Модульдік ілгерілеу – тапсырмалардың күрделенуі, өзін-өзі тиімді сезіну арқылы ішкі уәжді күшейту;
· Көптілді коммуникация – үш тілде пікір білдіру арқылы коммуникативтік сенімділік пен пәндік қызығушылықты қатар арттыру.
Әдістеме екі өзара тоғысқан ортада іске асады:
- Оқу аудиториясы (модульдік сабақтар) – CLIL мазмұны бар практикалық жаттығулар, BICS/CALP дағдыларын кезең-кезеңімен дамыту;
- CLIL English Club – клубтық форматтағы пікірталас, рөлдік ойын, жоба, мәдени-экологиялық акциялар, шығармашылық кештер (үш тілде)
Әр модуль/клуб сессиясы төрт фазадан тұрады:
Жылы байланыс (emotional warm-up): қысқа айсберг-сұхбат, «1 минут – 1 ой»;
Іс-әрекет: топтық тапсырма/рөлдік ойын/мини-жоба;
Рефлексия: жеке және топтық ойтолғау;
Түзету-жоспарлау: келесі қадамдарға мақсат қою.
Психологиялық қолдау тетіктері
Қатысу келісімі: сабақты/сессияны бастау алдында ортақ ереже (тыңдау, қолдау, сынның конструктивті формасы).
Қолдаушы тіл: оқытушының тілдік қолдауы (scaffolding), позитивті кері байланыс «WWW/EBI» («What Went Well / Even Better If»).
Топтық рөлдер: модератор, тілшілік қолдаушы, дерек іздеуші, баяндаушы – бәрі де жетістік сезімін бастан кешіреді.
Көрінетін прогресс: «жетістік қабырғасы», топтық «learning artifacts» – постерлер, буклеттер, бейнероликтер (мысалы, Eco-friendly lifestyle презентациясы, Solar System буклеті, Kazakhstan’s Nature викторинасы).
Үштілді қолдау: пікірталас пен сахналық қойылымдарды қазақ-орыс-ағылшын тілдерінде өткізу арқылы сенім мен қызығушылықты қатар күшейту.
Ұсынылған әдістеме психологиялық қауіпсіздік + рефлексия дихотомиясын CLIL мазмұнымен ұштастырып, студенттің ішкі мотивациясын (қызығушылық-бағдарлылық) орнықты түрде өсіреді:
- эмоционалдық қолайлы орта – қызығушылықты оятады;
- топтық қолдау мен шығармашылық – қауіптен құтқарып, сенімділік береді;
- жүйелі рефлексия – өзін-өзі тиімді сезінуді және кәсіби мақсат айқындалуын қамтамасыз етеді.
Нәтижесінде студенттер CLIL-ді өз қажеттілігі ретінде қабылдап, инновациялық әдістерді меңгеруге және кәсіби қызметте қолдануға тұрақты уәжбен келеді (клуб пен модульдік құралда бекітілген нәтижелер бұл динамиканы нақтылайды).
«Пән мен тілді кіріктіріп оқыту негіздері» арнайы курс студенттердің пән мен тілді кіріктіріп оқытудың теориялық негіздерін меңгеруін, CLIL әдістемесінің 4C моделін (Content, Communication, Cognition, Culture) толық түсінуін және пәндік мазмұн мен тілдік дағдыларды кіріктіре оқытуға арналған тапсырмаларды құрастыру біліктілігін қалыптастыруды мақсат етті.
«Пән мен тілді кіріктіріп оқыту негіздері» арнайы курсы Жоғары оқу орындарының білім беру бағдарламаларына енгізіліп, CLIL технологиясын кәсіби даярлық мазмұнына интеграциялау арқылы жүзеге асырылды. Пәннің теориялық бағыты студенттерге CLIL-дің педагогикалық және психолингвистикалық негіздерін терең меңгертуге бағытталған. Курстың тақырыптық мазмұны 15 апта бойы модульдік құрылыммен жоспарланған және төмендегі негізгі теориялық блоктардан тұрады:
- CLIL технологиясының даму тарихы мен теориялық тұжырымдамалары (Л. Выготский, Д. Кэшэн, Д. Койл және басқалар);
- CLIL әдісінің дәстүрлі пәндік және тілдік оқытудан айырмашылығы, интеграциялық ерекшеліктері;
- CLIL-дің 4C моделі: мазмұн (Content), тіл (Communication), ойлау (Cognition) және мәдениет (Culture) компоненттерінің өзара байланысы;
- Тілді пән мазмұнына кіріктірудің әдіснамалық принциптері және Bloom таксономиясымен байланысы;
- Бастауыш мектеп деңгейінде CLIL тәсілін қолдану ерекшеліктері.
Бұл модульдер студенттердің теориялық ойлау қабілетін, педагогикалық талдау жасау дағдыларын жетілдіруге бағытталған. Арнайы курс CLIL теориясын практикалық тапсырмалармен ұштастыра отырып, студенттің когнитивтік дамуына ықпал етті – бұл танымдық компоненттің басты көрсеткіші болып табылады.
Теориялық білімді қалыптастыру барысында төмендегі әдістер кешені пайдаланылды:
Интерактивті дәрістер: CLIL ұғымдары мен принциптері түсіндіріліп, шетелдік тәжірибелер (Еуропа, Финляндия, Испания және Қазақстан контексті) салыстырмалы түрде талданды.
Дискуссиялар және пікірталастар: студенттер CLIL технологиясының тиімділігін талдап, пән мен тілдің интеграциясына қатысты өз ұстанымдарын қорғады. 
Семинар сабақтары: ғылыми еңбектер мен мақалаларға шолу жасап, CLIL әдістемесін бастауыш білім мазмұнына бейімдеу жолдарын анықтады. БOӨЖ/БӨЖ тапсырмалары: студенттер CLIL-дің тарихи дамуын және оның түрлі елдердегі қолданысын сипаттайтын салыстырмалы аналитикалық есептер жазды. Мысалы, «CLIL технологиясының даму тарихы» тақырыбында студенттер Еуропадағы CLIL үлгілерін зерттеп, оны Қазақстан жағдайымен салыстырып, қорытынды презентация дайындады. Бұл тәсіл танымдық процестің үш деңгейін қамтыды: білім алу → талдау → шығармашылық қолдану.
CLIL курсының негізгі танымдық өзегі — 4C моделі (Content, Communication, Cognition, Culture) болып табылады. Бұл модельді меңгеру үшін курс құрылымында келесі педагогикалық әдістер қолданылды:
Content (Мазмұн): Студенттер пәндік мазмұнды үш тілде (қазақ, орыс, ағылшын) талдау және түсіндіру тапсырмаларын орындады. Мысалы, жаратылыстану пәніндегі «Weather», «Plants», «Human Body» тақырыптарын үш тілде салыстырып, пәндік терминологияны меңгерді.
Communication (Қарым-қатынас): Семинарлар мен рөлдік ойындарда студенттер жұптық және топтық сөйлесу арқылы пәндік терминдер мен құрылымдарды қолданды (мысалы, pair work, group work, scaffolding тәсілдері).
Cognition (Ойлау): Пән мен тілді біріктіру арқылы студенттердің жоғары деңгейдегі ойлау дағдылары (анализ, синтез, бағалау) қалыптасты. Әр модуль соңында студенттер тақырып бойынша логикалық диаграммалар мен интеллект-карталар құрды.
Culture (Мәдениет): CLIL курсы мәдениетаралық құндылықтарды тануға бағытталды. Мысалы, «Traditions and Customs» тақырыбында студенттер ұлттық мәдениетті ағылшын тілінде таныстырып, мәдениаралық коммуникацияны дамытты.
Курс барысында әр модуль соңында 4C модель компоненттеріне байланысты рефлексиялық есептер жазылып, студенттердің өз даму траекториясын саналы бақылауына жағдай жасалды. 
Пәндік мазмұн мен тілдік дағдыларды кіріктіре оқытуға арналған тапсырмаларды құрастыру әдістемесі.
Студенттердің кәсіби-танымдық біліктілігін дамыту мақсатында курстың үшінші және төртінші модульдерінде CLIL тапсырмаларын құрастыру және бейімдеу практикумы ұйымдастырылды.
Бұл бағытта қолданылған негізгі әдістемелер:
Микросабақ жоспарлау (Micro-teaching): студенттер бастауыш сынып пәндерінің (жаратылыстану, математика, дүниетану) мазмұнына негізделген CLIL сабақ жоспарын әзірледі.
Тапсырма дизайн сессиялары: топтық жұмыстарда пәндік және тілдік мақсаттарды үйлестіріп, сабақ кезеңдері мен тілдік қолдау элементтерін (visual aids, scaffolding, key vocabulary) енгізді.
CLIL бағалау критерийлерін құрастыру: қалыптастырушы бағалау жүйесін жобалау арқылы студенттер оқу нәтижесін бақылау тәсілдерін үйренді.
Жоба қорғау: әр студент CLIL тәсіліне негізделген интеграциялық сабақ жоспарын қорғап, peer-review жүйесі арқылы талдау жасады.
Мысалы, «Интеграцияланған сабақ үлгілері (жаратылыстану, математика)» тақырыбында студенттер “The Water Cycle” немесе “Numbers and Shapes” атты CLIL сабақтарын әзірлеп, пәндік және тілдік мақсаттарды үйлестіру дағдыларын көрсетті. Бұл тапсырмалар студенттердің теориялық білімін тәжірибеде қолдану қабілетін, яғни когнитивтік құзыреттілігін нақты дамытты. Курс нәтижелері ағымдық және аралық бағалау арқылы анықталды.
Бағалау критерийлері силлабус құрылымында нақты көрсетілген:
А деңгейі — CLIL теориясын терең меңгерген, 4C моделін шығармашылық тұрғыда қолдана алатын, сабақ жоспарын өз бетінше жобалайтын студенттерге беріледі;
В+ / В деңгейі — пән мен тілді кіріктірудің әдістемелік принциптерін дұрыс түсініп, бірақ қолдануда ұсақ үйлеспеушіліктер жіберген студенттерге беріледі;
С және D деңгейлері — теориялық білім бар, бірақ практикалық тапсырма орындауда жүйелілік пен дәлдік жеткіліксіз болған жағдайда қойылады.
Курс соңында студенттердің танымдық көрсеткіштері сапалық тұрғыда өзгерді:
- CLIL теориясын білу деңгейі артты;
- 4C моделін қолдану қабілеті бойынша жоғары деңгейге көтерілгендер үлесі өсті;
- CLIL тапсырмаларын құрастыру біліктілігі жоғарлады.
Жүргізілген арнайы курс танымдық компонентті қалыптастырудың тиімді әдістемесі ретінде өзін толық ақтады.
Курс нәтижесінде студенттер:
- пән мен тілді кіріктіріп оқытудың теориялық негіздерін терең меңгерді;
- CLIL әдіснамасының 4C моделін бастауыш мектеп жағдайында қолдануды үйренді;
- пәндік мазмұн мен тілдік мақсаттарды кіріктіріп, оқу тапсырмаларын жобалау және бейімдеу біліктілігін қалыптастырды.
Сонымен, «Пән мен тілді кіріктіріп оқыту негіздері» курсы болашақ мұғалімдердің теориялық дайындығын арттырумен қатар, олардың зерттеушілік және жобалау қабілеттерін дамытты. Танымдық компоненттің көрсеткіштері бойынша алынған нәтижелер бұл курстың кәсіби даярлық үдерісінде интеграциялық және когнитивтік дамудың негізгі құралы екенін дәлелдейді.
Пән мен тілді кіріктіріп оқыту арқылы болашақ бастауыш сынып мұғалімдерін кәсіби даярлаудың әдістемесі (коммуникативті-іс-әрекеттік компонентті қалыптастыру әдістемесі)
Көптілді білім беру жағдайында мазмұн мен тілді кіріктіріп оқыту (Content and Language Integrated Learning – CLIL) тәсілі оқушылардың пәндік білімін және шетел тілін қатар дамытуға мүмкіндік беретін тиімді педагогикалық әдіс ретінде кеңінен танылуда. CLIL технологиясы тілдік дағдыларды пәндік мазмұнмен ұштастырып, оқушылардың сыни ойлау қабілетін жетілдіруге және көптілді тұлға қалыптастыруға ықпал етеді. Алайда болашақ мұғалімдердің шетел тіліндегі коммуникативтік құзыреті жеткіліксіз болса, олар бұл әдістемені жүзеге асыруда қиындықтарға тап болуы мүмкін. Зерттеулер көрсеткендей, шет тілін нашар меңгерген мұғалімдер сол тілде сабақ өткізуге өзін сенімсіз сезініп, педагогикалық тиімділігі төмендейді. Демек, пәнді шет тілінде оқытуға негізделген CLIL бағдарламасын табысты іске асыру үшін болашақ мұғалімдердің көптілді кәсіби-коммуникативтік қабілеттерін арнайы дамыту қажет.
Болашақ бастауыш сынып мұғалімдерінің кәсіби даярлығындағы коммуникативті-іс-әрекеттік компонент – пәндік мазмұнды шетел тілінде меңгерту барысында студенттердің педагогикалық әрекет (іс-әрекет) және көптілді қарым-қатынас жасау қабілеттерін қалыптастыруға бағытталған маңызды құрамдас бөлік. Аталған компоненттің негізгі көрсеткіштері мыналар:
-	пән мазмұнын ағылшын тілінде түсіндіре білу қабілеті;
-	оқыту үдерісінде кіріктірілген әдіс-тәсілдерді шығармашылықпен қолдану шеберлігі;
-	коммуникациялық жағдаяттарда тілдік қолдау тәсілдерін (scaffolding) орынды пайдалану дағдысы.
Осы дағдылардың қалыптасуы болашақ мұғалімнің көптілді білім беру кеңістігінде тиімді кәсіби коммуникация жүргізуіне, пәндік ақпаратты шет тілінде мазмұнды түрде жеткізуіне және оқушыларға қажетті тілдік қолдау көрсетуіне берік негіз қалайды. Коммуникативті-іс-әрекеттік компонентті дамыту нәтижесінде студенттің педагогикалық қарым-қатынас мәдениеті жетіліп, мазмұн мен тілді интеграциялау жағдайындағы әрекеттік икемдері, әдістемелік шешім қабылдау қабілеттері қалыптасады.
Компонентті қалыптастырудың басты мақсаты – студенттердің көптілді педагогикалық коммуникация мәдениетін дамыту, пәндік-тілдік интеграция жағдайындағы әрекет тәсілдерін шыңдау және CLIL әдіснамасына тән интерактивті технологияларды тәжірибе жүзінде меңгерту. Бұл мақсат болашақ мұғалімдерді көптілді ортада кәсіби қызметке дайындаудың өзекті талабымен ұштасады. Яғни, жоғары оқу орнының бағдарламасында болашақ бастауыш сынып мұғалімдерін үш тілде (қазақ, орыс, ағылшын) сабақ беруге қажетті құзыреттермен қаруландыру көзделуі тиіс. Коммуникативті-іс-әрекеттік компонент осы көпқырлы даярлықтың негізгі тіректерінің бірі ретінде анықталады.
Коммуникативті-іс-әрекеттік компонентті қалыптастыру әдістемесі университеттегі «Пән мен тілді кіріктіріп оқыту негіздері» атты курстың бағдарламасына енгізіліп, оның 3–5-модульдерінде кезең-кезеңімен жүзеге асырылды. Аталған модульдер мазмұны студенттердің тілдік-педагогикалық коммуникация дағдыларын іс жүзінде қолдануына бағытталды. Оқу жоспары төмендегідей жүйеленді:
-	3-модуль – «CLIL сабақтарының құрылымы және жоспарлау». Бұл модульде CLIL сабақтарының негізгі кезеңдері, олардың дәстүрлі сабақтан айырмашылықтары және кіріктірілген құрылымы қарастырылды. Студенттер интеграцияланған сабақ жоспарын құрастырып үйренді; практикалық тапсырмалар ретінде шағын топтарда CLIL сабақ жоспарын әзірлеу, рөлдік ойын және микросабақ өткізу ұйымдастырылды.
-	4-модуль – «Тілдік және пәндік мақсаттарды сәйкестендіру». Бұл бөлім Bloom таксономиясына сәйкес сабақтың пәндік және тілдік мақсаттарын үйлестіру мәселесіне арналды. Студенттер берілген тақырып бойынша пәндік мақсаттарды тілдік мақсаттармен қатар қоюды үйренді; оқу үдерісінде топтық талдау, диалог жүргізу, өзара кері байланыс беру сияқты әдістер қолданылды.
-	5-модуль – «Қалыптастырушы бағалау және тілдік қолдау тәсілдері». Бұл модуль сабақ барысында оқушыларға тілдік қолдау көрсету және қалыптастырушы бағалау жүргізу жолдарын меңгертуді көздеді. Студенттер scaffolding ұстанымдарын, жұпта және топта өзара бағалау (peer-feedback) әдістерін іс жүзінде қолданып көрді; оқыту формалары ретінде модельдеу (modeling), CLIL бойынша сабақ симуляциясы және рефлексивті талдау қолданылды.
Әдістемелік тұрғыдан, мазмұн мен тілді кіріктіріп оқыту жағдайында коммуникативтік құзыреттілікті дамытудың негізіне әлеуметтік-әрекеттік және конструктивистік оқыту теориялары алынды. Студенттер тек теорияны меңгеріп қоймай, нақты әдістемелік жағдайларда өздері әрекет ету арқылы үйренетіндей жаттығу алаңы құрылды. Модульдік құрылым қарапайымнан күрделіге принципін сақтай отырып, болашақ мұғалімдердің шет тіліндегі кәсіби коммуникация дағдыларын біртіндеп жетілдіруге мүмкіндік берді.
Коммуникативтік қабілетті қалыптастырудың заманауи формалары мен әдістері
Компонентті қалыптастыру барысында студенттердің пәнді ағылшын тілінде оқыту дағдыларын шыңдайтын заманауи педагогикалық әдістер кешенді түрде қолданылды. Оның ішінде әсіресе микросабақтар, рөлдік ойындар, кейс-талдау, пікірталас, бірлескен оқу және сабақ симуляциясы сияқты белсенді әдістер ерекше орын алды. Төменде осы әдістерді енгізу жолдары мен нәтижелері баяндалады.
CLIL микросабақтар мен рөлдік ойындар
Микрооқыту (microteaching) – болашақ мұғалімдердің шағын көлемді сабақ фрагменттерін өткізу арқылы педагогикалық шеберлігін дамытуға арналған тиімді форма. Ғылыми әдебиетте микрооқыту «оқытудың ауқымы қысқартылған, уақыты қысқа (әдетте 10–15 минуттық) және бір ғана дағды немесе аспектіні мақсат ететін, үйренушілер ролінде көбіне басқа мұғалімдік бағдарлама студенттері қатысатын» тәжірибе ретінде сипатталады. 1960 жылдары Стэнфорд университетінде негізі қаланған бұл әдіс бүгінде мұғалім даярлығында рефлексиялық және тәжірибелік үйренуді тиімді қамтамасыз ететін танымал педагогикалық тәсілге айналған. Микрооқыту барысында студент өз әріптестерінің алдында шағын сабақ өткізіп, оған талдау және түзету жұмыстары жүргізіледі. Мұндай жұмыс түрі әсіресе шетел тілінде сабақ беруге дайындалу жағдайында өте пайдалы деп танылуда. Зерттеулер көрсеткендей, микросабақтар арқылы жаттығу болашақ мұғалімдердің педагогикалық сенімділігін, өзіне деген үрейін төмендетіп, ағылшын тілінде сабақ беруге деген дайындық сезімін арттыруға мүмкіндік береді.
Практикалық сабақтар барысында әр студентке өзінің мамандығы аясында шағын CLIL-сабақ фрагментін дайындап, оны ағылшын тілінде өткізу тапсырылды. Мысалы, жаратылыстану бағытында оқитын топ студенттері “Parts of the Plant” (өсімдіктің бөліктері), дүниетану бағытындағылар “The Solar System” (Күн жүйесі), ал валеология/дене шынықтыру бағытындағылар “Healthy Lifestyle” (салауатты өмір салты) тақырыптарында микросабақтар өткізді. Сабақты өткізу формасы рөлдік ойын форматында ұйымдастырылды: әрбір микросабақта студенттердің бірі – «мұғалім», қалғандары – бастауыш сынып «оқушылары» және біреуі «бақылаушы» ролінде болды. Өзіндік талдау және кері байланыс кезеңінде «мұғалім» роліндегі студент өз сабағын рефлексиялап, алдымен өзі талдау жасады, кейін әріптестері мен оқытушыдан құрылымдалған кері байланыс алды.
Микросабақтарды жүйелі жүргізу нәтижесінде студенттерде бірнеше құзыреттіліктер қалыптаса бастады. Біріншіден, олар пәндік мазмұнды ағылшын тілінде түсіндіру тәжірибесін жинақтады, яғни кәсіби лексиканы, тілдік құрылымдарды шынайы сабақ жағдайында пайдалануға машықтанды. Екіншіден, визуалдық және вербалды қолдау әдістерін (көрнекі суреттер, сызбалар, тірек сөздер, ым-ишара, т.б.) біріктіріп қолдануды үйренді – бұл бастауыш сынып оқушыларына түсінікті тілде жеткізу үшін маңызды дағды. Үшіншіден, педагогикалық коммуникацияның негіздерін меңгеріп, сынып алдында сөйлегенде дауыс ырғағын, ым-ишараны, қарапайым тілдік стильді қолдану жөнінде тәжірибе жинады. Осының барлығы микросабаққа қатысушылардың кәсіби өзін-өзі тиімді сезінуіне, әдістемелік сенімділігінің нығаюына ықпал етті. Микрооқыту тек рефлексивті үйрену құралы ғана емес, сонымен қатар болашақ мұғалімдердің тілдік құзыреті мен оқытушылық дайындығы арасындағы алшақтығын жоюға көмектесетін көпір іспетті тиімді стратегия болып табылатынын біздің тәжірибеміз де көрсетті.
Интерактивті-коммуникативтік әдістер
Коммуникативті-іс-әрекеттік компонентті дамыту мақсатында сабақтарда бірқатар интерактивті әдістер қолданылды. Олардың негізгілері – кейс-стади, дебат (пікірталас), талқылау және бірлескен оқу (collaborative learning) технологиялары. Бұл әдістер студенттердің тек теорияны білуін емес, сол теорияны түрлі жағдайларда қолданып, пікір алмасу арқылы терең түсінуін қамтамасыз етеді.
Case-study (кейс әдісі). CLIL бойынша типтік жағдаяттарды талдау студенттердің теорияны тәжірибемен ұштастыра ойлау дағдысын дамытты. Мысалы, практикумда «Оқушыларға тілдік қолдау жеткіліксіз ұйымдастырылған сабақ» және керісінше «Көптілді қолдауы тиімді іске асқан сабақ» атты жағдайлар ұсынылды. Студенттер шағын топтарда осы екі жағдайды салыстырып, талдау жасады: қай жерде қандай кемшілік болғанын, тілдік қолдау құралдарының неге әсерсіз қалғанын немесе қалай дұрыс енгізілгенін анықтады. Нәтижесінде, болашақ мұғалімдер шетел тілінде өтетін пән сабағының табыстылығына әсер ететін факторларды тәжірибелік мысалдар арқылы түсініп, өз әдістемелік шешімдерін негіздеуге үйренді. Кейстік талдау әдісі студенттердің проблемалық ситуацияларда шешім табу, талдау және синтез жасау, топтық пікір алмасу дағдыларын жетілдірді.
Debate және Discussion (пікірталас пен талқылау). Студенттердің көптілді ортада еркін пікір білдіруін жетілдіру үшін ағылшын тілінде дебаттар ұйымдастырылды. Мысалы, “Should science be taught in English at primary level?” деген сияқты өткір сұрақтар төңірегінде екі топ қарама-қарсы позицияда пікірталас жүргізді. Бір топ бастауыш мектепте жаратылыстану пәндерін ағылшын тілінде оқытуды қолдаса, екінші топ қарсы көзқарасты ұстанды. Дебат ережесіне сай әр топ өз дәйектерін келтіріп, қарсы тараптың уәждеріне жауап берді. Осындай жаттығулар студенттердің сыни ойлауын шыңдап, көпшілік алдында дәлелді сөйлеу қабілетін дамытады. Зерттеулерде пікірталас әдісінің білім алушылардың ойлау және коммуникация дағдыларын дамытып, командамен жұмыс істеуге үйрететіні көрсетілген. Біздің тәжірибеде де дебаттарға қатысқан студенттердің өз пікірін шет тілінде анық жеткізу, қарсы аргументтерге тез тіл қатысу, ғылыми дискурс элементтерін пайдалану икемі күшейгені байқалды. Сондай-ақ, топтық талқылаулар арқылы студенттер түрлі тақырыптар бойынша (мысалы, үштілді білім берудің пайдасы мен қиындықтары жөнінде) еркін әңгімелесіп, бір-бірінен жаңа мағлұмат алды. Бұл олардың көптілді ортадағы диалог жүргізу мәдениетін қалыптастырды.
Collaborative learning (бірлескен оқу) әдістері аясында студенттер жұптық және топтық форматта тапсырмалар орындады. Мысалы, CLIL сабақ жоспарын құрастыру кезінде бір топ студент белгілі бір тақырыпты бірге жоспарлап, оның барысында әрқайсысы пәндік мазмұн мен тілдік мақсаттарды интеграциялау бойынша идеялар қосты. Мұндай кооперативтік жұмыс студенттердің өзара үйренуіне жағдай жасады: топ мүшелері бірін-бірі толықтырып, тілдік қолдау бойынша кеңес беріп отырды. Бұл үрдісті заманауи әдебиетте «peer-scaffolding» деп атайды – яғни студенттердің бір-біріне тілдік тірек болып, қажет кезінде көмек беруі. Бірлескен жобалар мен тапсырмаларды орындау болашақ мұғалімдердің командамен жұмыс дағдысын дамытып қана қоймай, олардың көптілді ортада өзіне сенімділігін арттырды.
CLIL сабақтарын модельдеу (Lesson Simulation)
Сабақ симуляциясы немесе оқу сабағын модельдеу – студенттердің толыққанды сабақ сценарийін шетел тілінде өткізуін және кейін оны бірлесіп талдауын көздейтін әдістеме. Егер микросабақтарда студент тек бір бөлігін (фрагмент) жүргізсе, CLIL Lesson Simulation жағдайында ол жоспарланған сабақтың негізгі кезеңдерін толық іске асырып көреді. Бұл әдіс болашақ мұғалімдердің шынайы сабақ барысында туындайтын педагогикалық шешімдерді қабылдау, сыныпты басқару, уақытты бөлу, тілдік және пәндік мақсаттарға бірдей қол жеткізу сияқты кешенді икемдерін шыңдауға мүмкіндік береді.
Біздің зерттеуде Lesson Simulation технологиясы 5-модульде жүзеге асырылды. Студенттер жұптасып немесе шағын топ құрамында алдын ала CLIL сабағының жоспарын дайындады. Сабақтың тақырыптары бастауыш сынып бағдарламасынан алынды (мысалы, «Жануарлар әлемі», «Қоршаған ортаны қорғау» т.б.), ал тілдік мақсаттар ағылшын тіліндегі лексика-грамматикалық материалмен байланысты белгіленді. Әрбір топ дайындалған жоспарына сәйкес 30–35 минуттық сабақ үлгісін ағылшын тілінде жүргізді, ал басқа студенттер «оқушы» ролінде қатысты. Сабақ барысында тренер-оқытушы және бақылаушы студенттер қонақ бақылаушылар ретінде қатысып, қажетті жерінде жазбалар алып отырды. Сабақ аяқталған соң бірден барлық қатысушылардың қатысуымен кеңейтілген рефлексиялық талдау өткізілді. Онда «мұғалімдер» өз сабағын сипаттап, қандай әдіс-тәсілдерді қолданғанын, не сәтті шыққанын немесе қай жерде қиындық туғанын айтты. 
Мұндай сабақ симуляциясы студенттердің теориялық білімін практикамен ұштастырып, кәсіби өсуіне жағдай жасады. Ең алдымен, олар сабақ жоспарын жүзеге асыру барысында кіріктірілген әдістерді кешенді қолдануды үйренді. Мәселен, сабақ түсіндіруде визуалдық қолдауды (суреттер, қысқа видеолар), жаңа ұғымдарды енгізуде ұғымды тексеру сұрақтарын (concept checking questions), материалды меңгертуде бағытталған ашылым әдісін (guided discovery) және оқушылардың түсінуін қолдауда түрлі тілдік тіректерді қатар пайдаланды. Осындай көпкомпонентті әдіснама болашақ мұғалімнің CLIL сабағын кәсіби түрде жүргізу шеберлігін қалыптастырады. Екіншіден, Lesson Simulation студенттердің өз әрекетіне рефлексия жасау дағдыларын дамытты. Әріптестерінің көзқарасын тыңдау, өз сабақтарын сырт көзбен бағалау арқылы олар кемшіліктерін анықтап, келесі жолы қалай жақсартуға болатынын түсінді. Бұл – мұғалімнің кәсіби өсуіне қажетті рефлексиялық дағдыны нығайтты. Үшіншіден, толық сабақ жүргізіп шығу тәжірибесі студенттерге пән мен тілдің бірлігін сабақтың барлық кезеңінде сақтаудың маңызды екенін сезіндірді. Яғни, олар тек пәндік мазмұнға немесе тек тіл үйретуге назар аударып қоймай, екеуін тең алып жүру керектігін практика жүзінде ұғынды. Осының нәтижесінде, болашақ мұғалімдердің шет тіліндегі сабаққа деген дайындығы holistik түрде жетіліп, әдістемелік сенімі арта түсті.
Scaffolding тәсілдерін меңгерту
Scaffolding – оқушыға оқу үдерісінің әр түрлі кезеңінде қажетті қолдау көрсетіп отыру арқылы оның өз бетінше түсінуіне жол ашатын педагогикалық тәсіл. Scaffolding оқушының ағылшын тіліндегі күрделі мазмұнды игеруіне көпірше орнатады, сондықтан ол CLIL оқытудың жүрегі саналады. CLIL сабақтарында мұғалімдер оқушыларға түсініксіз болуы мүмкін тілдік құрылымдар мен ұғымдарды әртүрлі тірек құралдармен қамтамасыз етіп, когнитивтік жүктемені жеңілдетеді. Зерттеушілер CLIL жағдайында мұғалімдер modeling (үлгі көрсету), bridging (бұрынғы білім мен жаңа материалды байланыстыру), contextualizing (материалды оқушы өмірі контекстінде беру), schema building (оқушының білім құрылымын қалыптастыру), re-presenting text (мәтінді балама тәсілдермен көрсету) және developing metacognition (оқуға саналы рефлексия жасау) сияқты көпқырлы scaffolding стратегияларын қолданатынын атап өтеді. Мұның бәрі оқу материалын әр қырынан ұсыну арқылы оқушыға көптеген «жіпұштарын» беріп, түсінуді жеңілдетеді.
Осыған орай, біздің бағдарламамызда тілдік қолдау ұйымдастыру әдістемесіне арнайы көңіл бөлінді. 7-модуль толықтай scaffolding тәсілдерін меңгертуге арналды. Студенттерге үш деңгейдегі scaffolding үлгілері үйретілді:
-	Visual scaffolding – визуалдық тіректер арқылы қолдау (суреттер, сызбалар, диаграммалар, инфографика көмегімен түсіндіру);
-	Linguistic scaffolding – тілдік тірек құралдары арқылы қолдау (тақырыпқа қатысты пайдалы сөз тіркестері, сөйлем үлгілері жазылған парақшалар, жаңа терминдердің қарапайым баламаларын ұсыну, сөздік глоссарийлер беру);
-	Cognitive scaffolding – танымдық қолдау тәсілдері (жақын даму аймағына сай жетекші сұрақтар қою, болжам жасату, күрделі тапсырманы қарапайым қадамдарға бөліп, бағыттай отырып орындату – guided practice).
Әрбір тәсіл бойынша шағын жаттығулар мен модельдік ситуациялар талданды. Мысалы, визуалды scaffolding үшін студенттерге түсіндіру қиын соғатын ғылымилығы жоғары мәтін беріліп, оны қарапайым сызба немесе сурет арқылы қалай түсіндіруге болатыны тапсырылды. Linguistic scaffolding бойынша әр топ белгілі бір тақырыпқа қажетті тірек сөздер мен қарапайым сөйлемдерді тізіп, өзге топтармен алмасты. Cognitive scaffolding-де студенттер рөлдік ойын формасында «қиын сұрақ қойған оқушыға жетекші сұрақтар арқылы жауапты өзі тапқызу» сияқты жағдаяттарды ойнап шықты. Осындай жаттығулар арқылы болашақ бастауыш сынып мұғалімдерін шетел тілінде оқытқанда оқушыларға қолдау көрсетудің мәдениетін бойына сіңірді. Сабақ барысында қашан және қандай қолдау түрі қажет екенін аңғарып, оны уақытылы қолдану икемі қалыптасты. Нәтижесінде, студенттердің көбісі практика кезінде оқушылардың тілдік және когнитивтік қажеттіліктеріне бейімделіп, оларға дер уақытында көмектесетін болды. 
Инновациялық технологиялар мен құралдарды қолдану
Коммуникативтік әрекетті дамыту әдістемесінің бір ерекшелігі – заманауи цифрлық және интерактивті құралдарды оқу үдерісіне кіріктіру. Бүгінгі «цифрлық туындылар» буыны үшін ақпараттық-коммуникациялық технологиялар табиғи орта болғандықтан, оларды кәсіби даярлықта тиімді пайдалану оқу мотивациясын арттырады. Зерттеулер көрсетіп отырғандай, арнайы ұйымдастырылған цифрлық ортада болашақ мұғалімдердің технологиялық педагогикалық құзыреттері дамып, цифрлық құралдарды сабақта интерактивті қарым-қатынас пен оқушының дербестігін қолдауға пайдалану қабілеті едәуір жақсарады. CLIL мұғалімдерін даярлау барысында да түрлі веб-платформа, қосымшалар мен онлайн-қызметтерді қолдану олардың үштілді коммуникативтік әрекетке тартылуын жеңілдетті.
Атап айтқанда, біз оқу процесінде төмендегі цифрлық ресурстарды қолдандық: Padlet, Mentimeter, Canva, Wordwall, Google Classroom, Platonus LMS. Padlet және Mentimeter платформалары студенттердің үш тілде бірлесіп идея талқылауына, миға шабуыл (brainstorming) жүргізуіне мүмкіндік берді. Мысалы, CLIL сабақтарының жоспарын топпен құру кезінде Padlet қабырғасына әр студент өз тілінде (қазақша, орысша немесе ағылшынша) ұсыныстар жазып, сосын бәрі бірге оларды ағылшын тілінде жүйеледі. Padlet-тің анонимді және асинхронды жазба қалдыру мүмкіндігі топ мүшелерінің барлығын белсенді қатысуға ынталандырды: кейбір тартыншақ студенттер де өз идеяларын ашық айтып, пікірлерін жазды. Зерттеу нәтижелері Padlet сияқты құралдардың дәл осындай көпшілік талқылауда кең қолданыс табатынын, оның анонимдік сипаты студенттердің еркіндігі мен сенімін арттырып, тереңірек қатысуына жағдай жасайтынын дәлелдейді. Біз жүргізген сабақтарда да Padlet арқылы талқылау кезінде студенттердің өзіне деген сенімі өсіп, командалық рух қалыптасқаны байқалды. Mentimeter платформасы аудиторияда жедел сауалнама, викторина және бұлтты сөздік жасау үшін тиімді болды. Мысалы, “What makes a good CLIL lesson?” деген сұраққа студенттер Mentimeter арқылы өз ойларын енгізді, нәтижесінде ағылшын тілінде ең жиі аталған қасиеттерден бұлтты сөздік құрылып, оны бірге талқыладық. Осылайша, Mentimeter шапшаң пікір жинап, оны визуалды түрде көрсету арқылы үш тілдегі мина карта (mind map) құруға септігін тигізді.
Canva және Wordwall сервистері болашақ мұғалімдердің шығармашылық әлеуетін ашуға көмектесті. Canva арқылы студенттер үш тілде визуалды CLIL постерлерін жасады (мысалы, бастауыш сынып бағдарламасындағы «Жыл мезгілдері» тақырыбында үш тілде ақпарат беретін тартымды плакаттар). Бұл постерлерді олар ағылшын тілінде қорғап, түсіндірді, осылайша визуалды материал негізінде сөйлеу машықтарын дамытты. Wordwall қызметі әртүрлі тілдік ойындар мен жаттығулар жасауға мүмкіндік берді: студенттер пән бойынша ағылшын тіліндегі терминдерді бекітуге арналған сөздік ойындар (сәйкестендіру, сөзді іздеу, викторина) құрастырды. Бұл ойындарды өз араларында ойнап көріп, кейін бастауыш сынып оқушыларына арнап пайдалануды жоспарлады. Цифрлық құралдарды қолдану студенттердің сабаққа деген қызығушылығын арттырып қана қоймай, оларды кәсіби қызметте ИКТ құралдарын пайдалануға дайындады.
Сондай-ақ, оқу процесін ұйымдастыруда Google Classroom және жергілікті Platonus білім беру жүйесі кеңінен қолданылды. Студенттер барлық сабақ жоспарлары, презентациялар, тапсырмаларды осы платформаларға жүктеп, бір-бірінің жұмыстарын көріп талқылауға мүмкіндік алды. Онлайн ортада пікір қалдыру, бағалау және түзету енгізу арқылы peer-review (өзара сараптама) және collaborative feedback тетіктері іске асты. Мысалы, әр студенттің дайындаған CLIL сабақ жоспарына топтың басқа мүшелері Google Classroom арқылы пікір жазып, ұсыныстар берді. Бұл өзара үйрену мәдениетін дамытты және сындарлы пікір айту мен қабылдау дағдыларын қалыптастырды.
Қорыта айтқанда, цифрлық-интерактивті технологияларды кіріктіру оқу үдерісін заманауи болмыспен үйлестіріп, студенттердің коммуникативтік әрекетке табиғи түрде тартылуына жол ашты. Олар үшін онлайн платформада үш тілде қарым-қатынас жасау, ортақ өнім әзірлеу, кері байланыс алу мен беру күнделікті дағдыға айналды. Бұл тәжірибе болашақ мұғалімдердің цифрлық сауаттылығын арттырып қана қоймай, көптілді білім беруде технологияларды педагогикалық мақсатқа сай қолдану құзыреттілігін қалыптастырды.
Ұсынылған әдістемені эксперименттік түрде жүзеге асырғаннан кейін болашақ бастауыш сынып мұғалімдерінің кәсіби-коммуникативтік құзыретінде елеулі оң өзгерістер тіркелді. Атап айтқанда:
-	Пән мазмұнын ағылшын тілінде еркін түсіндіре алатын студенттер үлесі өсті. Басқаша айтқанда, бастапқыда тек әрбір бесінші студент қана шетел тілінде сенімді сабақ түсіндіре алса, бағдарламадан кейін үштің екісі бұл міндетті еркін атқаратын болды.
-	CLIL әдістемелік тәсілдерін қолдану шеберлігі (жобалық жұмыс, рөлдік ойын, scaffolding, жұптық жұмыс, assessment for learning сияқты құралдарды тиімді пайдалану деңгейі) артты. Яғни, студенттердің басым көпшілігі кіріктірілген әдістерді сабақ жоспарына енгізіп, орынды қолдана алатын деңгейге жетті.
-	Коммуникативтік жағдайларда тілдік қолдау тәсілдерін пайдалану жиілігі екі есеге өсті. Егер экспериментке дейінгі бақылауларда студенттер сабақ кезінде scaffolding элементтерін өте сирек және жүйесіз қолданған болса, эксперименттен кейін олар кез келген коммуникациялық қиындық туындаған сәтте оқушыларға лайықты тілдік немесе визуалдық қолдау көрсетуді әдетке айналдырды.
Сапалық талдау нәтижелері де студенттердің кәсіби құзыретінде оң ілгерілеуді көрсетті. Микросабақтар мен симуляциялық сабақтар барысында ағылшын тілінде сабақ түсіндіру кезіндегі сенімділігі айтарлықтай артқаны байқалды – бұрын кейбір студенттер аудитория алдында ағылшын тілінде сөйлегенде қобалжып, жиі кідіріп қалса, эксперимент соңында олардың өзіне деген сенімі нығайып, сөйлеу қарқыны мен анықтығы жақсарды. Сондай-ақ, тілдік дәлдігі (лексика-грамматикалық тұрғыда дұрыс сөйлеуі) жоғарылады, кәсіби терминологияны орынды қолдану, қателерді өздігінен түзету дағдылары жетілді. Әдістемелік шешім қабылдау икемі де күшейгені көрінді: студенттер түрлі күтпеген педагогикалық жағдаяттарда (оқушы сұрақ қойған сәт, уақыт жетпей қалған жағдайда, т.б.) шапшаң шешім жасап, сәйкес әдістемелік қадамдарды қолдана білді. Бұл өзгерістер басқа зерттеулерде байқалған нәтижелермен үндес: мазмұн мен тілді кіріктіріп оқытуға арналған арнайы дайындық мұғалімдердің педагогикалық өзіне деген сенімділігі мен кәсіби өзіндік тиімділік сезімін жоғарылататыны белгілі. Біздің жағдайымызда да интеграцияланған әдістеме болашақ мұғалімдердің бойында «мен ағылшын тілінде де толыққанды сабақ бере аламын» деген сенімді сенімділікті орнықтырды.
Қорыта айтқанда, сандық көрсеткіштер де, сапалық бақылаулар да коммуникативті-іс-әрекеттік компонентті дамытуға бағытталған бұл әдістеменің тиімділігін айғақтайды. Студенттер шетел тілінде кәсіби қарым-қатынас жасауға біршама даяр, көптілді оқу ортасында туындайтын коммуникативтік-мазмұндық міндеттерді шешуге қабілетті маман ретінде қалыптасудың бастапқы сатысынан өтті.
Зерттеу нәтижесінде ұсынылған коммуникативті-іс-әрекеттік компонентті дамыту әдістемесінің болашақ бастауыш сынып мұғалімдерінің көптілді кәсіби даярлығына елеулі үлес қосатыны анықталды. Аталған әдістеме кешенді түрде енгізілген соң, студенттердің:
-	Пән мазмұнын шет тілінде түсіндіру қабілеті қалыптасты және айтарлықтай нығайды;
-	Кіріктірілген әдістерді шығармашылық тұрғыда қолдану шеберлігі (CLIL құралдарын жағдайға бейімдеп, икемді пайдалану) дамыды;
-	Тілдік қолдау көрсету мен кері байланыс беру мәдениеті орнықты (яғни, сабақ барысында оқушыларға қиын тілдік тұстарда дер кезінде көмек ұсыну, сондай-ақ олардың түсіну деңгейін тұрақты қадағалап, қажет жағдайда қайта түсіндіру, қосымша тірек беру дағдылары бекіді).
Студенттердің көптілді коммуникативтік құзыретін жүйелі жетілдіруде қолданылған CLIL микросабақтары, сабақ симуляциялары, интерактивті платформадағы бірлескен жұмыс, scaffolding технологияларын мақсатты түрде оқыту өз жемісін берді. Нәтижесінде болашақ мұғалімдердің педагогикалық коммуникациясы, іс-әрекеттік шеберлігі және инновациялық әдістемелік икемдері кешенді түрде дамыды.
Осылайша, пән мен тілді кіріктіріп оқыту арқылы коммуникативті-іс-әрекеттік компоненттің барлық көрсеткіштерін практикалық жаттығулар арқылы қалыптастыруға болатыны тәжірибе жүзінде дәлелденді. Ұсынылған әдістеме көптілді кәсіби даярлық үдерісін ғылыми негізде жаңаша құруға және болашақ бастауыш сынып мұғалімдерінің құзыретті, өзіндік тиімділігі жоғары, үштілді оқытуға бейім маман болып шығуына мүмкіндік береді. Бұл зерттеу нәтижелері еліміздің көптілді білім беру бағдарламаларын жетілдіруде және педагогикалық ЖОО бағдарламаларын қайта құрылымдауда құнды әдістемелік негіз бола алады деп есептейміз.
Мотивациялық компонентті дамытуда CLIL English Club клубтық ортасы, психологиялық қауіпсіздік пен рефлексияны қамтамасыз ететін оқу формалары шешуші рөл атқарды. Клуб жұмысы болашақ мұғалімдердің пән мен тілді кіріктіріп оқытуға деген жағымды көзқарасын, CLIL технологиясын кәсіби қызметте қолдануға деген сенімін және инновациялық әдістерге қызығушылығын қалыптастыруға мүмкіндік берді.
Танымдық компонентті қалыптастыруға арналған «Пән мен тілді кіріктіріп оқыту негіздері» атты арнайы курс пен «Пән мен тілді кіріктіру: практикалық жаттығулар» оқу құралы студенттердің CLIL теориясын меңгеруін, 4C моделінің мазмұндық мәнін түсінуін және пәндік-тілдік интеграцияланған тапсырмаларды құрастыру шеберлігін дамытуға ықпал етті. Курстың модульдік құрылымы мен практикалық бағыттылығы студенттердің кәсіби-танымдық дамуына мүмкіндік берді.
Коммуникативті-іс-әрекеттік компонент микросабақтар, CLIL сабақ симуляциясы, рөлдік ойындар, кейс-талдау, пікірталас, интерактивті платформалар (Padlet, Mentimeter, Google Classroom) арқылы жүйелі дамытылды. Бұл студенттердің пәндік мазмұнды шетел тілінде түсіндіру, кіріктірілген әдістерді шығармашылықпен қолдану және оқушыларға тілдік қолдау көрсету қабілеттерін жетілдіруге әсер етті.
Жалпы, ұсынылған әдістеме болашақ бастауыш сынып мұғалімдерінің көптілді білім беру кеңістігіне бейімделген кәсіби даярлығын жүзеге асыруда тиімді құрал болып танылды. Зерттеу нәтижелері әдістеменің құрылымдық қисыны мен мазмұндық толықтығын, оқу үдерісіне енгізілуінің практикалық әлеуетін және болашақ мұғалімдердің кәсіби құзыреттілігін қалыптастырудағы ықпалын айқын көрсетті.
Осыған орай, ұсынылған әдістемені педагогикалық жоғары оқу орындарының оқу-тәрбие процесіне енгізу, болашақ бастауыш сынып мұғалімдерін даярлау жүйесін жаңғыртуға және көптілді білім берудің сапасын арттыруға негіз бола алады.
Ұсынылған әдістеменің педагогикалық тиімділігі мен практикалық маңыздылығы зерттеу жұмысының 3.3 “Жүргізілген тәжірибелік-эксперимент жұмысының нәтижелері” бөлімшесінде жүзеге асырылған тәжірибелік-эксперименттік жұмыстар арқылы эмпирикалық тұрғыдан дәлелденді.

3.3 Жүргізілген тәжірибелік-эксперимент жұмысының нәтижелері

Бақылау эксперимент кезеңі пән мен тілді кіріктіріп оқыту әдістемесінің болашақ бастауыш сынып мұғалімдерін кәсіби даярлаудағы тиімділігін тәжірибе жүзінде дәлелдеуге бағытталды. Бұл кезеңнің мақсаты – қалыптастырушы кезеңде енгізілген әдістеменің нәтижелілігін бағалау, сондай-ақ мотивациялық, танымдық және коммуникативті-іс-әрекеттік компоненттер бойынша студенттердің даярлық деңгейіндегі өзгерістерді анықтау.
Экспериментке анықтауыш экспериментке қатысқан Қ. Жұбанов атындағы Ақтөбе өңірлік университетінің 6В01301 – «Бастауышта оқытудың педагогикасы мен әдістемесі» білім беру бағдарламасы бойынша оқитын 2–3 курс студенттері қайта алынды. Қатысушылардың жалпы саны 117 студентті құрады: олардың 59-ы эксперименттік топқа, 58-і бақылау тобына бөлінді.
Бақылау экспериментінің негізгі міндеттері мыналар болды:
- қалыптастырушы кезеңнен кейін эксперименттік және бақылау топтардың кәсіби даярлық деңгейін салыстыру;
- мотивациялық, танымдық және коммуникативті-іс-әрекеттік компоненттер бойынша сапалық (жоғары, орташа, төмен) және сандық (пайыздық) өзгерістерді талдау;
- екі топ арасындағы айырмашылықтың статистикалық мәнділігін анықтау.
Эксперименттік топта қалыптастыру кезеңінде арнайы әзірленген әдістеме енгізілді. Оған пән мен тілді кіріктіріп оқытуға арналған CLIL технологиясына негізделген кіріктірілген сабақтар, практикалық тренингтер, тілдік қолдау құралдарын (scaffolding) қолдану жаттығулары, рефлексиялық талдау жұмыстары және интерактивті тапсырмалар кешені кірді. Бақылау тобы дәстүрлі оқу мазмұны негізінде оқытылды, яғни пән мен тілді кіріктіру әдістемесі жүйелі қолданылған жоқ.
Қорытынды кезеңде студенттердің кәсіби даярлығын бағалау үшін диагностиканың алдыңғы кезеңінде қолданылған әдістемелер бейімделіп немесе жетілдіріліп, қайта қолданылды. Атап айтқанда:
Мотивациялық компонент үшін бұрын қолданылған келесі үш сауалнама қайта жүргізілді:
- P. Mehisto әдістемесіне негізделген «CLIL технологиясына көзқарасты анықтау» сауалнамасы;
- К. Замфир әдістемесіне негізделген «CLIL әдіснамасын кәсіби қызметте қолдануға ынталылықты анықтау» сауалнамасы;
- Н. Г. Лусканова әдістемесіне негізделген «Инновациялық әдістерді меңгеруге ішкі қажеттілік пен қызығушылықты анықтау» сауалнамасы.
Танымдық компонентті бағалауға арналған әдістемелер мазмұндық және құрылымдық жағынан толықтырылып қайта қолданылды. Оның ішінде:
- «Пән мен тілді кіріктіріп оқытудың теориялық негіздерін білу деңгейін анықтау» тесті (сұрақтар күрделендірілді, мазмұны кеңейтілді);
- «CLIL әдістемесінің 4C моделін меңгеру деңгейін және кіріктірілген тапсырма құрастыру біліктілігін анықтау» атты жетілдірілген практикалық-диагностикалары.
Коммуникативті-іс-әрекеттік компонент бойынша да үш бағытта жетілдірілген тапсырмалар қолданылды:
- С. Т. Айтбаева негізінде бейімделген «Кіріктірілген сабақ құрылымын жобалау» тапсырмасы;
- М. С. Мұратова әдістемесіне негізделген «Scaffolding тәсілдерін қолдану деңгейін бағалау» тапсырмасы (оқу жағдаяттары жаңартылды, бағалау парағы кеңейтілді).
Қалыптастырушы эксперимент аяқталғаннан кейін P. Mehisto әдістемесіне негізделген сауалнаманы қайта өткізу студенттердің CLIL (Content and Language Integrated Learning) технологиясына деген көзқарасында айтарлықтай оң өзгерістер болғанын көрсетті. Оның нәтижесі 20 кесте мен 20 суретте берілген.

Кесте 20 – Қалыптастырушы эксперименттен кейінгі мотивациялық компоненттің «Пән мен тілді кіріктіріп оқытуға деген жағымды көзқарас» көрсеткішін анықтау нәтижелері

	Топ
	Жоғары
	Орташа
	Төмен

	
	n
	%
	n
	%
	n
	%

	Эксперименттік топ
	39
	68,42
	11
	19,30
	7
	12,28

	Бақылау тобы
	14
	25,45
	22
	40
	19
	34,55




Сурет 20 – Қалыптастырушы эксперименттен кейінгі мотивациялық компоненттің «Пән мен тілді кіріктіріп оқытуға деген жағымды көзқарас» көрсеткішін анықтау нәтижелерінің диаграммасы

20-кесте деректері бойынша қалыптастырушы эксперименттен кейін эксперименттік топтағы студенттердің пән мен тілді кіріктіріп оқытуға деген жағымды көзқарасының айтарлықтай артқаны байқалады. Атап айтқанда, жоғары деңгейдегі көрсеткіш 68,42%-ға жетіп, бұл бастапқы кезеңмен салыстырғанда едәуір өсімді көрсетеді. Орташа деңгейдегі студенттер саны 19,30%-ды, ал төмен деңгейдегі студенттер үлесі бар болғаны 12,28%-ды құрады. Ал бақылау тобында айтарлықтай өзгеріс байқалмайды: жоғары деңгей – 25,45%, орташа – 40,00%, төмен – 34,55% деңгейінде қалды. Бұл деректер эксперименттік топтағы оң динамиканың жүргізілген әдістемелік ықпалдың нәтижелі болғанын дәлелдейді. Осылайша, қалыптастырушы кезеңде енгізілген пән мен тілді кіріктіріп оқытуға негізделген әдістемелік жүйе студенттердің мотивациялық компонентін, атап айтқанда, үштілді оқытуға деген қызығушылығы мен сенімін айтарлықтай арттырғаны анықталды. Эксперименттік топтың қалыптастырушы кезең алдындағы және кейінгі нәтижелерін салыстыру мақсатында мотивациялық компоненттің «Пән мен тілді кіріктіріп оқытуға деген жағымды көзқарас» көрсеткіші бойынша алынған деректер 21-кестеде және 21-суретте бейнеленді.

Кесте 21 – Мотивациялық компоненттің «Пән мен тілді кіріктіріп оқытуға деген жағымды көзқарас» көрсеткіші бойынша эксперименттік топтың экспериментке дейінгі және эксперименттен кейінгі нәтижелері

	Топ
	Жоғары
	Орташа
	Төмен

	
	n
	%
	n
	%
	n
	%

	Экспериментке дейін
	6
	10,53
	25
	43,86
	26
	45,61

	Эксперименттен кейін
	39
	68,42
	11
	19,30
	7
	12,28




Сурет 21 – «Пән мен тілді кіріктіріп оқытуға деген жағымды көзқарас» көрсеткішін бойынша эксперимент тобының экспериментке дейін және эксперименттен кейінгі нәтижелерінің диаграммасы

21-кесте деректері бойынша қалыптастырушы эксперимент нәтижесінде эксперименттік топтағы студенттердің пән мен тілді кіріктіріп оқытуға деген жағымды көзқарасы едәуір артқан. Экспериментке дейін жоғары деңгей көрсеткен студенттер үлесі 10,53%-ды ғана құраса, эксперименттен кейін бұл көрсеткіш 68,42%-ға дейін өскен. Бұл — 57,89 пайыздық өсім, яғни мотивациялық тұрғыдан айтарлықтай оң серпіліс бар екенін дәлелдейді. Орташа деңгей 43,86%-дан 19,30%-ға дейін төмендеген, бұл студенттердің едәуір бөлігі жоғары деңгейге көтерілгенін көрсетеді. Ал төмен деңгей 45,61%-дан 12,28%-ға дейін азайған, яғни теріс немесе бейтарап көзқараста болған студенттердің үлесі үш есеге жуық қысқарған.
Жалпы алғанда, алынған нәтижелер пән мен тілді кіріктіріп оқыту әдістемесінің мотивациялық компонентті дамытуда жоғары тиімділікке ие екенін көрсетеді. Студенттердің оқу үдерісіне деген қызығушылығы, пән мен тілдік материалды интеграциялауға деген сенімі мен ішкі уәжі күшейгені байқалады. Мотивациялық компоненттің қалыптастырушы эксперименттен кейінгі даму деңгейіндегі өзгерістерді айқындау мақсатында К. Замфир әдістемесіне негізделіп бейімделген «CLIL әдіснамасын кәсіби қызметте қолдануға ынталылықты анықтау» сауалнамасы жүргізілді. Бұл әдістеме студенттердің кәсіби уәжінің құрылымын, яғни ішкі, сыртқы және теріс мотивация деңгейлерін анықтауға бағытталған. Алынған нәтижелер 22-кестеде және 22-суретте келтірілді.
Кесте 22 – К. Замфир әдістемесі негізінде бейімделіп жасалған «CLIL әдіснамасын кәсіби қызметте қолдануға ынталылықты анықтау» сауалнамасының нәтижелері

	Топ
	Жоғары
	Орташа
	Төмен

	
	n
	%
	n
	%
	n
	%

	Эксперименттік топ
	42
	73,68
	10
	17,54
	5
	8,78

	Бақылау тобы
	12
	21,82
	26
	47,27
	17
	30,91




Сурет 22 – Мотивациялық компоненттің «CLIL әдіснамасын кәсіби қызметте қолдануға ынталылық» көрсеткішін анықтау нәтижелерінің диаграммасы

22-кесте деректері бойынша қалыптастырушы эксперименттен кейін эксперименттік топтағы студенттердің CLIL әдіснамасын кәсіби қызметте қолдануға ынталылығы едәуір артқан. Жоғары деңгейдегі көрсеткіш 73,68%-ды құрап, бұл студенттердің басым көпшілігі пән мен тілді кіріктіріп оқыту әдісін өз кәсіби болашағында пайдалануға айқын қызығушылық танытқанын көрсетеді. Орташа деңгейдегі қатысушылар үлесі 17,54%-ға, ал төмен деңгейдегі үлес бар болғаны 8,78%-ға дейін азайған. Бұл студенттердің көпшілігі сыртқы немесе формалды уәжден гөрі ішкі кәсіби мотивацияға ауысқанын дәлелдейді. Бақылау тобында айтарлықтай өзгеріс байқалмайды: жоғары деңгей – 21,82%, орташа – 47,27%, төмен – 30,91% деңгейінде қалып отыр. Бұл олардың CLIL технологиясын кәсіби іс-әрекетке енгізуге дайындық деңгейі жеткілікті дәрежеде дамымағанын көрсетеді.
Жалпы қорытындылай келе, қалыптастырушы эксперимент барысында енгізілген кіріктірілген оқыту әдістемесі студенттердің ішкі кәсіби мотивациясын арттырып, CLIL технологиясын болашақ педагогикалық қызметте қолдануға деген ынталылығын күшейтті. Эксперименттік топтың қалыптастырушы кезеңге дейінгі және кейінгі көрсеткіштерін салыстырмалы талдау нәтижелері 23-кестеде және 23-суретте берілген.

Кесте 23 – К. Замфир әдістемесі негізінде бейімделіп жасалған «CLIL әдіснамасын кәсіби қызметте қолдануға ынталылықты анықтау» сауалнамасы бойынша эксперименттік топтың экспериментке дейінгі және кейінгі нәтижелерінің салыстырмасы

	Топ
	Жоғары
	Орташа
	Төмен

	
	n
	%
	n
	%
	n
	%

	Экспериментке дейін
	8
	14,03
	22
	38,6
	27
	47,37

	Эксперименттен кейін
	42
	73,68
	10
	17,54
	5
	8,78





Сурет 23 – К. Замфир әдістемесі негізінде бейімделіп жасалған  сауалнамасы бойынша эксперименттік топтың экспериментке дейінгі және кейінгі нәтижелерінің диаграммасы

23-кесте деректеріне сәйкес, қалыптастырушы эксперименттің қорытындысы бойынша эксперименттік топтағы студенттердің CLIL әдіснамасын кәсіби қызметте қолдануға деген ішкі ынталылығы айтарлықтай артқан. Экспериментке дейін жоғары деңгей көрсеткіші 14,03%-ды құраса, эксперименттен кейін бұл көрсеткіш 73,68%-ға дейін өскен. Бұл 59,65 пайыздық өсім, яғни студенттердің басым бөлігі CLIL технологиясын өз кәсіби практикасына енгізуге нақты қызығушылық танытқанын дәлелдейді. Орташа деңгей 38,6%-дан 17,54%-ға дейін төмендеп, ал төмен деңгей 47,37%-дан 8,78%-ға дейін азайған. Мұндай айқын өзгеріс студенттердің сыртқы немесе формалды уәжден ішкі кәсіби мотивацияға көшуінің нәтижесі екенін көрсетеді.
Жалпы алғанда, алынған нәтижелер пән мен тілді кіріктіріп оқыту әдістемесін енгізудің мотивациялық әсері жоғары екенін дәлелдейді. Студенттер CLIL әдіснамасының педагогикалық құндылығын түсініп, оны кәсіби қызметінде тиімді қолдануға дайын екендіктерін көрсетті. Мотивациялық компоненттің қалыптастырушы эксперименттен кейінгі даму деңгейіндегі өзгерістерді айқындау мақсатында Н. Г. Лусканова әдістемесіне негізделген «Инновациялық әдістерді меңгеруге ішкі қажеттілік пен қызығушылықты анықтау» сауалнамасы қайта жүргізілді. Аталған әдістеме студенттердің инновациялық педагогикалық технологияларды қабылдауға, оларды меңгеруге және кәсіби іс-әрекетте қолдануға деген ішкі уәжін анықтауға бағытталған. Алынған мәліметтер студенттердің инновациялық іс-әрекетке деген қызығушылығы мен ішкі мотивациясының деңгейін кешенді бағалауға мүмкіндік берді. Сауалнама нәтижелері 24-кестеде және 24-суретте келтірілген.

Кесте 24 – Эксперименттен кейінгі Н. Г. Лусканова әдістемесіне негізделген «Инновациялық әдістерді меңгеруге ішкі қажеттілік пен қызығушылықты анықтау» сауалнамасының нәтижелері

	Топ
	Жоғары
	Орташа
	Төмен

	
	n
	%
	n
	%
	n
	%

	Эксперименттік топ
	44
	77,19
	9
	15,79
	4
	7,02

	Бақылау тобы
	8
	14,55
	24
	43,64
	23
	41,82




Сурет 24 - Эксперименттен кейінгі Н. Г. Лусканова әдістемесіне негізделген сауалнамасының нәтижелерінің диаграммасы

24-кесте мәліметтері бойынша қалыптастырушы эксперимент нәтижесінде эксперименттік топтағы студенттердің инновациялық әдістерді меңгеруге деген ішкі қажеттілігі мен қызығушылығы айтарлықтай артқан.
Эксперименттік топта жоғары деңгей 77,19%-ға дейін өсіп, бұл студенттердің басым көпшілігі инновациялық педагогикалық технологияларды игеруге және оларды кәсіби қызметте қолдануға шынайы қызығушылық танытқанын көрсетеді. Орташа деңгейдегі көрсеткіш 15,79%-ды, ал төмен деңгей 7,02%-ды құрады. Мұндай оң динамика студенттердің инновациялық ойлау мен шығармашылық белсенділікке бейімделуінің жоғарылағанын дәлелдейді. Керісінше, бақылау тобында айтарлықтай өзгеріс байқалмайды: жоғары деңгей тек 14,55%, орташа 43,64%, ал төмен 41,82% деңгейінде қалды. Бұл олардың инновациялық іс-әрекетке ішкі мотивациясының жеткіліксіз екенін көрсетеді.
Жалпы қорытындылай келе, Н. Г. Лусканова әдістемесі бойынша алынған деректер пән мен тілді кіріктіріп оқытуға негізделген әдістемелік жүйенің студенттердің инновациялық ізденіске, кәсіби дамуға және жаңашылдыққа ұмтылысын арттыруда жоғары тиімділікке ие екенін дәлелдейді. Сауалнама нәтижелері эксперименттік топтың экспериментке дейінгі және кейінгі көрсеткіштерін салыстыру арқылы алынған өзгерістерді айқындауға мүмкіндік берді. Талдау нәтижелері 25-кестеде және 25-суретте ұсынылған.

Кесте 25 – Эксперименттік топтың экспериментке дейінгі және кейінгі Н. Г. Лусканова әдістемесіне негізделген «Инновациялық әдістерді меңгеруге ішкі қажеттілік пен қызығушылықты анықтау» сауалнамасының нәтижелері

	Топ
	Жоғары
	Орташа
	Төмен

	
	n
	%
	n
	%
	n
	%

	Экспериментке дейін
	4
	7,02
	21
	36,84
	32
	56,14

	Эксперименттен кейін
	44
	77,19
	9
	15,79
	4
	7,02






Сурет 25 – Эксперименттік топтың экспериментке дейінгі және кейінгі Н. Г. Лусканова әдістемесіне негізделген «Инновациялық әдістерді меңгеруге ішкі қажеттілік пен қызығушылықты анықтау» сауалнамасының нәтижелерінің диаграммасы

25-кесте деректері бойынша қалыптастырушы эксперимент нәтижесінде эксперименттік топтағы студенттердің инновациялық әдістерді меңгеруге деген ішкі қажеттілігі мен қызығушылығының деңгейі едәуір артқан. Экспериментке дейін жоғары деңгей көрсеткіші небәрі 7,02% болса, эксперименттен кейін бұл көрсеткіш 77,19%-ға дейін өскен. Бұл 70,17 пайыздық өсім, яғни студенттердің басым көпшілігі инновациялық технологияларды игеруге және оларды кәсіби қызметінде пайдалануға жоғары ынта білдіргенін айғақтайды. Орташа деңгей 36,84%-дан 15,79%-ға дейін төмендеп, ал төмен деңгей 56,14%-дан 7,02%-ға дейін азайған. Мұндай серпінді өзгеріс студенттердің сыртқы уәжден ішкі кәсіби және танымдық мотивацияға ауысқанын көрсетеді. Жалпы қорытындылай келе, алынған нәтижелер пән мен тілді кіріктіріп оқытуға негізделген әдістемелік жүйенің болашақ мұғалімдердің инновациялық ойлауын, кәсіби белсенділігін және жаңашылдыққа бейім ішкі мотивациясын қалыптастыруда жоғары тиімділікке ие екенін дәлелдейді. Қалыптастырушы эксперименттен кейінгі кезеңде танымдық компонентті бағалауға арналған диагностикалық әдістемелер мазмұндық және құрылымдық тұрғыдан жетілдіріліп, қайта қолданылды. Атап айтқанда, «Пән мен тілді кіріктіріп оқытудың теориялық негіздерін білу деңгейін анықтау» тесті қайта бейімделіп, оның сұрақтарының күрделілік дәрежесі арттырылды, ал мазмұны пәндік және тілдік интеграцияның заманауи теориялық ұстанымдарын қамту мақсатында кеңейтілді.
Мақсаты: Болашақ бастауыш сынып мұғалімдерінің CLIL (Content and Language Integrated Learning) технологиясының теориялық ұстанымдарын, 4C моделін (Content, Communication, Cognition, Culture), кіріктірілген сабақ құрылымын және әдіснамалық тәсілдерді меңгеру деңгейін анықтау.
Құрылымы: Тест 15 тапсырмадан тұрады, олардың мазмұны үш блок бойынша ұйымдастырылған:
· Теориялық-ұғымдық блок – CLIL ұстанымдары мен 4C моделін білу;
· Әдіснамалық блок – кіріктірілген сабақтың құрылымын, әдіс-тәсілдерін және scaffolding тәсілдерін түсіну;
· Қолданбалы блок – CLIL негізінде тапсырма үлгісін талдау немесе сәйкестендіру.
Бағалау шкаласы:
13–15 дұрыс жауап – жоғары деңгей (CLIL әдістемесінің теориялық негіздерін жүйелі меңгерген, 4C моделін толық түсінеді және кіріктірілген оқытуды кәсіби қызметінде қолдануға дайын).
8–12 дұрыс жауап – орташа деңгей (CLIL технологиясының негізгі қағидаттарын біледі, алайда теорияны практикамен байланыстыруда кейбір қиындықтар бар).
0–7 дұрыс жауап – төмен деңгей (CLIL әдістемесі мен кіріктірілген оқытудың мазмұны жөнінде фрагментарлы түсінікке ие, кәсіби қолдануға дайын емес).
I бөлім. Теориялық-ұғымдық сұрақтар (5 сұрақ)
1. CLIL технологиясының негізгі мақсаты қандай?
a) Тілді оқыту тиімділігін арттыру
b) Пәндік мазмұнды меңгерту және тілді қатар дамыту 
c) Сөйлеу мәдениетін қалыптастыру
d) Лексикалық қорды кеңейту
2. CLIL әдістемесінің 4C моделінің құрамына кірмейтін компонентті көрсетіңіз:
a) Content
b) Cognition
c) Communication
d) Collaboration 
3. CLIL сабағында тілдік мақсат қандай функция атқарады?
a) Сабақтың негізгі мазмұнын толықтырады 
b) Оқушыларды бағалау құралы
c) Оқушылардың өзіндік жұмысы
d) Сабақтағы қосымша элемент
4. CLIL әдіснамасындағы «Cognition» компоненті нені білдіреді?
a) Танымдық және ойлау дағдыларын дамыту 
b) Сөйлеу әрекетіне бейімдеу
c) Грамматикалық құрылымдарды жаттау
d) Мәдени ақпарат беру
5.CLIL сабақтарында қолданылатын оқу материалының басты ерекшелігі:
a) Тілдің грамматикалық құрылымына ғана бағытталған
b) Тіл мен мазмұнды кіріктіретін, аутентті материал 
c) Кітаптағы жаттығуларды орындау
d) Сөздікпен жұмыс
II бөлім. Әдіснамалық сұрақтар (5 сұрақ)
1. CLIL сабақ құрылымында «Lead-in» кезеңінің мақсаты:
a) Оқушылардың тілдік қателерін түзету
b) Тақырыпқа мотивация тудыру, алдын ала білімді белсендіру 
c) Қорытындылау
d) Бағалау
2. Scaffolding тәсілдері нені көздейді?
a) Оқушыға қолдау көрсетіп, күрделі тапсырманы біртіндеп жеңілдету 
b) Бағалау критерийлерін анықтау
c) Мұғалімнің жетекші рөлін азайту
d) Оқушының сөйлеуін шектеу
3. CLIL сабақтарында тілдік мақсаттар қалай анықталады?
a) Пән мазмұнына негізделеді 
b) Оқулық тақырыбына сай автоматты түрде
c) Тек мұғалім шешімімен
d) Оқушылардың сөздік қорына қарай
4. CLIL сабақтарының тиімді бағалау түрі:
a) Summative assessment
b) Formative assessment 
c) Peer review
d) Diagnostic test
5. CLIL технологиясын жүзеге асыруда қолданылатын тиімді әдістердің бірі:
a) Translation method
b) Task-based learning 
c) Grammar-translation
d) Audio-lingual
III бөлім. Қолданбалы сұрақтар (5 тапсырма)
1. Берілген мақсатқа сай тапсырма түрін анықтаңыз:
Мақсат: Оқушылар табиғат құбылыстарын сипаттай алады.
a) Matching (сәйкестендіру) 
b) Gap filling
c) Multiple choice
d) Dictation
2. CLIL тапсырмасын бағалау кезінде ең маңызды критерий:
a) Грамматикалық дәлдік
b) Мазмұн мен тілдің үйлесімділігі 
c) Уақытты үнемдеу
d) Сөз саны
3. CLIL сабақтарында мәдени компонентті енгізу мақсаты:
a) Тек шетелдік материалдарды қолдану
b) Өз және өзге мәдениеттерді салыстыра білуге үйрету 
c) Тілді жаттауға бағыттау
d) Дәстүрлер туралы жалпы әңгімелеу
4. CLIL сабақтарының нәтижесін бағалауда жиі қолданылатын құрал:
a) Rubric 
b) Test only
c) Oral exam
d) Dictation
5. CLIL әдіснамасының тиімділігін арттыратын мұғалім құзыреттілігі:
a) Бір тілді терең білу
b) Пән мен тілді кіріктіріп жоспарлау дағдысы 
c) Теориялық білімнің көптігі
d) Әдістемелік нұсқаулықтарды жаттау
Қалыптастырушы эксперименттен кейінгі кезеңде алынған «Пән мен тілді кіріктіріп оқытудың теориялық негіздерін білу деңгейін анықтау» тестінің нәтижелері студенттердің CLIL технологиясының теориялық мазмұнын, құрылымдық ерекшеліктерін және оны бастауыш білім беру үдерісінде қолдану тетіктерін меңгеру деңгейін айқындауға мүмкіндік берді. Алынған деректер 26-кестеде және 26-суретте бейнеленген.

Кесте 26 – Қалыптастырушы эксперименттен кейінгі «Пән мен тілді кіріктіріп оқытудың теориялық негіздерін білу деңгейін анықтау» тест-сауалнамасының нәтижелері

	Топ
	Жоғары
	Орташа
	Төмен

	
	n
	%
	n
	%
	n
	%

	Эксперименттік топ
	48
	84,21
	7
	12,28
	2
	3,51

	Бақылау тобы
	15
	27,27
	17
	30,91
	23
	41,82






Сурет 26 – «Пән мен тілді кіріктіріп оқытудың теориялық негіздерін білу деңгейін анықтау» тест-сауалнамасының нәтижелерінің диаграммасы

26-кесте деректері бойынша қалыптастырушы эксперименттен кейін эксперименттік топ студенттерінің пән мен тілді кіріктіріп оқытудың теориялық негіздерін меңгеру деңгейі айтарлықтай артқаны байқалды. Эксперименттік топта жоғары деңгей көрсеткіші 84,21%-ға жетіп, бұл студенттердің басым көпшілігі CLIL технологиясының теориялық ұстанымдарын, 4C моделін және кіріктірілген оқыту қағидаттарын терең меңгергенін дәлелдейді. Орташа деңгей 12,28%, ал төмен деңгей бар болғаны 3,51% құрады. Мұндай оң серпіліс болашақ мұғалімдердің теориялық дайындығы мен танымдық белсенділігінің айтарлықтай өскенін көрсетеді. Ал бақылау тобында айтарлықтай өзгеріс байқалмады: жоғары деңгей 27,27%, орташа 30,91%, ал төмен деңгей 41,82% деңгейінде қалды. Бұл бақылау тобындағы студенттердің пән мен тілді кіріктіріп оқытудың теориялық мазмұнын толық меңгермегенін және CLIL әдіснамасын қолдануға дайындық деңгейінің жеткіліксіз екенін көрсетеді.
Жалпы қорытындылай келе, қалыптастырушы эксперимент барысында енгізілген CLIL технологиясына негізделген әдістемелік жүйе студенттердің танымдық компонентін айтарлықтай жетілдіріп, пәндік-тілдік интеграция теориясын түсіну мен оны кәсіби деңгейде қолдануға даярлығын жоғары деңгейге дейін арттырғанын дәлелдейді. Эксперименттік топтың экспериментке дейінгі және кейінгі нәтижелерінің салыстырмалы деректері 27-кестеде және 17-суретте берілген.

Кесте 27 – Эксперименттік топтың экспериментке дейінгі және кейінгі «Пән мен тілді кіріктіріп оқытудың теориялық негіздерін білу деңгейін анықтау» тест-сауалнамасының салыстырмалы нәтижелері

	Топ
	Жоғары
	Орташа
	Төмен

	
	n
	%
	n
	%
	n
	%

	Экспериментке дейін
	6
	10,53
	20
	35,09
	31
	54,39

	Эксперименттен кейін
	48
	84,21
	7
	12,28
	2
	3,51





Сурет 17 - Эксперименттік топтың экспериментке дейінгі және кейінгі «Пән мен тілді кіріктіріп оқытудың теориялық негіздерін білу деңгейін анықтау» тест-сауалнамасының салыстырмалы нәтижелерінің диаграммасы

27-кесте деректері бойынша қалыптастырушы эксперимент нәтижесінде эксперименттік топ студенттерінің пән мен тілді кіріктіріп оқытудың теориялық негіздерін меңгеру деңгейі айтарлықтай артқаны анықталды. Экспериментке дейін жоғары деңгей көрсеткіші небәрі 10,53% болса, эксперименттен кейін ол 84,21%-ға дейін өсті. Бұл – 73,68 пайыздық өсім, яғни студенттердің басым бөлігі CLIL технологиясының теориялық ұстанымдарын, 4C моделінің мазмұнын және кіріктірілген оқытудың әдіснамалық негіздерін терең меңгергенін дәлелдейді. Орташа деңгей 35,09%-дан 12,28%-ға дейін төмендеп, төмен деңгей 54,39%-дан 3,51%-ға дейін азайған. Мұндай динамика студенттердің пән мен тілді кіріктіріп оқыту саласындағы білімдерінің сапалық тұрғыдан артқанын көрсетеді.
Жалпы қорытындылай келе, қалыптастырушы эксперимент барысында енгізілген CLIL технологиясына негізделген әдістемелік жүйе студенттердің танымдық компонентін айтарлықтай жетілдіріп, олардың пәндік және тілдік интеграция туралы теориялық білімдерін жоғары деңгейге дейін көтергенін дәлелдейді. Танымдық компоненттің қалыптастырушы эксперименттен кейінгі даму деңгейін айқындау мақсатында «CLIL әдістемесінің 4C моделін меңгеру деңгейін және кіріктірілген тапсырма құрастыру біліктілігін анықтау» атты жетілдірілген практикалық-диагностикалық тапсырмалар жиынтығы қолданылды.
Мақсаты:
Болашақ бастауыш сынып мұғалімдерінің CLIL әдістемесінің 4C моделін (Content, Communication, Cognition, Culture) меңгеру деңгейін және пәндік-тілдік интеграция негізінде кіріктірілген тапсырма құрастыру біліктілігін бағалау.
1-тапсырма. CLIL 4C моделін сәйкестендіру
Мақсаты: студенттің CLIL әдістемесінің теориялық құрылымын және 4C моделінің компоненттерін ажырата білуін анықтау.




Нұсқау: Төмендегі сипаттамаларды тиісті компонентпен сәйкестендіріңіз.

	№
	Сипаттама
	4C компоненті

	1
	Пән мазмұнын меңгеру және тіл арқылы оны түсіндіру
	

	2
	Оқушылардың сыни және шығармашылық ойлау дағдыларын дамыту
	

	3
	Мәдениеттер арасындағы өзара түсіністік пен толеранттылық қалыптастыру
	

	4
	Тілдік дағдыларды (тыңдалым, айтылым, оқылым, жазылым) пән мазмұнымен қатар дамыту
	


Күтілетін нәтиже: студент Content, Communication, Cognition, Culture компоненттерін дұрыс сәйкестендіреді.
2-тапсырма. Пәндік және тілдік мақсаттарды интеграциялау
Мақсаты: пәндік мазмұн мен тілдік дағдыны кіріктіріп сабақ мақсатын құрастыру қабілетін анықтау.
Нұсқау: Берілген тақырып негізінде пәндік және тілдік мақсаттарды біріктіріп жазыңыз.
Тақырып: Seasons and Weather (Жыл мезгілдері мен ауа райы)
Мысал:
– Пәндік мақсат: Оқушылар жыл мезгілдерін ажыратып, олардың ерекшеліктерін сипаттай алады.
– Тілдік мақсат: Оқушылар “It is sunny/rainy/windy” құрылымдарын қолданып сөйлем құрайды.
Күтілетін нәтиже: студент пән мазмұнын және тілдік элементтерді үйлестіріп, кіріктірілген сабақ мақсатын қалыптастырады.
3-тапсырма. Кіріктірілген тапсырманы талдау
Мақсаты: CLIL әдіснамасы тұрғысынан тапсырманың мазмұнын талдау және оның когнитивтік деңгейін анықтау.
Нұсқау: Төмендегі тапсырманы оқып, сұрақтарға жауап беріңіз.
Тапсырма:
“Explain how plants make their own food using sunlight.”
Сұрақтар:
a) Бұл тапсырма CLIL моделі бойынша қай компонентке (4C) көбірек бағытталған?
b) Қай когнитивтік деңгейге (Bloom таксономиясы бойынша) жатады?
c) Бұл тапсырмада қандай тілдік қолдау (language support) элементін қосуға болады?
Күтілетін нәтиже: студент тапсырманың танымдық және тілдік қырларын талдай алады, CLIL компонентін дұрыс анықтайды.
4-тапсырма. Кіріктірілген тапсырма үлгісін құрастыру
Мақсаты: болашақ мұғалімнің пән мен тілді кіріктіріп оқытуға арналған тапсырманы өз бетінше жобалау қабілетін анықтау.
Нұсқау:
Пәндік тақырып таңдаңыз (мысалы, Water cycle, Animals and habitats, Healthy food).
Төмендегі құрылым бойынша бір кіріктірілген тапсырма үлгісін жазыңыз:
- Пәндік мақсат
- Тілдік мақсат
- Тапсырма сипаттамасы (оқушы әрекеті)
- Бағалау критерийі
Мысал:
– Пәндік мақсат: Оқушылар судың айналым кезеңдерін сипаттай алады.
– Тілдік мақсат: “Evaporation”, “condensation”, “precipitation” терминдерін сөйлемде қолданады.
– Тапсырма: Оқушылар диаграмма жасап, судың айналымын түсіндіреді.
– Бағалау критерийі: диаграмма толық, терминдер дұрыс қолданылған.
Күтілетін нәтиже: студент пәндік және тілдік мазмұнды бірлікте жоспарлап, CLIL қағидаттарына сай тапсырма үлгісін жасай алады.

	Критерий
	Жоғары (3 ұпай)
	Орта (2 ұпай)
	Төмен (1 ұпай)

	CLIL 4C моделін түсіну
	Барлық компоненттерді нақты сипаттайды
	Кейбір элементтерді шатастырады
	Негізгі ұғымдарды білмейді

	Пәндік және тілдік мақсаттарды интеграциялау
	Пән және тіл мақсаты логикалық байланысты
	Байланыс ішінара көрінеді
	Байланыс жоқ

	CLIL тапсырмасын талдау
	Когнитивтік және тілдік деңгейлерді анықтайды
	Бір деңгейді ғана ажыратады
	Талдау жасай алмайды

	Тапсырма құрастыру
	CLIL принциптерін толық сақтайды
	Кей элементтер ескерілмеген
	Кіріктірілген сипат байқалмайды



Аталған диагностикалық құрал болашақ бастауыш сынып мұғалімдерінің пәндік мазмұнды тілдік дағдылармен кіріктіріп оқыту қабілетін, сондай-ақ CLIL әдіснамасының 4C (Content, Communication, Cognition, Culture) моделін меңгеру деңгейін бағалауға бағытталған. Алынған нәтижелер 28-кестеде және 18-суретте берілген.


Кесте 28 – Қалыптастырушы эксперименттен кейінгі «CLIL әдістемесінің 4C моделін меңгеру және пәндік мазмұн мен тілдік дағдыларды кіріктіріп оқытуға арналған тапсырмаларды құрастыру біліктілігін анықтау» диагностикалық тапсырмаларының нәтижелері

	Тапсырма
	Эксперименттік топ n=57
	Бақылау тобы n=55

	
	Жоғары
	Орташа
	Төмен
	Жоғары
	Орташа
	Төмен

	
	n
	%
	n
	%
	n
	%
	n
	%
	n
	%
	n
	%

	1тапсырма
	35
	61,4
	15
	26,32
	7
	12,28
	14
	25,45
	14
	25,46
	27
	49,09

	2тапсырма
	42
	73,68
	12
	21,06
	3
	5,26
	17
	30,91
	18
	32,73
	20
	36,36

	3тапсырма
	39
	68,42
	13
	22,81
	5
	8,77
	9
	16,36
	23
	41,82
	23
	41,82

	4тапсырма
	41
	71,93
	12
	21,05
	4
	7,02
	13
	23,64
	16
	29,09
	26
	47,27

	Орташа көшсеткіш
	39,25
	68,86
	13
	22,81
	4,75
	8,33
	13,25
	24,09
	17,75
	32,28
	24
	43,63


   


Сурет 18 - Қалыптастырушы эксперименттен кейінгі «CLIL әдістемесінің 4C моделін меңгеру және пәндік мазмұн мен тілдік дағдыларды кіріктіріп оқытуға арналған тапсырмаларды құрастыру біліктілігін анықтау» диагностикалық тапсырмаларының нәтижелерінің диаграммасы

28-кесте деректері бойынша қалыптастырушы эксперимент нәтижесінде эксперименттік топ студенттерінің CLIL әдістемесінің 4C моделін меңгеру және кіріктірілген тапсырма құрастыру біліктілігі айтарлықтай артқаны байқалады. Эксперименттік топта барлық төрт тапсырма бойынша жоғары деңгейдің орташа көрсеткіші 68,86%, орташа деңгей – 22,81%, ал төмен деңгей – 8,33% болды. Бұл студенттердің басым бөлігі CLIL әдіснамасының теориялық негіздерін терең түсініп, оны практикалық тұрғыда қолдана алғанын көрсетеді. Ал бақылау тобында жоғары деңгей көрсеткіші бар болғаны 24,09%, орташа деңгей – 32,28%, ал төмен деңгей – 43,63% деңгейінде қалды. Бұл студенттердің көпшілігі кіріктірілген оқыту принциптерін толық игермегенін және 4C моделін тәжірибеде қолдану қабілетінің жеткіліксіздігін көрсетеді. Салыстырмалы талдау нәтижесі эксперименттік топта жоғары деңгейдің үлесі 44,77 пайыздық тармаққа артқанын, ал төмен деңгейдің көрсеткіші 35,3 пайыздық тармаққа төмендегенін дәлелдейді.
Жалпы қорытындылай келе, қалыптастырушы эксперимент барысында қолданылған CLIL әдістемесіне негізделген практикалық-диагностикалық тапсырмалар болашақ мұғалімдердің танымдық компонентін, атап айтқанда пәндік мазмұн мен тілдік дағдыларды кіріктіріп оқытуға арналған тапсырмаларды жобалау және талдау біліктілігін айтарлықтай жетілдіргенін көрсетті. Эксперименттік топтың экспериментке дейінгі және кейінгі көрсеткіштерінің салыстырмалы нәтижелері 29-кестеде және 19-суретте бейнеленген.

Кесте 29 – Эксперименттік топтың экспериментке дейінгі және кейінгі «CLIL әдістемесінің 4C моделін меңгеру және пәндік мазмұн мен тілдік дағдыларды кіріктіріп оқытуға арналған тапсырмаларды құрастыру біліктілігін анықтау» диагностикалық тапсырмаларының нәтижелері

	Тапсырма
	Экспериментке дейін
	Эксперименттен кейін

	
	Жоғары
	Орташа
	Төмен
	Жоғары
	Орташа
	Төмен

	
	n
	%
	n
	%
	n
	%
	n
	%
	n
	%
	n
	%

	1тапсырма
	7
	12,28
	16
	28,07
	34
	59,65
	35
	61,4
	15
	26,32
	7
	12,28

	2тапсырма
	4
	7,02
	21
	36,84
	32
	56,14
	42
	73,68
	12
	21,06
	3
	5,26

	3тапсырма
	5
	8,77
	23
	40,35
	29
	50,88
	39
	68,42
	13
	22,81
	5
	8,77

	4тапсырма
	8
	14,04
	19
	33,33
	30
	52,63
	41
	71,93
	12
	21,05
	4
	7,02

	Орташа көшсеткіш
	6
	10,53
	19,75
	34,64
	31,25
	54,83
	39,25
	68,86
	13
	22,81
	4,75
	8,33


   


Сурет 19 - Эксперименттік топтың экспериментке дейінгі және кейінгі «CLIL әдістемесінің 4C моделін меңгеру және пәндік мазмұн мен тілдік дағдыларды кіріктіріп оқытуға арналған тапсырмаларды құрастыру біліктілігін анықтау» диагностикалық тапсырмаларының нәтижелерінің диаграммасы

Қалыптастырушы эксперименттен кейін болашақ бастауыш сынып мұғалімдерінің кәсіби даярлығындағы өзгерістерді анықтау мақсатында коммуникативті-іс-әрекеттік компонент бойынша С. Т. Айтбаева әдістемесі негізінде бейімделген «Кіріктірілген сабақ құрылымын жобалау» және М. С. Мұратова әдістемесіне сүйеніп әзірленген «Scaffolding тәсілдерін қолдану деңгейін бағалау» атты жетілдірілген диагностикалық тапсырмалар қолданылды.
Тапсырма 1. Берілген тақырып бойынша пәндік және тілдік мақсатты біріктіріп түсіндіріңіз.
Тақырып: Water Cycle
– Пәндік мақсат: су айналымының кезеңдерін түсіндіреді.
– Тілдік мақсат: “evaporation”, “condensation”, “precipitation” терминдерін сөйлемде қолданады.
Тапсырма: Диаграмма арқылы су айналымын ағылшын тілінде ауызша түсіндіріңіз (3–5 сөйлем).
Бағалау критерийлері:
Пәндік мазмұнды дұрыс жеткізуі – 1 балл
Тиісті терминдерді орынды қолдануы – 1 балл
Сөйлеу құрылымының тілдік дұрыстығы – 1 балл
Тапсырма 2.
Берілген сөйлемдердегі пәндік мазмұнды толықтырыңыз:
Water changes into gas when it _______.
Rain falls to the ground as _______.
The sun helps water to _______.
(Жауаптар: evaporates; precipitation; evaporate.)
2) «Кіріктірілген сабақ құрылымын жобалау» (С. Т. Айтбаева әдістемесі негізінде бейімделген)
Мақсаты: CLIL әдіснамасына сай кіріктірілген сабақ кезеңдерін, мақсаттарын және бағалау түрлерін жобалау қабілетін анықтау.
Тапсырма 1. Төмендегі сабақ тақырыбы бойынша кіріктірілген сабақ құрылымын жазыңыз.
Тақырып: Seasons and Weather

	Сабақ кезеңі
	Мақсаты	
	Әдіс/тәсіл	
	Бағалау түрі

	Lead-in
	
	
	

	Input
	
	
	

	Practice
	
	
	

	Output
	
	
	



(Мысалы: Lead-in – тақырыпқа қызығушылық ояту, суреттер көрсету; Input – ауа райы туралы мәтінді оқу; Practice – сөйлем құрау; Output – өз қаласындағы ауа райын сипаттау.)
Тапсырма 2. CLIL сабақ құрылымына сәйкес келмейтін кезеңді таңдаңыз:
a) Lead-in
b) Comprehension check
c) Reflection
d) Homework only 
3) «Scaffolding тәсілдерін қолдану деңгейін бағалау» (М. С. Мұратова әдістемесі негізінде)
Мақсаты: студенттің CLIL сабақтарында тілдік қолдау тәсілдерін (visual aids, sentence frames, modeling, questioning) тиімді қолдану дағдысын анықтау.
Тапсырма 1. Төменде берілген оқу жағдаятын оқып, қолдануға болатын scaffolding тәсілін таңдаңыз.
Оқушылар жаңа тақырыптағы негізгі терминдерді түсінуде қиналып отыр. Қай тәсілді қолдану тиімді?
a) Visual support (сурет, схема пайдалану) 
b) Grammar explanation
c) Translation only
d) Memorization
Тапсырма 2. Берілген сөйлем құрылымдарын пайдаланып, тілдік қолдау үлгісін жасаңыз:
– “First…, then…, finally…”
– “I think…, because…”
Мысалы: First, water evaporates, then it forms clouds, finally it rains.
Бағалау критерийлері:
Scaffolding түрін дұрыс таңдау – 1 балл
Тілдік қолдауды орынды қолдану – 1 балл
Пәндік және тілдік интеграцияның сақталуы – 1 балл
Бағалау шкаласы (барлығы 9 балл)
7–9 балл – жоғары - CLIL әдіснамасының қағидаттарын еркін қолданады, пәндік және тілдік интеграцияны тиімді жобалай алады.
4–6 балл – орта -	CLIL принциптерін түсінеді, бірақ сабақ құрылымында кейбір сәйкессіздіктер бар.
1–3 балл	- төмен - CLIL ұстанымдарын үстірт меңгерген, тілдік қолдау мен кіріктірілген жоспарлау дағдылары әлсіз.
Қалыптастырушы эксперименттен кейін болашақ бастауыш сынып мұғалімдерінің кәсіби даярлығындағы өзгерістерді анықтау мақсатында коммуникативті-іс-әрекеттік компонент бойынша алынған диагностикалық тапсырмалардың нәтижелері талданды. Бұл тапсырмалар студенттердің пәндік-тілдік құзыреттілігін, кіріктірілген сабақ құрылымын жобалау қабілетін және scaffolding тәсілдерін қолдану деңгейін бағалауға бағытталды. Алынған деректер 30-кестеде және 18-суретте көрсетілген.

Кесте 29 – Қалыптастырушы эксперименттен кейінгі коммуникативті-іс-әрекеттік компоненттің көрсеткіштерін анықтау нәтижелері

	Тапсырма
	Эксперименттік топ n=57
	Бақылау тобы n=55

	
	Жоғары
	Орташа
	Төмен
	Жоғары
	Орташа
	Төмен

	
	n
	%
	n
	%
	n
	%
	n
	%
	n
	%
	n
	%

	С. Т. Айтбаева әдістемесі негізінде бейімделген «Көптілді кіріктірілген сабақ құрылымын талдау» диагностикалық тапсырмасы

	37
	64,91
	14
	24,56
	6
	10,53
	9
	16,36
	24
	43,64
	22
	40

	М. С. Мұратова әдістемесі негізінде бейімделген «Scaffolding тәсілдерін қолдану деңгейін бағалау» тапсырмасы
	39
	68,42
	13
	22,81
	5
	8,77
	13
	23,64
	23
	41,82
	19
	34,54

	Орташа көрсеткіші
	36,67
	64,33
	14,00
	24,56
	6,33
	11,11
	11,00
	20,00
	22,00
	40,00
	22,00
	40,00




Сурет 20 - Коммуникативті-іс-әрекеттік компоненттің көрсеткіштерін анықтау нәтижелерінің диаграммасы

30-кесте деректері бойынша қалыптастырушы эксперимент нәтижесінде эксперименттік топ студенттерінің коммуникативті-іс-әрекеттік компоненті едәуір жоғары деңгейге көтерілгені байқалады.
Атап айтқанда, С. Т. Айтбаева әдістемесі негізінде бейімделген «Көптілді кіріктірілген сабақ құрылымын талдау» тапсырмасында жоғары деңгей 64,91%, бұл студенттердің кіріктірілген сабақ кезеңдерін дұрыс жоспарлау және пәндік-тілдік мақсаттарды сәйкестендіру қабілетінің нығайғанын көрсетеді.
М. С. Мұратова әдістемесі негізіндегі «Scaffolding тәсілдерін қолдану деңгейін бағалау» тапсырмасында жоғары көрсеткіш 68,42% болып, студенттердің тілдік қолдау тәсілдерін (visual aids, sentence frames, modeling, questioning) тиімді пайдалану дағдыларының қалыптасқанын көрсетті.
Ал бақылау тобында барлық бағыт бойынша нәтижелер айтарлықтай төмен деңгейде қалды: жоғары көрсеткіштер 16–23% аралығында, ал төмен деңгей 34–45% аралығында сақталды.
Жалпы қорытындылай келе, қалыптастырушы эксперимент барысында енгізілген CLIL әдіснамасына негізделген оқыту жүйесі болашақ бастауыш сынып мұғалімдерінің коммуникативті-іс-әрекеттік компонентін дамытуда, атап айтқанда пәндік-тілдік құзыреттілікті, кіріктірілген сабақ жобалау қабілетін және scaffolding тәсілдерін қолдану дағдысын жетілдіруде жоғары тиімділік танытқанын дәлелдейді.
Эксперименттік топтың экспериментке дейінгі және кейінгі нәтижелерінің салыстырмалы деректері 31-кестеде және 21-суретте көрсетілген.

Кесте 31 – Эксперименттік топтың экспериментке дейінгі және кейінгі «CLIL әдістемесінің 4C моделін меңгеру және пәндік мазмұн мен тілдік дағдыларды кіріктіріп оқытуға арналған тапсырмаларды құрастыру біліктілігін анықтау» диагностикалық тапсырмаларының салыстырмалы нәтижелері
	Тапсырма
	Экспериментке дейін
	Эксперименттен кейін

	
	Жоғары
	Орташа
	Төмен
	Жоғары
	Орташа
	Төмен

	
	n
	%
	n
	%
	n
	%
	n
	%
	n
	%
	n
	%

	С. Т. Айтбаева әдістемесі негізінде бейімделген «Көптілді кіріктірілген сабақ құрылымын талдау» диагностикалық тапсырмасы

	3
	5,26
	26
	45,62
	28
	49,12
	37
	64,91
	14
	24,56
	6
	10,53

	М. С. Мұратова әдістемесі негізінде бейімделген «Scaffolding тәсілдерін қолдану деңгейін бағалау» тапсырмасы
	6
	10,53
	17
	29,82
	34
	59,65
	39
	68,42
	13
	22,81
	5
	8,77

	Орташа көшсеткіш
	4,67
	8,19
	21,00
	36,84
	31,33
	54,97
	36,67
	64,33
	14,00
	24,56
	6,33
	11,11




Сурет 21 - Эксперименттік топтың экспериментке дейінгі және кейінгі «CLIL әдістемесінің 4C моделін меңгеру және пәндік мазмұн мен тілдік дағдыларды кіріктіріп оқытуға арналған тапсырмаларды құрастыру біліктілігін анықтау» диагностикалық тапсырмаларының салыстырмалы нәтижелерінің диаграммасы

31-кесте деректеріне сәйкес, қалыптастырушы эксперимент нәтижесінде эксперименттік топ студенттерінің CLIL әдістемесінің 4C моделін меңгеру және кіріктірілген тапсырма құрастыру біліктілігі айтарлықтай жақсарғаны анықталды.
С. Т. Айтбаева әдістемесі бойынша «Көптілді кіріктірілген сабақ құрылымын талдау» диагностикалық тапсырмасында жоғары деңгей 5,26%-дан 64,91%-ға дейін өскен, ал төмен деңгей 49,12%-дан 10,53%-ға дейін азайған. Бұл студенттердің кіріктірілген сабақ құрылымын жобалау дағдысының едәуір жетілгенін дәлелдейді.
М. С. Мұратова әдістемесі негізінде әзірленген «Scaffolding тәсілдерін қолдану деңгейін бағалау» тапсырмасында жоғары деңгей 10,53%-дан 68,42%-ға дейін көтеріліп, төмен деңгей 59,65%-дан 8,77%-ға дейін қысқарған. Бұл студенттердің тілдік қолдау тәсілдерін (sentence frames, visual support, questioning, modeling) тиімді пайдалану қабілетінің артқанын байқатады.
Жалпы қорытындылай келе, қалыптастырушы эксперименттің нәтижелері CLIL технологиясына негізделген оқыту әдістемесінің болашақ бастауыш сынып мұғалімдерінің коммуникативті-іс-әрекеттік және танымдық компоненттерін кешенді түрде дамытуда жоғары тиімділікке ие екенін дәлелдейді. Эксперимент тобының экспериментке дейінгі және кейінгі мотивациялық, танымдық және коммуникативті-іс-әрекеттік компоненттер бойынша алынған мәліметтер 32,33-кестелерде жинақталып берілді.

Кесте 32 – Эксперимент тобының экспериментке дейінгі және кейінгі мотивациялық, танымдық және коммуникативті-іс-әрекеттік компоненттер алынған мәліметтер

	Әдістеме 
	Экспериментке дейін
	Эксперименттен кейін

	
	Жоғары
	Орташа
	Төмен
	Жоғары
	Орташа
	Төмен

	
	n
	%
	n
	%
	n
	%
	n
	%
	n
	%
	n
	%

	Мотивациялық

	1 әдістеме
	6
	10,53
	25
	43,86
	26
	45,61
	39
	68,42
	11
	19,30
	7
	12,28

	2 әдістеме
	8
	14,03
	22
	38,6
	27
	47,37
	42
	73,68
	10
	17,54
	5
	8,78

	3 әдістеме
	4
	7,02
	21
	36,84
	32
	56,14
	44
	77,19
	9
	15,79
	4
	7,02

	Орташа көрсеткіш
	6
	10,52
	22,67
	39,77
	28,33
	49,71
	41,67
	73,10
	10
	17,54
	5,33
	9,36

	Танымдық

	Тест
	6
	10,53
	20
	35,09
	31
	54,39
	48
	84,21
	7
	12,28
	2
	3,51

	4 тапсырма
	6
	10,53
	19,75
	34,64
	31,25
	54,83
	39,25
	68,86
	13
	22,81
	4,75
	8,33

	Орташа көрсеткіш
	6
	10,53
	19,87
	34,86
	31,13
	54,61
	43,62
	76,53
	10
	17,55
	3,38
	5,92

	Коммуникативті-іс-әрекеттік

	4 әдістеме
	4,67
	8,19
	21
	36,84
	31,33
	54,97
	36,67
	64,33
	14
	24,56
	6,33
	11,11



Кесте 33 – Эксперимент тобының экспериментке дейінгі және кейінгі мотивациялық, танымдық және коммуникативті-іс-әрекеттік компоненттер бойынша жинақталған бақылау кезеңінің нәтижелері

	Көрсеткіштер
	Экспериментке дейін
	Эксперименттен кейін

	
	Жоғары
	Орташа
	Төмен
	Жоғары
	Орташа
	Төмен

	
	n
	%
	n
	%
	n
	%
	n
	%
	n
	%
	n
	%

	Мотивациялық
	6
	10,52
	22,67
	39,77
	28,33
	49,71
	41,67
	73,10
	10
	17,54
	5,33
	9,36

	Танымдық
	6
	10,53
	19,87
	34,86
	31,13
	54,61
	43,62
	76,53
	10
	17,55
	3,38
	5,92

	Коммуникативті-іс-әрекеттік
	4,67
	8,19
	21
	36,84
	31,33
	54,97
	36,67
	64,33
	14
	24,56
	6,33
	11,11



Қалыптастырушы эксперименттің тиімділігін айқындау мақсатында эксперименттік топтың экспериментке дейінгі және кейінгі көрсеткіштері арасындағы айырмашылықтар хи-квадрат (χ²) критерийі арқылы талданды. Бұл әдіс мотивациялық, танымдық және коммуникативті-іс-әрекеттік компоненттердің даму деңгейіндегі өзгерістердің статистикалық тұрғыда мәнділігін анықтауға мүмкіндік береді.
Мақсаты: CLIL әдістемесіне негізделген оқыту үдерісінің мотивациялық, танымдық және коммуникативті-іс-әрекеттік компоненттердің даму деңгейіне әсерінің статистикалық тұрғыдан мәнділігін анықтау.
Зерттеу барысында қалыптастырушы эксперименттің нәтижелерін бағалау үшін хи-квадрат (χ²) критерийі қолданылып, екі статистикалық гипотеза тексерілді. H₀ (нөлдік гипотеза): Экспериментке дейін және кейін алынған айырмашылықтар кездейсоқ сипатта болып, CLIL әдістемесі студенттердің мотивациялық, танымдық және коммуникативті-іс-әрекеттік компоненттерінің даму деңгейіне елеулі әсер етпейді.
H₁ (балама гипотеза): Экспериментке дейін және кейін студенттердің даму деңгейлері арасында статистикалық тұрғыдан мәнді айырмашылық бар, яғни CLIL әдістемесі олардың кәсіби даярлығына тиімді әсер етеді.
Формула бойынша есептеулер жүргіземіз.

 
мұндағы:
Oi  — бақылау нәтижесіндегі нақты (эмпирикалық) мән;
Ei  — күтілетін (теориялық) мән;
∑ — барлық категориялар бойынша қосынды.

	Компонент
	

	

	df
	Маңыздылық деңгейі (p)
	Қорытынды

	Мотивациялық
	73,05
	5,99
	2
	p < 0,001
	Айырмашылық өте мәнді

	Танымдық
	75,89
	5,99
	2
	p < 0,001
	Айырмашылық өте мәнді

	Коммуникативті-іс-әрекеттік
	53,75
	5,99
	2
	p < 0,001
	Айырмашылық өте мәнді





Барлық үш компоненттер бойынша >  (5,99; p < 0,05), яғни нөлдік гипотеза теріске шығарылып, CLIL технологиясына негізделген әдістеменің тиімділігі статистикалық тұрғыда дәлелденді.
Бұл CLIL технологиясына негізделген әдістемелік жүйенің болашақ бастауыш сынып мұғалімдерінің кәсіби даярлығына айтарлықтай оң ықпал еткенін, атап айтқанда:
Мотивациялық компонент бойынша (χ² = 73,05) студенттердің пән мен тілді кіріктіріп оқытуға деген қызығушылығы мен кәсіби ынтасы артқан;
Танымдық компонент бойынша (χ² = 75,89) CLIL әдіснамасының теориялық ұстанымдарын меңгеру мен 4C моделін түсіну деңгейі жоғарылаған;
Коммуникативті-іс-әрекеттік компонент бойынша (χ² = 53,75) студенттердің пәндік-тілдік өзара әрекет пен scaffolding тәсілдерін тиімді қолдану дағдылары айтарлықтай жетілдірілген.9. Қорытынды (ғылыми стильде):
Хи-квадрат критерийін қолдану нәтижесінде эксперименттік топтың мотивациялық, танымдық және коммуникативті-іс-әрекеттік компоненттер бойынша экспериментке дейінгі және кейінгі көрсеткіштері арасындағы айырмашылықтардың статистикалық тұрғыда өте мәнді (p < 0,05) екені анықталды. Бұл CLIL әдістемесіне негізделген оқыту жүйесінің болашақ бастауыш сынып мұғалімдерінің кәсіби даярлығын дамытуда жоғары тиімділікке ие екенін дәлелдейді.









































ҚОРЫТЫНДЫ

Қазақстан Республикасының білім беру жүйесін дамыту үдерісінде болашақ бастауыш сынып мұғалімдерін пән мен тілді кіріктіріп оқыту арқылы кәсіби даярлау – басым бағыттардың бірі екендігі анықталды. Мемлекеттік стратегиялық даму бағдарламалары, нормативтік-құқықтық құжаттар және ғылыми әдебиеттерге жасалған кешенді талдау бұл үдерістің теориялық әрі практикалық тұрғыдан өзекті екенін дәлелдеді. «Пән мен тілді кіріктіріп оқыту арқылы болашақ бастауыш сынып мұғалімдерін кәсіби даярлау» тақырыбындағы диссертациялық зерттеу жұмысының ғылыми болжамы тәжірибелік-эксперименттік жұмыстар нәтижесінде нақтыланып, теориялық негіздемесі жасалды. Зерттеу барысында маңызды теориялық тұжырымдар мен қолданбалы нәтижелерге қол жеткізілді.
Аталған даярлықтың теориялық негіздері жан-жақты зерттеліп, «пән мен тілді кіріктіріп оқыту» және «болашақ бастауыш сынып мұғалімдерінің кәсіби даярлау» ұғымдарының мәні мен құрылымы отандық және шетелдік ғалым-педагогтар мен психологтардың көзқарастары тұрғысынан қарастырылды. Осы тұрғыда психологиялық, педагогикалық және әдістемелік әдебиеттерге кешенді талдау жүргізілді. Жүргізілген талдаулар көптілді оқытудың ғылыми-әдістемелік негіздерін айқындауға мүмкіндік берді. Зерттеу барысында пән мен тілді кіріктіріп оқытудың әлеуеті, оның мазмұнын бейімдеу қажеттілігі және қолданылатын әдістемелік тәсілдер зерделенді. 
[bookmark: _Hlk208747646]Зерттеу барысында жүйелілік, тұлғалық-бағдарлы, коммуникативтік, іс-әрекеттік, синергетикалық және кіріктірушілік тұғырлар басшылыққа алынды. Болашақ бастауыш сынып мұғалімдерін пән мен тілді кіріктіріп оқыту арқылы кәсіби даярлаудың педагогикалық шарттары жан-жақты айқындалды. Бұл шарттар оқу үдерісінде мақсатты тілдік ортаны қалыптастыруды, пәнаралық байланысты күшейтуді, оқу-әдістемелік материалдарды көптілді білім беру талаптарына бейімдеуді және жаңадан әзірлеуді, сондай-ақ мұғалімдердің кәсіби және тілдік құзыреттілігін үздіксіз дамытуды қамтиды. 
Болашақ бастауыш сынып мұғалімдерін пән мен тілді кіріктіріп оқыту арқылы кәсіби даярлаудың құрылымдық-мазмұндық моделі жасалды. Ұсынылған модель болашақ бастауыш сынып мұғалімдерінің өзін-өзі басқару, сабақтарды тиімді жоспарлау және оны жүзеге асыру қабілеттерін дамытуға негізделген. Бұл модельдің негізгі компоненттері мотивациялық, танымдық, коммуникативті-іс-әрекеттік өлшемдер бойынша жіктеліп, олардың әрқайсысына сәйкес көрсеткіштер мен бағалау деңгейлері (жоғары, орта, төмен) белгіленді.
[bookmark: _Hlk208749269]Зерттеу нәтижесінде болашақ бастауыш сынып мұғалімдерін пән мен тілді кіріктіріп оқыту арқылы кәсіби даярлаудың әдістемесі жасалып, оның тиімділігі тәжірибелік-эксперимент жұмысы арқылы дәлелденді.
Бұл мақсатта «CLIL технологиясының теориясы мен әдістемесі» элективті курсы арнайы тақырыптармен толықтырылып, оны оқу үдерісіне енгізудің ғылыми негіздері ұсынылды. Курс барысында арнайы әзірленген әдістемелік құрал, сонымен қатар тренингтер жүйесі мен педагогикалық жағдаяттар кешені қолданылды. Зерттеу нәтижелеріне негізделе отырып, келесі ұсыныстар ұсынылады:
· Болашақ бастауыш сынып мұғалімдерін пән мен тілді кіріктіріп оқыту арқылы кәсіби даярлауға негізделген арнайы пәндер енгізу;
· Мектеп мұғалімдеріне арналған біліктілікті арттыру курстарында пәнмен тілді кіріктіріп оқытуды білім беру үдерісіне енгізу әдістерін қарастыру; 
· Жоғары оқу орындарының оқу бағдарламаларына пәнмен тілді кіріктіріп оқытуды жетілдіру мақсатында арнайы курстар қосу; 
· Бастауыш білім беру үдерісіне пәнмен тілді кіріктіріп оқытуды қамтитын оқу-әдістемелік құралдарды әзірлеп енгізу; 
· Болашақ бастауыш сынып мұғалімдері үшін әдістемелік нұсқаулықтар мен оқу құралдарын жасап, оларды пәнмен тілді кіріктіріп оқытуда кеңінен пайдалану. Қорытындылай келе, зерттеу нәтижелері жоғары педагогикалық оқу орындарында мамандар даярлау үдерісін жетілдіру және осы бағытта жаңа ғылыми ізденістерді жалғастыру үшін негіз бола алады. Сонымен қатар, зерттеу мәселесінің ауқымдылығы оның барлық аспектілерін бір жұмыс аясында толық қамтуға мүмкіндік бермегенін атап өткен жөн. Демек, бұл мәселенің толық шешімі табылды деп айтуға әлі ерте. Алдағы уақытта болашақ бастауыш сынып мұғалімдерін болашақ бастауыш сынып мұғалімдерін пән мен тілді кіріктіріп оқыту арқылы кәсіби даярлау бойынша жұмыстарды жалғастырып, нақты пәндерді тереңдете меңгеруге бағытталған қосымша зерттеулер жүргізу маңызды деп есептеледі.

«CLIL English Club» клубының жұмыс жоспары
	Тақырыбы
	Құзыреттіліктер 
	Сағат саны
	Ұйымдастыру Формасы
	Мерзімі
	Нәтиже

	1
	2
	3
	4
	5
	6

	Менің достарым және айналам
	Коммуникативтік дағдыларын дамытады, достық пен өзара түсіністік құндылықтарын қалыптастырады, қоғамдағы қарым-қатынас мәдениетін меңгереді.
	1
	«The Power of Friendship» атты үш тілде пікірталас немесе рөлдік ойын өткізу.
	Қазан
	Студенттер достық, сенім, сыйластық туралы ойларын үш тілде еркін жеткізе алады және топта жұмыс істеу қабілеттерін арттырады.

	Менің елім – Қазақстан
	Елтанымдық және тілдік құзыреттіліктерін дамытады.
	
1
	CLIL таныстыру сабағы
	Қазан
	Қазақстан туралы ағылшынша сөйлей алады

	Сандар әлемі (World of Numbers)
	Логикалық және математикалық ойлау қабілетін дамытады
	
1
	Математикалық викторина
	 Қараша
	Ағылшынша есептер шығара алады

	Біздің айналамыздағы геометрия
	Кеңістік және пішіндерді сипаттау дағдысын дамытады
	
[bookmark: _Hlk84601753]1
	 CLIL жобалық сабақ
	Қараша
	Геометриялық фигуралар туралы ағылшынша баяндайды

	Атақты өнер қайраткерлері
	Эстетикалық талғам мен шығармашылық қабілетті дамытады
	
1
	«Art and Music» атты CLIL кеш
	Желтоқсан
	Қазақ өнерпаздары туралы мультимедиалық жоба ұсынады

	Қазақстанның табиғи байлықтары
	Географиялық және экологиялық білімін кеңейтеді
	1
	«Kazakhstan’s Nature» атты викторина
	Желтоқсан
	Табиғи ресурстар картасын ағылшынша түсіндіреді

	Цифрлық қауіпсіздік ережелері
	Цифрлық сауаттылық пен қауіпсіздік мәдениетін қалыптастырады
	1
	Дискуссия немесе постер сайысы
	Қараша
	Интернет қауіпсіздігі туралы үш тілде постер жасайды

	Балаларға арналған кодтау
	Алгоритмдік және сыни ойлау қабілетін дамытады
	1
	Интерактивті сабақ
	Желтоқсан
	Қарапайым код құрастырады және түсіндіреді

	Денсаулық және салауатты өмір 
	Денсаулық мәдениеті мен тілдік дағдыны дамытады
	1
	«Healthy Lifestyle» атты дебат
Bad habit and good habits of students
	Ақпан
	Салауатты өмір салтына арналған постер жасайды

	Қазақ халқының салт-дәстүрлері
	Мәдениетаралық құзыреттілікті дамытады
	1
	«Traditions Live Forever» атты мәдени фестиваль
	Ақпан
	Қазақ дәстүрлері туралы үш тілде шағын сахналық көрініс ұсынады

	Мен және табиғат
	Экологиялық мәдениетті қалыптастырады, табиғатты аялауға және оны қорғауға бағытталған құндылықтарды меңгереді.
	1
	«Eco-friendly lifestyle» атты экологиялық жәрмеңке немесе постер сайысы өткізу
	Наурыз
	Студенттер өздерінің экологиялық әдеттері туралы үш тілде презентация жасап, табиғатты қорғау идеяларын ұсынады.

	Күнделікті өмірдегі математика
	Математикалық ойлауды нақты өмірлік жағдаяттарда қолдану қабілетін дамытады
	1
	CLIL-кейс сабақ немесе пікірталас
	Наурыз
	Студенттер күнделікті өмірде математиканың рөлін ағылшынша түсіндіреді және мысалдар келтіреді

	Жасанды интеллект біздің өмірімізде
	Цифрлық мәдениетті және сыни тұрғыдан ойлау қабілетін дамытады, ИКТ терминологиясын меңгертеді.
	1
	CLIL-презентация, дөңгелек үстел 
	Сәуір
	Студенттер жасанды интеллект ұғымын үш тілде түсіндіреді және оның пайдасы мен қауіптері туралы пікір білдіреді.

	Менің жазғы демалысым
	Коммуникативтік және мәдениетаралық құзыреттіліктерді дамытады
	1
	«My Summer Memories» атты ағылшынша эссе және фотокөрме ұйымдастыру
	Сәуір
	Студенттер өз жазғы демалысын ағылшынша таныстырып, шығармашылық фотоколлаж жасайды

	Күздің бояуы
	Көркемдік және тілдік қабілетті дамытады, маусымдық өзгерістерді түсінеді
	1
	«Golden Autumn» атты шығармашылық көрме және поэзия кеші
	Мамыр
	Күз туралы өлең, сурет, эссе арқылы маусым сұлулығын үш тілде бейнелейді



Эксперименттік топ	Жоғары 	Орта	Төмен	10.53	43.86	45.61	Бақылау тобы	Жоғары 	Орта	Төмен	16.36	41.82	41.82	



Эксперименттік топ	Жоғары 	Орта	Төмен	14.03	38.6	47.37	Бақылау тобы	Жоғары 	Орта	Төмен	12.73	43.64	43.63	



Эксперименттік топ	Жоғары 	Орта	Төмен	7.02	36.840000000000003	56.14	Бақылау тобы	Жоғары 	Орта	Төмен	5.45	41.82	52.73	



Эксперименттік топ	Жоғары 	Орта	Төмен	10.53	35.090000000000003	54.39	Бақылау тобы	Жоғары 	Орта	Төмен	14.55	30.91	54.55	



Жоғары экс.т.	1тапсырма	2тапсырма	3тапсырма	4тапсырма	12.28	7.02	8.77	14.04	Орта экс.т.	1тапсырма	2тапсырма	3тапсырма	4тапсырма	28.07	36.840000000000003	40.35	33.33	Төмен экс.т.	1тапсырма	2тапсырма	3тапсырма	4тапсырма	59.65	56.14	50.88	52.63	Жоғары бақ.т.	1тапсырма	2тапсырма	3тапсырма	4тапсырма	14.55	10.91	7.27	12.73	Орта бақ.т.	1тапсырма	2тапсырма	3тапсырма	4тапсырма	29.09	36.36	38.18	29.09	Төмен бақ.т.	1тапсырма	2тапсырма	3тапсырма	4тапсырма	56.36	52.73	54.55	58.18	



Жоғары экс.т.	Г. Б. Қыдырбаева әдістемесі негізінде бейімделіп жасалған «Пәндік-тілдік құзыреттілікті бағалау» тапсырмасы	С. Т. Айтбаева әдістемесі негізінде бейімделген «Көптілді кіріктірілген сабақ құрылымын талдау» диагностикалық тапсырмасы	М. С. Мұратова әдістемесі негізінде бейімделген «Scaffolding тәсілдерін қолдану деңгейін бағалау» тапсырмасы	8.77	5.26	10.53	Орта экс.т.	Г. Б. Қыдырбаева әдістемесі негізінде бейімделіп жасалған «Пәндік-тілдік құзыреттілікті бағалау» тапсырмасы	С. Т. Айтбаева әдістемесі негізінде бейімделген «Көптілді кіріктірілген сабақ құрылымын талдау» диагностикалық тапсырмасы	М. С. Мұратова әдістемесі негізінде бейімделген «Scaffolding тәсілдерін қолдану деңгейін бағалау» тапсырмасы	35.090000000000003	45.62	29.82	Төмен экс.т.	Г. Б. Қыдырбаева әдістемесі негізінде бейімделіп жасалған «Пәндік-тілдік құзыреттілікті бағалау» тапсырмасы	С. Т. Айтбаева әдістемесі негізінде бейімделген «Көптілді кіріктірілген сабақ құрылымын талдау» диагностикалық тапсырмасы	М. С. Мұратова әдістемесі негізінде бейімделген «Scaffolding тәсілдерін қолдану деңгейін бағалау» тапсырмасы	56.14	49.12	59.65	Жоғары бақ.т.	Г. Б. Қыдырбаева әдістемесі негізінде бейімделіп жасалған «Пәндік-тілдік құзыреттілікті бағалау» тапсырмасы	С. Т. Айтбаева әдістемесі негізінде бейімделген «Көптілді кіріктірілген сабақ құрылымын талдау» диагностикалық тапсырмасы	М. С. Мұратова әдістемесі негізінде бейімделген «Scaffolding тәсілдерін қолдану деңгейін бағалау» тапсырмасы	10.91	10.91	12.73	Орта бақ.т.	Г. Б. Қыдырбаева әдістемесі негізінде бейімделіп жасалған «Пәндік-тілдік құзыреттілікті бағалау» тапсырмасы	С. Т. Айтбаева әдістемесі негізінде бейімделген «Көптілді кіріктірілген сабақ құрылымын талдау» диагностикалық тапсырмасы	М. С. Мұратова әдістемесі негізінде бейімделген «Scaffolding тәсілдерін қолдану деңгейін бағалау» тапсырмасы	38.18	41.82	43.64	Төмен бақ.т.	Г. Б. Қыдырбаева әдістемесі негізінде бейімделіп жасалған «Пәндік-тілдік құзыреттілікті бағалау» тапсырмасы	С. Т. Айтбаева әдістемесі негізінде бейімделген «Көптілді кіріктірілген сабақ құрылымын талдау» диагностикалық тапсырмасы	М. С. Мұратова әдістемесі негізінде бейімделген «Scaffolding тәсілдерін қолдану деңгейін бағалау» тапсырмасы	50.91	47.27	43.63	



Эксперименттік топ	Жоғары 	Орта	Төмен	68.42	19.3	12.28	Бақылау тобы	Жоғары 	Орта	Төмен	25.45	40	34.549999999999997	



Экспериментке дейінгі	Жоғары 	Орта	Төмен	10.53	43.86	45.61	Эксперименттен кейінгі	Жоғары 	Орта	Төмен	16.36	41.82	41.82	



Эксперименттік топ	Жоғары 	Орта	Төмен	73.680000000000007	17.54	8.7799999999999994	Бақылау тобы	Жоғары 	Орта	Төмен	21.82	47.27	30.91	



Экспериментке дейінгі	Жоғары 	Орта	Төмен	14.03	38.6	47.37	Эксперименттен кейінгі	Жоғары 	Орта	Төмен	73.680000000000007	17.54	8.7799999999999994	



Эксперименттік топ	Жоғары 	Орта	Төмен	77.19	15.79	7.02	Бақылау тобы	Жоғары 	Орта	Төмен	14.55	43.64	41.82	



Экспериментке дейінгі	Жоғары 	Орта	Төмен	7.02	36.840000000000003	56.14	Эксперименттен кейінгі	Жоғары 	Орта	Төмен	77.19	15.79	7.02	



Эксперименттік топ	Жоғары 	Орта	Төмен	84.21	12.28	3.51	Бақылау тобы	Жоғары 	Орта	Төмен	27.27	30.91	41.82	



Экспериментке дейінгі	Жоғары 	Орта	Төмен	10.53	35.090000000000003	54.39	Эксперименттен кейінгі	Жоғары 	Орта	Төмен	84.21	12.28	3.51	



Жоғары экс.т.	1тапсырма	2тапсырма	3тапсырма	4тапсырма	61.4	73.680000000000007	68.42	71.930000000000007	Орта экс.т.	1тапсырма	2тапсырма	3тапсырма	4тапсырма	26.32	21.06	22.81	21.05	Төмен экс.т.	1тапсырма	2тапсырма	3тапсырма	4тапсырма	12.28	5.26	8.77	7.02	Жоғары бақ.т.	1тапсырма	2тапсырма	3тапсырма	4тапсырма	25.45	30.91	16.36	23.64	Орта бақ.т.	1тапсырма	2тапсырма	3тапсырма	4тапсырма	25.46	32.729999999999997	41.82	29.09	Төмен бақ.т.	1тапсырма	2тапсырма	3тапсырма	4тапсырма	49.09	36.36	41.82	47.27	



Жоғары экс.дейін	1тапсырма	2тапсырма	3тапсырма	4тапсырма	12.28	7.02	8.77	14.04	Орта экс.дейін	1тапсырма	2тапсырма	3тапсырма	4тапсырма	28.07	36.840000000000003	40.35	33.33	Төмен экс.дейін	1тапсырма	2тапсырма	3тапсырма	4тапсырма	59.65	56.14	50.88	52.63	Жоғары экс.кейін	1тапсырма	2тапсырма	3тапсырма	4тапсырма	61.4	73.680000000000007	68.42	71.930000000000007	Орта экс.кейін	1тапсырма	2тапсырма	3тапсырма	4тапсырма	26.32	21.06	22.81	21.05	Төмен экс.кейін	1тапсырма	2тапсырма	3тапсырма	4тапсырма	12.28	5.26	8.77	7.02	



Жоғары экс.т.	Г. Б. Қыдырбаева әдістемесі негізінде бейімделіп жасалған «Пәндік-тілдік құзыреттілікті бағалау» тапсырмасы	С. Т. Айтбаева әдістемесі негізінде бейімделген «Көптілді кіріктірілген сабақ құрылымын талдау» диагностикалық тапсырмасы	М. С. Мұратова әдістемесі негізінде бейімделген «Scaffolding тәсілдерін қолдану деңгейін бағалау» тапсырмасы	59.64	64.91	68.42	Орта экс.т.	Г. Б. Қыдырбаева әдістемесі негізінде бейімделіп жасалған «Пәндік-тілдік құзыреттілікті бағалау» тапсырмасы	С. Т. Айтбаева әдістемесі негізінде бейімделген «Көптілді кіріктірілген сабақ құрылымын талдау» диагностикалық тапсырмасы	М. С. Мұратова әдістемесі негізінде бейімделген «Scaffolding тәсілдерін қолдану деңгейін бағалау» тапсырмасы	26.32	24.56	22.81	Төмен экс.т.	Г. Б. Қыдырбаева әдістемесі негізінде бейімделіп жасалған «Пәндік-тілдік құзыреттілікті бағалау» тапсырмасы	С. Т. Айтбаева әдістемесі негізінде бейімделген «Көптілді кіріктірілген сабақ құрылымын талдау» диагностикалық тапсырмасы	М. С. Мұратова әдістемесі негізінде бейімделген «Scaffolding тәсілдерін қолдану деңгейін бағалау» тапсырмасы	14.04	10.53	8.77	Жоғары бақ.т.	Г. Б. Қыдырбаева әдістемесі негізінде бейімделіп жасалған «Пәндік-тілдік құзыреттілікті бағалау» тапсырмасы	С. Т. Айтбаева әдістемесі негізінде бейімделген «Көптілді кіріктірілген сабақ құрылымын талдау» диагностикалық тапсырмасы	М. С. Мұратова әдістемесі негізінде бейімделген «Scaffolding тәсілдерін қолдану деңгейін бағалау» тапсырмасы	20	16.36	23.64	Орта бақ.т.	Г. Б. Қыдырбаева әдістемесі негізінде бейімделіп жасалған «Пәндік-тілдік құзыреттілікті бағалау» тапсырмасы	С. Т. Айтбаева әдістемесі негізінде бейімделген «Көптілді кіріктірілген сабақ құрылымын талдау» диагностикалық тапсырмасы	М. С. Мұратова әдістемесі негізінде бейімделген «Scaffolding тәсілдерін қолдану деңгейін бағалау» тапсырмасы	34.549999999999997	43.64	41.82	Төмен бақ.т.	Г. Б. Қыдырбаева әдістемесі негізінде бейімделіп жасалған «Пәндік-тілдік құзыреттілікті бағалау» тапсырмасы	С. Т. Айтбаева әдістемесі негізінде бейімделген «Көптілді кіріктірілген сабақ құрылымын талдау» диагностикалық тапсырмасы	М. С. Мұратова әдістемесі негізінде бейімделген «Scaffolding тәсілдерін қолдану деңгейін бағалау» тапсырмасы	45.45	40	34.54	

K.)Ky6aros arpiaars! Akre0e eHipiiK yHHBEPCHTETI,
Tlenaroruka paxynsrerinin nexans gL~ J.AXycynosa
« A\ 2022 xbin

FruIBIME-3epTTey KYMBICBIHBIH HOTHKEJIePiH OKY y/IepiciHe eHrisy Typaisl
AKT

K.)Ky6anos aTsiaznarel AkreGe eHipiix yHusepcurteti «8D01301- Bacraysim
OKBITYJBIH TeJarorukackl MeH ojictemeci» Oimim Gepy OGarnapinaMachlHBIH
nokropantel JL.E.Ern36aeBaHbIH FbUIBIMU-38PTTEY JKYMBICHIHBIH HOTHKeJepi
K.)KybanoB arbiHnarsl AKTeGe eHipiiK yHHBepCHTETiHiH 0a3zachlHIA CHIHAKTaH
orTi. «IToH MeH TinAi KipiKTipin OKBITYy apKbUIbI Gonamak GacTayblll CHIHBII
MyraliMaepiH kocibu masipnay» arThl goktopnblk (PhD) auccepTanusichIHBIH
ToXipHOENiK-9KCIIEPUMEHTTIK JKYMBICHIH (aHBIKTay, KaJIBINTaCTEIPY JKOHE TEKCepy
skcriepumenti) K.JKyGaHoB aTeiHparsl AkreOe eOHIpHiK yHHBEpCHTETIHIH
«6B01301 - BacTaybluTa OKBITY/ABIH I€arorukackl MeH aicremeci» 6imiM Gepy
GarmapiamManapsl OOMBIHIIA OKUTHIH 2-3 Kypce OLITIM aiyIIblIapbIMeH XKYPrisinai.
«[ToH MeH Tingi KipikTipill OKBITY Heri3ziepi» aTThbl OJEKTHBTI Kypcsl 2022
JKBUTIBIH 15-Ka3aHbl MeH 18-Kapallla apalibIFbiH/a OKbITHUIFAH/IBIFBIH PacTaiiMBIH.

Tlenaroruxa, NICHXO0JIOTHsT 7KOHE
GacTaybIm OKBITY KadeapachIHbIH MeHrepymmici,
ILF.K., Ipodeccop: I'.P.BaxTusipoBa




